
Brian Tracy este unul dintre cei mai cunoscuţi 
conterențiari şi consultanţi pe probleme de 
dezvoltare personală şi profesională. În fiecare 
an, se adresează unui număr de circa 450 000 
de oameni din Statele Unite și din alte ţări. 
Printre clienţii săi se numără corporaţii ca 
IBM, McDonnell Douglas, Arthur Andersen, 
The Million Dollar Round Table și zeci de alte 
firme. Brian Tracy este de asemenea autorul 
unor cărți de mare succes ca The 21 Secrets of 
Self-Made Millionaires (Cele 21 de secrete ale 
milionarilor pe cont propriu), Eat That Frog 
(Incepe cu ce nu-ți place) şi The 100 Absolutely 
Unbreakable Laws of Business Success (Cele 100 
de legi inviolabile ale succesului în afaceri). 
Firma sa, Brian Tracy International 
(www.briantracy.com), are sediul în San Die- 
go, California, cu filiale pe tot cuprinsul State- 
lor Unite și în 31 de alte ţări. 

Introducere 
Nu există limite 


„Dacă am face toate lucrurile de care sîntem capa- 
bili, ne-am uimi pe noi înşine.“ 
Thomas Edison 


À fost odată, demult, într-o ţară îndepărtată, un bă- 
trîn care locuia într-o casă aflată în vîrful unul deal. Își de- 
dicase întreaga viață studiului și meditaţiei. I se dusese 
vestea-n lung și-n lat pentru inteligența, sensibilitatea și 
înțelepciunea lui. Mulţi politicieni, oameni de afaceri și 
demnitari veneau la el ca să-i pună întrebări. Răspunsuri- 
le lui erau întotdeauna corecte. Părea să aibă un dar spe- 
cial, care-i permitea să pătrundă esența oricărei probleme 
ori situaţii. Cînd oamenii puneau în practică răspunsurile 
și soluțiile lui, rezultatele erau întotdeauna extraordinare. 
Curînd, ajunse cunoscut în întreaga țară. 

În satul de la poalele dealului era un grup de băieţi care 
se jucau împreună. Uneori urcau dealul ca să-i facă o vizi- 
tă bătrînului și să-i pună întrebări, la care el părea să aibă 
întotdeauna răspunsul corect. Cu timpul, a luat naștere un 
fel de joc în care băieții tot încercau să găsească o întreba- 
re la care bătrînul să nu poată răspunde. Dar nu reușeau 
niciodată. 

Într-o zi, conducătorul grupului, un băiat pe nume 
Aram, i-a strîns pe ceilalți în jurul său și le-a spus: „În sfîr- 
şit, am găsit o cale de a-l păcăli pe bătrîn. Uite, țin în mînă 
o pasăre. Vom merge și-l vom întreba pe bătrîn dacă pasă- 
rea este vie sau moartă. Dacă spune că este moartă, o să-i 
dau drumul și ea o să-și ia zborul. Dacă spune că este vie, 


8 VIITORUL DEPINDE DE TINE 


o s-osstrivesc și pasărea va muri. Oricum ar fi, de data 
aceasta o să greșească.“ 

Entuziasmaţi de ideea că, în sfîrșit, aveau să-l prindă pe 
bătrîn pe picior greșit, urcară în fugă dealul. Bătrînul îi 
văzu venind și observă nerăbdarea de pe chipurile lor. 
Aram păși înainte și întrebă: „Bătrîne, am în mîinile mele 
o pasăre. Este vie sau moartă?” 

Bătrînul le privi chipurile ștrengărești și răspunse liniș- 
tit: „Aram, răspunsul e în mîinile tale.“ 


Sinteţi stâpinul propriului destin 


Morala povestirii este că pentru aproape tot ce vi se în- 
tîmplă răspunsul este în mîinile dvs. Sînteţi creatorul pro- 
priului destin. Viitorul dvs. depinde în mare măsură de 
dvs. înșivă, de alegerile și deciziile pe care le luaţi. Ceea ce 
obţineţi este rezultatul a ceea ce faceți sau a ceea ce nu fa- 
ceți zi după zi și an de an. 

Cînd aveam 21 de ani, în toiul unei ierni geroase, stă- 
team în mica mea garsonieră și îmi contemplam viitorul. 
Nu arăta prea promiţător. Abandonasem liceul și lucram 
în construcții, fiind prea sărac ca să pot ieși în oraș în săp- 
tămîna dinainte de salariu. Dintr-o dată, am avut o revela- 
ție. La fel ca în povestea cu bătrînul, mi-am dat seama că 
tot ce avea să mi se întimple începînd din acel moment de- 
pindea numai de mine. Nimeni nu avea să trăiască în lo- 
cul meu. Eram responsabil pentru viața mea. 


Vă puteţi crea viitorul 


Maestrul managementului, Peter Drucker a scris: „Cea 
mai bună metodă de a vă prezice viitorul este să vi-l 
creați.” Oricine vrea să fie fericit, sănătos, popular, prosper 
și să se bucure de succes în tot ce întreprinde, dar singura 
cale de a realiza toate acestea este să vă creați propriul viitor. 

lar vestea bună este că astăzi mai mult ca niciodată există 
atitea oportunităţi, în atîtea domenii diferite, pentru a vă 
împlini visurile și țelurile. Principalul dvs. scop în viață 
trebuie să fie acela de a profita din plin de tot ce vi se oferă. 

În esenţă, există două tipuri de oameni: activi și pasivi. 
Numai circa 10% din oameni sînt extrem de activi, dar, în 
pofida numărului lor limitat, ei sînt cei care dau viaţă lu- 
crurilor, în orice domeniu. Ei sînt oamenii care își iau via- 
ta în propriile mîini și pun lucrurile în mișcare. Își asumă 
în întregime responsabilitatea pentru ei înșiși și pentru re- 
zultatele faptelor lor. Îndrăznesc să meargă înainte, în- 
fruntînd riscurile și nesiguranța. Cînd luaţi hotărîrea să vă 
creați propriul viitor, vă alăturați acestei minorități vitale. 
Începeți să vă depășiți limitele. 

Majoritatea oamenilor tind să adopte un comporta- 
ment pasiv, veșnic dorind și sperînd că li se va întîmpla 
ceva bun. Cumpără bilete la loterie, se uită tot timpul la te- 
levizor și se plîng de situaţia lor. Se simt indignați cînd al- 
tii se bucură de succes, dar nu sînt dispuși să facă efortu- 
rile pe care le-au făcut aceștia pentru a reuși. Își trăiesc 
viața aidoma unor oameni care așteaptă autobuzul pe o 
stradă pe care nu trec autobuze. 


Speranţa nu este o strategie 


Speranţa nu este o strategie pentru reușită. Viaţa este 
mult prea prețioasă și prea importantă pentru a fi lăsată la 
voia întîmplării. Cea mai mare responsabilitate a dvs. este 
să vă luați viitorul în propriile mîini și să vă modelați des- 
tinul după dorință, să vă creați o viaţă extraordinară. 

În anii care au trecut de la acel moment de revelaţie din 
micul meu apartament, am călătorit și am muncit în peste 
80 de țări. Am pornit, construit, gestionat sau transformat 
22 de afaceri diferite. Am fost consultant sau instructor 
pentru mai mult de 500 de firme, și peste două milioane 
de studenţi și participanţi la seminarii au învăţat de la 

mine aceste strategii ale succesului în viața profesională şi 
personală. În paginile ce urmează, vă voi împărtăși cele 
mai bune idei pe care le-am descoperit, pentru a vă ajuta 
să vă creați viitorul pe care-l doriți și-l meritați. 

Uneori, la seminariile mele, întreb: „Există în sală cine- 
va care ar vrea să-și dubleze venitul?“ Aproape instinctiv, 
toată lumea ridică mîna. 

„Ei bine spun eu, am vești bune. Pot să vă garantez că 
toți oamenii din această sală își vor dubla venitul dacă tră- 
iese suficient. 

Dacă venitul dvs. crește cu circa trei procente pe an 
peste rata inflaţiei și mai munciti încă 20-25 de ani, cu si- 
gurantă vă veți dubla venitul. 

Deci adevărata problemă nu este să vă dublaţi venitul, 
așa-i? Întrebarea este «Cît de repede o puteți face?»“ 


Apasaţi pe pedala de acceleraţie 


Dacă sînteţi ca mine, sinteți nerăbdător să obţineţi re- 
zultate. Odată ce aţi decis să faceți ceva nou sau diferit, 
mai ales în ce privește crearea propriului viitor, vreți să 
vă apucați de treabă cît mai repede. Foarte bine. Așa și 
trebuie. 

În această carte vă voi arăta cum să apăsaţi pe pedala 
de acceleraţie a vieții dvs. și cum să vă îndepliniți scopuri- 
le mai repede decît ați visat vreodată. Vă voi împărtăși o' 
serie de metode practice, garantate, care funcționează pen- 
tru toţi cei ce le folosesc; vă voi oferi cele mai eficiente și 
mai cunoscute instrumente și tehnici pentru reușita în ca- 
rieră și în viața personală — strategii pe care le folosesc 
toți oamenii de succes din toate domeniile. 

Veniti cu mine într-o călătorie în care vom descoperi și 
explora vastele zone necunoscute ale potențialului dvs. 
Luaţi chiar astăzi hotărîrea să vă creaţi propriul viitor. 

Succesul este previzibil 


„Este datoria noastră, ca bărbați și femei, să ne 
purtăm ca și cum capacitățile noastre ar fi nelimitate.” 


Pierre Teilhard de Chardin 


Marea întrebare pe care au explorat-o filozofii din- 
totdeaua a fost: „Cum să trăim ca să fim fericiți?” Spirite- 
le cele mai luminate din toate timpurile și-au petrecut ani 
lungi și deseori chiar întreaga viață căutînd răspunsuri la 
această întrebare. Capacitatea dvs. de a formula și de a răs- 
punde corect la această întrebare în ce vă privește este che- 
ia a tot ce vi se întîmplă și a tot ce realizați. Cel mai neferi- 
cit mod de a ne petrece timpul și viața este să muncim din 
greu pentru a urca treptele succesului și să descoperim 
apoi că nu ne duc unde am visat. 

Eu n-am absolvit liceul. Am pierdut vremea și am ple- 
cat de la școală la jumătatea anului care mi-ar fi permis 
să-mi continuu studiile. Din cauza educaţiei mele limitate, 
nu găseam slujbe decît pentru muncă necalificată. Ani în- 
tregi am rătăcit dintr-un loc în altul, spălînd farfurii, lu- 
crînd în fabrici de cherestea și pe șantiere, tăind vreascuri 
cu vreun grup de muncitori forestieri, muncind pe la fer- 
me și pe la crescătorii de vite. 

Cînd n-am mai găsit de lucru ca muncitor necalificat, 
m-am angajat ca agent de vînzări directe; umblam din 
ușă-n ușă și din birou în birou. Nu mi-era teamă de mun- 
că, dar nu era suficient să muncesc din greu. Trăiam de la 

o vînzare la alta, abia reușind s-o scot la capăt. Apoi, într-o 
zi, am făcut ceva ce mi-a schimbat viața. 


invăţaţi de la experţi 


r 


M-am dus la agentul de vînzări numărul unu al firmei, 
un om care vindea și cîştiga de cel puţin cinci ori mai mult 
decît mine, și l-am întrebat cu ciudă: „Ce faci tu altfel de- 
cit mine?” 

El vindea același produs, de la aceeași firmă, la același 
preţ, acelorași oameni și în aceleași condiții de concurenţă. 
Cu toate acestea, vindea mult mai mult decît mine, într-un 
timp mai scurt. L-am întrebat din nou: „Ce faci tu altfel de- 
cît mine?“ 

Și mi-a spus. Mai întîi, ne-am așezat amîndoi și el m-a 
întrebat cum îmi merg vînzările, ce fel de rezultate obțin. 
M-a ascultat cu răbdare și apoi mi-a spus cum proceda el. 
Mi-a explicat cît este de important să pui întrebări şi să în- 
țelegi nevoile și problemele reale ale viitorului client îna- 
inte de a încerca să îi vinzi ceva. Mi-a arătat cum să-mi 
prezint produsul drept cea mai bună alegere posibilă pen- 
tru un anumit client. Mi-a explicat cum să răspund optim 
celor mai răspîndite temeri ale potenţialilor clienți și cum 
să îi determin să cumpere. 

După cum am aflat, la începutul carierei sale fusese in- 
struit temeinic, la o firmă importantă, în procesul și meto- 
dologia vînzării profesioniste. Își însușise deprinderile 
fundamentale ale procesului de vînzare și apoi le adapta- 
se la produsele curente. Descoperise că, la fel ca mersul pe 
bicicletă sau condusul unui automobil, sistemul de vîn- 
zări, odată învăţat, poate fi folosit cu același succes în ca- 
zul unui alt produs, serviciu sau domeniu. 

Acest principiu m-a lovit ca un trăsnet. Mi-a schimbat 
viața. Închipuiţi-vă! Tot ce se întîmplă, orice succes sau 
eșec, în orice domeniu, are un motiv. Dacă voiam ceva, 
nu-mi rămînea decît să descopăr cum dobîndiseră alții 

acel lucru. Era cît se poate de logic: dacă făceam ce făcuse- 
ră ei, aveam să ajung la aceleași rezultate. 

Iată prima mea regulă: Dacă faceţi ce au făcut oamenii care 
au reușit, nimic nu vă poate opri să ajungeti la aceleași rezulta- 
te. lar dacă nu faceți ce au făcut ei, nimic nu vă poate ajuta. 

Eram pe drumul cel bun! În anii care au urmat, am lu- 
crat în multe domenii diferite, pe o mulțime de posturi di- 
ferite. De fiecare dată cînd mă lansam într-un nou dome- 
niu, mă puneam serios pe treabă și învățam tot ce se putea 
despre regulile succesului în afacerea respectivă, apoi apli- 
cam ceea ce învățasem, adaptat la situația curentă, pînă 
cînd obțineam rezultate similare sau mai bune decît alții. 


Marea intrebare 


Pe măsură ce avansam, au început să apară alte între- 
bări: „De ce unii oameni au mai mult succes decît alţii?“ 
De ce unii oameni au mai mulți bani, o slujbă mai bună, o 
familie mai fericită, o sănătate de fier și o viață palpitantă, 
iar alții nu? De ce unii oameni conduc un automobil mai 
nou, poartă haine mai frumoase și trăiesc într-o casă mai 
bună? Acești oameni par să aibă întotdeauna bani în buzu- 
nar și în contul din bancă. lau masa la restaurante exotice, 
merg în vacanțe frumoase şi duc o viață mai plăcută, mai 
plină de satisfacţii. Oare de ce? 

Răspunsul pe care l-am primit sugera că acești oameni 
au fost, într-o oarecare măsură, mai norocoși decît media, ca 
și cum ar fi avut din naștere o genă sau un cromozom spe- 
cial, care celorlalți le lipsea. Chiar și oamenii cei mai reali- 
zați pun deseori succesul pe seama „norocului“. 

Simţeam însă că ceva nu era în regulă cu această explica- 
ție. Oare oamenii care plecaseră de la o situație modestă și 
care în cele din urmă reușiseră erau pur şi simplu noro- 
coși? Faptul că oamenii munceau din greu, studiau conti- 


nuu și ajungeau pe poziţii înalte prin propriile eforturi era 
doar o chestiune de noroc? 

Explicaţia aceasta voia să spună că oamenii sosiți în 
America din toate colțurile lumii, fără prieteni, fără să știe 
limba, fără bani și fără posibilități, și care apoi reușiseră, 
fuseseră pur și simplu norocoși? Voia să spună că oamenii 
care începuseră de la zero și deveniseră independenți din 
punct de vedere financiar, ajunseseră milionari prin pro- 
priile forțe sau chiar miliardari, erau pur și simplu noro- 
coși? Pentru mine, explicaţia aceasta n-avea nici un sens. 


Statisticile nu mint 


Conform IRS!, în Statele Unite există peste 5 000 000 de 
milionari, dintre care majoritatea au ajuns la acest nivel 
prin propriile eforturi. Există aproape 300 de milardari, 
dintre care cei mai mulți au pornit de la zero sau cu foarte 
puţin. În fiecare an, peste 100 000 de oameni ajung milio- 
nari în Statele Unite, ceea ce ar însemna, în mare, unul la 
fiecare cinci minute. Oare toți aceşti oameni sînt pur și 
simplu norocoși? 


Revoluţia filozofiei 


Prin anul 350 î. Cr., filozoful grec Aristotel a expus o te- 
orie ce a ajuns să fie recunoscută drept legea fundamenta- 
lă a filozofiei și a gîndirii occidentale. Într-o vreme în care 
majoritatea oamenilor credeau în diversele zeități ce trăiau 
pe muntele Olimp și în influențele haotice și ilogice ale flo- 
rilor, pietrelor, copacilor și elementelor asupra vieții oame- 
nilor, Aristotel a enunțat „Principiul cauzalităţii“. El a afir- 
mat că trăim într-un univers ordonat, guvernat de legi 
imuabile. A insistat asupra faptului că tot ce se întîmplă 
are o cauză, indiferent dacă noi cunoaștem sau nu legea 


sau principiul care stă la baza acesteia. 
I 


! În orig. IRS (Internal Revenue Service), Administrația Financiară. 
[N. red.] 

În zilele noastre, aceasta se numește „legea cauzei și 
efectului“. O acceptăm ca pe un mod fundamental de a in- 
terpreta ce se întîmplă în lumea noastră. Dar pe vremea lui 
Aristotel era o idee remarcabilă, un nou fel de a gîndi. Ea 
a revoluționat studiul filozofiei și i-a călăuzit pe marii gîn- 
ditori de-a lungul secolelor, pînă în prezent. Este larg răs- 
pîndită credinţa că întreaga gîndire occidentală, de 2000 de ani 
încoace, nu este decît o anexă a legii lui Aristotel. 

Pe scurt, legea cauzei și efectului afirmă că tot ce se în- 
tîmplă are o cauză. Orice rezultat din viaţa dvs. are o cau- 
ză sau o serie de cauze, indiferent dacă le cunoașteți, dacă 
sînteți de acord cu ele sau nu. Nimic nu e rodul întîmplării. 

Această lege afirmă că dacă vreți ceva de la viață, dacă 
vă doriți un anumit rezultat, probabil că îl puteți obține. 
Este suficient să găsiți alți oameni care au obținut același 
rezultat sau efect. Apoi vă impuneți disciplina de a face 
aceleași lucruri ca și ei, în mod repetat, pînă cînd ajungeti 
la aceleași rezultate și recompense. Este un proces în între- 
gime previzibil și, în mare măsură, aflat sub controlul dvs. 


Care ne sint șansele? 


Cînd aveam cam 30 de ani, am fost admis la un pro- 
gram MBA de la o universitate importantă. Timp de patru 
ani, inclusiv serile și la sfîrșit de săptămînă, vara și iarna, 
am investit peste 4 000 de ore în studiul relațiilor cauză-e- 
fect ce determină succesul sau eșecul în afaceri. Pe vremea 
aceea am luat contact pentru prima oară cu o temă miste- 
rioasă, numită teoria probabilităților. Cunoștinţele dobîn- 
dite la curs au avut o influență profundă asupra gîndirii 
mele și mi-au oferit răspunsuri la multe întrebări legate de 
noroc. 

Teoria probabilităților ne învață că există o anumită 
probabilitate ca un anumit eveniment să aibă loc. Deseori, 
această probabilitate poate fi calculată cu mare precizie, 
dar nu întotdeauna. Intreaga industrie a asigurărilor, care 

implică bonusuri de miliarde de dolari și polite de mii de 
miliarde de dolari, se bazează pe tabele statistice, care nu 
sînt altceva decît aplicații ale teoriei probabilităților. 

În domeniul asigurărilor de viață, statisticienii știu că 
există o probabilitate ca o anumită persoană avînd o anu- 
mită vîrstă și situație medicală să moară într-o anumită 
perioadă de timp. Dar cum nu se poate determina cine va 
fi persoana aceea, toate persoanele din categoria respecti- 
vă pot fi asigurate la un preț care permite plata polițelor 
de asigurare în cazul puținelor persoane care mor în pe- 
rioada de valabilitate a poliței. Acest calcul se numeşte risc 
estimat. 


Legea probabilităților 


Legea probabilităților este factorul esențial care defi- 
neşte norocul. Această lege afirmă că orice eveniment are o 
anumită probabilitate de a se produce, în anumite împrejurări. 

Cu cît probabilitatea unui eveniment este mai bine 
determinată, cu atît capacitatea de predicție a lui este mai 
exactă. De exemplu, dacă aruncați în sus o monedă, sînt 
50% șanse să cadă pe faţă şi 50% să cadă pe revers. Proba- 
bilitatea să iasă cap sau pajură este de 50%, indiferent de 
cîte ori aruncați moneda. Puteţi să aruncați aceeași mone- 
dă de cinci mii de ori și, la fiecare aruncare, probabilitatea 
rămîne de 50%. Prin urmare, puteți ajunge să preziceți din 
ce în ce mai exact rezultatul, urmărind evoluţia în timp a 
evenimentului. 


Puteţi spori probabilitatea reușitei 


Învăţaţi să stăpîniţi elementele de bază 


Dacă vreţi să reușiți într-un domeniu și aveți planuri 
clare, puse pe Hirtie, pe care le urmați în fiecare zi, aveți 
mult mai multe șanse să vă atingeți scopul. Dacă studiati 

cu minuţiozitate și vă străduiţi să vă formați cunoștințele 
și deprinderile necesare pentru a excela în domeniul dvs., 
veți spori probabilitatea reușitei. Dacă vă asociaţi cu oa- 
menii potriviți, vă gestionați foarte bine timpul și viața, 
acționați rapid cînd se prezintă ocazia și nu dați înapoi în 
fața obstacolelor, toate şansele sînt de partea dvs. 
Disponibilitatea de a vă asuma riscuri inteligente în ur- 
mărirea unor scopuri bine definite și mult dorite va atrage 
„norocul“. Toate probabilitățile vor spori în favoarea dvs. 
Veţi ajunge într-un an sau doi la un nivel de succes pe care 
alte persoane, care nu s-au concentrat atît de bine asupra 
scopurilor, nu-l pot atinge nici în 10-20 de ani. Vă veţi crea 
propriul viitor. Şi aceasta nu are nimic de-a face cu norocul! 


Căutaţi orice ocazie de a reduce incertitudinea 


Principiul incertitudinii al lui Heinsenberg a avut o in- 
fluență profundă asupra științei și în cele din urmă i-a 
adus premiul Nobel pentru fizică. Acest principiu afirmă 
că, deși din punct de vedere științific se poate determina 
cu exactitate cum se va comporta în general o clasă de par- 
ticule, nu se poate prezice exact care dintre acele particule 
se va comporta în acel mod anume. Prin urmare, în fizică 
există întotdeauna un grad de incertitudine, indiferent cît 
de solidă este teoria generală. 

Aplicînd principiul lui Heisenberg în cazul oamenilor, 
se poate prevedea că 5% dintre americani vor ajunge la un 
venit net de 1 000 000 de dolari sau mai mare în cursul vie- 
tii active. Dar nu se poate determina cu exactitate cine vor 
fi aceștia. Singurul lucru de care putem fi siguri este nive- 
lul de probabilitate. 

În ce priveşte sănătatea, fericirea și longevitatea, un 
anumit procent de persoane vor duce o viață minunată, 
vor crește copii fericiți și sănătoși, își vor aduce o contribu- 
ție importantă în munca lor și în viaţa comunității și vor 
ajunge la vîrsta de 80-90 de ani. Dar nu știm cu siguranţă 
cine vor fi aceștia. 

lată care este secretul construirii propriului viitor. Indi- 
ferent ce doriţi, faceţi tot posibilul pentru a spori probabili- 
tatea ca acel lucru să se realizeze. Chiar și un factor mărunt 
poate însemna diferența dintre succes și eșec. 

Propuneți-vă drept țel principal să sporiți probabilita- 
tea de a fi unul dintre acei oameni remarcabili care reali- 
zează lucruri extraordinare și își schimbă viața în mod 
spectaculos. Iar acest lucru depinde în mare măsură de dvs. 

Pentru a vă realiza întregul potenţial, eliminați pe cît 
posibil întimplarea și incertitudinea. Organizaţi-vă viaţa 
astfel încît probabilitatea de a vă atinge scopurile să fie ex- 
trem de ridicată. Descoperiţi relaţiile cauză-efect între ceea 
ce doriți și modul de a vă atinge obiectivul. Preluaţi con- 
trolul asupra fiecărui aspect al vieţii dvs. și creați-vă pro- 
priul viitor. Nu lăsaţi nimic la voia întîmplării. 


Sansa și norocul 


Cînd un om ajunge la realizări importante mai repede 
decît alții, imediat este acuzat că ar fi avut noroc. Cînd un 
om își duce viața de rîpă, în mare parte din cauza proprii- 
lor neajunsuri, își declină orice responsabilitate, spunînd 
că a avut ghinion. Un politician de frunte a afirmat de cu- 
rind: „Întreaga viață este ca un cazino. Unii au avut mult 
succes la mesele de joc, alţii nu. Cei care au reușit ar trebui 
obligați să-și împartă cîștigurile cu cei cărora nu le-a mers 
atit de bine.“ 

Unul dintre motivele acestei confuzii privind cauzele 
succesului și eşecului este acela că majoritatea oamenilor 
nu înțeleg; diferența dintre șansă și noroc. Norocul se refe- 
ră la pariuri, la cazinouri, la pocher, la jocurile mecanice și 
la cursele de cai. În cazul jocurilor de noroc, nu aveți prac- 
tic nici un control asupra rezultatului. Îl puteți influenţa în 
foarte mică măsură sau deloc. Nivelul de risc la jocurile de 
noroc este atît de ridicat, încît șansele de a cîştiga pe ter- 
men lung sînt aproape nule. 

Însă șansa este cu totul altceva. Ceea ce numim șansă 
este de fapt legea probabilităților în acțiune. De fiecare 
dată cînd întilniți o persoană care s-a bucurat de mari rea- 
lizări, acestea sînt rezultatul a numeroase evenimente care 
au avut loc în trecut și au condus la un anumit rezultat în 
prezent. Omul așa-zis norocos a făcut multe lucruri care 
au crescut în mod spectaculos probabilitatea de a-și atinge 
țelul dorit. 

Dacă examinațţi povestea oricărui mare succes și treceţi 
în revistă numeroasele acţiuni care l-au precedat, veți ob- 
serva un model bine definit. Veţi vedea că omul de succes 
a făcut multe lucruri mărunte, uneori timp de ani întregi, 
care au condus la reușita finală. 


Principiul de bază al succesului 


lată o regulă: Între numărul diverselor lucruri pe care le fa- 
ceti și probabilitatea de a reuși există o legătură strînsă. 

Dacă un nou agent de vînzări se trezește devreme în 
fiecare dimineaţă, își planifică activitatea, muncește din 
greu întreaga zi, vorbește cu cît mai mulți potenţiali 
clienți, păstrează legătura cu cei vechi și își îmbunătățește 
continuu aptitudinile pentru vînzări citind, ascultînd case- 
te și participînd în mod regulat la cursurile și seminariile 
de vînzări, se va bucura de mult mai mult succes decît un 
alt agent de vînzări care neglijează aceste lucruri. Cîștigu- 
rile lui substanţiale nu vor fi o chestiune de șansă, ci de 
planificare. 

Dacă vă asiguraţi o educație bună, vă alegeţi o carieră 
pe măsura talentelor și înclinațiilor dvs. naturale și mun- 
ciți continuu pentru a vă îmbunătăți aptitudinile și a spori 
valoarea contribuţiei dvs. în cadrul firmei, succesul dvs. 
nu va fi bazat pe noroc. 

Respectaţi legea mediei 


€ 


Un alt factor al succesului este legea mediei, care repre- 
zintă o extensie a legii probabilităților. Această lege afirmă 
că deşi nu puteți prezice care dintr-o serie de evenimente vă va 
asigura succesul, este sigur că dacă faceți un anumit lucru de un 
anumit număr de ori, vă veti atinge scopul. 

Dacă citiţi mai multe cărți, aveţi șanse mult mai mari să 
întilniți ceva care vă poate ajuta în viața personală sau pro- 
fesională. Dacă vorbiţi cu mai mulți potențiali clienți, aveți 
șanse mult mai mari să-l întilniți pe cel care are nevoie ur- 
gentă de produsul dvs. Dacă inventați permanent strategii 
noi Și încercați noi metode de a vă atinge scopurile sau de 
a vă rezolva problemele-cheie, veți avea un succes infinit 
mai mare decît cineva care se limitează la „zona de sigu- 
ranță“ și nu încearcă nimic nou sau diferit. 


Ce vreţi cu adevărat? 


Orice om vrea să fie mai fericit, mai sănătos, mai pros- 
per şi să obțină mai mult de la viaţă. Indiferent cît ați rea- 
lizat, întotdeauna vreți mai mult și acesta este un lucru 
bun. Dorința dvs. de dezvoltare permanentă vă ajută să 
progresați și să vă realizați întregul potenţial. 

Dar astăzi, într-o lume a posibilităților aproape nelimi- 
tate, foarte puţini oameni consideră că viaţa lor se ridică la 
înălțimea potenţialului lor real. Majoritatea oamenilor au 
sentimentul neplăcut că ar putea face mult mai multe, 
dacă ar ști cum. 

Indiferent cum îl definiţi, succesul nu este o întîmplare. 
Nu este victoria norocului asupra ghinionului. Chiar dacă 
nu ați identificat cu precizie etapele pe care le-aţi urmat 
sau pe care le-aţi ratat pentru a ajunge unde vă aflați în 
prezent, ați ajuns aici printr-un proces bine definit. lar ac- 
țiunile și comportamentele dvs. nici nu v-ar fi putut con- 
duce în altă parte. 

Sînteţi acolo unde sînteți și ceea ce sînteți numai dato- 
rită dvs. Situaţia vieţii dvs. în acest moment este rezultatul 

inevitabil al alegerilor și al deciziilor luate de-a lungul ani- 
lor. Cel mai minunat aspect este că în orice moment puteți 
începe să faceți alt fel de alegeri și să luați alt fel de decizii 
în ce privește viitorul dvs. Puteţi porni intr-o altă direcție 
și, prin urmare, inevitabil veţi ajunge în altă parte decît lo- 
cul în care sînteți astăzi. 


Factorii norocului 


Legea probabilităților vă permite să vă creați propriul 
viitor cu un grad ridicat de precizie. Trebuie numai să în- 
vățați și să aplicaţi acele lucruri care sporesc probabilitatea 
de a reuși, indiferent ce înseamnă reușita pentru dvs., și să 
deveniți stăpînul propriului destin. Puteţi obține orice do- 
riti cu adevărat. 

Diversele acțiuni, comportamente și startegii care spo- 
resc probabilitatea reușitei reprezintă ceea ce eu numesc 
factorii norocului. De-a lungul anilor, studiind mii de oa- 
meni de succes, am identificat zeci de asemenea factori. 
Oricare dintre ei (dacă nu-l folosiți deja) vă poate schimba 
viaţa, uneori peste noapte. 

Dacă aplicaţi în viața dvs. factorii norocului, succesul 
devine previzibil. Făcînd în mod constant ceea ce fac oame- 
nii „NOrocoși“, veți crește în mod spectaculos așa-numitul 
noroc din viaţa dvs. 


Pornind de la zero 


Nu demult, un participant la un seminar de-al meu pe 
nume lvan Strigorsky, un imigrant rus, mi-a spus povestea 
lui. După prăbușirea Uniunii Sovietice, visul lui era să 
ajungă în Statele Unite. După mai mulţi ani de încercări 
fără izbîndă, a obținut în cele din urmă o viză şi un bilet de 
avion. A ajuns la New York ducîndu-și tot avutul într-o cutie 
de carton legată cu sfoară. Nu știa nici o boabă englezește. 


22 VIITORUL DEPINDE DE TINE 


A ajuns în cartierul din New York numit „Mica Rusie“, 
unde trăiesc numeroși imigranți ruși. În primul an petre- 
cut în Statele Unite, singura slujbă pe care a găsit-o a fost 
să livreze pizza dintr-o pizzerie rusească, ruşilor care locu- 
iau în blocurile din apropiere. 

Dar Ivan avea un avantaj extraordinar față de mulți al- 
tii. Era ferm convins că America este țara tuturor posibili- 
tăților și că depindea numai de el să profite de aceste opor- 
tunități. Nimeni nu putea trăi în locul lui. Trebuia să-și 
croiască propriul noroc. 

Stia, de asemenea, că cheia succesului în Statele Unite 
este capacitatea de a vorbi fluent engleza. Pentru a-și în- 
suși limba, a început să asculte programele mele audio de- 
spre succes și realizare, despre vînzări și gestionarea vieții. 
A ascultat și programele altor autori și conferențiari de 
succes. Ne-a citit cărțile și articolele despre eficiența în via- 
ta persoanlă și în afaceri. A învățat concomitent engleza și 
principiile fundamentale ale reușitei. Toate aceste idei 
erau noi pentru el și le-a absorbit ca un burete. Nu auzise 
nimic similar în fosta Uniune Sovietică. 

La sfîrșitul primului an petrecut în Statele Unite, engle- 
za lui devenise suficient de fluentă pentru a se angaja ca 
agent de vînzări la o companie tipografică. La sfîrșitul ce- 
lui de-al doilea an, vînzările mergeau atît de bine, încît s-a 
hotărît să-și înființeze propria firmă ca intermediar pentru 
companiile tipografice. În cel de-al treilea an, a vîndut ser- 
vicii de tipărire în valoare de 2 000 000 de dolari și venitul 
lui personal s-a ridicat la peste 400 000 de dolari. Jar suc- 
cesul lui n-a avut nimic de-a face cu norocul. 


Norocul vi-l faceți singuri 


În Statele Unite sînt milioane de bărbaţi și femei care au 
pornit de pe poziții dezavantajoase, cu tot felul de handi- 
capuri și datorii imaginabile, dar care au reușit să-și con- 
struiască o viaţă extraordinară. Deseori, oamenii din jur au 

considerat că reușita lor se datorează norocului. Dar dacă 
vorbiti cu acești oameni și le analizați trecutul, de la punc- 
tul plecare pînă unde au ajuns, veți descoperi că succesul 
lor nu prea are nimic de-a face cu norocul. Și nici al dvs. 

Legea cauzei și efectului acționează în ambele direcţii. 
Ea afirmă de asemenea că orice efect din viaţa dvs., cum ar 
fi lipsa banilor, kilogramele în plus, problemele legate de 
relaţiile cu ceilalţi, o slujbă ori o carieră nesatisfăcătoare 
sau orice altă dificultate, toate pot fi puse în relație cu ceea 
ce ați făcut pentru a ajunge aici și, dacă îndepărtați cauze- 
le, puteți începe să îndepărtați și efectele, uneori chiar ime- 
diat. 


Aplicaţi principiile garantate ale succesului 


Cît se poate de concret, oamenii de succes, fericiți, să- 
nătoși şi prosperi sînt cei ce au descoperit principiile care 
ne guvernează existenţa și și-au conceput viața astfel încât 
să trăiască în armonie cu aceste principii. Prin urmare, via- 
ţa le-a dăruit din plin bucurii și satisfacţii. Au realizat în 
doar cîţiva ani mult mai mult decît realizează un om obiș- 
nuit într-o viaţă întreagă. 

Poate ați auzit cum se spune la pocher: cîştigătorii rid 
și spun glume, iar cei care pierd spun «Taci și imparte căr- 
tile!» În lumea noastră, cîştigătorii sint ocupați și muncesc 
ca să-și atingă scopurile, iar oamenii de rînd muncesc cît 
mai puțin și speră să aibă noroc. Ciîștigătorii își pun întot- 
deauna succesul pe seama muncii și a străduinței. Oame- 
nii mediocri își pun întotdeauna eșecurile pe seama ghi- 
nionului. 


Acţiunile au consecinţe 


O altă versiune a legii cauzei și efectului este legea ac- 
țiunii și reacţiunii. Enunţată și explicată pentru prima oară 


24 VIITORUL DEPINDE DE TINE 


de sir Isaac Newton, această lege afirmă că „Pentru orice 
acțiune,'există o reacție egală și opusă.” Cu alte cuvinte, 
acțiunile. au consecințe. 

Este un lucru important. La începutul oricărui proiect, 
puteți decide cum veţi acţiona. Puteţi controla ceea ce fa- 
ceți. Dar odată ce v-aţi angajat într-o anumită acțiune, de- 
seori consecințele nu mai depind de dvs. Odată ce ați fă- 
cut sau ați spus un anumit lucru, consecinţele capătă o 
forță proprie. lată de ce oamenii de succes se gîndesc mai 
mult la posibilele consecințe ale faptelor și cuvintelor lor 
decît omul de rînd. Pe de altă parte, cei care n-au succes au 
tendinţa să fie neglijenți în afirmaţii sau în comportament, 
precum și în ce privește posibilele consecinţe ale acestora. 

Secretul unui surplus de aşa-zis noroc este să vă impli- 
cați într-un număr mai mare de acțiuni care pot duce la 
consecinţele dorite. În același timp, trebuie să decideți în 
mod conștient să evitați acele acţiuni care nu vor duce la 
consecinţele dorite sau, chiar mai rău, vor avea consecinţe 
nedorite. 

Dacă lucraţi în vînzări, activitățile zilnice de prospecta- 
re, prezentare, menținerea legăturii cu cei deja interesați și 
efortul continuu de a cultiva referinţe și recomandări în 
cele din urmă vor avea drept consecințe succesul în vîn- 
zări, un venit mai mare, un sentiment de mîndrie și o sa- 
tisfacție mai mare în cariera dvs. Cu cît vă veți implica mai 
mult în acțiunile specifice, cu atît mai plăcute vor fi conse- 
cințele. Reușita va depinde în mare măsură de dvs. Nu va 
mai fi cîtuși de puţin o chestiune de noroc. l 

Dacă sînteți manager, activitățile zilnice cum sînt plani- 
ficarea atentă, organizarea muncii înainte de a începe, se- 
lectarea oamenilor potriviti, delegarea sarcinilor, suprave- 
gherea inteligentă a oamenilor și îndeplinirea tuturor 
sarcinilor cu entuziasm vă vor aduce succesul în munca 
dvs. Nu va avea nimic de-a face cu norocul. 


£ vy 

Culegem ce am semânat 


O altă versiune a legii cauzei și efectului provine din 
Vechiul Testament: legea semănatului și culesului. Aceas- 
tă lege spune: „Ceea ce seamănă omul, aceea va culege.” 
Ea afirmă că ceea ce pui în pămînt, aceea răsare. Cu alte 
cuvinte, ceea ce culegeți astăzi este rezultatul a ceea ce ați 
semănat în trecut. Viaţa dvs. din prezent este, în toate pri- 
vințele, rezultatul deciziilor și comportamentelor dvs. din 
trecut. 

Legea cauzei și efectului, a acțiunii și reacţiunii, a cule- 
sului și semănatului sînt adevăruri atemporale, principii 
universale care au existat de la începuturile istoriei. Dese- 
ori ele sint numite legile de fier ale destinului omenesc. 
Succesul durabil, fericirea și realizările majore sint posibi- 
le doar dacă vă organizaţi viața în armonie cu aceste prin- 
cipii atemporale. Astfel, veți avea parte de o satisfacție și o 
bucurie pe care oamenii obișnuiți rareori o simt. Veţi fi stă- 
pînul propriului viitor. Şi, bineînțeles, oamenii vor începe 
să spună despre dvs. că sînteți norocos. 


Aplicaţii 


Ce puteți face acum 


1. Creaţi-vă propria definiţie a fericirii. Ce fel de ac- 
tivități sau situații vă plac mai presus de orice? 

2. Mergeţi la unul dintre cei mai buni oameni din 
domeniul dvs. și cereţi-i sfaturi care vă vor ajuta 
să vă bucurați de mai mult succes. 

3. Identificaţi cele mai norocoase evenimente din via- 
ta dvs., apoi vedeți ce acţiuni întreprinse de dvs. 
le-au determinat. 

4. Stabiliți relațiile cauză-efect dintre un lucru pe ca- 
re-l doriți și cel mai bun mod de a-l obține. Care 
sînt acestea? 

„€ aaa oa 


5. Treceți la acțiune: faceți imediat un lucru care 
poate spori probabilitatea de a vă îndeplini unul 


dintre scopuri. Faceți această activitate chiar 
acum! 


e 

PRIMUL PRINCIPIU 
Potenţialul dvs. este nelimitat 


„Dacă un om îşi urmează cu încredere visurile şi 
se străduiește să-și trăiască viața așa cum și-a imagi- 
nat-o, va avea un succes neasteptat în condiții obiş- 
nuite.” 


Henry David Thoreau 


Mintea dvs. posedă întreaga forță de care aveți nevo- 
ie pentru a obține tot ce vreți cu adevărat de la viaţă. Ca- 
pacitatea de a stăpîni incredibilele resurse creative și con- 
structive ale gîndirii dvs. determină tot ce vi se întîmplă. 
Dacă vă descătușați forțele mentale, veți realiza în doar cî- 
teva luni mai mult decit alții în ani întregi. 


Gindirea este creativă 


Poate cel mai important corolar al legii cauzei și efectu- 
lui este următorul: Gîndurile sînt cauze, iar situațiile sînt efecte. 
Mintea dvs. este cea mai puternică forță din univers. 
Sînteţi ceea ce sînteți și acolo unde sînteţi datorită modu- 
lui în care raționați. Gîndurile dvs. sînt creative și, în esen- 
tă, ele dau naștere realității în care trăiţi. După cum a spus 
A Emerson: „Un om devine ceea ce gîndește în cea mai mare 
“parte a timpului.“ Prin urmare, dacă vă schimbaţi gîndi- 
rea, vă schimbaţi viaţa. Deveniţi o altă persoană și obţineţi 
rezultate diferite. 
Cei mat de seamă gînditori ai tuturor timpurilor, înce- 
pînd cu cele mai vechi religii, filozofii și școli metafizice, 

au scos în evidenţă puterea minţii umane de a modela des- 
tinulâindividului. 


Atrageţți norocul ca un magnet s 


Legea atracției explică poate cel mai important factor al 
norocului. Această lege, așternută pe hîrtie pentru prima. 
oară în jurul anului 3000 î. Cr., afirmă că sînteti un magnet 
viu și atrageți în mod inevitabil oamenii, situațiile, ideile si re- 
sursele aflate în armonie cu gîndurile care vă domină mintea. 

Legea atracției se conformează legii cauzei și efectului. 4 
Ea explică aproape toate situaţiile din viaţa dvs. Oamenii 
care veșnic plănuiesc și vorbesc despre ceea ce vor par să 
atragă într-o mai mare măsură acele lucruri. Oamenii care 
vorbesc despre ceea ce nu vor, despre lucrurile de care se 
tem ori care îi îngrijorează sau oamenii care simt mînie și 
au resentimente, atr ag încontinuu experiențe negative, nefe- 
ricite. 

Legea atracției în sine este neutră, la fel ca toate celelal- 
te legi și principii. Este obiectivă, nu subiectivă. Legile na- 
turii nu fac favoruri. Nu privilegiază pe nimeni. Functio- 
nează automat, independent de emoţiile noastre. Influența 
lor este pozitivă sau negativă, după cum le folosiți — în 
mod constructiv sau distructiv. 

Poate cea mai importantă lecție pe care o veți învăța vreo- 
dată este următoarea: pentru a vă bucura de succes și de 
fericire, trebuie să vă gîndiți și să vorbiți numai despre lu- 
crurile pe care le doriți. Totodată, trebuie să vă impuneți 
disciplina de a nu vă gîndi și a nu vorbi despre lucrurile pe 
câre nu le doriți. Pare simplu și evident, dar deseori este cel 
mai dificil exerciţiu de autocontrol și forță interioară. 

Veţi vedea atunci cind veţi crede 


Legea credinței este un alt factor al norocului pe care-l 
puteți folosi în avantajul dvs. Legea credinţei afirmă că ori- 
ce lucru în care credeți cu convingere devine realitate. 

William James, profesor la Harvard a scris: „Credința 
creează faptele.” În Noul Testament se spune: „După cre- 
dința voastră facă-se vouă.” În Vechiul Testament stă scris: 
„Omul este ceea ce gîndeşte (sau crede) în inima lui“. De-a 
lungul istoriei, oamenii și-au dat seama că toate convinge- 
rile noastre joacă un rol fundamental în felul în care perce- 
pem lumea, în gîndirea și în comportamentul nostru. 

Dacă sînteți ferm convins că veţi avea succes, dacă veți 
gîndi și vă veți comporta pe măsură, convingerea dvs. se 
va împlini. Cînd credeți cu convingere că sinteți o persoa- 
nă norocoasă și că tot timpul vi se întîmplă lucruri bune, 
credința dvs. va deveni însăși realitatea pe care o trăiţi. 


Vedeţi ceea ce credeţi 


Doi vînzători de pantofi de la două firme au fost trimiși 
odată într-o ţară africană pentru a cerceta piața de încălță- 
minte. Primul vînzător era foarte nemulțumit de sarcina 
primită și ar fi preferat să nu i se ceară să plece. Cel de-al 
doilea vînzător era încîntat de sarcina sa și o privea ca pe 
o ocazie nemaipomenită de a avansa în cadrul companiei. 

Cînd au ajuns în țara respectivă, au studiat piaţa locală 
de încălțăminte. Apoi au trimis amindoi telegrame către 
conducerea firmei. Primul vinzător, cel nemulțumit, scrise: 
„O pierdere de timp. În această ţară nu există piață. Ni- 
meni nu poartă pantofi.“ 

Cel de-al doilea vînzător, care considera călătoria o oca- 
zie deosebită, scrise următoarele: „O călătorie extraordina- 
ră. Oportunităţi nelimitate. Nimeni nu poartă pantofi.“ 


30 VIITORUL DEPINDE DE TINE 


Vă creați propria realitate 


Există o poezioară care spune: „Doi deținuți priveau 
printre zăbrele. Unul văzu noroi, celălalt stele.“ 

Shakespeare a scris: „Totul este rodul gîndirii.” ` 

Credințele dvs. devin însăși realitatea pe care o trăiţi. 
Legea minţii, un corolar al legii credinţei, afirmă că gîndu- 
rile devin realitate. Gîndurile noastre dau naștere unor realități 
pe măsură. Rezultatele modului dvs. de a gîndi ajung să se 
manifeste în lumea înconjurătoare. Este suficient să arun- 
cați o privire în jur și vă veți convinge de realitatea acestor 
principii atemporale. 


După roadele lor 


În Noul Testament, Isus spune: „După roadele lor îi 
vom cunoaște." Puteţi spune la ce se gîndește o persoană 
în cea mai mare parte a timpului după roadele din viaţa sa. O 
persoană fericită, sănătoasă, prosperă, cu o familie unită și 
prieteni buni este întotdeauna o persoană care-și percepe 
viaţa în termeni pozitivi. Este ferm convinsă că fericirea și 
succesul sînt în ordinea firească a lucrurilor.X 

Acum cîțiva ani, la Universitatea Harvard s-a realizat 
un studiu și s-au făcut trei predicții pentru anul în curs. 
Aceste predicții au ajuns să fie adevărate pentru toți anii 
care au urmat. Mai întîi, studiul de la Harvard prevedea că 
în anul următor aveau să fie mai multe schimbări decît ori- 
cînd. În al doilea rînd, în anul următor concurența avea să 
fie mai acerbă decît oricînd. În al treilea rînd, în anul ur- 
mător aveau să fie mai multe oportunități ca oricînd. A pa- 
tra concluzie, cuprinsă într-o notă de subsol, afirma că cei 
care nu se vor adapta la schimbările rapide, nu vor reacționa 
la creșterea concurenţei sau nu vor profita de noile opor- 
tunităţi aveau să rămînă fără slujbă în următorii doi ani. 

În ce privește oportunitățile, adevărul este că astăzi 
există mai multe decit oricînd, dar sint diferite de cele din 
trecut. În zilele noastre există mai multe ocazii pentru mai 
mulți oameni de a-și împlini mai multe țeluri legate de sã- 
nătate, fericire și independenţă financiară decit au existat 
vreodată în istoria omenirii. Dar pentru a profita de ele, va 
trebui să vă adaptațţi la noile realităţi ale situației dvs., in- 
diferent care ar fi acestea. 

Unul dintre cei mai importanţi factori ai norocului, pe 
care puțini oameni îl cunosc sau îl apreciază este faptul că 
ne-am născut și trăim în lumea actuală. Majoritatea mala- 
diilor grave din trecut au fost eradicate, nu sînt războaie 
mondiale sau revoluții majore, inflația este sub control, 
rata șomajului a scăzut, iar posibilitățile aflate la dispozi- 
ţia oamenilor pozitivi și creativi sînt nelimitate. 

Intrăm într-o nouă Eră de Aur la care s-a visat pe par- 
cursul istoriei. Scopul dvs. trebuie să fie acela de a profita 
din plin de toate minunile lumii moderne, pentru a vă pla- 
nifica și crea propriul viitor. 

Firește, întotdeauna vom avea de rezolvat probleme so- 
ciale, politice și economice. Problemele terorismului mon- 
dial dau naștere unor noi sentimente de nesiguranţă și 
vulnerabilitate. Dar aceste suișuri și coborîșuri sînt inevi- 
tabile. Sînt provocări pe care le vom aborda și le vom re- 
zolva cu succes. Vestea cea bună este că posibilitățile dvs. 
sînt nelimitate. 


Nu există limite 


Cele mai stricte limite nu sînt cele exterioare. Ele sînt in- 
terioare și țin de propria dvs. gîndire. De fapt sînt impuse 
de convingerile dvs. care vă limitează. Aceste convingeri 
acţionează ca o frînă asupra potenţialului de care dispu- 
neți. Sînt convingeri care vă determină să vă vindeţi ieftin 


n 

și să vă propuneti scopuri mult mai mărunte decît cele pe 
care ți fi capabil să atingeti. 

Mulţi oameni cred că nu sînt suficient de inteligenţi, de 
creativi sau de talentați pentru a obține ceea ce vor. Dar. 
adevărul este că majoritatea acestor convingeri nu awnici 
o bază reală. Pur și simplu nu sînt adevărate. Există foarte 
puţine limite în calea lucrurilor pe care le puteți realiza — 
cu excepția limitelor fixate în mintea dvs. După cum a. 
spus Henry Ford: „Dacă credeţi că puteţi face un lucru sau 
dacă credeți că nu, probabil că în ambele cazuri aveți drep- 
tate.“ 

lată un lucru important: este practic imposibil să vă do- 
riți cu ardoare un lucru, dar în același timp să nu aveţi ca- 
pacitatea de a-l dobîndi. Existența dorinţei în sine este o 
dovadă că deţineţi tot ce este necesar pentru a o împlini. 
Sarcina dvs. este să aflați cum să procedați. Datoria dvs. 
este să identificați toate lucrurile pe care le puteţi face ca 
să sporiți probabilitatea și să îmbunătăți șansele de a vă 
atinge scopul, așa cum doriți şi cînd doriți. 


Așteptaţi-vă la tot ce e mai bun 


Legea așteptărilor conține și explică un alt factor al no- 
rocului. Această lege afirmă că orice lucru pe care îl așteptați N 
cu încredere este o profeție autoîmplinită. 

Unul dintre cei mai puternici și mai previzibili factori 
motivatori este atitudinea de așteptare pezitivă. Oamenii 
se simt cel mai puternic motivaţi către acțiune atunci cînd 
sint convinși că acțiunile lor vor duce la un rezultat pozi- 
tiv. Trec la fapte pentru că au încrederea că acţiunile lor 
vor produce efectele dorite. 

Vă puteți crea un cîmp de forță mentală al așteptărilor 
pozitive dacă în fiecare dimineață să vă începeți ziua spu- 
nînd: „Cred că astăzi mi se va întîmpla ceva extraordinar!“ 
Repetati această afirmaţie de mai multe ori, pînă cînd min- 

tea dvs. intră într-o stare de așteptare pozitivă: „Cred că 
astăzi mi se va întîmpla ceva extraordinar!“ 

La sfîrșitul zilei, faceți o scurtă trecere în revistă și gin- 
diți-vă la evenimentele din ultimele cîteva ore. Veţi fi sur- 
prins de cîte lucruri extraordinare, mai importante sau 
mai mărunte, vi s-au întimplat, tocmai pentru că mintea 
dvs. a fost energizată cu așteptări pozitive. 

Oamenii de succes se caracterizează prin această atitu- 
dine a așteptărilor pozitive. Ei se așteaptă să reușească mai 
des decît dau greș. Se așteaptă să cîştige mai des decît 
pierd. Se așteaptă să înveţe ceva din fiecare experiență. Ca- 
ută binele în orice situație. Văd jumătatea plină a paharu- 
lui, și nu pe cea goală. Chiar și atunci cînd lucrurile merg 
prost, caută în problema sau obstacolul temporar lecțiile 
pe care le pot învăţa și avanţajele pe care le pot obține prin 
acumulare de experienţă. 


Secretul succesului celor mai bogaţi 500 
de oameni 


“În studiul său asupra celor mai bogați 500 de oameni 
din America, Napoleon Hill a ajuns la concluzia că una 
dintre caracteristicile pe care toți le aveau în comun era 
această atitudine de așteptare pozitivă. Acești oameni 
și-au format obiceiul de a căuta în orice obstacol sau dez- 
avantaj o oportunitate pe măsură. Și au găsit-o întotdeau- 
na. Dvs. trebuie să procedați la fel. + 

Cînd începeți o nouă carieră sau o nouă afacere, trebuie 
să fiți încrezător și să vă așteptați să reușiţi. Trebuie să fiți 
convins că oamenii vă vor cumpăra produsele sau vor 
apela la serviciile dvs. Trebuie să fiți convins că banca sau 
alții vă vor furniza fondurile de care aveți nevoie. Trebuie 
să credeţi cu toată puterea că veţi atrage cei mai buni oa- 
meni care vă pot ajuta să vă împliniţi visurile în afaceri. 
Această atitudine de așteptare pozitivă plutește înaintea 


34 VIITORUL DEPINDE DE TINE 


dvs. ca o lumină strălucitoare și își lasă amprenta asupra 
tuturor persoanelor cu care intrați în contact. 
* Cînd vă confruntati cu un obstacol sau cu o dificultate, 
indiferent care ar fi situaţia, consideraţi-o o lecție valoroa- 
să și încercaţi să învăţaţi din ea cît mai mult posibil. Refu- 
zați posibilitatea de a da greș. Păstraţi-vă mintea deschisă 
și flexibilă. Fiţi pregătit să încercaţi lucruri noi și să aban- 
donați vechile metode care nu funcţionează. Decideţi de la 
început că nu veți renunţa niciodată. lar dacă veți gîndi 
astfel întreaga zi, ce credeți că vi se va întîmpla? 
Convingerile legate de propria persoană și de lumea 
din jur vă creează așteptările. Așteptările vă determină ati- 
tudinea. Atitudinea vă influențează comportamentul și 
modul în care interacționați cu ceilalți. Iar felul în care vă 
purtați și interacționați cu ceilalți determină felul în care 
aceștia se poartă și interacționează la rîndul lor cu dvs. 
Cu cît deveniți mai optimist și mai încrezător, cu atît 
mai puternică va fi convingerea că sînteți născut pentru a 
reuși. Veţi genera în jurul dvs. un puternic cîmp de atrac- 
ție. Veţi atrage în viața dvs. oameni și ocazii care vă vor 
ajuta să vă atingeţi mai repede scopurile. Vă veți crea pro- 
priul viitor, iar oamenii vor continua să spună că sînteți 
norocos. 


Folosiţi-vă intreaga putere interioară 


Cînd o folosiți corect, mintea dvs. subconștientă poate 
fi un alt factor al norocului. Legea activității subconştiente 
afirmă că orice gînd sau scop acceptat de mintea conștientă va 
ajunge în mintea subconștientă ca o comandă sau o instrucțiune. 

Odată ce i-ați transmis ţelurile dvs., subconstientul, 
„Stația de emisie“ a forței de atracție, va începe să atragă 
în viața dvs. oamenii și resursele de care aveţi nevoie pen- 
tru a vă îndeplini visurile. Prin intermediul subconștientu- 
lui, cuvintele și faptele dvs. vor urma un șablon corespun- 
zător imaginii de sine, gîndurilor şi ideilor dominante 

despre dvs. înșivă. Subconștientul vă va influenţa limbajul 
trupului și felul în care interacționați cu alți oameni. Co- 
menzile pe care le daţi subconștientului prin modul dvs. 
obișnuit de a gîndi vă modelează tonul vocii, nivelul de 
energie, entuziasmul și atitudinea. 

Subconștientul are o putere extraordinară. Lucrează 24 
de ore pe zi. Odată ce ați început să-l folosiți pentru a vă 
atinge scopurile, veți începe să avansați cu o viteză incre- 
dibilă. 


Activaţi-vă cortexul asociativ 


În creierul dvs. există un mic organ de forma unui de- 
get, numit cortex asociativ. Acesta este asemenea unei cen- 
trale telefonice care acceptă apeluri din exterior și le trans- 
mite mai departe. Cortexul dvs. asociativ primește 
informații și le transmite atît minţii conștiente, cît și celei 
subconștiente. Acest organ, numit și sistem de activare aso- 
ciativă, lucrează pe baza comenzilor pe care i le-aţi dat în 
legătură cu ceea ce vreți și cu ce este mai important pentru 
dvs. 

De exemplu, dacă decideti că vreți o mașină roșie sport, 
veți începe să vedeţi peste tot mașini roșii sport. Această 
dorință, acest scop va activa cortexul asociativ și mintea 
dvs. va deveni extrem de sensibilă la acest tip de automo- 
bile. Le veți observa pretutindeni. Le veți vedea cum co- 
tesc pe stradă și cum stau în parcări. Veţi observa imagini 
și reclame pentru mașini roșii sport. În plus, veți atrage oa- 
meni și idei care vă vor ajuta să dobîndiți o mașină roșie 
sport. S-a întîmplat vreodată să vă doriți ceva vreme înde- 
lungată şi să nu-l obţineţi în cele din urmă, deseori într-un 
mod cu totul surprinzător? 

Dacă decideți că vreți să deveniți independent financiar, 
veţi deveni imediat extrem de sensibil la informații, oa- 
meni și oportunități care vă pot ajuta din punct de vedere 
financiar. Veţi începe să atrageți oameni cu idei şi sfaturi 

utile. Veţi da peste cărți și articole care vă răspund la între- 
bări-cheie. Veţi face lucruri care vă ajută să dobîndiţi inde- 
pendenţa financiară dorită. 


Programati-vă mintea pentru succes 


Acţiunile dvs. asupra lumii exterioare sînt imaginea 
modului în care v-aţi programat în interior. Această pro- 
gramare poate fi accidentală și aleatorie sau deliberată și 
direcționată conștient. Cînd ajungeţi să controlați influen- 
tele și puterea autosugestiei asupra vieții dvs.xactivați un 
alt factor al norocului și vă puteţi programa singur prin 
afirmații repetate în mod constant. 

Puterea afirmațiilor repetate vă transformă gîndurile, 
sentimentele și comportamentul. La fel cum deveniți ceea 
ce gindiți, deveniți de asemenea ce vă spuneți și ce credeți. 
Scopurile pe care vi le repetați neîncetat, într-un mod pozi- 
tiv și direct, la timpul prezent, vor fi acceptate drept comenzi 
de către mintea subconștientă. Aceasta va face astfel încît 
să atragă aceste scopuri în viaţa dvs. 

De exemplu, cînd repetați permanent o afirmaţie cum 
ar fi: „Cîștig 50 000 de dolari pe an! Cîștig 50 000 de dolari 
pe an! Ciștig 50 000 de dolari pe an!”, veţi înscrie această 
comandă tot mai profund în mintea dvs. subconștientă În 
cele din urmă, scopul va fi acceptat de către subconștient 
și va căpăta o forță proprie. Foarte curînd, în interiorul și 
în jurul dvs. vor începe să se întîmple lucruri care vor 
transforma acest scop în realitate. 

+ Veţi descoperi că oamenii considerați norocoși vorbesc 
întotdeauna cu încredere despre lucrurile pe care le doresc 
și despre ceea ce pot face pentru a le obține. Ei știu că, la 
fel cum deveniți ceea ce gîndeți, dobindiți lucrurile despre 
care vorbiți. Așadar, au grijă să vorbească despre lucrurile 


pe care le doresc cu adevărat și, nu despre ceea ce nu do- 
resc. y 

Viaţa exterioară reflectă viaţa interioară 


Legea corespondenței explică unul dintre cei mai pu- 
ternici factori ai norocului. Acest principiu atemporal stă 
la baza tuturor lucrurilor care vi se întîmplă. Se spune că 
lumea exterioară tinde să fie o reflectare a lumii interioare. Ceea 
ce se petrece în jurul dvs. este o reflectare sau o manifesta- 
re a ceea ce se petrece în interiorul dvs. Nici n-ar putea fi 
altfel. 

Cînd staţi în fața oglinzii și vă contemplați imaginea, 
știți că aceasta este rezultatul a ceea ce prezentaţi oglinzii. 
Dacă examinați diversele aspecte ale vieții dvs., acestea 
vor reflecta atitudinile și convingerile proprii. Nu vedeți lu- 
mea așa cum este ea, ci așa cum sînteti dvs. Persoana care sîn- 
teți în interior determină în mare parte ceea ce vi se întîm- 
plă în exterior. 

Caracterul și personalitatea dvs. determină în mare 
măsură calitatea relațiilor pe care le creați cu ceilalți oa- 
meni. Atitudinea dvs. și modul în care reacționează oame- 
nii față de dvs. sînt în principal rezultatul convingerilor și 
aşteptărilor proprii, precum și al atitudinii pe care o aveţi 
față de propria persoană. Nivelul dvs. interior de dorință 
și hotărîre creează lumea exterioară a succesului și a reuși- 
tei financiare. Principalul motiv pentru care oamenii sînt 
săraci în exterior este că sînt săraci în interior.. 

Nivelul exterior de sănătate și formă fizică este deter- 
minat în mare măsură de ceea ce credeți despre ele în inte- 
rior Oamenii care se gîndesc tot timpul la mîncare au ten- 
dința să fie supraponderali și să nu se simtă bine în pielea 
lorXDamenii care se gindesc permanent la sănătate și for- 
mă fizică au tendinţa să fie subțiri, îngrijiţi și foarte ener- 
gici. Sănătatea și forma fizică încep din gîndire. 


Legea echivalenţei mentale 


Principiul care însumează toate aceste legi mentale și, 
poate, cel mai important factor al succesului este legea 

echivalenței mentale:Această lege afirmă că tot ce vi se în- 
timplă în viață este echivalentul manifest a ceea ce creați în min- 
tea dvs. y 

Prin urmare, principalul dvs. țel este să creați în inte- 
rior echivalentul mental a ceea ce doriți să obţineţi în exte- 
rior. Pentru a cunoaște mari bucurii și reușite deosebite, 
trebuie să deveniți conștient în sinea dvs. de succesul, să- 
nătatea, fericirea, prosperitatea și satisfacția personală pe 
care le doriți Xlrebuie să creaţi realitatea dorită mai întâi în 
mintea dvs. pentru a o putea trăi în lumea exterioară. lar 
dvs. vă puteți controla mintea pe deplin. 

Puteţi începe oricînd să creați acest echivalent mental. 
Nu gîndurile trecute sau viitoare sînt cele care vă determi- 
nă viața și destinul, ci doar gîndurile pe care le aveţi acum, 
în momentul prezent. Nu sînteți legat de greșelile trecutu- 
lui sau de incertitudinile viitorului. Potenţialul dvs. este 
nelimitat pentru că sînteți liber să vă alegeți gîndurile în 
acest moment, iar ceea ce gîndiți acum determină direcția 
în care va avansa viaţa dvs. 


Preluaţi volanul vieţii dvs. 


Cînd conduceţi automobilul și întoarceţi volanul într-o 
direcție sau alta, alegeți direcţia în care mergeţi în acel mo- 
ment. Direcţia pe care o menţineţi vă determină destinația. 

* Viitorul dvs. nu este determinat de modul cum ați condus 
ieri sau cum veți conduce mîine. Este un rezultat a ceea ce 
gindiți și faceți în acest moment. 

Nu puteți controla întreaga lume. Nu puteţi controla 
nenumăratele și încurcatele detalii ale vieții moderne. Nu 
puteți controla toţi anii din urmă sau anii ce vor veni, dar 
puteți controla clipa prezentă. Din fericire, este suficient ca 
să vă creați viitorul și să vă bucurati de tot succesul pe ca- 
re-l puteți obține. 

Controlaţi influenţele exterioare 


Gîndurile dvs. se schimbă încontinuu, în funcţie de 
ceea ce se petrece în lumea înconjurătoare. Informațiile și 
influențele pe care le lăsați să pătrundă în mintea dvs. pe 
parcursul zilei au un impact major asupra evoluției și di- 
recției gîndirii dvs. Aceste schimbări ale gîndirii pot fi con- 
știente, deliberate și pozitive sau aleatorii, sporadice și ne- 
gative. 

Puterea sugestiei vă influențează gindirea, dispoziția și 
comportamentul. Ea afectează persoana care sînteți și per- 
soana care veţi deveni. Influențele care vă bombardează 
mintea în fiecare zi creează un cîmp de forță care atrage 
spre dvs. lucrurile dorite sau pe cele nedorite. 

Deoarece aveţi tendinţa să fiți sensibil la mediul încon- 
jurător, trebuie să preluaţi controlul asupra influențelor 
care ajung în conştientul dvs.„La fel cum, dacă doriți să 
aveți o condiţie fizică perfectă, veţi consuma doar hrană 
sănătoasă, dacă vă doriţi o stare psihică desăvîrșită, tre- 
buie să preluaţi doar influențe mentale sănătoase. Trebuie 
să citiți materiale care vă inspiră, să ascultați casete audio 
despre gîndirea pozitivă, să priviţi casete video educațio- 
nale și să vă asociaţi cu oameni optimişti. Integritatea 
mentală trebuie păstrată cu sfințenie. - 


Asumaţi-vă responsabilitatea 
pentru viața dvs. 


O altă condiţie care va spori în mod garantat numărul 
întîmplărilor norocoase din viaţa dvs. este să vă asumaţi în 
întregime responsabilitatea pentru dvs. și pentru tot ce vi se 
întîmplă.:O caracteristică a oamenilor deosebiți este că re- 
fuză să-și găsească scuze, să dea vina pe alţii sau să se plîn- 
gă de situația lor. Ei repetă neîncetat: „Sînt responsabil!“ 

La o analiză profundă, deoarece deveniți ceea ce gîndiţi 
și sînteți singurul care poate nutri gîndurile potrivite, în- 

seamnă că sînteți în întregime responsabil pentru fiecare 
aspect al vieții dvs. Sînteți ceea ce sînteți și unde siînteți 
pentru că dvs. aţi decis astfels Dacă nu vă place un aspect 
al vieții dvs., aveţi responsabilitatea să-l schimbaţi. . 

Acceptarea responsabilităţii este cea mai bună metodă 
de eliberare. Astfel deveniți stăpînul propriei vieți și al tu- 
turor lucrurilor care vi se întîmplă. De vreme ce gîndirea 
vă guvernează destinul, dacă vă controlați gîndurile, vă 
puteți controla întreaga viață. 

„Dacă decideți să vă gîndiţi doar la lucrurile pe care le 
vreţi, puteți deveni o persoană extrem de norocoasă.'Vă 
veți activa cortexul asociativ (partea creierului care vă 
atrage atenţia asupra lucrurilor importante pentru dvs.) şi 
acesta va începe să lucreze pentru dvs. Vă veți programa 
subconștientul. Veţi spori probabilitatea de a obține succe- 
sul dorit. Totodată, puteţi renunţa la lucrurile care vă trag 
înapoi. Puteţi decide să respingeţi ideile care vă limitează 
încrederea în propriile posibilități. 

Dacă vă cumpăraţi o mașină nouă, elegantă, ieșiți cu ea 
în oraș și merge excelent, puneţi acest lucru pe seama no- 
rocului? Sigur că nu! Indiferent dacă e vorba de o piesă so- 
fisticată a unui echipament, de un ceas fabricat manual 
sau de un automobil frumos, știți că fiecare dintre ele a 
fost construit conform anumitor legi ale fizicii (legate de 
mecanică și electricitate). Faptul că funcționează excelent 
nu este o chestiune de noroc. 

La fel se întîmplă și cu dvs. Cînd folosiți acești factori ai 
norocului, începeți să realizați lucruri extraordinare. Veţi 
țîșni înaintea oamenilor din jurul dvs. Vă veţi bucura de 
succes și realizări mai mari decît v-aţi imaginat vreodată. 
Vă veți construi un viitor fantastic. Şi va fi rezultatul unui 
proiect, nu al norocului. 

Aplicații 


Ce puteti face acum 


. Decideți astăzi că vă veți gîndi și veți vorbi numai 
despre ceea ce doriți cu adevărat de la viață. Care 
sînt aceste lucruri? 

. Examinați-vă convingerile care vă limitează; 
identificați ideile negative care vă trag înapoi, 
apoi comportați-vă de parcă n-ar fi adevărate. 

. Aşteptați-vă la tot ce e mai bun în orice situație. 
Imaginați-vă că vi s-a garantat succesul în tot ce 
faceţi și comportați-vă în consecință. ~ 
.Identificați cea mai mare problemă sau sursă de 
îngrijorare din prezent. Ce anume puteți învăța 
din ea pentru ca în viitor să deveniți mai bun și 
mai puternic? 

. Programați-vă mintea pentru reușită afirmîn- 
du-vă scopurile în mod repetat, la persoana întîi 
și la timpul prezent — Pot... 

.Preluaţi controlul asupra influențelor venite din 
mediul înconjurător; hrăniți-vă mintea cu cărți, 
casete, persoane și conversații pozitive. 

. Formaţi-vă obiceiul de a căuta ceva bun sau util în 
orice experiență. Veţi găsi întotdeauna. 

AL DOILEA PRINCIPIU 
Claritatea este esenţială 


„Cel mai important lucru pe care-l poate face un 
oni în această lume este să folosească la maximum ceea 
ce i s-a dat. Acesta este succesul și este singura cale.“ 


Orison Swett Marden 


P oate cel mai important factor al norocului este să știți 
exact ce vreti, în fiecare domeniu al vieții dvs. Cheia reuşi- 
telor majore o reprezintă scopurile și planurile clare, spe- 
cifice, măsurabile, așternute pe hîrtie și însoțite de o dorin- 
tă arzătoare de a le transpune în realitate. Dacă știi ce vrei, 
șansele de a reuși sporesc spectaculos. 

Confuzia în ce privește scopurile este principala cauză 
a nerealizărilor și eșecurilor. Eșecul provine din incapaci- 
tatea de a decide exact ce vreți, cum va arăta acest lucru, 
cînd doriți să-l obţineţi și cum îl veţi dobîndi. După cum 
spune autorul motivațional Zig Ziglar, majoritatea oame- 
nilor își doresc „generalităţi confuze“ şi nu „obiective pre- 
cise”. Realitatea este că nu puteți lovi o țintă pe care nu o ve- 
deti. Dacă nu știți încotro mergeti, probabil veţi ajunge în 
altă parte. Trebuie să vă stabiliți obiective. 

O persoană fără nici un ţel este aidoma unei nave fără 
cîrmă, purtată încoace și-ncolo de maree și de vînt. O per- 
soană cu scopuri clare, bine definite este asemenea unei 
nave bine ghidate care se îndreaptă cu încredere spre des- 
tinația sa. 

Este uluitor cît de repede se schimbă roata norocului 
cînd vă concentrați cu intensitate asupra scopurilor dvs. 

«După cum spunea un prieten înstărit de-al meu, „Succesul 

înseamnă scopuri, restul nu sînt decît comentarii“: Poate 
că scopurile nu sînt singurul motiv al reușitei, dar reușita 
nu e posibilă în absenţa lor! 


Nu există coincidente 


Unii oameni cred în coincidente. Ei cred în puterea eve- 
nimentelor aleatorii de a defini și modela viața unui om. 
«Dar realitatea este că, în majoritatea cazurilor, coincidențe- 
le nu sînt întîmplătoare. Aproape întotdeauna, ele pot fi 
puse pe seama evenimentelor petrecute anterior și a pre- 
gătirii mentale, după cum s-a explicat mai devreme în 
această carte. 

Nu există coincidente, ci diverse grade de probabilitate 
privind producerea anumitor evenimente. Conform legii 
mediei, dacă încercați suficiente lucruri, asemenea unor 
bile de biliard ce se rostogolesc pe o masă, două dintre ele 
se vor întîlni. Dar această suprapunere a diverselor eveni- 
mente se bazează pe o lege, nu pe noroc sau coincidență. 


Căutaţi pretutindeni serendipitatea! 


Există două principii importante care sînt și au fost în- 
totdeauna factori esențiali ai norocului. Bărbații și femeile 
de mare succes le folosesc în mod constant. Înțelegerea 
acestor principii vă va dezvălui posibilități pe care poate 
altfel nu le-aţi fi văzut sau înțeles niciodată. 

Primul dintre acești factori ai norocului este principiul 
serendipității. Serendipitatea a fost descrisă drept „capaci- 
tatea de a descoperi lucruri bune în viață“. Acest principiu 
își are originea în povestea celor trei prinți din Serendip. 


1 În orig. engl. serendipity — Capacitatea de a face din întîmplare desco- 
periri neaşteptate și fericite (termen inventat de Horace Walpole, după po- 
vestea „Cei trei prinți din Serendip“). (N. trad.) 

Cei trei prinți călătoreau prin lume și asistau la tot felul de 
întîmplări nefericite și aparente tragedii în viața oameni- 
lor. Dar în urma vizitei lor și a descoperirilor fericite pe 
care le făceau, dezastrele și tragediile se transformau în bi- 
nefaceri și bucurii mai mari decît înainte. 

Odată, cei trei prinți au ajuns la o fermă unde avusese 
loc un accident nefericit. Singurul fiu al fermierului căzu- 
se de pe singurul său cal și-și rupsese piciorul. Apoi calul 
fugise și nu i s-a mai putut da de urmă. Fermierul era dis- 
trus, dar cei trei prinți i-au spus să nu-și facă griji: „E prea 
devreme ca să tragi concluzii; trebuie să se întîmple și ceva 
bun.“ 

Pe vremea aceea, ţara în care trăia fermierul era în răz- 
boi cu o ţară vecină. În dimineaţa următoare, la fermă a so- 
sit un batalion de Soldaţi pentru a-i înrola pe toți tinerii 
apți de luptă. Cum singurul fiu al fermierului avea picio- 
rul rupt, a fost scutit de înrolare. 

Tot în ziua aceea au venit apoi reprezentanții guvernu- 
lui ca să ia toți caii ce puteau fi folosiți pentru armată. Dar 
cum singurul lor cal fugise, fermierul a fost din nou cruțat. 
Mai tirziu, armata a pierdut o bătălie importantă și majo- 
ritatea oamenilor și cailor au fost uciși. Ceea ce la început 
părea o întîmplare nefericită — piciorul rupt și fuga calu- 
lui — s-a dovedit a fi salvarea fermierului. 

Ceva mai tîrziu, după ce războiul se încheiase, calul s-a 
întors acasă de bunăvoie, însoțit de cîţiva cai sălbatici. Pi- 
ciorul băiatului s-a vindecat. lar fermierul era fericit. Un 
aparent dezastru s-a dovedit o înșiruire de binecuvîntări 
mascate. Același lucru vi se poate întîmpla și dvs., în repe- 
tate rinduri, dacă sinteți deschis și căutaţi ocaziile. 

Într-o altă poveste, cei trei prinți din Serendip au întâl- 
nit un moșier bogat, a cărui avere fusese spulberată de o 
inundație. Tot ce strînsese într-o viaţă întreagă fusese dis- 
trus. După cum vă puteți imagina, era cuprins de durere și 
disperare. Dar cei trei prinți din Serendip l-au convins că 
se va întîmpla ceva bun. 

În timp ce străbăteau pămîntul devastat de ape, au gă- 
sit o piatră prețioasă, apoi încă una și încă una. După cum 
a reieșit, șuvoaiele de apă dăduseră la iveală nenumărate 
pietre prețioase, datorită cărora moșierul a devenit mai bo- 
gat decît și-ar fi putut imagina. 


- 


Formaţi-vă o atitudine de așteptare 
pozitivă 


Secretul înțelegerii serendipității este principiul aşteptă- 
rilor pozitive. Acest principiu afirmă că, dacă așteptați cu 
încredere să se întîmple ceva bun, sînt șanse mari să se în- 
timple. Numitorul comun al tuturor evenimentelor ferici- 
te este că ele apar numai atunci cînd aveți toată încrederea 
că totul va fi bine și cînd căutaţi ceva bun în orice obstacol 
sau dificultate. Atunci, în mod surprinzător, se produc tot 
felul de evenimente fericite, multe dintre acestea apărînd 
la început ca eșecuri sau întîmplări tragice. Ulterior se do- 
vedesc a fi exact lucrul de care aveţi nevoie pentru a vă 
atinge scopul final. 


Situaţia dvs. curentă este exact lucrul 
de care aveţi nevoie 


lată un principiu filozofic important: Situaţia dvs. din 
prezent este exact ceea ce vă trebuie în acest moment pentru pro- 
gresul și dezvoltarea dos. personală. Fiecăre aspect al vieții 
dvs. este exact așa cum trebuie să fie. Fiecare dificultate cu 
care vă confruntaţi astăzi ascunde posibilități pe care le 
puteţi folosi în avantajul dvs., pentru a vă făuri viața pe 
care v-o doriți. 

Poate lucraţi pentru un șef dificil, într-un domeniu cu o 
concurență acerbă, salarii mici și perspective limitate. 
Dacă nu sînteți atent, s-ar putea să deveniți nemulțumit de 
slujba dvs. și să vă îngrijoraţi în legătură cu situația curen- 

tă. Dar dacă vă dați seama că, potrivit principiului seren- 
dipităţii, este exact lucrul de care aveţi nevoie în acest mo- 
ment; puteți căuta binefacerile sau avantajele pe care le as- 
cunde. 

Vă puteţi întreba: „Dacă n-aș lucra deja aici și aș ști tot 
ce știu acum despre acest post și viitorul lui, m-aş mai an- 
gaja aici?” Dacă răspunsul este „Nu“, atunci întrebarea ur- 
mătoare ar putea fi: „Dacă aș putea face orice vreau cu 
adevărat, care ar fi acest lucru?“ 

Indiferent de răspuns, vă puteți folosi experiența cu- 
rentă ca pe un resort care vă împinge spre experiențe mai 
bune și mai satisfăcătoare, în loc să staţi pe loc, dorind și 
sperînd că lucrurile se vor îmbunăți. Nu puteţi afla care 
este drumul bun Secât mergînd o vreme pe un drum 
greșit. 


Gindiţi-vă la viitor 


Un alt factor al norocului este regula care spune că nu 
contează de unde vii; important este numai unde mergi. 

Trecutul este mort. Nu poate fi schimbat. Singurul său 
rol este să vă ofere călăuzire și înțelepciune, pentru a pu- 
tea lua decizii mai bune în viitor. Tot ceea ce contează este 
încotro vă îndreptaţi de acum înainte. Nu vă puteți permi- 
te să vă plingeţi de milă. Priviţi-vă trecutul ca pe un capi- 
tal pierdut, ca pe o investiţie irecuperabilă. Nu mai puteți 
da nimic înapoi. Apoi concentrați-vă asupra noului ori- 
zont al propriilor posibilități și îndreptați-vă în acea direcție. 


Principiul sincronicităţii 


Acest principiu atemporal explică poate cel mai impor- 
tant factor al norocului. El merge mînă-n mînă cu multe 
dintre celelalte principii din această carte. Este cunoscut 
de mii de ani și se numește sincronicitate. Principiul este 

mai profund și mai cuprinzător decît legea cauzei și efec- 
tului și acționează pe un plan diferit. 

Legea cauzei și efectului spune că orice efect din viața 
dvs. are anumite cauze care pot fi interconectate. Pe de altă 
parte, principiul sincronicității afirmă că în viața dvs. se 
vor întîmpla lucruri între care nu există o relație directă ca- 
uză-efect. Principiul se aplică atunci cînd în viață survin 
evenimente care nu sînt legate prin cauzalitate, ci prin 
semnificație. Între evenimente nu există o conexiune direc- 
tă sau perceptibilă, ele fiind legate numai prin semnifica- 
tia pe care o au în raport cu unul dintre ţelurile dvs. 


O vacanţă în Hawaii 


Imaginaţi-vă că vă treziţi într-o dimineaţă și discutați 
cu soțul sau soția dvs. ce bine ar fi să vă luaţi o vacanţă în 
Hawaii. Dar știți că nu v-o puteți permite și, în plus, nu 
aveţi cum să vă luaţi concediu. Însă ideea de a merge în 
Hawaii este foarte atrăgătoare. Vă stimulează imaginația. 
Ideea unei vacanțe în Hawaii vă stirnește dorinţa și interesul. 

Orice gînd însoţit de o emoție, inclusiv ideea de a mer- 
ge în Hawaii, trece de la nivelul conștient în subconștient, 
acolo unde acționează legea atracției. Prin urmare, înce- 
peți să emiteți vibrații pozitive care încep să atragă în via- 
ţa dvs. oameni și situații ce vă vor transforma gîndul în re- 
alitate. Începeți să activați principiul sincronicității. 

În ziua aceea mergeţi la lucru visînd că într-o zi veți 
merge în Hawaii cu partenerul dvs. Cu totul pe neaștepta- 
te, peste cîteva ore vă cheamă șeful și vă spune că, deoare- 
ce ați făcut o treabă foarte bună și acum la firmă lucrurile 
se mișcă mai încet, nu e nici o problemă să vă luați liber o 
săptămînă sau două. 

La prînz, un prieten vă povestește despre o nouă agen- 
tie de turism care oferă excursii în Hawaii cu servicii com- 
plete ce includ cazarea la hotel, biletul de avion și trans- 
portul rutier la prețuri extrem de avantajoase. Mai mult, 


48 VIITORUL DEPINDE DE TINE 


prietenul dvs. are și o broșură care descrie exact insula pe 
care doriţi s-o vizitaţi și un hotel care vi s-ar potrivi per- 
fect. lar prețul este sub 2000 de dolari pentru două persoa- 
ne, pentru o săptămînă în Hawaii. 

În seara aceea, cînd ajungeţi acasă, găsiți în cutia poșta- 
lă un plic cu rambursarea impozitului pentru o plată exce- 
dentară, iar suma se ridică la — ați ghicit — circa 2000 de 
dolari! 

Observati ce s-a întîmplat. Aţi avut o idee foarte limpe- 
de, cu o mare încărcătură emoțională, de a face o excursie 
în Hawaii împreună cu partenerul dvs. În ziua aceea au 
avut loc trei: evenimente fără nici o legătură între ele, dar 
care au conlucraţ pentru a vă ajuta să vă atingeți scopul în 
mai puţin de o zi. 


„Intraţi în formå” 


Această sincronizare a evenimentelor va începe să se 
producă în mod constant odată ce „intrați în zonă”. Aceas- 
ta este starea mentală în care sentimentele și faptele dvs. se 
ridică la cel mai înalt nivel. Cînd adăugaţi un stimulent 
emoțional, vă limpeziți gîndurile, vă intensificaţi dorințe- 
le și abordați viaţa cu o atitudine încrezătoare, de așteptare 
pozitivă, încep să apară tot felul de evenimente fericite, 
care vă conduc în direcția cea bună. Singura relație dintre 
aceste evenimente este semnificația pe care le-o dați prin fe- 
lul în care gîndiți. 

Din păcate, dacă aveți gînduri confuze și contradictorii, 
aceste principii nu vor funcționa în cazul dvs. Lipsa de cla- 
ritate este principalul motiv pentru care majoritatea oame- 
nilor îndură nefericirea și eșecul. Au posibilități imense, 
dar nu reușesc să le folosească în avantajul lor, pentru că 
nu le înțeleg mecanismul de funcţionare. 

Un loc de muncă mai bun 


lată un alt exemplu de sincronicitate, o poveste adevă- 
rată. Un prieten de-al meu era nemulțumit de slujba lui. El 
și soția lui discutau despre cît de bine ar fi dacă ar putea 
să-și ia o slujbă mai bună într-un alt domeniu. Discutau 
despre dorința lui de a lucra la o firmă mai mică, cu mai 
multe oportunități financiare și de promovare bazate pe 
merit, în locul unei structuri salariale rigide, care îi limita 
posibilitățile de cîștig. 

În seara următoare s-au dus să ia masa la un restaurant 
elegant. Dar restaurantul era plin, iar ei își pierduseră re- 
zervarea. În loc să se întoarcă acasă, s-au dus la un restau- 
rant din apropiere, unde era o masă liberă. La masa de ală- 
turi era un prieten de-al lui pe care nu-l văzuse de multă 
vreme. Acest prieten și soția lui luau masa împreună cu un 
alt cuplu. Bărbatul celălalt era președintele unei firme din 
oraș aflată acum în expansiune rapidă. Tocmai vorbiseră 
despre cît de greu era să găsești oameni ambiţioși, care 
căutau oportunități noi, și nu siguranță. Au început o dis- 
cuție de la o masă la alta și primul lucru pe care l-a spus tî- 
nărul a fost că era în căutarea unei slujbe cu mari posibili- 
tăți de avansare. 

Președintele i-a înmiînat o carte de vizită şi i-a spus să-i 
dea un telefon săptămîna viitoare. Tînărul l-a sunat, a sta- 
bilit o întîlnire, s-a dus la un interviu și a obținut slujba. 
Peste un an, cîştiga de două ori mai mult. El și soția lui 
s-au mutat într-o casă mai frumoasă, și-au cumpărat o ma- 
șină nouă și duceau o viață mai frumoasă. 

Majoritatea oamenilor ar spune că prietenul meu a avut 
noroc, dar dvs. știți deja că este vorba despre sincronicitate. 
Tînărul era hotărît, încrezător și optimist în legătură cu 
ceea ce voia. Prin urmare, a declanșat o serie de forțe din 
univers care nu numai că au anulat rezervarea și l-au con- 
dus la celălalt restaurant, dar l-au așezat exact la masa po- 
trivită, la momentul potrivit, lîngă persoana ideală, care 
deținea poziția optimă pentru el în acel moment. 

Tînărul ar fi putut să stea în seara aceea acasă, să citeas- 
că ziarul și să se uite la televizor. În acest caz, probabil că 
nu s-ar fi întîmplat nimic. Apoi ar fi putut spune tuturor 
că e obligat să meargă la o slujbă idioată pentru că avuse- 
se ghinion. Dar el și-a făurit propriul noroc trecînd la ac- 
țiune, exact cum și-ar fi putut făuri propriul ghinion nefă- 
cînd nimic. Dvs. și cu mine procedăm la fel în fiecare zi, 
prin fiecare decizie pe care o luăm și fiecare acțiune pe care 
o întreprindem. 


Puterea gindirii strategice 


Claritatea este un factor esenţial al norocului. Cu cît vă 
este mai limpede ceea ce vreţi, cu atît mai repede veți do- 
bîndi lucrul respectiv. Cînd vă cunoașteți foarte bine sco- 
purile, activaţi toate forțele minții ce vă vor ajuta să le îm- 
pliniți. Începeți să intuiţi activităţile pe care le puteți 
întreprinde pentru a vă atinge țelurile mai repede. Deve- 
niți capabil să luați decizii mai bune și mai rapide privind 
alocarea timpului și a resurselor. Acest lucru este valabil 
atit în viața personală, cît şi în cea profesională. 

De exemplu, afacerile care urmează planuri strategice 
scrise, bine definite se bucură de un succes mai mare decit 
afacerile „ad-hoc“. Alcătuirea unui plan strategic poate 
necesita mult timp, probabil ore şi chiar zile întregi. Dar 
odată realizat, planul strategic devine un proiect de viitor 
al companiei, oferindu-i o pistă clară de urmat și unități de 
măsură a succesului. Un plan strategic îi permite firmei — 
și tuturor celor implicați — să se concentreze asupra celor 
mai importante activități. 

Scopul planificării strategice în afaceri este creșterea 
ratei profitului raportat la investiție, a profitului generat de 
capitalul investit în afacere. Un plan strategic bun le per- 
mite oamenilor din firmă să se concentreze asupra unui 
număr redus de activități necesare pentru a obține cele 

mai mari profituri, pornind de la oamenii și resursele im- 
plicate în afacere. 

1 Ca individ, dacă aveți un plan strategic personal, veți fi 
de asemenea mai concentrat asupra scopului și mai efi- 
cient.:Însă, în loc să încercaţi să vă sporiți rata profitului 
raportat la investiție, scopul în planificarea strategică perso- 
nală este să vă sporiți profitul raportat la energie. 

Așa cum o societate investește capital financiar în acti- 
vitățile sale de afaceri, dvs. investiţi capital uman în viața 
dvs. Acest capital uman este de trei tipuri: mental, emoțio- 
nal și fizic. Scopul dvs. este să obţineţi cel mai mare profit 
posibil, pornind de la investiția făcută în munca dvs. și în 
viața personală. 


Nu fiţi asemenea lui Columb 


Toţi oamenii vor să fie fericiți. Dar am descoperit că 
practic orice persoană nefericită, la o analiză mai profun- 
dă, va mărturisi că nu are scopuri reale. Oamenii nefericiți 
nu au o idee limpede despre sensul și scopul vieții. Sînt 
asemenea lui Columb, care a plecat către lumea nouă fără 
să știe unde merge. Cînd a ajuns acolo, nu știa unde se află. 
Și cînd s-a întors, n-avea idee unde fusese. Cei mai mulți 
oameni își trăiesc astfel întreaga viaţă. 


Succesul nu este o întimplare 


În loc să aplice principiile controlului și autodetermină- 
rii, majoritatea oamenilor trăiesc în mod inconștient, fiind 
supuși legii întîmplării. Această lege afirmă că cine ratează 
planificarea își planifică ratarea. 

Oamenii care trăiesc după legea întîmplării cred că via- 
ta este o serie de evenimente aleatorii, ca şi cum ar arunca 
un zar sau ar învirti o ruletă. Ei consideră că: „Nu contea- 

ză ceea ce știi, ci pe cine știi.” Afirmă lucruri de genul: „Nu 
te poți lupta cu Primăria.“ 

“Oamenii care se supun legii întimplării sînt cei care 
cumpără bilete la loterie, merg la cazino, investesc în sche- 
me de îmbogăţire rapidă, în acţiuni fără valoare și ingine- 
rii despre care nu știu nimic. Veșnic speră la o lovitură no- 
rocoasă care nu vine niciodată. De obicei, sint oamenii 
care-i invidiază cel mai mult pe cei ce duc o viață împlini- 
tă, folosind legea controlului sau principiul orientării 
asupra scopurilor. 


| 


Recompense diferite pentru aceeași slujbă 


În orice domeniu, există oameni care au cam aceeași 
slujbă, dar cîștigă mult mai bine sau mult mai prost decît 
alții. Mi s-a întîmplat deseori să întîlnesc doi oameni care 
vindeau același produs, din același birou, în aceleași con- 
diții, acelorași oameni și la același preţ, dar unul dintre ei 
cîştiga de aproape zece ori mai mult decît celălalt. Diferen- 
tele privind vîrsta, educaţia, experiența, inteligenţa sau 
orice altceva erau neînsemnate, dar unul dintre ei — une- 
ori chiar persoana mai tînără — cîştiga de cîteva ori mai 
mult decît celălalt. Care să fie motivul? 

Deja cunoașteți o parte din răspuns. Persoana care se 
bucură de mai mult succes a făcut multe lucruri mărunte 
pentru a spori probabilitățile reușitei în domeniul său. 
Cealaltă persoană le-a neglijat. La fel cum culegeţi ce ați 
semănat, nu puteți culege ceea ce n-aţi semănat. Dacă nu 
faceți nimic, nu obţineţi nimic. Dacă nu declanșați acțiu- 
nea, nu obţineţi reacția. 

„Aproape invariabil, oamenii cel mai bine plătiți din 
America, în orice domeniu, au planuri strategice persona- 
le. Sînt persoane care se concentrează intens asupra scopu- 
rilor. Știu exact ce vor. Au planuri și proiecte scrise, însoți- 


te de programe și scheme pentru realizarea lor și lucrează 
la ele în fiecare zi., 

) Cu cît știți mai limpede ce vreți și sînteți mai încrezător 
în reușită, cu atit mai puternic veți activa legea credinţei, a 
așteptării, a atracției, a corespondenţei și a echivalentului 
mental: Cu cît aveţi o atitudine mai pozitivă, cu atît mai 
mult vă veți bucura de fenomenele serendipităţii și sincro- 
nicității. Cu cît mintea vă este mai limpede, cu atît aveți 
mai multe șanse ca viața dvs. să devină o serie continuă de 
evenimente și situaţii fericite, care vă conduc spre scopul 
propus. ı 


Preluaţi controlul asupra vieții dvs. 


4 


Principiul controlului este un alt factor vital al norocului. 
Acest principiu, bazat pe ani întregi de cercetări în dome- 
niul psihologiei, afirmă că atitudinea dvs. este pozitivă dacă 
simțiti că detineti controlul asupra propriei vieti; atitudinea dvs. 
este negativă dacă simtiti că nu aveți nici un fel de control sau 
că sînteti controlat de forte externe ori de alți oameni. 

Între performanţele înalte și fericire, pe de o parte, şi 
simțul controlului asupra propriei vieți, pe de altă parte, 
există o strînsă legătură. Cu cît sentimentul că sînteți res- 
ponsabil de tot ce vi se întîmplă este mai puternic, cu atît 
aveți mai multă forță personală. Cu cît sentimentul că sîn- 
teți arhitectul propriei vieți și stăpînul propriului destin 
este mai puternic, cu atit veți deveni mai fericit, mai opti- 
mist, mai energic și mai orientat asupra unor scopuri. 

Dacă însă credeți că șeful, facturile, sănătatea, relaţiile, 
educaţia, rasa căreia îi aparțineți sau un alt factor vă con- 
trolează viața, veţi simţi că nu aveți nici un control. Vă veti 
simți neliniștit, negativist și furios. Vă veţi simţi o victimă 
inocentă a situaţiilor, incapabil să le schimbaţi. Vă veţi în- 
furia și veți da vina pe alții pentru problemele dvs. Veţi fi 
supărat pe oamenii de succes și invidios pe oricine o duce 
mai bine decît dvs. Practic, vă veți programa pentru eșec, 
pentru că veți atrage în viața dvs. tot mai multe persoane 
și situații care reflectă structura dvs. psihică negativistă. 


54 VIITORUL DEPINDE DE TINE 


Punctul de plecare pe drumul spre succes 


“Punctul de plecare pe drumul către succes și fericire 
este preluarea controlului asupra vieții dvs. Cea mai mi- 
nunată caracteristică a scopurilor este că ele vă oferă un 
simţ al controlului asupra direcției în care se îndreaptă via- 
ta dvs. Ţelurile vă dau senzaţia că vă aflaţi pe locul șoferu- 
lui, că aveți mîinile pe volan. Vă oferă sentimentul că via- 
ţa dvs. merge în direcția dorită. 

Cu cît simțiți că vă controlaţi mai bine toate aspectele 
vieţii, cu atît mdi pozitiv și mai optimist veți deveni. Cu cît 
atitudinea dvs. este mai pozitivă și mai optimistă, cu atît 
mai puternic veți activa toate legile și principiile mentale 
în viața dvs. și cu atît vă veți bucura de mai mult „noroc“. 


Puterea unui scop 


Un alt factor al norocului este intensitatea scopului. Du- 
pă cum a spus Benjamin Disraeli, „Secretul succesului este 
constanta scopului.“ 

Toţi oamenii care se bucură de un real succes se concen- 
trează foarte bine asupra țelului lor și sînt extrem de hotă- 
rîți. Dacă veţi găsi doi oameni cu aceleași capacități, cel 
care vrea mai mult să își atingă scopul — acela care îl do- 
rește mai intens — este cel care va avea mai mult succes. 
Decideţi ce vreți cu adevărat în fiecare domeniu al vieţii 
dvs., apoi concentrați-vă cu intensitate, asemenea unei 
raze laser, asupra împlinirii acestui obiectiv. Luaţi hotărî- 
rea de a-l urmări, indiferent cît de mult durează. Decideţi 
de la început că nu veți renunța niciodată. 


Incepeţi cu jocul interior 


Cînd vă întocmiţi planul strategic personal, începeți din 
interior şi mergeţi spre exterior. Începeți din centrul inte- 

rior al fiintei dvs., de la cele mai intime valori și convin- 
geri. Apoi organizați-vă fiecare aspect al vieții și al activi- 
tătților zilnice, astfel încît comportamentul și acțiunile în- 
treprinse în fiecare zi să fie în armonie cu principiile dvs. 
fundamentale. 

În ce privește scopurile, începeți cu dvs. Care sînt valo- 
rile dvs.? În ce credeţi? Ce cauze sustineti și, la fel de im- 
portant, cu ce nu sînteți de acord? 

Credeţi în valori precum onestitatea, sinceritatea, gene- 
rozitatea, compasiunea, atenția, iubirea, iertarea și adevă- 
rul? Credeţi în valori precum integritatea, autoperfecţio- 
narea, creativitatea, libertatea și autoafirmarea? Credeţi în 
valori precum prietenia, autodisciplina, munca, dezvolta- 
rea personală și succesul? Care sînt valorile dvs.? 

Capacitatea dvs. de a formula și a răspunde la aceste 
întrebări reprezintă punctul de plecare al celor mai mari 
realizări și al desăvîrșirii. Răspunsurile vă sînt indispensa- 
bile pentru a vă descătuşa adevăratul potențial și pentru a 
determina exact ce vreți de la viaţă. Numai dacă știți cu 
adevărat cine sînteţi în interior, puteți decide ce vreți într-a- 
devăr în exterior. 

Pentru a vă construi o viaţă extraordinară și un carac- 
ter puternic, aveți nevoie de trei pînă la cinci valori esen- 
tiale. Ulterior puteţi adăuga și altele, dar acestea sînt sufi- 
ciente pentru un plan strategic personal. Odată ce v-aţi 
selectat valorile esenţiale, trebuie să le organizați în ordi- 
nea importanţei. Care este cea mai importantă pentru 
dvs.? Care se află pe locul doi? Care este a treia? Și așa mai 
departe. 

Cum vă puteți descoperi adevăratele valori? Foarte 
simplu. Valorile în care credeţi se exprimă întotdeauna prin 
faptele dvs. Pentru a dovedi, dvs. și celorlalți, în ce credeți 
cu adevărat, urmăriți ceea ce faceți, mai ales în situații de 
criză. Ori de cite ori sînteți obligat să alegeți între o acțiu- 
ne și alta, întotdeauna o veți alege pe cea care corespunde 
valorilor dvs. dominante în acel moment. 

Dacă o persoană spune: „Pentru mine, cea mai impor- 
tantă valoare este familia”, inseamnă că, atunci cînd este 
obligată să aleagă, întotdeauna va alege familia. Dacă o 
persoană afirmă că sănătatea este valoarea sa esențială, în- 
totdeauna se va purta astfel încît să-și protejeze sănătatea 
și forma fizică, precum și pe cele ale celor dragi. 

Dar rețineți că nu este vorba de ceea ce spuneți, doriți, 
sperati, intenţionaţi sau aveți de gînd să faceți într-o bună 
zi. Este vorba numai despre ceea ce faceți. Faptele sînt cele 
care vă dezvăluie, dvs. și celor din jur, cine sînteți cu ade- 
vărat. Acest principiu este la fel de adevărat în afaceri și în 
viața politică, în relații și în viața personală. 


Care este viziunea dvs. asupra viitorului? 


Odată ce ați identificat valorile în care credeţi, puteţi să 
vă creați viziunea personală. Această viziune este o imagi- 
ne a vieții ideale pe care vreţi s-o duceți cîndva în viitor. 
Creaţi-vă o viziune legată de persoana dvs., de familie, de 
carieră sau afaceri, imaginîndu-vă că nu există nici un fel de 
limite. Imaginați-vă că aveți o baghetă magică și puteți crea 
un viitor perfect. Cum ar arăta el? 

Liderii diferă de oamenii obișnuiți prin faptul că au o 
viziune. Bărbaţii și femeile care imprimă vieților lor direc- 
ţia dorită au o viziune limpede a locului în care vor ajun- 
ge. Construirea unei viziuni incitante, provocatoare a pro- 
priului viitor este una dintre cele mai importante etape în 
crearea acestuia. 

Ca exercițiu, imaginați-vă că aţi cîștigat 10 milioane de 
dolari (bani gheață) sau că i-ați moștenit de la o rudă înde- 
părtată. Ce aţi schimba? Cum ar arăta viața dvs. ideală? 
Imaginaţi-vă că dacă îl puteți vedea limpede, veți trăi acest 
viitor ideal. Odată ce aveți o viziune care vă călăuzește, 


gîndiți-vă ce puteți face în fiecare zi pentru a o transforma 
în realitate. 

Liderii au o viziune 


Una dintre calitățile liderilor din orice domeniu este 
faptul că au o viziune a unui viitor ideal pentru ei înșiși, 
pentru familia și organizația lor. Își permit să viseze. Cre- 
ează o imagine a ceea ce pot face, în loc să se blocheze în 
situația prezentă. George Bernard Shaw, celebrul drama- 
turg englez, a scris odată: „Majoritatea oamenilor privesc 
lumea și întreabă «de ce?» Eu privesc lumea și întreb «de 
ce nu»? 

În America există mii de bărbaţi și femei care au ajuns 
foarte sus, pornind foarte de jos. Mulţi dintre ei au venit 
din alte țări și au început fără nici un avantaj. Dar au avut 
visuri și au crezut în capacitatea lor de a-și împlini visuri- 
le. Deoarece au crezut cu intensitate în ei înșiși și au fost 
hotăriîţi să facă tot ce era necesar pentru a-și împlini țeluri- 
le, au activat toate legile și principiile mentale despre care 
am vorbit. În cîțiva ani, toată lumea din jurul lor povestea 
cît au fost de norocosi să aibă un asemenea succes. 


Proclamaţi-vă misiunea 


Odată ce aveți o viziune a viitorului dvs. ideal, puteți 
să vă scrieți declarația misiunii personale. Misiunea dvs. 
diferă de viziune. Viziunea reprezintă o imagine ideală a 
unei stări viitoare pe care v-o doriți, iar misunea este o 
dare de seamă amănunțită despre tipul de persoană care 
vreți să deveniți în viitor. Proclamaţia misiunii dvs. descrie 
cum vreți să vă schimbaţi viața și cum veți schimba viaţa 
altor oameni. 

Cînd Albert Einstein a fost întrebat care este semnifica- 
tia vieții oamenilor, a răspuns: „Desigur, să-i servească pe al- 
tii. Ce alt rost ar putea avea?“ 

Declarația misiunii dvs. comunică, de asemenea, cum 
ați vrea să fiți descris de alții în viitor. Stephen Covey ne 
sugerează să ne scriem proclamația misiunii ca și cum 

ne-am compune propriul necrolog. Definiţi-vă misiunea 
in termenii in care vreți ca oamenii să-și amintească de 
dvs., cu descrierea pe care ați vrea s-o citească la înmor- 
mîntarea dvs. un prieten de încredere. 

Proclamaţia misiunii vă călăuzește comportamentul 
față de ceilalți oameni. Ea reprezintă o expresie a valorilor 
dvs. în acțiune. De exemplu, dacă una dintre valori este 
onestitatea, misiunea corespunzătoare ar putea fi: „Sînt pe 
deplin onest cuine însumi și cu ceilalți, în orice situație, 
indiferent de preț. Imi țin întotdeauna cuvîntul și ceilalți 
pot avea încredere în mine în orice situaţie.“ 

De asemenea, aveți nevoie de o proclamație a misiunii 
dvs. legată de muncă. Declaraţia referitoare la profesie și 
carieră trebuie să fie în acord cu misiunea personală, dar 
mai precisă în anumite privințe. Trebuie să fie măsurabilă 
și realizabilă. Trebuie să fiți în măsură să îndepliniţi o mi- 
siune legată de profesie la fel cum aţi îndeplini o misiune 
militară, apoi să mergeţi acasă. 

De exemplu, la un moment dat, proclamația misiunii 
pentru compania AT&T era ca „Orice persoană din Ame- 
rica să-și poată permite un telefon.“ A fost nevoie de 
aproape 80 de ani ca AT&T să-și atingă acest scop. Aceas- 
tă misiune declarată a călăuzit activitățile uneia dintre fir- 
mele de mare succes din lume timp de aproape un secol. 
Însă după ce a fost îndeplinită, AT&T avea nevoie de o altă 
misiune, pe care n-a reușit s-o definească. De atunci firma 
se află în derivă. 

Misiunea dvs. profesională poate suna în felul următor: 
„Sînt un agent de vînzări profesionist excepțional, printre 
primii 10% din domeniul meu. Ofer servicii ireproșabile, 
încredere și onestitate în relaţiile cu clienții, și prin urmare 
cîştig peste 50 000 de dolari pe an.“ 

Aceasta este o declaraţie a misiunii care definește nive- 
lul venitului pe care vreţi să-l atingeti în domeniul dvs., ti- 
pul de muncă pe care o veţi îndeplini pentru a atinge acel 
nivel și cum veți stabili dacă v-aţi atins obiectivul. E bine 

ca o terță parte obiectivă să vă examineze comportamen- 
tul și rezultatele și să vă spună cît de aproape sînteţi de 
atingerea scopului propus. 


combinaţia unu - doi 


Atunci cînd aveți atît o viziune, cît şi o misiune decla- 
rată, lucrul cel mai extraordinar este că dacă vă gîndiți la 
ele și le urmăriți permanent, activaţi toate legile mentale în 
folosul dvs. Începeți literalmente să fiți persoana pe care 
v-aţi imaginat-o și să vă creați viitorul ideal la care visați. 
Vă ocupați serios de modelarea propriului caracter și a 
propriului destin. 

Ţineţi minte, deveniți ceea ce gîndiți în cea mai mare 
parte a timpului. Cînd vă gîndiți în mod constant la dvs. 
înșivă ca la o ființă umană excepțională, cu timpul veţi de- 
veni asemenea acelei persoane extraordinare pe care v-o 
imaginați. Dacă vă gîndiţi la un viitor ideal, curînd veți 
atrage în viața dvs. tot ce este necesar pentru a transpune 
acest viitor în realitate. 


O dorinţă arzătoare 


Puteţi spori șansele realizărilor extraordinare dacă spo- 
riți intensitatea dorinței dvs. de a vă atinge scopul. Singura 
limitare reală este impusă de cît de mult vreți să-l atingeți. 
Dorinţa dvs. vă determină destinul. Dorinţa arzătoare este 
cea care determină intensitatea scopului. Cînd vă doriţi cu 
ardoare să atingeți un ţel, oricare ar fi acesta, veţi fi propul- 
sat cu putere către el. Dorinţa este combustibilul din motorul 
ambiției. Dorinţa este forța personalității dvs. Principalul 
motiv pentru care oamenii realizează lucruri mărețe este 
faptul că sînt pasionaţi de ceea ce vor cu adevărat și atunci 
nimic nu-i mai poate opri din drum. 

Dorința vine din interiorul dvs. Își are rădăcinile în pro- 
funzimile sufletului dvs. și în valorile în care credeţi cu 
adevărat. Singura cale de a avea o dorinţă intensă, arză- 
toare în atingerea unui scop, oricare ar fi acesta, este ca 
scopul să exprime adevăratele dvs. valori și să corespun- 
dă viziunii despre persoana care vreți să deveniți. 


| Creaţi-vă o listă de visuri 
N 

lată un exerciţiu extraordinar. Luaţi o foaie de hirtie și 
începeți să vă faceți o listă de visuri. Daţi frîu liber imagi- 
nației. Închipuiţi-vă că nu aveți nici un fel de limite. Închi- 
puiți-vă că aveți tot timpul, toți banii, toate resursele, toa- 
tă inteligenţa, toată educaţia, toată experienţa și toate 
relațiile din lume. Imaginaţi-vă că puteţi fi, face sau avea 
orice în viaţă. Scrieți tot ce vreți de la viață ca și cum n-ar 
exista nici un fel de limitări. 

Aveţi grijă să decideti ce vreți cu adevărat înainte de a 
decide dacă este posibil. Nu cădeţi în capcana autolimită- 
rii, gînclinclu-vă la toate motivele pentru care n-ar fi posi- 
bil, chiar înainte de a începe să scrieți. Pentru moment, 
dați la o parte cuvîntul posibil şi lăsaţi-vă în voia visurilor. 


Alcăâtuiţi o listă de scopuri 
= 
Odată ce ați terminat lista de visuri, luați o altă foaie de 
hîrtie și scrieți sus data de astăzi. Apoi alcătuiți o listă de 
cel puțin zece scopuri pe care vreți să le îndepliniți în ur- 
mătoarele 12 luni. Este unul dintre cele mai puternice 
exerciții de îndeplinire a scopurilor pe care le veți învăța 
vreodată. Este deopotrivă simplu și eficient; n-aveţi nevo- 
ie decît de o foaie de hirtie, un creion și cîteva minute din 
timpul dvs. 
97% dintre adulți nu au scopuri scrise. Cînd alcătuiți o 
listă cu zece scopuri pe care vreți să le îndepliniți în urmă- 

toarele 12 luni, ajungeţi să vă numărați printre primii 3% 
din oamenii care trăiesc şi muncesc în prezent. Prin simpla 
disciplină de a vă aşterne scopurile pe hirtie, vă alăturați 
elitei. 

Interesant este faptul că dacă pur și simplu ați alcătuit 
o listă cu zece scopuri, apoi ați pus foaia undeva și n-aţi 
mai citiți-o timp de un an, întreaga dvs. viață se va schim- 
ba. La sfîrșitul celor 12 luni, cînd veţi reciti foaia, veți des- 
coperi cu uluire că cel puţin opt dintre cele zece scopuri 
s-au realizat în cele mai surprinzătoare moduri. 

Veţi constata că la atingerea fiecărui scop au contribuit 
evenimente provocate de legile sincronicității și serendipi- 
tății. Veţi remarca o înșiruire interesantă de coincidente in- 
terconectate, imposibil de prezis sau de plănuit. Dar con- 
cluzia este următoarea: veți fi realizat opt din cele zece 
scopuri în moduri pe care acum nici nu vi le puteți imagi- 
na. Și nu v-a costat decît o foaie de hîrtie, un creion și cir- 
ca zece minute. 


Exercitiul vă poate schimba viaţa 
x cu adevărat 


Am propus acest exercițiu zecilor de mii de oameni din 
toată lumea. Nu mi s-a întimplat niciodată să vină cineva 
la mine și să-mi spună că n-a funcționat. De fapt, multe 
persoane mi-au spus că întreaga lor viaţă s-a schimbat 
după ce au făcut exerciţiul, uneori în doar 30 de zile. lar 
dacă vă bucurati deja de succes, rezultatele dvs. vor fi cu 
atit mai rapide și mai extraordinare cînd vă așterneți cele 
zece scopuri pe hirtie. 

Nu demult, am vorbit în fața unei săli pline de directori 
executivi cu mare succes financiar. În cursul sesiunii de di- 
mineață, le-am recomandat ca fiecare dintre ei să noteze 
zece scopuri înainte de sfîrșitul zilei. La începutul sesiunii 
de după-amiază, i-am întrebat cîți dintre ei își alcătuiseră 
lista. 60% din audienţă le notase deja pînă la prînz! Pînă la 

sfîrşitul zilei, peste 90% dintre ei își alcătuiseră lista de sco- 
puri. Și sint convins că înainte să meargă la culcare își ter- 
minaseră cu toții listele. 

În următoarele 12 luni, departamentul respectiv a de- 
pășit toate recordurile de vinzări din firmă. Participanţii la 
acest seminar au devenit unii dintre cei mai bine plătiți oa- 
meni din domeniu. Încă mai vorbesc despre acel exercițiu 
și continuă să-și scrie scopurile în fiecare an. Pentru ei, lis- 
ta de scopuri este arma secretă. Poate fi și pentru dvs. 


Stabiliţi-vă obiectivul principal 


Odată ce aveţi o listă cu zece scopuri, examinaţi-o și 
puneți-vă întrebarea: „Ce scop de pe această listă ar avea cel 
mai mare impact pozitiv asupra vieții mele dacă l-as realiza?“ 

Oricare ar fi răspunsul, scrieți scopul ales la începutul 
unei alte foi de hîrtie. Acum, acest scop devine principalul 
dvs. obiectiv pentru viitorul apropiat. Devine țelul la care 
vă gîndiți și pentru care vă străduiți în cea mai mare parte 
a timpului. Devine principiul central în funcție de care vă 
organizați toate activitățile. 

Un obiectiv bine definit vă permite să vă stabiliți mai 
clar prioritățile, să luaţi decizii mai bune și să faceți mai 
multe lucruri care facilitează îndeplinirea scopului. Dacă 
așterneţi zece scopuri pe hîrtie, îl selectați pe cel mai im- 
portant și îl alegeți drept obiectiv principal, vă veți numă- 
ra printre primii 1% dintre adulții societății noastre. 


Alcătuiţi un plan pentru a vă atinge scopul 


Sub obiectivul notat pe foaia de hirtie, scrieți toate ac- 
țiunile pe care le puteți întreprinde, acum sau în viitorul 
apropiat, pentru a-l realiza. 

Este un exercițiu important. Cu cît găsiți mai multe lu- 
cruri care vă pot ajuta să vă atingeți scopul, cu atit vă va fi 

mai limpede ce aveți de făcut. Veţi deveni mai convins că 
scopul dvs. este realizabil. Veţi deveni mai încrezător și 
mai hotărît. Cînd aveți o listă de activităţi, veți deveni ne- 
răbdător să treceţi la treabă și să perseverați. 

Cînd vă scrieți scopul pentru prima oară, s-ar putea să 
fiți cuprins de îndoieli și neîncredere. Deși doriți și sperați 
să devină realitate, s-ar putea să vă îndoiţi serios de capa- 
citatea dvs. de a-l realiza. Dar cînd începeţi să planificaţi 
etapele necesare, începînd chiar de astăzi, obiectivul dvs. 
va apărea într-o nouă lumină. 

Cu cît planificați mai amănunţit procesul de realizare a 
țelului dvs., cu atît va părea mai realizabil. Dacă vă așter- 
neți scopurile și planurile pe hîrtie, acestea prind rădăcini 
adînci în subconștient. Credinţa dvs. că le puteţi atinge 
creşte pe zi ce trece. Începeți să atrageți idei, oameni și re- 
surse care vă ajută să le realizați. 


Acţionaţi pe baza planului 


Odată ce aveţi o listă de activităţi, selectați cel puțin 
una dintre ele și puneți-o în aplicare imediat. Din prima 
clipă în care treceţi la acțiune, veți începe să progresați. 
Progresul vă va motiva să întreprindeți și alte activități. 
Veţi începe să vă confruntați cu manifestări ale legii sincro- 
nicității în evenimentele și situațiile înconjurătoare. Veţi 
simți că aveți controlul asupra vieții dvs. 

Dacă vă notați obiectivul pe hirtie, vă faceţi un plan și 
munciți pentru îndeplinirea lui, vă activați cortexul asocia- 
tiv. Deveniţi mai conștient de oamenii și posibilităţile din 
jurul dvs. care vă pot ajuta să reușiți. Veţi avea mai multă 
energie și o capacitate de concentrare sporită. Veţi avea o 
minte mai clară și o atitudine pozitivă. Veţi începe să vă 
creați propriul viitor. Şi nu vă costă decit o foaie de hîrtie 
și cîteva minute din timpul dvs. 

Invingătorii pun întrebările potrivite 


Iată o diferenţă esenţială între învingători și învinși. În- 
vinsul aude despre acest exerciţiu care presupune să no- 
tezi zece scopuri, să selectezi unul din ele și să te stră- 
duiești pentru el în fiecare zi, dar apoi întreabă: „Și dacă 
nu merge?“ 

Însă întrebarea lui este greșită. Întrebarea potrivită, cea 
la care se gîndeste un învingător, este următoarea: „Și dacă 
merge?“ 

Dacă nu merge, nu ați pierdut decît o foaie de hirtie și 
cîteva minute din timpul dvs. Totuși, dacă metoda celor 
zece scopuri funcționează, vă poate schimba viața pentru 
totdeauna. Firește, dacă nu merge, veţi fi unul dintre cei 
cîțiva oameni din nenumăratele mii pentru care acest exer- 
cițiu n-a funcționat. De fapt, probabil că ar trebui să fiți o 
persoană extrem de hotărită ca să împiedicaţi acest exerci- 
tiu să funcționeze, împotriva dvs. înșivă. 

Însă realitatea este că funcționează, chiar mai repede 
decît vă puteți imagina. Încercaţi și veți vedea! 


Exista miracole 


La seminarul meu din Phoenix, Arizona dintr-o dimi- 
neață de sîmbătă a participat un consultant financiar. Du- 
pă-amiază s-a întors la Houston. Joia următoare m-a sunat 
la birou și a vorbit cu secretara mea. Apoi mi-a scris o scri- 
soare mai detaliată, în care îmi povestea ce făcuse după ce 
plecase de la seminar. lată ce i s-a întîmplat. 

Mi-a spus că auzise de multe ori despre scopuri, dar 
niciodată nu le notase pe hirtie. A decis ca, în urma reco- 
mandărilor mele, să scrie zece scopuri pentru următoarele 
12 luni, ceea ce a și făcut sîmbăta aceea în avion, în drum 
spre casă. Mi-a spus că pînă duminică seara la ora șapte, în 
mai puţin de 24 de ore, deja realizase cinci din cele zece 

obiective pe care și le propusese pentru un an. Erau atît 
scopuri financiare, cît și familiale. 

Așadar, a mai scris repede încă cinci scopuri, ca să în- 
ceapă săptămîna cu o listă de zece. Pînă joi seara la ora 
cinci, cînd a sunat la mine la birou, adică patru zile mai tîr- 
ziu, deja realizase încă cinci din cele zece scopuri de pe 
noua sa listă. 

În scrisoare, îmi spunea: „Pot să recunosc cinstit că am 
realizat mai multe în șase zile, avînd scopuri clare, așter- 
nute pe hîrtie, decît mă așteptam să realizez în întregul an. 
Pur şi simplu am fost uluit!“ 

Am dosare pline cu scrisori de la persoane care mi-au 
scris și mi-au povestit lucruri similare. Nu mi se întîmplă 
niciodată să merg la un seminar fără ca cineva să-mi po- 
vestească o asemenea experiență. Aș putea să alcătuiesc 
un program audio sau o carte întreagă pornind de la isto- 
risirile oamenilor care s-au dus acasă, și-au notat cele zece 
scopuri, au făcut planuri pentru realizarea lor și au trecut 
la treabă. Rezultatul a fost că întreaga lor viaţă s-a schimbat. 


Principiul accelerării accelerate 


Odată ce v-aţi așternut obiectivele pe hîrtie, există o se- 
rie de tehnici mentale puternice pe care le puteți folosi ca 
să reușiți mai repede. Principiul accelerării accelerate este un 
important factor al norocului ce poate fi utilizat pentru în- 
deplinirea scopurilor. Acest principiu afirmă că dacă vă în- 
dreptaţi spre un scop, acel țel se va îndrepta la rîndul lui 
către dvs. Cine se aseamănă se adună. Într-un fel, acesta 
reprezintă un corolar al legii atracției, dar cu o diferență 
importantă. 

Cînd vă propuneţi un scop măreț și porniţi în urmări- 
rea lui, deseori vă veți mișca destul de încet. E posibil să 
vă simțiți frustrat și să vă gîndiţi să renuntati. Cu cît sco- 
pul dvs. e mai important, cu atît va părea mai îndepărtat. 
Poate fi nevoie să munciţi foarte mult pînă veţi începe să 

vedeți rezultate. Dar toate acestea fac parte din procesul 
de îndeplinire a scopurilor. 

Regula 20/80 ne ajută să explicăm principiul acceleră- 
rii accelerate. În primele 80 de procente din timpul pe ca- 
re-l dedicați eforturilor pentru atingerea scopului propus, 
veți parcurge circa 20% din distanță. Dar dacă perseverați 
și nu vă daţi bătut, restul de 80% va fi realizat în ultimele 
20 de procente-chin timp. 

Mulţi oameni lucrează timp de săptămîni, luni și chiar 
ani pentru atingerea unui obiectiv important și nu par să 
progreseze prea mult. Deseori își pierd încrederea și re- 
nunţă. Dar ei nu-și dau seama că au făcut toate eforturile 
necesare și erau pe punctul de a decola. Erau pe punctul 
de a iuți pasul către scopul lor, iar acesta era pe punctul de 
a accelera către ei. 

Se pare că puteți aplica acest principiu al accelerării ac- 
celerate pentru majoritatea scopurilor importante pe care 
vi le propuneţi. Prin urmare, trebuie să decideți de la înce- 
put că nu veți renunţa niciodată. Această decizie este unul 
dintre cei mai puternici factori ai norocului. 


Notaţi fiecare scop pe cite un cartonaș 


lată un alt exerciţiu eficient pe care-l puteți folosi pen- 
tru a spori viteza cu care vă atingeți țelurile. Scrieţi fiecare 
dintre scopurile dvs. pe un cartonaș. Folosiţi o afirmație 
pozitivă, la persoana întîi și timpul prezent. Această metodă 
vă permite să apăsați pe pedala de acceleraţie a vieții dvs. 

De exemplu, puteți scrie obiective cum sînt următoare- 
le: „Cîntăresc 78 de kilograme.“ „Cîștig 50 000 de dolari pe 
an.“ „Vorbesc bine și fluent spaniola.“ Scrieţi fiecare obiec- 
tiv cu litere mari, pe cîte un cartonaș, și ţineţi cartonașele 
la dvs. 

Citiţi și recitiți aceste bilete cu scopuri în fiecare dimi- 
neaţă, la trezire, și în fiecare seară cînd mergeţi la culcare. 
Cînd le citiți, vizualizați și imaginaţi-vă scopul respectiv 

ca și cum l-ați fi atins deja. Creați o imagine mentală vie, 
incitantă, a obiectivului dvs. Imaginea trebuie să fie cît mai 
reală și cît mai clară posibil. 

lată un factor de multiplicare: combinați imaginea 
mentală a obiectivului dvs. cu acel sentiment sau acea emo- 
ție pe care o veți trăi cînd vă veţi atinge scopul. Cînd vă 
gîndiţi la mașina cea frumoasă pe care vreţi s-o conduceţi, 
imaginați-vă plăcerea și fericirea dvs. de a vă afla la volan. 

Mulţi agenţi de vînzări de mare succes folosesc acest 
exercițiu pentru a se vizualiza drept cel mai bun agent de 
vînzări al firmei, care cîștigă premiul întîi la întrunirea na- 
țională de vînzări. Își imaginează cum urcă pe scenă și pri- 
mesc premiul de la președinte. Aud aplauzele publicului. 
Îşi creează acel sentiment de mîndrie și satisfacţie de care 
se vor bucura cînd vor obține premiul dorit. Și acești oa- 
meni ajung în repetate rînduri pe primele locuri în organi- 
zaţia lor. 

Unul dintre cele mai importante principii pentru a re- 
uși să vă creaţi propriul viitor este puterea de concentrare. 
Acest principiu afirmă că lucrul de care te ocupi cu stăruință 
crește și se dezvoltă. 

Cu cît vă gîndiți, vorbiţi, vizualizați și simțiți mai mult 
că aţi atins scopul dorit, cu atît mai puternic va acționa 
mintea dvs. pentru a atrage acel ţel și a vă împinge către 
el. Dacă vă gîndiți în mod constant la un lucru, îl puteți avea. 
Capacitatea dvs. de a vă concentra exclusiv asupra unui 
scop esenţial vă ascute toate capacitățile mentale, vă spo- 
rește creativitatea și stimulează energia necesară pentru 
atingerea obiectivului dorit. 

Cu cît vă vedeţi scopurile mai clar, cu atît mai mult vă 
veți activa puterile mentale. Creați în jurul dvs. un cîmp 
de energie care produce evenimente fantastice. Atrageți 
oportunități uluitoare și posibilități pe care alții le descriu 
drept noroc. 

Faptul că citiți această carte înseamnă că vă aflați deja 
printre primii 10% sau poate primii 5% dintre oameni. Fa- 

ceți parte din așa-zisa zecime talentată. Sinteţi un membru 
al elitei. 

Faptul că aţi ajuns cu lectura pînă aici înseamnă că fa- 
ceți parte dintr-o categorie specială, foarte restrînsă. Faceţi 
parte din cercul învingătorilor. Şi indiferent unde vă aflați 
în viață sau cît cîștigați astăzi, tot ce contează este încotro vă 
îndreptați. E ae 

Angajamentul pe care vi-l luaţi față de viața și viitorul 
dvs., prin faptul că vă alegeți valorile, viziunea, misiunea 
și scopurile, este cel mai bun indicator al poziţiei în care 
veți fi în anii următori. Dacă veți continua să mergeţi în 
aceeași direcție, veți realiza lucruri extraordinare și nimic 
nu vă va opri. Curînd veți deveni cunoscut drept unul din- 
tre cei mai norocoși oameni din lumea dvs. 


Aplicații 
Ce puteți face acum 


1. Treceţi în revistă cîteva dintre realizările dvs. și 
observați cum s-au manifestat în trecut legea se- 
rendipității și legea sincronicității. Cum le-aţi pu- 
tea pune din nou în acțiune? 

2. Descoperiţi-vă viziunea asupra unui viitor și stil 
de viață ideal; dacă viaţa dvs. ar fi perfectă în toa- 
te privinţele, cum ar arăta? 

3. Alcătuiţi-vă lista de visuri. Imaginaţi-vă că aveți 
tot timpul, toți banii și toate capacitățile din lume. 
Ce aţi vrea cu adevărat? l 

4. Alcătuiți o listă de zece scopuri pe care ați dori să 
le îndeplini anul viitor sau în următorii doi ani; 
scrieți-le la timpul prezent, ca și cum deja s-ar fi 
realizat. 

5. Selectaţi scopul care ar avea cel mai mare impact 
pozitiv asupra vieții dvs., dacă l-ați atinge. Acesta 
va fi obiectivul dvs. principal, la care vă veți gîndi 
tot timpul. 

6. Alcătuiţi un plan pentru atingerea obiectivului 
principal, însoțit de un termen-limită și termene 
intermediare, precum și de măsuri și priorități. 

7. Porniţi imediat în urmărirea scopului propus; fa- 
ceți în fiecare zi ceva pentru a-l atinge. Și decideti 
că niciodată nu vă veţi da bătut! 

AL TREILEA PRINCIPIU 
Cunoașterea înseamnă putere 


„Fericit este omul care a aflat înţelepciunea; [...] 
Căci dobîndirea ei este mai scumpă decit argintul și 
prețul ei mai mare decît al celui mai curat aur. Ea este 
mai de prețioasă decit pietrele scumpe; [...] nimic din 
cele dorite de tine nu se ascamănă cu ea.“ 


Pildele 3:13-15 


LA ziua de azi se desfășoară o cursă la care participaţi 
și dvs. Singura întrebare este dacă veti cîştiga sau veți pier- 
de. În mare măsură, depinde de dvs. Aveţi un avantaj: ma- 
joritatea oamenilor nu sînt conștienți de faptul că partici- 
pă la o cursă. Ei nu fac decît să se plimbe de colo-colo. Nu 
înțeleg cît de acerbă e concurenţa în lumea de astăzi și 
nu-și dau seama cît de important este să cîştigi. 

Există o poveste din Africa răsăriteană care ilustrează 
acest lucru. În fiecare dimineaţă, în cîmpiile Serengeti din 
Africa de Est, se trezește o gazelă. Gazela știe că în ziua 
aceea trebuie să alerge mai repede decît cel mai rapid pa 
dacă vrea să supraviețuiască. Și în fiecare dimineaţă, î 
cîmpiile Serengeti, se trezește un leu. El știe că dacă vrea 
să măniînce în ziua aceea, trebuie să alerge mai repede de- 
cît cea mai înceată dintre gazele. 

Morala povestirii este că indiferent dacă vă considerați 
o gazelă sau un leu, atunci cînd soarele se înalță pe cer, ați 
face bine să alergați. 


CUNOAȘTEREA ÎNSEAMNĂ PUTERE 71 
Intraţi în era informatiei 


A fost nevoie de 6 000 de ani de istorie cunoscută pen- 
tru ca omul să treacă din era agricolă în era industrială, 
care a început în mod oficial în jurul anului 1815. Prin anii 
1950, majoritatea muncitorilor din țările dezvoltate lucrau 
în industrie. Dar pe la 1960, după mai puțin de 150 de ani, 
era industrială luase sfirsit. Intrasem în Era Serviciilor. 
Numărul celor implicați în livrarea celor mai diverse ser- 
vicii era mai mare decît numărul lucrătorilor din produc- 
tie. 

La sfîrșitul anilor 1980, cu doar 20 de ani mai tîrziu, pă- 
răsisem Era Serviciilor (din punctul de vedere al ocupării 
forței de muncă) și intrasem în Era Informaţiei. În produ- 
cerea și prelucrarea informațiilor lucrau mai mulți oameni 
decît în orice alt domeniu. Acum, la începutul secolului al 
XXI-lea, ne aflăm deja în Era Comunicaţiilor. Numărul ce- 
lor angrenați în producţia și distribuirea de informații, 
idei, știri, în domeniul distracțiilor și al educației, este mai 
mare decît al celor din oricare altă industrie. 

Imaginaţi-vă! Era Agricolă a durat 6 000 de ani, Era In- 
dustrială 150 de ani, Era Serviciilor 20 de ani, Era Informa- 
tiei 20 de ani, iar acum sîntem în Era Comunicaţiilor. 

Am trecut de la puterea mușchilor la puterea minţii, de 
la forța brută la forţa creierului. De la producţia și trans- 
portul lucrurilor, am trecut la crearea și răspîndirea ideilor 
și cunoștințelor. De acum înainte, cunoștințele dvs. profe- 
sionale și capacitatea dvs. de comunicare vor determina, 
în mare măsură, valoarea a ceea ce faceți, sumele pe care 
le cîștigați și calitatea vieții dvs. 


Principala sursă de valoare 


Conform legii lui Moore din informatică, capacitățile 
de prelucrare a informaţiilor se dublează la fiecare 18 luni. 
In același timp, costul prelucrării informaţiilor scade cu 

50%. lată o creștere uluitoare a eficienței! Dacă preţul și efi- 
ciența unui nou automobil Lexus s-ar fi îmbunătăţit în- 
tr-un titm similar cu cel al capacităților de calcul, astăzi un 
Lexus ar costa 2 dolari, ar consuma cam patru litri de ben- 
zină la 1 000 de kilometri și ar merge cu 800 de kilometri 
pe oră. De fapt, un automobil Lexus nou conține acum mai 
multe sisteme computerizate decît Apollo 13, care la vre- 
mea ei a fost rachetă cea mai avansată tehnologic destinată 
să ajungă pe Lună. 

In ziua de azi, pentru un automobil nou, se cheltuiesc 
mai mulți bani pe componente electronice și pe sistemele 
de informații care îl conduc decît pe oțel. 

Am trecut atît de repede în Era Informației, în care cu- 
noștințele sînt principala sursă de valoare, încît majorita- 
tea instituțiilor importante ale societăţii încă nu s-au adap- 
tat. Aceasta reprezintă una dintre cele mai mari provocări 
— și totodată oportunități — ale vremurilor în care trăim. 


Cit valorează o companie? 


Un prieten de-al meu are o firmă ale cărei vînzări anu- 
ale au crescut de la 1 000 000 de dolari la 10 000 000 de do- 
lari în decurs de cinci ani și în aceeași perioadă de timp 
și-a triplat profitul. Apoi banca i-a tăiat creditul, conside- 
rînd firma drept o organizație cu risc sporit. De ce? Deoa- 
rece firma avea un volum de vînzări extrem de ridicat, dar 
mijloacele fixe — mobilierul, instalaţiile, clădirile, automo- 
bilele, calculatoarele și așa mai departe — nu se înmulțise- 
ră cu aceeași viteză. Banca n-a înțeles că principala resur- 
să a companiei era puterea mentală și că aceasta poate fi 
folosită într-o infinitate de moduri pentru a crea avere, 
practic fără nici o investiţie în mijloace fixe. 

În zilele noastre, instituţiile financiare sînt derutate de 
faptul că în numai un an, schimbările tehnologice pot face 
dintr-o fabrică de 100 000 000 de dolari ceva de domeniul 
trecutului. Cînd o bancă solicită garanţii pentru credite, nu 

posedă nici o metodă de a măsura cele mai valoroase acti- 
ve ale companiei — cunoștințele existente în mintea per- 
soanelor care lucrează acolo. Chiar dacă miine întreaga 
clădire se face scrum, puterea mentală poate să treacă 
peste drum și să o ia de la capăt, în numai cîteva ore. 

Cu doar cîteva decenii în urmă, dacă o fabrică ar fi ars, 
incendiul ar fi echivalat cu falimentul. Poate că n-ar mai fi 
fost reconstruită niciodată. Uneori s-ar fi prăbușit o întrea- 
să comunitate creată în jurul ei. În ziua de azi nu mai este 
cazul. 


Avantajul ciștigator 


Conceptul avantajului cîştigător este una dintre cele mai 
importante idei ale secolului al XX-lea. El afirmă că dife- 
rențele mărunte de cunoștințe și competenţă pot duce la o 
diferență imensă privind rezultatele. lată un exemplu: 
dacă un cal participă la o cursă și sosește primul, la distan- 
tă de un cap deal doilea, el cîștigă de zece ori mai mult de- 
cît acesta. Aceasta înseamnă că acel cal este de zece ori mai 
rapid? Sau de două ori mai rapid? Sau cu 10% mai rapid? 
Nu. Calul a sosit cu un cap înainte, dar avansul lui în- 
seamnă de zece ori mai mulți bani. 

Cînd o companie are succes pe o piaţă supusă concu- 
renţei, deseori ea este doar puţin mai bună decît o altă 
companie care n-a reușit. Dar firma cîștigătoare obține 
100% din vînzări, 100% din profit, iar agentul de vînzări 
obține 100% din comision. Oare firma sau agentul de vîn- 
zări sînt cu 100% mai buni decît competitorii care au pier- 
dut? Nu. Compania sau agentul de vînzări și-au format 
„avantajul cîştigător“, în care rezidă diferenţa. 

O mică informaţie pe care dvs. o aveți, iar concurentu- 
lui dvs. îi lipsește, poate fi suficientă pentru a avea avan- 
tajul cîştigător într-o anumită tranzacţie. Un director exe- 
cutiv a afirmat de curînd: „Capacitatea noastră de a învăța 

și a aplica idei noi ma; repede decît concurenţa este singu- 
ra sursă reală a avantajului competitiv.“ 


Certitudinea unei slujbe pe viaţă 


Astăzi se vorbește foarte mult despre nesiguranța de pe 
piaţa forţei de muncă. În fiecare lună, în vremuri bune sau 
rele, mii de oameni sînt concediați. Această tendință spre 
concedieri în masă va continua pe termen nedefinit. Modi- 
ficările rapide ale cunoștințelor și informațiilor duc la 
crearea de noi produse și servicii, multe dintre cele vechi 
devenind depășite. Cînd cererea se schimbă, oamenii tre- 
buie să se orienteze rapid către slujbe care aduc ceea ce vor 
clienţii astăzi, nu ceea ce voiau ieri. 

Suma totală a cunoștințelor umane se dublează la fieca- 
re doi sau trei ani. Cu alte cuvinte, să zicem că luaţi toate 
cunoștințele acumulate în istoria umanităţii, din toate țări- 
le și sub toate formele și le așezați într-o stivă uriașă. Peste 
cel mult trei ani, lîngă ea se va afla o stivă de noi cunoștin- 
te egală sau mai mare ca prima. 

Volumul de cunoștințe crește exponențial. O nouă in- 
formație poate fi combinată și recombinată cu altele pen- 
tru a crea informaţii noi. La începutul secolului al XXI-lea, 
totalul cunoștințelor umane în anumite domenii se va du- 
bla în fiecare an. 

În cazul dvs., aceasta înseamnă că astăzi cunoștințele 
dvs. ar trebui să se dubleze la fiecare doi sau trei ani ca să 
puteţi rămîne măcar la nivelul curent al capacităților și ve- 
nitului în domeniul dvs. Dacă volumul de cunoștințe per- 
sonale nu crește cu aceeași'viteză ca volumul cunoștințelor 
totale din domeniu, sînteți în mare pericol să ajungeţi „de- 
pășit”. 

Principalul motiv pentru care oamenii sînt concediați 
este că firmele au nevoie de noi tipuri de cunoștințe și abi- 
lităţi, deci și de oameni cu mai multe cunoștințe în dome- 
nii noi, mai specializate. În timp ce unele firme anunţă 

concedierea a mii de oameni, alte firme angajează mii de 
oameni, pe diverse posturi, cu diverse cunoștințe, pentru 
diverse sarcini. 


Legea integrării complexe 


Legea integrării complexe explică un important factor 
al norocului care vă poate ajuta să realizați mult mai mult 
decît omul mediu. Această lege afirmă că „în orice grup de 
indivizi, persoana care poate absorbi, integra și pune în 
aplicare cel mai mare volum de informații esenţiale va 
ajunge să-i domine pe toți ceilalți indivizi din acel grup.” 

Altfel spus, Legea integrării complexe afirmă următoa- 
rele: cu cît aveți mai multe cunoștințe și experienţă legate 
de necesitățile specifice ale organizației dvs., cu atît veți fi 
mai capabil s-o ajutaţi să reușească și să-și atingă scopuri- 
le. Puterea, poziţia, influenţa și prestigiul au tendința să 
graviteze în jurul persoanei care dobîndește și își folosește 
cunoștințele în cel mai eficient mod, în beneficiul tuturor. 

Cunoștinţele și experienţa vă oferă capacitatea de a re- 
cunoaște modele în situaţiile nou apărute. Cu cît puteți re- 
cunoaște mai multe tipare repetitive, cu atît mai repede 
puteți lua decizii și trece la fapte, indiferent de condiții. 
Persoana cu cea mai mare capacitate de recunoaștere a 
tiparelor va ajunge întotdeauna în virful oricărei organiza- 
tii importante. Judecata și contribuţia ei vor fi cele mai im- 
portante și vor avea cea mai mare influenţă asupra celor- 
lalți și asupra rezultatelor organizației. 


Ajungeţi și râmineţi la virf 


De exemplu, cei mai buni agenţi de vînzări tind să ră- 
mînă an după an pe această poziție. De ce? Pentru că au 
lucrat multe săptămîni, luni și ani ca să-și îmbunătățească 
cunoștințele și aptitudinile de a vinde tot mai multe dintre 


76 VIITORUL DEPINDE DE TINE 


produsele și serviciile lor unor clienți tot mai sofisticați și 
mai pretențioși. 

Prin urmare, asemenea unor alergători care preiau con- 
ducerea cursei și se detașează tot mai mult de restul plu- 
tonului, agenții de vînzări din vîrful piramidei își depă- 
șesc cu mult concurenții, învățind să recunoască tot mai 
multe tipare în situații tot mai complexe și mai variate. 
Aceasta le permite să identifice rapid situația propice unei 
potențiale vînzări. Ştiu imediat ce să facă și ce să spună 
pentru a încheia tîrgul. În consecință, vînd din ce în ce mai 
mult. 

Cu fiecare vînzare, dobîndesc tot mai multă experienţă. 
Această experiență și modelele care o însoțesc le permit ca 
pe viitor să vîndă și mai mult, mai rapid şi cu o mai mare 
ușurință. Poate ați auzit vorba „Nimic nu reușește mai 
bine ca reușita.” lată ce se întîmplă în practic fiecare dome- 
niu supus legilor concurenţei. 


Nu vă culcaţi pe lauri 


Datorită expansiunii tehnologice rapide din domeniul 
în care activați, rezerva dvs. curentă de cunoștințe se înve- 
cheşte într-un ritm mai rapid ca oricînd. Dacă ar fi să faceți 
înconjurul lumii într-o navă și ați fi plecat pentru un an 
sau doi, cînd v-aţi întoarce, ați descoperi că 30%, 40% sau 
chiar 50% din toate cunoștințele care vă justificau salariul 
și poziţia în firmă nu mai sînt bune de nimic. S-ar putea 
chiar să fie nevoie s-o luaţi de la început. S-ar putea ca fir- 
ma sau domeniul dvs. să fi dispărut. 

În unele domenii, ritmul în care cunoștințele se înve- 
chesc este mult mai rapid decît în altele. De exemplu, cu- 
noștinţele unui istoric sau ale unui bibliotecar, persoane 
care lucrează în domenii cu o evoluție lentă ar putea ieși 
din uz după 10-20 de ani sau chiar mai mult. Cunoștinţe- 
le unui agent de bursă privind preţurile, dinamica pieței, 

ratele dobînzilor, situația economică și așa mai departe pot 
deveni depășite în cîteva zile sau chiar în cîteva ore. 

Un eveniment politic sau economic important poate 
afecta într-o asemenea măsură sondajele de opinie, încît 
toate cunoștințele privind rezultatul unor alegeri să devi- 
nă perimate peste noapte, creînd un scenariu complet nou. 


Viitorul aparţine celor competenţi 


Dacă vreţi să fiti norocos, nu uitaţi niciodată că viitorul 
aparține celor competenți. Viitorul nu aparține celor bine 
intenţionaţi, celor sinceri sau celor ambiţioși: ci celor care 
sînt foarte buni în domeniul lor. Viitorul aparține oameni- 
lor care dețin cunoștințe esențiale despre cum se obțin re- 
zultatele și celor care-și îmbogăţesc cunoștințele în fiecare zi. 

Există o veche zicală care afirmă că bogații se îmbogățesc, 
iar săracii sărăcesc. Însă acum întrecerea nu se poartă între 
cei care au mai mult și cei care au mai puțin. Astăzi com- 
petiția se poartă între cei care știu mai mult și cei care știu 
mai puțin. Cele mai importante diferențe de venit în Ame- 
rica există între persoanele care-și sporesc permanent ni- 
velul de cunoștințe și îndemînare și persoanele care stag- 
nează. 

Ca să avansați rapid, mai ales în domeniul financiar, 
trebuie să rețineți că pentru a cîştiga mai mult, trebuie să în- 
vățați mai mult. Astăzi nivelul curent de cunoștințe și înde- 
mînare este singura dvs. limită. Plafonul la care ajungeţi 
depinde de dvs. Dacă vreți să vă sporiți venitul și capaci- 
tățile de cîştig, trebuie să acumulați noi informații, idei și 
aptitudini pe care le puteţi aplica în munca dvs., în bene- 
ficiul firmei și al clienţilor dvs. 

Informaţia înseamnă putere 


Deseori se spune că informaţia înseamnă putere, dar 
realitatea este că doar informația aplicată înseamnă putere. 
În economia de astăzi, numai cunoștințele utilizate care 
produc o valoare adăugată pentru care cineva va fi dispus 
să plătească reprezintă putere. 

Cum determinaţi valoarea unei informaţii noi? Simplu. 
Cunoștinţele valoroase vă sporesc capacitatea de a obține 
rezultate pentru alții. Cunoștinţele lipsite de valoare nu au 
această proprietate. În universităţi se predau cantități 
imense de cunoștințe perfect adevărate, dar complet lipsi- 
te de valoare în lumea reală, deoarece nu pot fi convertite 
într-o valoare pentru care cineva va fi dispus să plătească. 

Una dintre problemele cu care se confruntă absolvenții 
facultăților este că deseori sînt șocați să afle că au petrecut 
trei sau patru ani învățind lucruri despre care nu-i pasă ni- 
mănui. Nici un patron nu este dispus să-i plătească pentru 
o diplomă în arheologie și antropologie. lată de ce 80% din 
absolvenți ajung să lucreze în alte domenii în decurs de 
doi ani de la terminarea facultății. Trebuie să găsească ceva 
de făcut care să fie de folos celorlalți. 


Deschideţi toate ușile 


După cum am menționat mai devreme, mi-am început 
drumul în viață cu foarte puține avantaje. Dar aveam de 
partea mea un atu: lectura. În copilărie, îmi plăcea foarte 
mult să citesc. Cînd am crescut, m-am apucat să citesc și să 
învăţ cu pasiune. De-a lungul anilor, am descoperit că 
practic orice persoană de succes din SUA care a pornit de 
la zero și a progresat își datorează succesul atașamentului 
față de studiu și dezvoltare personală. 

Una dintre cele mai puternice reguli este următoarea: 
puteți învăța tot ce este nevoie pentru a atinge orice scop pe care 
vi-l propuneţi. 

Acesta este unul dintre marile principii ale succesului. 
Dacă îl aplicaţi corespunzător, puteți realiza practic orice. 
Dacă vă cunoașteți bine scopul, puteți selecta cunoștințele 
de care aveţi nevoie pentru a-l îndeplini. Cînd învăţaţi ce 
aveţi nevoie și apoi puneti în aplicare aceste cunoștințe, re- 
alizarea obiectivului e aproape inevitabilă. 

Imaginați-vă! Puteţi să porniţi de la zero, avînd doar o 
dorinţă arzătoare de a reuși, apoi, prin studiu și autodez- 
voltare, puteți învăţa tot ce e nevoie pentru a atinge orice 
scop pe care vi-l propuneţi. 


Puteţi porni de la zero 


În zilele noastre, un imigrant poate să vină în America 
și să treacă prin vamă fără nici un bagaj. Acest imigrant 
poate să creeze în mintea lui o afacere de 100 000 000 de 
dolari, dar să-i spună vameșului: „N-am nimic de decla- 
rat.” Poate să pășească în această țară avînd drept unic ba- 
gaj puterea gîndirii şi să realizeze lucruri mărețe în socie- 
tatea americană. 

Nu demult am luat cina cu un grup de oameni de afa- 
ceri din Palo Alto, California, nu departe de Silicon Valley. 
Domnul chinez așezat lîngă mine venise din Taiwan cu 15 
ani în urmă, cu o bursă, pentru a studia ingineria la Uni- 
versitatea Stanford. Mi-a spus că după absolvire se hotărî- 
se să rămînă în America. L-am întrebat ce face acum. Mi-a 
spus că are o afacere cu produse electronice. 

Firește, m-am gîndit imediat la electronice de larg con- 
sum, la o afacere cu volum mare de desfacere la nivelul 
populaţiei, cum ar fi vînzarea de televizoare și casetofoa- 
ne. L-am întrebat cum îi merge. Mi-a spus că afacerea lui 
cu produse electronice se bucură de succes, dar se aștepta 
să meargă mai bine în viitor. L-am întrebat politicos cît de 
mare e afacerea lui în prezent. Mi-a spus că tocmai depă- 
șiseră 1 miliard de dolari ca volum de vînzări și aveau 
peste 2 000 de angajați. A reieșit că „afacerea cu produse 

electronice“ însemna componente de calculatoare și plăci 
de bază pe care le furniza majorității fabricanților de sea- 
mă din Statele Unite și străinătate. 

El și un partener de-al lui, tot din Taiwan, dețineau în- 
treaga companie. Sosise în State cu mai puţin de 15 ani în 
urmă, urmase o facultate, își dezvoltase constant aptitudi- 
nile, începuse o afacere și construise o corporație de un 
miliard de dolari, prin forța gîndirii și perseverenţă. 

La fel au procedat Steve Jobs și Steve Wosniak cu Apple 
Computers, care a început într-un garaj, de la o idee. In cea 
mai vestită poveste de succes a erei informației, Bill Gates 
a creat Microsoft pornind de la o idee pe care el și Paul 
Allen o avuseseră pe cînd erau studenți. A reușit să devină 
cel mai bogat multimiliardar din lume care și-a cîștigat 
averea pe cont propriu. Și totul s-a bazat pe puterea minții. 


Nu trebuie să fiţi un geniu 


Vă rog să nu rămîneți cu ideea că pentru a avea succes 
în era informației, trebuie să fiți un as al calculatoarelor cu 
un doctorat la Stanford sau Harvard. 90% din averi sînt 
totuşi rodul afacerilor obișnuite, care vînd produse și ser- 
vicii obișnuite clienților obișnuiți. Tot ce vă trebuie pentru 
a construi o avere este o idee cu un mic procent de ino- 
vație. Pentru a vă bucura de succes în sistemul nostru eco- 
nomic aveți nevoie doar de o informaţie nouă, de o idee 
nouă, o nouă viziune, precum și disponibilitatea.și capaci- 
tatea de a le aplica pe piaţă. 

Abraham Lincoln a scris: „Voi studia și mă voi pregăti, 
iar într-o Zi va sosi și șansa mea.” 

Norocul reprezintă întîlnirea dintre pregătire și oportu- 
nitate. 

Este uluitor cîți oameni stau și așteaptă să le pice noro- 
cul din cer. Dar norocul nu vine niciodată de la sine. No- 
rocul ni-l facem singuri. Ne creăm propriul noroc pregătin- 
du-ne atît de bine pentru ocazie, încît atunci cînd aceasta 

apare, noi sintem gata să punem mina pe ea și să pornim 
în cursă ca un fotbalist către poartă. Napoleon Bonaparte 
spunea: „Ocazie? Ce-i aia ocazie? Eu îmi creez propriile 
ocazii!“ 

Earl Nightingale a spus odată că: „Dacă ocazia apare și 
nu sînteți pregătit pentru ea, o să vă faceţi de rîs.” 

Datorită legii atracției, ori de cîte ori plătiți prețul și vă 
pregătiți, atrageţi în viața dvs. o ocazie de a vă folosi 
cunoștințele și deprinderile la nivelul pentru care sînteți 
pregătit. 

O altă metodă de a vă spori norocul este explicată în 
pilda talanților a lui Isus; această parabolă spune următoa- 
rele: „Bine, rob bun și credincios, pentru că ai fost credin- 
cios în lucrurile mărunte, acum te voi pune stăpin peste 
lucrurile importante”. În termeni moderni, aceasta în- 
seamnă că dacă vă dezvoltați talentele și capacitățile fi- 
rești, veți găsi ocazii de a le folosi, iar ușile oportunității vi 
se vor deschide. 

Rareori vă veți dezvolta un talent sau o capacitate utilă 
fără a găsi, mai devreme sau mai tîrziu, o ocazie de a le 
pune în aplicare. Printr-o stranie putere, veți atrage în via- 
ta dvs. oamenii, situaţiile, oportunităţile și resursele nece- 
sare pentru a folosi acel talent în beneficiul dvs. și al celor- 
lalți. 


Ideile sint cheia viitorului dvs. 


Vă puteţi spori spectaculos șansele de succes căutînd în 
mod constant noi idei care vă vor ajuta să vă atingeți sco- 
purile. Realitatea este că „Succesul dvs. va fi direct propor- 
tional cu calitatea și cantitatea ideilor pe care le puteți ge- 
nera pentru a vă îmbunătăți situația curentă.“ 

Ideile sînt cheia viitorului dvs. Astăzi, ele reprezintă 
principala sursă a valorii. Ideile sînt crema cunoștințelor. 
Ele reprezintă o sinteză a informațiilor, cristalizate într-un 
concept ce poate fi pus în aplicare. Cu cît produceți mai 

multe idei, cu atît sînt mai numeroase șansele să descope- 
riți ideea optimă, la momentul oportun. 


Valoarea ideilor 


Dar nu uitaţi că ideile în sine nu au nici o valoare. Nu- 
mai capacitatea dvs. de a pune în practică o idee astfel în- 
cît să producă un rezultat sau o îmbunătățire este ceea ce 
îi dă valoare. Dvs. trebuie să dați valoare ideilor. 

Mă surprinde întotdeauna cînd oamenii îmi scriu sau 
mă sună și încearcă să-mi vîndă noua lor idee. Îi întreb: 
„Despre ce e vorba?“ Îmi răspund că nu-mi pot dezvălui 
ideea lor pînă cînd nu îi plătesc pentru ea. Eu încerc să le 
explic că ideile lor nu au nici o valoare în sine. Deseori, 
răspunsul meu îi șochează. Ei cred că ideea lor este valo- 
roasă din simplul motiv că ei s-au gîndit la ea. 

Realitatea este că 99 de idei din 100 nu funcţionează 
sau, cel puțin, nu în forma iniţială. lată de ce trebuie să ge- 
nerați o mulțime de idei dacă vreți să găsiți una valoroasă. 
Între cantitatea de idei și calitatea ideilor există o legătură 
strînsă. lar acea idee dintr-o sută care funcţionează are va- 
loare doar atunci cînd e combinată și recombinată cu o di- 
versitate de alte idei și informații, pentru atingerea unui 
scop important. 


ti Cunoștinţele avansate 
sint un factor esenţial al norocului 


În ce privește acest factor al norocului, dvs. aveți un 
avantaj deosebit. Majoritatea oamenilor plutesc în derivă, 
fără să fie conștienți de faptul că posedă cunoștințe limita- 
te și că acestea devin depășite pe zi ce trece. Își petrec o 
mare parte din timp flecărind la lucru și acasă, uitindu-se 


la televizor și, în general, căutînd să ducă o viaţă cît mai 
ușoară. 


CUNOAȘTEREA ÎNSEAMNĂ PUTERE 83 


Însă minoritatea „luminată“, cei asemenea dvs., care 
înțeleg că iau parte la o cursă pentru cunoștințe utile, sînt 
de partea cîștigătorilor. lar dvs. sînteți deja în plutonul 
fruntaş, pentru că știți de ce anume aveți nevoie pentru a 
ajunge în vîrf. 


Ce valoare are educaţia? 


Departamentul de Stat pentru forța de muncă din SUA 
a publicat de curînd o serie de date statistice privind va- 
loarea educaţiei. Cercetătorii au descoperit că o persoană 
care termină liceul va cîștiga circa 600 000 de dolari în de- 
cursul vieții lucrătoare. Dar o persoană care obține o di- 
plomă de colegiu de doi ani va cîştiga circa 1 000 000 de 
dolari pe parcursul vieții. Aceasta înseamnă cu 400 000 de 
dolari mai mult decît un absolvent de liceu sau cu 200 000 
de dolari mai mult pe viață pentru fiecare an de studiu su- 
plimentar. Altfel spus, cu 5 000 de dolari mai mult pe an. 
Şi se poate și mai bine. 

Un absolvent de facultate care a studiat patru ani va 
cîștiga în medie 1 400 000 de dolari în decursul vieții. O 
persoană avînd un masterat, ceea ce echivalează cu cinci 
sau șase ani de facultate, va cîștiga circa 2 000 000 de do- 
lari. lar o persoană cu doctorat, pentru care sînt necesari 
încă doi pînă la patru ani, va cîştiga în medie 3 000 000 de 
dolari. 

Fiecare an de educație în plus după absolvirea licerului 
vă va spori venitul anual cu un procent cuprins între 8 și 
25%, în funcţie de importanţa cursurilor pe care le-aţi ur- 
mat. Deseori, cei care termină colegiul sau școlile tehnice 
cîștigă mai mult decît absolvenţii de facultate. Motivul 
este că ei pot pune în aplicare imediat cele învăţate la co- 
legiu, obţinînd astfel rezultate pentru care sînt plătiți. Per- 
soanele care învaţă lucruri practice pot fi mai valoroase 
pentru un patron. 

„A investi în propria persoană este poate cea mai renta- 
bilă investiție pe care o puteți face..Imaginați-vă, un an la 
colegiu vă sporește veniturile pe viață cu 200 000 de do- 
lari. Dacă studiați materiile potrivite, vă puteți spori capa- 
citatea de cîștig și de a obține rezultate cu 10-20% pe an 
pentru fiecare an de educație. 


Construiţi o clădire înaltă pină la cer 


Dacă vreți să știți cît de înaltă va fi o clădire cu birouri 
în curs de construcție, trebuie să examinaţi adîncimea fun- 
daţiei. Aceasta determină înălțimea clădirii. Dar odată ce 
clădirea a fost terminată, constructorii nu pot să mai ada- 
uge zece sau douăzeci de etaje, săpînd niște fundații mai 
adînci. Nu e posibil din punct de vedere fizic. Înălțimea 
construcției este dictată de adîncimea fundaţiei iniţiale. 

Același principiu este valabil şi în cazul dvs., dar cu o 
excepție importantă. Înălțimea la care ajungeţi în viață este 
determinată de adîncimea fundaţiei de cunoștințe și apti- 
tudini practice. Spre deosebire de o clădire, dvs. vă puteți 
adînci permanent fundația. Puteţi ajunge la performanțe 
tot mai înalte sporindu-vă încontinuu profunzimea cunoș- 
tinţelor și a aptitudinilor. Nu există limite. 


Ce anume determină calitatea 
gindirii dvs.? 


Atrageți norocul prin calitatea gîndirii dvs., iar calita- 
tea gîndirii este determinată de angajamentul de a învăța 
în mod constant. Cu cît mai mult vă hrăniţi mintea cu noi 
cunoștințe, noi viziuni, noi idei și noi informații, cu atit 
forţa ei de atracție va acționa mai puternic. Atunci veţi 
atrage în viața dvs. tot felul de ocazii și posibilităţi de a vă 
folosi aptitudinile la un nivel mai înalt, pentru îndeplini- 
rea tot mai multor scopuri. 

Liderii citesc 


Cheia aprofundării cunoștințelor este lectura. Poate că 
nu toți cei care citesc ajung lideri, dar toți liderii citesc. Cit 
ar trebui să citim? Conform studiilor, americanii cel mai 
bine plătiţi citesc în medie de la două pînă la trei ore zil- 
nic. Americanii cel mai prost plătiți nu citesc deloc. 

Dè fapt, statisticile sînt şocante! Conform American Book- 
sellers Association (Asociaţia librarilor americani), 80% 
din familiile americane n-au cumpărat sau citit nici măcar 
o carte în ultimul an. Dintre adulţii americani, 70% n-au 
mai intrat de cinci ani într-o librărie. 58% din adulți nu 
mai citesc nici o carte după ce termină școala, printre aceș- 
tia numărîndu-se și 42% dintre absolvenţii de facultate. 

Conform LISA Today, ceea ce citesc 43,6% din adulții 
americani nu depășește nivelul clasei a șaptea. Aceasta în- 
seamnă că într-o sumedenie de privințe sînt practic anal- 
fabeţi. 50% dintre absolvenţii de liceu nu sînt în stare să-și 
citească diplomele de absolvire sau să completeze un for- 
mular pentru o slujbă la McDonalds. 

Multe firme importante care dau tot timpul anunţuri 
căutînd oameni calificați sînt obligate să respingă 95% din 
candidați pentru că acestora le lipsesc abilitățile elementa- 
re de a citi. 

Prietenul meu Charlie Jones spune: „Peste cinci ani vei fi 
în același loc, singura diferență fiind oamenii pe care-i întîlnești 
și cărțile pe care le citeşti.“ Eu aș adăuga că peste cinci ani 
vei fi în același loc, mai puțin casetele pe care le asculți, 
cursurile la care participi și alte surse de informații pe care 
le folosești. Niciodată nu puteți învăța prea mult despre 
cum să aveți succes în domeniul dvs. 


Filme și cărţi 


In 2001, an în care cinematograful a cunoscut cel mai 
mare succes din istoria sa, s-au cheltuit 8 miliarde de do- 

lari în industria filmului. Această sumă o califică drept 
una dintre cele mai mari industrii din țară. Dacă priviți în 
jur, veți observa stele de cinema și noutăți din industria ci- 
nematografică în toate ziarele și în jumătate din revistele 
de pe tarabe. Ele reprezintă subiectul constant al știrilor și 
emisiunilor de divertisment de radio și televiziune. De 
parcă ne-am fi scufundat într-o cultură a filmelor. 

Dar ceea ce probabil nu știți este că în fiecare an ameri- 
canii cheltuiesc pe cărți peste 25 de miliarde de dolari. De 
fapt, secolul al XXI-lea a fost poreclit „Era cărților”. În fie- 
care an se publică peste 100 000 de cărți. Sistemul Ama- 
zon.com oferă cititorilor peste 3 000 000 de titluri. 

Dacă intrați în casa unei persoane înstărite, care este 
unul din primele lucruri pe care-l zăriți? Răspunsul este: o 
bibliotecă! Cu cît proprietarii sînt mai bogați și cu cît casa 
este mai mare, cu atît sînt mai multe șanse să aibă o biblio- 
tecă foarte bine dotată. 

Dacă intrați în casa unor oameni săraci, care este pri- 
mul lucru care vă sare-n ochi? Corect! Cel mai mare televi- 
zor pe care și l-au putut permite! 

lată o întrebare pentru dvs.: oare proprietarii unor case 
mari mai întîi s-au îmbogățit și pe urmă au cumpărat căr- 
tile? Sau au cumpărat cărțile, le-au citit și apoi au devenit 
bogați? Cred că răspunsul este clar. Oamenii cumpără 
cărți, le studiază și le pun în aplicare, devin tot mai efi- 
cienți și în cele din urmă ajung să fie foarte bine plătiți. 


Lectura deschide toate ușile 


Robert a irosit vremea petrecută la școală și a reușit to- 
tuși să absolvească liceul fără să știe măcar să citească. Era 
supărat că singurele slujbe pe care le găsea erau munci 
foarte prost plătite: să sape șanțuri, să planteze copaci și să 
măture podele. Provenea dintr-o familie bună şi dintr-un 
cartier bun, dar nu găsea decît slujbe fără nici un viitor. lar 

toți prietenii săi care trecuseră prin liceu fără a învăţa să ci- 
tească se aflau în aceeasi situație. 

După un an şi jumătate de muncă frustrantă, a venit la 
mine și mi-a cerut sfatul. l-am spus că avea nevoie de mai 
multă educație. Mi-a spus că nu-i place să citească. De 
fapt, mi-a spus că obosea dacă trebuia să citească paragra- 
fe rhai lungi. l-am spus că ar fi mai bine să meargă la un 
colegiu și să urmeze un curs de lectură. Altfel, avea să-și 
trăiască întreaga viață muncind din greu pe bani puțini. 
Ezita să-mi urmeze sfatul, dar și mai mult îi displăcea să 
lucreze în continuare ca muncitor necalificat. 

În cele din urmă, s-a înscris la un colegiu seral de doi 
ani. A învăţat să citească foarte bine. Cu această nouă ap- 
titudine, s-a înscris la o școală tehnică și a obținut o diplo- 
mă în electronică biomedicală. Astfel s-au mai scurs încă 
doi ani. 

Dar apoi viaţa lui s-a schimbat complet. A fost angajat 
pe loc de o firmă importantă care vindea instrumente me- 
dicale spitalelor și clinicilor. Peste cinci ani, cîştiga peste 
50 000 de dolari anual. Avea o casă, o mașină nouă și o via- 
tă extraordinară. Mi-a spus mai tîrziu că sfatul pe care i 
l-am dat, acela de a învăţa să citească și să-și îmbunătă- 
țească educaţia, a fost punctul de cotitură al vieții lui. 


Cum să citiți eficient 


lată cîteva metode de a vă îmbunătăți cunoștințele prin 
lectură. M-au ajutat atît pe mine, cit și pe mii de alți oa- 
meni care acum sînt lideri bine plătiți în domeniul lor. 

Cele mai bune cărți sint cele scrise de bărbați și femei 
care desfășoară o activitate intensă în domeniul lor. Sînt 
cărți scrise de experți, de persoane care efectiv lucrează în 
domeniul în care au studiat. Eviţați cărțile scrise de profe- 
sori universitari şi consultanţi de management. Acești oa- 
meni pur și simplu nu posedă înţelegerea profundă pe 

care o dobîndești lucrînd zi de zi și an de an într-un anu- 
mit domeniu. 

O. carte scrisă de un expert poate avea o valoare incre- 
dibilă. Puteţi cumpăra o carte plină de idei practice, garan- 
tate, pe care autorul le-a acumulat în 20 de ani și apoi lefa 
scris și le-a publicat în alți doi sau trei ani. La prețul unei 
cărți, obţineţi cunoștințe care pe autor l-au costat poate o 
viaţă întreagă de experiență și mii de dolari pentru a le 
acumula. O idee bună dintr-o carte poate fi suficientă pen- 
tru a vă schimba complet cursul vieții. 

lată un alt aspect important. Orice problemă cu care vă 
puteți confrunta vreodată a fost deja rezolvată de cineva. 
lar soluția pe care a găsit-o acea persoană se află într-o car- 
te sau o revistă și vă stă la dispoziţie, cu condiţia să o 
descoperiți. 

Dacă există în lumea asta o idee care vă poate ajuta, da- 
torită căreia puteți economisi mii de dolari și luni sau ani 
de eforturi, dar dvs. nu aveţi această idee, este ca și cum 
n-ar exista. Un lucru pe care nu-l știți poate să vă dăuneze 
și să vă țină pe loc. lată de ce oamenii de succes caută în- 
truna noi informații și idei. 

Poate fi nevoie să luaţi contact cu o sută de idei înainte 
de a descoperi ideea care vă trebuie în acel moment pen- 
tru a crea o schimbare majoră în viața și în munca dvs. 
Dacă în mod constant căutați și adunaţi cît mai multe idei 
și puncte de vedere, vă sporiți norocul și atrageți șansele 
de partea dvs. Aveţi nevoie de un volum mare de idei pen- 
tru a găsi acea idee valoroasă care vă poate ajuta într-un 
anumit moment și într-o situație specifică. 

Cumpărați cărți. Alcătuiţi-vă propria bibliotecă. Nu 
împrumutați cărți de la biblioteca publică. Cînd citiți o car- 
te, subliniați punctele esenţiale cu un pix colorat sau un 
marker. Transformați acea carte în proprietatea dvs. 

Cînd am început să-mi cumpăr propriile cărți și să fac 
notițe pe ele, am descoperit că îmi ia cîteva ore să citesc 
cartea prima oară, dar apoi pot să parcurg, toate punctele 

cheie în mai puțin de o oră. Acum citesc repede o carte, 
apoi dictez secretarei cele mai valoroase idei, ca să le trec 
în revistă mai tîrziu. Procedeul îmi mărește spectaculos vi- 
teza de lectură și de memorare. 


Invăţaţi să citiţi rapid 


Lectura rapidă este o deprindere pe care o puteți învă- 
ta prin practică. Programul meu audio Accelerated Learning 
Techniques (Tehnici de învăţare rapidă) coține o descriere 
completă a procesului de lectură rapidă, dar permiteți-mi 
să vă ofer aici o metodă simplă, care poate dubla sau tripla 
viteza cu care citiţi orice carte. 

Este vorba despre așa-numita metodă P-T-L-R. Aceste 
patru litere vin de la privire de ansamblu, trecere în revistă, 
lectură detaliată și revizuire. lată cum se folosește această 
tehnică. 

Înainte de a vă cufunda în lectura unei cărți, începeți 
întotdeauna cu o privire de ansamblu. Citiţi prima copertă și 
coperta a patra. Citiţi biografia autorului și asigurați-vă că 
este o persoană care știe despre ce vorbeşte. Citiţi cuprin- 
sul și întrebați-vă dacă ideile respective prezintă sau nu in- 
teres pentru dvs. Parcurgeți repede anexa și indicele ca să 
vedeți ce surse de informații a folosit autorul. Dacă simţiți 
că lucrarea vă inspiră și credeți că prezintă valoare pentru 
dvs., treceţi la etapa următoare. 

A doua etapă a lecturii rapide este trecerea în revistă. În 
această etapă răsfoiți cartea din scoarță-n scoarță, pagină 
cu pagină. Citiţi titlurile capitolelor și subtitlurile. Arun- 
cați o privire asupra graficelor și diagramelor. Citiţi prime- 
le rînduri ale unui număr cît mai mare de paragrafe. Citiţi 
în detaliu citeva praragrafe ca să vă faceţi o idee cu privi- 
re la stilul autorului. Aflaţi dacă vă place cartea și modul 
în care se exprimă autorul. 

Economisiti ore întregi de lectură 


€ 


Cea mai bună metodă de a economisi cîteva ore de lec- 
tură este să lăsaţi cartea din mînă și să n-o citiți deloc. 
Unul dintre cele mai bune moduri de a economisi timp 
este să hotărîţi dinainte că acea carte nu are destulă valoa- 
re ca să vă petreceţi timpul citind-o. 

După ce ați terminat cu vederea de ansamblu și trece- 
rea în revistă, dacă vreţi să citiți cartea, întrebaţi-vă: „De 
ce?“ Cînd vă puneţi această întrebare, sînteți obligat să vă 
gînditți ce puteți cîştiga din cartea respectivă și cum puteţi 
aplica acel lucru în viața sau munca dvs. Acest lucru se 
numește lectură direcționată asupra unui scop. Cu cît noile 
informații sînt mai relevante și mai ușor de pus în aplica- 
re în acel moment, cu atât sînt mai multe șanse să vi le adu- 
ceți aminte după ce terminaţi cartea. 

A treia etapă este lectura detaliată. Dacă citiți o carte de 
non-ficțiune, începeţi cu capitolul cel mai interesant pen- 
tru dvs.; apoi opriți-vă dacă n-aveţi chef să continuaţi. 
Uneori, o carte extraordinară va avea doar unul sau două 
capitole care prezintă interes pentru dvs. la momentul res- 
pectiv. 

De fapt, dacă informațiile nu vă sînt de un folos ime- 
diat, oricum le veţi uita, așa că ce rost are să le citiți? 

În timpul lecturii detaliate, faceți cît mai multe adno- 
tări. Subliniaţi expresii și fraze cheie cu un pix colorat sau 
un marker. Pe margine folosiți semne de exclamare, steluțe 
și ghilimele. Încercuiţi ideile importante. Faceţi astfel încît 
să vă fie cît mai ușor să reveniți și să găsiți lucrurile.pe care 
le considerați cele mai importante. 

Etapa finală a metodei P-T-L-R este să revizuiți cartea. 
Indiferent cît sînteți de deștept, trebuie să parcurgeți punc- 
tele-cheie de trei-patru ori ca să vi le întipăriți în memorie. 
Dar odată ce ați făcut adnotările potrivite, puteți să par- 
curgeți cartea în mai puțin de o oră și să-i captați esența. 

Fiți la curent cu noutăţile 


De unde puteți cumpăra cele mai bune cărți despre afa- 
ceri? Simplu. Înscrieţi-vă în diversele cluburi de carte că- 
rora li se face reclamă în revistele de afaceri. Comandaţi 
cărțile pe care le oferă aceștia la preț redus și îmbogățiți-vă 
biblioteca în fiecare an cu unul sau două titluri. În foarte 
scurt timp, veți deveni una dintre cele mai bine informate 
persoane din cercul dvs. 

O altă metodă de a vă ţine la curent este să vă abonați 
la reviste de specialitate. Unele angajează profesioniști 
care condensează punctele cheie ale cărții într-un articol 
ușor de citit, de patru pînă la opt pagini. Dacă primiţi în 
fiecare lună un tabel sinoptic al acestor cărți, vă puteți ține 
la curent cu cele mai bune lucrări destinate oamenilor de 
afaceri. 

Dacă vreți să fiți la curent cu noutăţile, este important 
să vă abonaţi la revistele și publicaţiile-cheie din domeniul 
dvs. Cea mai bună metodă de a afla ce să citiți este să-i în- 
trebați pe oamenii cei mai realizaţi din domeniul dvs. ce 
anume citesc ei. Ce cărți v-ar recomanda? Ce reviste le plac 
cel mai mult și citesc în mod regulat? Conform legii cauzei 
și efectului, dacă citiți ceea ce citesc oamenii de succes, cu- 
rînd veți ști ceea ce știu și ei. Avantajul cîștigător va fi de 
partea dvs. 


Economisiți timp citind reviste 


În cazul revistelor, folosiţi metoda rupe-și-citește pen- 
tru a cîştiga timp. lată cum funcționează aceasta. Deschi- 
deţi revista la cuprins. Notaţi articolele care pot prezenta 
interes pentru dvs. Mergeţi direct la ele și rupeţi-le din re- 
vistă. Aruncați restul. Puneţi articolele rupte într-un dosar 
și dosarul în servietă.: Apoi, ori de cîte ori aveți cîteva mo- 
mente libere, scoateţi dosarul:rupe-și-citește și parcurgeți 
articolele cu pixul roșu sau markerul în mînă. 

Există două tipuri de lectură: de întreținere şi de dezvol- 
tare «Lectura de întreținere constă în revistele și publicații- 
le actuale care vă tin la curent cu noutățile din domeniul 
dvs. Pe de altă parte, lectura de dezvoltare constă în cărți- 
le pe care le citiți pentru a vă spori cunoștințele din dome- 
niul dvs. Acestea vă permit să progresaţi, nu să fiți la 
curent. 


Înscrieţi-vă la universitatea pe roți 


Ascultați programe audio în mașină și cînd faceți gim- 
nastică. Proprietarii de automobile din America parcurg 
între 20 000 și 40 000 de kilometri în fiecare an. Aceasta 
echivalează cu 500 pînă la 1000 de ore petrecute în mașină. 
Folosiţi acest timp în mod chibzuit. Transformați-vă auto- 
mobilul într-o mașină de învățat, într-o universitate pe roți. 

; Rețineţi: atunci cînd faceți deplasări în timpul orelor de 
lucru, cînd vă duceţi sau vă întoarceți de la serviciu, nu 
sînteţi în vacanţă: Nu vă puteți permite să pierdeţi timpul. 
Nu vă puteţi permite luxul de a șofa ascultind muzică. 
Timpul în care conduceţi este tot un timp investit în mun- 
că. Mintea dvs. trebuie să fie activă și să progreseze, asimi- 
lînd mereu idei noi. 

Pur și simplu ascultînd permanent casete în mașină, 
cînd mergeţi dintr-un loc în altul, obţineţi echivalentul a 
trei pînă la șase luni sau de la unu pînă la două semestre 
universitare a cîte 40 de ore pe săptămînă. Folosind acest 
tip de educaţie în avantajul dvs., puteți deveni unul dintre 
cei mai deștepți și mai bine plătiți oameni din domeniu. 


Participaţi la cursuri și seminarii 


Participaţi la cît mai multe cursuri și seminarii. Mergeţi 
la cursuri susținute de autorități în materie, de oameni 
care sînt experți în domeniul lor. Mergeţi la cursuri preda- 

te de oameni care lucrează în domeniul respectiv, care își 
exercită zilnic profesia. 

Cînd vă înscrieţi, fiți cît se poate de egoist. Mergeţi nu- 
mai la cursurile care sînt relevante și care vă pot fi de cel 
mai mare folos imediat. Cu cît mai repede puteți aplica o 
informaţie nouă, cu atit aveţi mai multe șanse să o reţineți 
pentru totdeauna. 

O idee bună este suficientă pentru a vă oferi un avantaj 
față de concurenţă. Tocmai din cauza climatului de concu- 
rență, majoritatea cursurilor și seminariilor actuale oferă o 
sumedenie de idei bune. De obicei sînt predate de profe- 
sioniști extrem de pricepuți, care știu să sintetizeze o mul- 
time de informaţii valoroase într-o perioadă scurtă de 
timp. 

Mulţi oameni și-au dublat sau triplat productivitatea și 
veniturile în urma participării la un singur seminar. Pur și 
simplu nu vă puteți permite să nu vă luați angajamentul 
de a învăța constant. O idee esențială învățată la un semi- 
nar vă poate scuti de un an de eforturi. 


Pescuiţi in balta care are pește 


Faceţi-vă un obicei din participarea la tîrguri, întruniri 
și expoziții, mai ales la cele specifice sau relevante pentru 
domeniul dvs. De-a lungul anilor, am ținut discursuri la 
numeroase întruniri anuale și întilniri ale asociaţiilor, des- 
coperind că oamenii cei mai buni și cel mai bine plătiți în 
domeniul lor se află întotdeauna în public. Întotdeauna 
fac turul expozițiilor. Întotdeauna se află în primele rîn- 
duri la sesiunile-cheie ale conferințelor. Dacă vreți să vă 
numărați printre oamenii de succes, și dvs. trebuie să pro- 
cedați la fel. 

Orice schimbare sau îmbunătăţire din viața dvs. este un 
rezultat al întîlnirii dintre mintea dvs. și o nouă idee. Tre- 
buie să vă faceți un țel din a spori probabilitatea să găsiți 
ideea sau viziunea potrivită la momentul oportun. Dacă 

vă avintați în mod conștient și de bună voie în tirul noilor 
informații și idei, norocul va fi de partea dvs. 


€ 


Cereti idei și informaţii 


Probabil unul dintre cele mai importante lucruri pe 
care le puteți face pentru a progresa în domeniul dvs. în 
Era Informaţiei este să le cereti oamenilor sfaturi și infor- 
matii. Cereţi-le experților să vă recomande cărți, casete şi 
cursuri. Cereți-le răspunsuri la întrebări și soluţii la pro- 
bleme. Un sfat bun primit de la cineva care a trecut prin- 
tr-o experienţă similară vă poate ajuta să economisiți săp- 
tămîni și luni de eforturi, precum și sume uriașe de bani. 

Benjamin Franklin spunea cîndva că există două meto- 
de de a obține cunoștințele de care avem nevoie: să le cum- 
părăm sau să le împrumutăm. Dacă le cumpărăm, plătim 
prețul întreg ca timp și valoare monetară. Dar dacă le îm- 
prumutăm, le obținem de la alţii care deja au plătit cu pri- 
sosință pentru ele. 

Dacă vă bombardati încontinuu mintea cu noi informa- 
tii şi idei, activaţi toate legile mentale și declanșați toți fac- 
torii norocului despre care am discutat pînă acum în 
această carte. 

Scopul dvs. este să deveniți unul dintre cei mai bine in- 
formați experți din sfera dvs. de activitate. Atunci vă veți 
număra printre oamenii cei mai valoroși și cel mai bine 
plătiți din domeniul respectiv. Veţi progresa rapid și veți fi 
promovat imediat. Veţi ajunge în rîndul primilor 10% ca 
nivel de venit, bucurîndu-vă totodată de tot prestigiul, re- 
cunoașterea și respectul pe care le implică aceasta. Veţi lo- 
cui într-o casă mai mare, veți conduce o mașină mai fru- 
moasă și veți avea un cont mai bun în bancă. lar cînd 
oamenii vă vor acuza că sînteți norocos, puteți să le spu- 
neți: „Cu cît învăţ mai mult, cu atît devin mai norocos.” 

Aplicaţii 


Ce puteți face acum 


.Identificaţi cunoștințele esenţiale pentru obține- 
rea succesului în domeniul dvs.; cum puteți îmbo- 
găți acest depozit de cunoștințe? 

. Aflaţi lucrurile pe care le puteți face pentru a ob- 
ține avantaje importante în munca dvs.; care sînt 
cele mai importante pentru productivitate și pro- 
fitabilitate și cum puteți deveni mai bun în aceste 
direcții? 

. Formați-vă un plan de lectură pentru a rămîne la 
curent cu noutățile din domeniul dvs.; faceți-vă 
un program zilnic de actualizare a cunoștințelor. 
. Analizaţi cursurile și seminariile la care puteţi 
participa pentru a fi la curent cu noutăţile din do- 
meniul în care lucraţi; înscrieți-vă și participaţi la 
trei sau patru seminarii în fiecare an. 

. Urmaţi un curs de lectură rapidă și exersați pînă 
cînd reușiți să citiți și să memorați cel puțin 1000 
de cuvinte pe minut. 

. Mergeţi la șeful dvs. și la cei mai realizați oameni 
din domeniu și cereți-le sfatul cu privire la cărți, 
casete și cursuri. Urmați-le sfatul, apoi cereți-le 
noi recomandări. 

. Transformaţi-vă automobilul într-o sală de clasă 
pe roți; ascultați programe educaționale cînd șo- 
fati, în loc să pierdeţi tot acest timp prețios. Nu vă 
opriți niciodată din învățat. 

AL PATRULEA PRINCIPIU 
Magia măiestriei 


„Omul care găsește o cale de a face sau a produce 
ceva mai bine, mai repede sau mai ieftin îşi are viito- 
rul și soarta la degetul mic.” 


john Paul Getty 


Cia în acest moment, aveți capacitatea de a depăşi 
toate nivelurile de realizare pe care le-aţi atins pînă acum. 
Dispuneți de toate talentele necesare pentru a fi, a face și a 
avea mult mai mult decît ați dobîndit în viață pînă la aceas- 
tă dată. De ce? Pentru că vă puteți însuși orice aptitudini 
de care aveţi nevoie pentru a face ceea ce trebuie să faceți, 
pentru a atinge orice țel pe care vi-l propuneti. 

Cînd un violonist interpretează perfect o piesă de mu- 
zică clasică sau cînd cei trei tenori — Pavarotti, Domingo 
și Carreras — cîntă o arie dintr-o operă desăviîrşită, nimeni 
nu spune că realizările lor se datorează norocului. Cînd un 
meșteșugar creează o piesă de mobilier frumoasă, elegan- 
tă și rafinată pînă în cele mai mici detalii, nimeni nu-i ex- 
plică sau desconsideră realizarea, punînd-o pe seama no- 
rocului. 

În orice situaţie, cînd vedeți că cineva face un lucru în- 
tr-o manieră desăvîrșită, recunoașteţi și apreciați măiestria. 
Știți că orice realizare perfectă cere multe săptămîni, luni și 
chiar ani de eforturi intense și pregătiri minuțioase. 

Prietenul meu Og Mandino, ale cărui cărți s-au vîndut 
în milioane de exemplare, mi-a spus odată că mulți oa- 
meni sînt de părere că lucrările lui sînt ușor de citit. Mi-a 
spus că motivul pentru care sînt ușor de citit este că au fost 

atît de greu de scris. Og mi-a mărturisit că obișnuia să 
scrie și să rescrie un paragraf de cîte 15 ori, astfel încît tex- 
tul să curgă armonios. 

Bunul meu prieten Nido Qubein, unul dintre cei mai 
buni oratori profesioniști din America, mi-a spus că dese- 
ori investește cîte o sută de ore în planificarea, pregătirea 
și repetiţia unui discurs de o oră, pe care îl susține o singu- 
ră dată înaintea unei audienţe. 


Succesul în afaceri nu este o întimplare 


Cînd agenţii de vînzări profesioniști își analizează cu 
atenţie piața, își identifică potenţialii clienți, folosesc tele- 
fonul și faxul pentru a stabili și a confirma întâlniri, sosesc 
la timp, bine pregătiți, creează o relaţie strînsă, realizează 
prezentări excelente ale produsului sau serviciului oferit și 
se despart de clienţi cu comenzi, nimeni nu poate pune re- 
alizările lor pe seama norocului. În toate situațiile, ei oferă 
exemple de realizare desăvîrșită. 

În prezent, există foarte mulți oameni pe care succesul îi 
indignează. Într-o societate cu un nivel ridicat de concuren- 
tă, e nevoie de mulți ani pentru a atinge desăvirșirea și 
pentru a cîştiga recompensele cuvenite realizărilor de vîrf. 
Din nefericire, majoritatea oamenilor nu sînt dispuși să 
facă aceste eforturi. În loc să se înalțe, ei preferă să îi înjo- 
sească pe alţii. În loc să facă progrese, ei își fabrică scuze. 
Găsesc diverse motive pentru a-și justifica realizările mo- 
deste şi rezultatele slabe. Ei pun succesele celorlalți pe sea- 
ma norocului, iar eșecurilor lor, pe seama ghinionului. 

Dvs. cunoașteți adevărul. Trăim într-un univers guver- 
nat de legi, nu de haos. Totul are un motiv, iar realizările 
semnificative în orice domeniu sînt în mare măsură rezul- 
tatul unor standarde înalte și al unor niveluri înalte de 
performanţă în domeniul respectiv. Acest lucru a fost va- 
labil în întreaga istorie a omenirii, iar astăzi este mai ade- 

vărat decît oricînd, în toate domeniile spre care se îndreap- 
tă etorturile oamenilor. 


€ 


Cele două metafore ale succesului 


În societatea noastră se folosesc constant două metafo- 
re ale succesului: lumea sportului și afacerile. În ambele do- 
menii, recunoașterea și recompensele revin acelor indivizi 
și organizații care ating excelența în competiţie. Îi respec- 
tăm şi îi lăudăm pe cei ce cîștigă competițiile sportive. 
Cumpărăm produsele și serviciile companiilor care sim- 
tim că ne oferă tot ce e mai bun pentru banii pe care-i plă- 
tim. În ambele cazuri, calitatea și performanţa reprezintă 
măsura după care-i alegem și-i răsplătim pe cei mai buni. 
lar lucrurile n-au stat niciodată altfel. 

Realitatea este că piața oferă recompense extraordinare 
numai realizărilor excepționale. Recompensele de rînd 
sînt destinate realizărilor mediocre, iar recompensele ne- 
mulțumitoare, șomajul și nesiguranța sînt răsplata realiză- 
rilor nesatisfăcătoare. 


Două maladii mentale 


Există două maladii mentale care fac ravagii în Ameri- 
ca și în cea mai mare parte a lumii industrializate. Prima 
dintre ele este maladia ceva-contra-nimic, iar a doua este 
maladia solutiilor la minut. Oricare dintre ele ne poate sub- 
mina succesul, dar dacă le avem pe amîndouă, ne pot fi fa- 
tale. 

Boala ceva-contra-nimic este contractată de oameni 
care consideră că pot obține mai mult decît investesc. Ei 
cred că pot să investească un dolar și să primească doi. Ei 
caută în mod constant ocazii de a obţine ce doresc fără a 
plăti întregul preț. Vor să treacă prin ușa turnantă a vieții 
după ce o împinge altcineva. 

Oamenii bolnavi de ceva-contra-nimic încearcă să în- 
calce legile fundamentale ale universului: legea „culegem 
ce am semănat“, legea acțiunii și reacţiunii, legea cauzei și 
efectului. Ei încearcă să încalce unul din principiile extra- 
ordinare ale succesului: Nu spera niciodată că vei putea reuși 
încercînd să încalci regulile universale. 

A încălca legile universale este ca și cum ai încerca să 
încalci legea gravitației. Poate ați auzit povestea individu- 
lui care se aruncă de pe o clădire cu 30 de etaje ca să se si- 
nucidă. Cînd ajunge în dreptul etajului 15, cineva se aplea- 
că pe fereastră și strigă: „Cum merge?“ Celălalt strigă la 
rîndul lui, prăvălindu-se spre pămînt: „Pînă acum e bine!“ 

Fiecare persoană care încearcă să obțină mai mult decît 
investește se află într-o situaţie similară. Pe termen scurt, 
lucrurile par să meargă bine, dar de fapt se îndreaptă ra- 
pid spre o confruntare dură cu realitatea. Aveţi grijă să nu 
vi se întîmple și dvs. 


Cautarea unor scurtâturi 


A doua maladie mentală este boala soluțiilor la minut. 
Aceasta este contractată de oameni care caută metode sim- 
ple, rapide de a-și atinge scopurile. Ei vor să caute scurtă- 
turi, încercînd să-și însușească repede aptitudini esenţiale 
a căror stăpînire necesită luni și ani de eforturi susținute. 
Caută metode rapide de a rezolva probleme care au apărut 
în luni sau ani de zile. 

Acești indivizi absorb cu aviditate cele mai recente idei 
de îmbogățire rapidă. Cumpără bilete la loterie și se în- 
scriu în scheme piramidale. Cumpără acțiuni fără valoare 
și investesc în lucruri despre care nu știu nimic, dar care 
promit profituri rapide. Deseori pierd ani îndelungați de 
eforturi și își risipesc economiile, căutînd succesul rapid și 
uşor. 

Obiceiul de a face servicii 


A face servicii celorlalți este un mod de viaţă care vă va 
aduce mai mult noroc decît vă puteţi imagina. Cînd vă 
luați angajamentul de a-i servi pe alții, scopul dvs. va ti să 
oferiţi ceva de valoare acelor oameni a căror satisfacție vă 
determină propriul succes. Regula e următoarea: Recom- 
pensele vor fi întotdeauna pe măsura serviciilor pe care le oferiţi 
celorlalți. 

Universul este întotdeauna în echilibru. Rezultatele 
sînt pe măsura investiţiilor. Dacă vreţi să sporiți calitatea 
și cantitatea recompenselor pe care le obţineţi, trebuie ca în 
primul rînd să măriţi calitatea și cantitatea serviciilor ofe- 
rite celorlalți. 

Una dintre cele mai bune întrebări pe care vi le puteți 
pune în fiecare dimineață este: „Cum pot spori valoarea 
serviciului pe care-l ofer astăzi clienților mei?“ 

Cine sînt clienții dvs.? Sînt oamenii care depind de 
munca dvs. Clienţii dvs. sînt acele persoane a căror satis- 
facție vă determină recompensele, viteza cu care sînteți 
promovat, aprecierea de care vă bucurați și progresul în 
domeniul financiar și profesional. 


Identificaţi-vă cei mai importanţi clienţi 


Aveţi mai mulţi clienți decît știți. Pentru început, șeful 
este principalul dvs. client. Treaba dvs. cea mai importan- 
tă este să vă mulțumiți șeful, făcînd ceea ce el sau ea con- 
sideră a fi sarcina dvs. cea mai însemnată la un anumit 
moment. Dacă sînteți manager, personalul pe care-l con- 
duceţi reprezintă tot clienţii dvs. Treaba dvs. este să îi mul- 
țumiți, astfel încît ei să ofere servicii excelente clienților pe 
care trebuie să-i mulțumească. 

Dacă lucraţi în vînzări sau aveți propria dvs. firmă, per- 
soanele de pe piață care folosesc produsele sau serviciile 
dvs. sînt cei mai importanţi clienţi. Toate realizările majo- 

re, toate averile importante se datorează angajamentului 
de a le oferi oamenilor ceea ce doresc, lucrurile pentru care 
sînt dispuși să plătească, servindu-i mai bine decît oricine 
altcineva. 


Trebuie så meritaţi lucrurile 
pe care le doriţi 


Există un truism care spune că „Nu primești ceea ce 
vrei, ci ceea ce meriti.” 

Principala dvs. preocupare la slujbă este să faceți tot ce 
este necesar pentru a vă asigura că meritati într-adevăr re- 
compensele și beneficiile pe care le doriți. Orice încercare 
de a obţine ceea ce nu meritați în mod cinstit este sortită 
eșecului și frustrării. Prin orice activitate necinstită sau 
răufăcătoare, prin orice formă de lene sau de eschivă, cău- 
taţi cumva să obţineţi recompense fără a le merita pe 
drept. 

Mulţi oameni au sentimentul neplăcut că nu merită să 
se bucure de succes și prosperitate. Dar adevărul este că 
meritaţi toate lucrurile bune din viață, cu condiţia să le cîș- 
tigați în mod cinstit, prin serviciile aduse celorlalți. 

Dacă principala dvs. preocupare este să aveți grijă de 
cauză, efectele vor veni de la sine. Treaba dvs. este să plan- 
taţi sămînţa; natura vă va oferi recolta. Scopul dvs. este să 
faceți ce aveţi de făcut într-un mod desăvirșit, iar recom- 
pensele vor veni ca rezultate ale legilor universului, nu ale 
întimplării. 


Faceţi-vă treaba bine 


Dean Briggs de la Harvard scria: „Fă-ţi treaba. Nu doar 
ce ai de făcut, ci puțin mai mult, de dragul dărniciei. Chiar 
dacă suferi, și sigur vei suferi, fă-ți treaba. Din munca și 
suferinţa ta vor veni marile bucurii ale vieţii.” 

Peter Drucker spunea odată că, chiar dacă începeți o 
afacere la masa din bucătărie, scopul dvs. trebuie să fie 
acela de a ajunge în fruntea domeniului ales; altfel nici 
n-are rost să începeți. Dacă nu vreți decît să cîștigați repede 
un ban în plus, nu vă veţi bucura niciodată de un succes 
deosebit. Probabil că vă veți pierde atît timpul cît și banii. 

Dar dacă scopul dvs. este să creați o afacere care oferă 
un produs sau un serviciu foarte bun, mai bun decît al ori- 
cărei alte firme, pe o piață supusă concurenţei și dacă vă 
concentrați asupra țelului dvs. cu o intensitate extraordi- 
nară, în cele din urmă veţi cunoaște un succes deosebit. La 
fel ca Steve Jobs și Steve Wosniak, care au proiectat primul 
calculator Apple într-un garaj, puteți ajunge să construiți 
o organizație de talie mondială. 

Însă chiar dacă nu construiți o companie uriașă, anga- 
jamentul dvs. de a vă face bine treaba și de a-i servi pe 
clienţi într-o manieră desăviîrșită este unicul și cel mai bun 
mod de a vă asigura succesul pe termen lung. 

Ca individ, trebuie să vă propuneţi să ajungeti în rîndul 
primilor 10% din domeniul dvs. Orice scop mai puțin im- 
portant este nedemn de dvs. Luaţi de la început hotărîrea 
că veți depăși orice obstacole, că veţi rezolva orice proble- 
mă și că veţi plăti orice preț pentru a fi cel mai bun în ceea 
ce faceți. 


Fiţi pregătit să plătiţi un pret 


Dobîndirea măiestriei în orice domeniu necesită luni și 
ani de muncă intensă cu dvs. înșivă și în domeniul ales. 
Luaţi de la bun început hotărîrea că veţi investi tot timpul 
necesar pentru a deveni un maestru în ceea ce faceți și 
aveti răbdare. Pentru a realiza un lucru de valoare e nevo- 
ie de un timp îndelungat. 

Odată am stat în același apartament cu un imigrant 
german care era maestru bucătar. Mi-a spus că pentru a 
ajunge maestru bucătar a trebuit să studieze șapte ani la 

Institutul culinar din Geneva. A început prin a învăța cum 
să curețe fructele și legumele. Cu asta s-a ocupat tot anul 
întîi, pînă cînd și-a format un simț profund în ce privește 
textura și senzaţia fructelor și legumelor, în toate stadiile 
de prospețime, miros și compoziţie. În al doilea an, a tre- 
cut la salate și la pregătirea unor mîncăruri simple din 
fructe și legume. În fiecare din anii următori, a petrecut 
sute de ore lucrînd cu diverse mirodenii, sosuri, ingredien- 
te și rețete. La sfîrșitul celor șapte ani, după niște examene 
riguroase, a absolvit institutul și a obținut ceea ce este poa- 
te cea mai respectată diplomă culinară din lume. 

Apoi a lucrat sub îndrumarea unui maestru bucătar în- 
tr-unul din resturantele renumite din Europa. După încă 
cinci ani, primea oferte de lucru din toată Europa și Ame- 
rica. Avea calificarea necesară pentru a fi bucătar șef la un 
hotel sau restaurant de primă clasă sau chiar pentru a-și 
lansa propria afacere. Cele mai selecte hoteluri și restau- 
rante din lume sînt cele capabile să atragă și să angajeze 
un absolvent al renumitei Școli Elveţiene. Acești maeștri 
bucătari sînt foarte bine plătiţi și pot să iasă la pensie inde- 
pendenţi din punct de vedere financiar. 

Ideea este următoarea: pentru a deveni niște bucătari 
plini de creativitate, asemenea celebrului Wolfgang Puck 
din Beverly Hills, acești oameni au trebuit să stăpînească 
la perfecție fiecare aspect al artei culinare. Au fost nevoiţi 
să înveţe fiecare etapă a procesului de preparare a alimen- 
telor, așa cum a fost învățată și transmisă mai departe de-a 
lungul anilor de cei mai desăvîrșiți maeștri bucătari din 
lume. Nu au început să improvizeze sau să modifice rețe- 
tele învăţate, înainte de a ajunge la un nivel foarte înalt de 
pricepere şi măiestrie. 

În zilele noastre, mulți oameni de afaceri cred că pot să 
înceapă de sus și să se înalțe. Sînt grăbiţi și nu-şi dau oste- 
neala să învețe lucrurile de bază din meseria lor. Ei nu-și 
dau seama că succesul pe termen lung este rezultatul di- 
rect al unei măiestrii desăvîrșite în tot ceea ce faci. 

Atitudinea dvs. faţa de excelență 


Vă puteți da seama dacă lucraţi în domeniul potrivit 
după atitudinea dvs. față de excelenta în acel domeniu și 
mai ales după atitudinea pe care o aveţi față de cei mai 
buni oameni care fac același lucru. Toţi oamenii care se bu- 
cură de un adevărat succes nutresc o mare admirație și 
mult respect față de performerii din vîrful domeniului lor 
de activitate. Deoarece întotdeauna vă îndreptați către lu- 
crul pe care-l admirați cel mai mult, cu cît îi priviţi și îi ad- 
mirați mai mult pe cei mai buni oameni din domeniul 
dvs., cu atit aveți mai multe șanse să deveniți asemenea 
lor. Oamenii de succes trebuie să devină modelele dvs. Pe 
măsură ce progresați și vă dezvoltați, comparați realizări- 
le dvs. cu ale lor. 

Există mulți oameni care-și fac treaba fără să-i interese- 
ze foarte mult să ajungă la vîrf. Se mulțumesc să ocupe un 
loc în mulțime, asemenea alergătorilor mediocri de la o 
cursă de maraton. Nu consideră că sînt capabili să cîştige 
şi nici nu le prea pasă de asta. Îi preocupă mai mult sigu- 
ranța decît realizările. 

Ceea ce e și mai rău, oamenii mediocri deseori îi critică 
și îi denigrează pe oamenii de succes din domeniul lor. Îi 
vorbesc de rău pe la spate, le scot în evidenţă defectele și 
cusururile. Se string laolaltă cu alții asemenea lor, îi bîrfesc 
pe lideri și povestesc vrute și nevrute. În ce privește succe- 
sul, un asemenea comportament este în mod invariabil un 
dezastru. Nici o persoană care îi critică pe performerii din 
domeniul ei nu va atinge vreodată performanţe înalte. 

Nu criticați niciodată capacitățile sau reușitele celor- 
lalți. E mai bine să îi priviți pe acești oameni cu admirație 
Și să încercați să vă însușiți calităţile lor cele mai de preț. 
Vestea bună este că orice a făcut altcineva puteți face și dvs. 
Succesul celorlalți este o dovadă că și dvs. puteți reuși în 
domeniul respectiv. 

Puteţi dobindi ceea ce au dobindit alţii 


Sînteţi conceput de așa natură încît nu vă puteți dori cu 
ardoare un lucru sau o calitate dacă nu aveţi capacitatea 
de a le obține. Puteţi deveni oricine vreţi dacă sînteţi dis- 
pus să investiţi suficient timp și suficiente eforturi. 

Unii oameni sînt binecuvîntaţi cu mai multe talente în- 
născute decît alţii. Ei își însușesc mai repede și mai ușor 
aptitudinile esențiale dintr-un domeniu. Altora le ia mai 
mult timp. Aceasta este singura diferenţă. Cei cărora le ia 
mai mult timp au nevoie de mai mult exercițiu, ceea ce în- 
seamnă că pe termen lung, capacitatea dvs. de a atinge de- 
săvîrşirea în domeniul ales este limitată doar de măsura în 
care vă dedicați scopului propus. 

Principiul practicii afirmă următoarele: „Ceea ce exer- 
sați în mod repetat devine în cele din urmă un nou obicei 
sau o nouă aptitudine.“ Este doar o chestiune de timp. 

Bear Bryant, marele antrenor de fotbal al echipei uni- 
versității din Alabama, a spus odată: „Succesul nu este re- 
zultatul dorinţei de a cîştiga. Toată lumea vrea să cîștige. 
Reușitele mărețe sînt rezultatul dorinţei de a te pregăti să 
cîştigi.“ 

Singura măsură reală a înălțimii la care puteți ajunge se 
află în întrebarea: „Cît de mult vreți?“ Dacă vreți suficient 
de mult și sînteţi dispus să munciți suficient ca să dobîn- 
diți un anumit nivel de aptitudini, atunci nimic nu vă poa- 
te opri. Trebuie să vă atingeti scopul — și veți reuși. 

Orice realizare de excepție este rezultatul a mii de rea- 
lizări obișnuite, pe care nimeni nu le vede și nu le aprecia- 
ză. Orice realizare majoră este rezultatul sutelor și poate 
miilor de ore de eforturi intense, de pregătire, studiu și 
practică — strădanii de care foarte puțini oameni sînt con- 
știenți. Dar dacă depuneti efortul, pînă la urmă veţi obţine 
rezultatul. Cînd aveți o încredere deplină în principiul 
practicii, acesta va funcţiona și pentru dvs. Și cu cît va tre- 
bui să munciți mai mult pentru a ajunge pe culmi, cu atît 
mai mari vor fi recompensele primite. 

Longfellow scria: „Nici măcar oamenii de seamă nu au 
ajuns pe culmi în zbor. Dar ei trudeau din greu în noapte, 
pe cînd dormeau semenii lor.“ 

Astăzi, am putea afirma că oamenii de succes sînt ace- 
ia care trudeau din greu în timp ce semenii lor pălăvră- 
geau, se uitau la televizor sau își pierdeau timpul cu dis- 
tracții. 


Pregătirea vă înalţă alături de îngeri 


lată regula celor șase P: pregătirea prealabilă potrivită 
produce performanțe perfecte. Disponibilitatea dvs. de a 
vă pregăti va determina în întregime cît de bine o veți 
duce, cît de departe veți ajunge și cît veți cîştiga. 

Cum puteți defini o măsură a eforturilor pe care le-aţi 
depus pînă acum în vederea succesului? Foarte simplu. 
Priviţi în jurul dvs. Legea „culegem ce am semănat“, legea 
cauzei și efectului, legea corespondenţelor și chiar legea 
echivalenţei mentale afirmă că lumea dvs. exterioară va fi 
o reflectare a lumii dvs. interioare. 

Lumea exterioară a realizărilor va reflecta cu acuratețe 
lumea interioară a pregătirilor. Dacă la un moment dat nu 
sînteți mulțumit de rezultate și recompense, trebuie să re- 
veniți asupra dvs. înșivă. Trebuie să vă schimbaţi lumea 
interioară ca să se potrivească mai bine cu ceea ce doriți să 
obţineţi în exterior. 


Dezvoltarea aptitudinilor trebuie 
să fie un ţel major 


În capitolul despre stabilirea scopurilor, v-am cerut să 
notați zece scopuri pe care vreți să le îndepliniţi în urmă- 
toarele 12 luni. De asemenea, v-am cerut să selectați acel 
scop din cele zece care ar avea cel mai mare impact pozi- 

tiv asupra vieții dvs., dacă l-aţi atinge. Acum vreau să 
mergeţi un pas mai departe cu acest exercițiu. 

Odată ce v-aţi ales obiectivul principal, scopul cel mai 
important pentru dvs., puneți-vă întrebarea: „În ce dome- 
niu trebuie să excelez pentru a-mi realiza obiectivul?“ 

Știți că puteți să vă atingeți și să vă menţineţi scopul 
doar dacă sînteți foarte bine pregătit pentru el. Prin urma- 
re, ce aptitudini trebuie să vă dezvoltați pentru a fi capabil 
să realizați cel mai important obiectiv de pe lista dvs.? 

Pe lîngă o listă de scopuri, aveți nevoie și de o listă de 
aptitudini. Trebuie să alcătuiți o listă a aptitudinilor pe 
care trebuie să vi le dezvoltați pentru a atinge fiecare scop 
propus. Nimic nu se obține fără investiții. Calul trebuie să 
fie înaintea căruţei. Dezvoltarea aptitudinii trebuie să pre- 
ceadă obținerea recompenselor. 


Determinaţi zonele rezultatelor-cheie 


Unul dintre cele mai importante concepte ale succesu- 
lui personal și profesional îl reprezintă zonele rezultate- 
lor-cheie. Acestea sînt aptitudinile esenţiale pe care trebuie 
să le stăpîniți perfect dacă vreți să aveți succes în dome- 
niul dvs. 

În orice slujbă sau în orice post, zonele rezultatelor-che- 
ie sînt rezultatele specifite pentru obținerea cărora aţi fost 
angajat. Performanţa dvs. în aceste privințe vă determină 
salariul, posibilitățile de promovare și viitorul. Capacita- 
tea dvs. de a identifica precis zonele rezultatelor-cheie şi 
de a le organiza după priorități este absolut esențială pen- 
tru dobîndirea măiestriei. 

Toţi oamenii cu adevărat norocoși se pricep foarte bine 
la activitățile esenţiale ce le permit atingerea unei perfor- 
mante extraordinare în profesia lor. O zonă a rezultate- 
lor-cheie poate fi definită ca un rezultat anume pentru care 
sînteți complet responsabil. Acesta este măsurabil şi se află 

sub controlul dvs. Dacă dvs. nu faceţi acel lucru, rămîne 
nefăcut. 

O zonă a rezultatelor-cheie este un rezultat al muncii 
dvs., cu care va lucra în continuare altcineva. Este o parte 
integrantă a funcționării unei organizaţii. De exemplu, 
dacă lucraţi în vînzări, zonele de rezultate-cheie le repre- 
zintă obținerea comenzii și încheierea vînzării. Odată ce 
ați făcut aceasta, contractul de vînzare merge la departa- 
mentul de comenzi, la cel de contabilitate, la departamen- 
tele de producţie, distribuţie și livrare. Odată îndeplinit, 
un rezultat-cheie influențează comportamentele și perfor- 
manţele altor oameni. 

Pentru început, definiți foarte clar cele mai importante 
rezultate pe care trebuie să le oferiţi organizaţiei dvs. Apoi 
stabiliți aptitudinile pe care trebuie să le stăpîniți foarte 
bine pentru a dobîndi performanţe superioare în ceea ce 
faceți. 


Pentru ce rezultate sinteţi responsabil? 


O metodă de a vă identifica zonele rezultatelor-cheie 
este să vă întrebaţi: „Care sînt rezultatele specifice pentru 
care sînt cel mai bine plătit și apreciat? Dintre toate lucru- 
rile pe care le fac, care sînt cele mai importante pentru or- 
ganizație? De ce sînt de fapt pe statul de plată?“ 

Identificarea și definirea zonelor cu rezultate-cheie, ur- 
mate de organizarea lor în ordinea descrescătoare a priori- 
tății, vă oferă o pistă pe care să alergați în cariera dvs. Apoi 
trebuie să vă luaţi angajamentul de a deveni un maestru în 
acele cîteva privințe după care vă evaluează ceilalți. 

Succesul carierei dvs. se va datora în principal unor 
performanțe înalte în zonele rezultatelor-cheie care sînt 
cele mai importante pentru șeful și pentru compania dvs. 
Toate problemele cu care vă confruntati la lucru vor fi con- 
secința unor prestații nesatisfăcătoare într-una sau mai 
multe din aceste zone. 

Identificaţi-vă cele cinci-șapte aptitudini 


În orice activitate, rareori sînt mai mult de cinci pînă la 
șapte direcţii ale rezultatelor-cheie. Acestea sînt sarcinile 
care asigură succesul activității respective. Cei cinci pînă la 
șapte factori pot fi identificaţi în orice domeniu. 

De exemplu, dacă vă ocupați de vînzări, există șapte 
direcţii ale rezultatelor-cheie: prospectarea, crearea relațiilor 
și a încrederii, identificarea nevoilor sau a problemelor, prezen- 
tarea soluțiilor, răspunsul la obiecții, încheierea vînzării și obți- 
nerea unor vînzări suplimentare și a recomandărilor. 

Și în management există tot șapte zone ale rezultatelor 
cheie: planificarea, organizarea, selectarea personalului, delega- 
rea, supravegherea, măsurarea și alcătuirea rapoartelor. Pentru 
o performanță globală de excepție, sînt necesare perfor- 
mante extraordinare în toate aceste domenii. O prestație 
mai slabă în oricare dintre aceste direcții poate avea un im- 
pact negativ sau chiar periclita viitorul carierei dvs. 

Dacă vreți să fiți un părinte bun, există între cinci și 
șapte zone ale rezultatelor-cheie, cum sînt comunicarea, 
atenția, considerația, bunăvoința și aprecierea. Dacă aveţi pro- 
pria dvs. afacere, există alte șapte asemenea zone. În une- 
le ocupații sau domenii, pot exista mai puține sau mai 
multe zone ale rezultatelor-cheie care determină în mod 
categoric succesul sau eșâcul întreprinderii sau activității 
dvs. 


Cea mai importantă aptitudine 


Aptitudinea dvs. cea mai de preț este capacitatea de a 
gîndi. Aceasta este capacitatea de a vă folosi mintea stră- 
lucită pentru a obține rezultatele esențiale care vă determi- 
nă viitorul. Majoritatea oamenilor merg pe pilot automat 
și fac ce le vine la îndemînă. Trăiesc într-o „zonă de con- 
fort“ a performanţelor medii și rareori își pun întrebări în 
legătură cu obiceiurile lor. Thomas Edison scria că: „Omul 

mediocru e în stare să născocească orice pentru a evita 
efortul de a'gîndi.“ 

Pentru a excela în domeniul dvs., trebuie să vă analizati 
și să vă evaluați încontinuu performanțele și să căutați me- 
tode pentru a le îmbunătăți. Trebuie să identificați exact ce 
aptitudini individuale trebuie să stăpîniți pentru a ajunge 
la vîrf. Trebuie să vă angajaţi într-un proces continuu de au- 
toperfecționare. 


Ce anume vå determină venitul 


lată o mare descoperire: aptitudinea-cheie cel mai puțin 
dezvoltată determină măsura în care vă puteţi folosi celelal- 
te aptitudini. Cea mai slabă dintre însușirile dvs. cheie dic- 
tează venitul pe care-l obţineţi, ritmul promovării și viito- 
rului carierei dvs. 

lată un exemplu: dacă excelați în toate aspectele vînză- 
rii, mai puțin prospectarea, acest punct slab va determina 
nivelul vînzărilor și al venitului dvs. Dacă stăpîniți perfect 
toate aptitudinile-cheie, mai puțin încheierea vînzării, 
acest dezavantaj va stabili volumul vînzărilor pe care le 
perfectați și banii pe care-i cîștigați. 

Dacă sînteți manager și vă descurcaţi extraordinar în 
toate aspectele profesiei dvs., mai puțin împărțirea sarcini- 
lor, acest punct slab vă va împiedica să avansați. Nu veți 
cunoaște niciodată un succes deosebit în domeniul dvs. Vă 
puteți descurca excelent în toate privințele, mai puţin se- 
lectarea oamenilor-cheie care să lucreze pentru dvs; această 
unică slăbiciune vă va trage înapoi și vă va face să dați 
greș de fiecare dată. 

Unul dintre cele mai dificile lucruri pe care trebuie să le 
faceţi este să recunoasteti cinstit că nu sînteți foarte bun în- 
tr-o anumită privință. Deseori, veți descoperi că direcțiile 
în care sînteți cel mai slab reprezintă de obicei activități 
care nu vă atrag în mod deosebit. Întrucît nu vă plac, le 
evitați pe cît posibil. Prin urmare, deveniți din ce în ce mai 

slab în direcțiile respective. Nu vă îmbunătătiți niciodată 
aptitudinile. 

Foatre curînd începeți să vă găsiți tot felul de motive și 
scuze pentru performanțele slabe în direcția respectivă. 
Daţi vina pe piață, pe produse și servicii, pe management, 
pe reclamă și pe concurenţă. Dacă nu sînteţi atent, veți 
ajunge să dați vina pe toate forțele din jur, mai puțin pe 
dvs. înșivă și pe lipsa dvs. de pricepere în zona respectivă. 


Întrebarea-cheie pentru un progres rapid 


lată una dintre întrebările importante pe care vi le pu- 
teți pune pentru a progresa mai rapid în munca dvs.: „Ce 
aptitudine ar avea cel mai mare impact pozitiv asupra ca- 
rierei dvs., cu condiţia să o dezvoltați în mod consecvent 
și la un nivel cît mai înalt?“ a 

Probabil că ați ghicit răspunsul la întrebare de îndată ce 
ați citit-o. Cum aţi răspunde la întrebare? Dacă nu știți, în- 
trebați-i pe oamenii din jur. Rețineţi: „Reacţiile primite din 
partea celorlalți sînt hrana campionilor.” E practic imposi- 
bil să deveniți mai bun dacă nu primiți răspunsuri cinstite 
și deschise din partea altor oameni care vă privesc din ex- 
terior și vă pot spune ceea ce văd. 

In cazul în care lucraţi în vînzări, întrebați-l pe direc- 
torul de vînzări dacă vă descurcați mai prost într-o anumi- 
tă privinţă. Rugați-l pe el sau pe altcineva să vină cu dvs. 
la întâlnirile cu clienţii și să observe cum vă comportati. 
După aceea, întrebaţi-l dacă vă poate face vreo recoman- 
dare pentru îmbunătățirea eficienţei. Indiferent ce sfat vă 
dă, încercaţi-l cu prima ocazie. Uneori, o schimbare mă- 
runtă în modul de lucru poate îmbunătăți rezultatele în 
mod spectaculos. 

Dacă lucraţi în conducere, întrebați-l pe șeful dvs. și 
chiar pe membrii personalului dacă, după părerea lor, aţi 
putea schimba ceva pentru a vă face treaba mai bine. Indi- 
ferent ce vă spun, alegeți să fiți deschis și să acceptați. Re- 

zistați nevoii de a vă apăra și dea vă găsi scuze. Puneți în- 
trebări cum ar fi: „De exemplu?“ Cînd vă dau un exemplu, 
cereți-le mai multe detalii și ascultați cu răbdare. 


Fiți deschis la parerile celorlalți 


Reţineţi, nu vă puteți vedea pe dvs. înșivă la fel de 
obiectiv cum vă văd ceilalți. Dacă vreţi să progresați, tre- 
buie să fiți deschis faţă de criticile constructive. Cei mai 
mulți dintre noi nu sîntem conștienți de propriile noastre 
slăbiciuni. Uneori, cînd cineva ne scoate în evidență un 
punct slab, ne luăm la ceartă cu el. Încercăm să ne apărăm 
și să ne găsim scuze. Sustinem că sîntem competenți în 
acel domeniu sau, cel puțin, mai buni decît altcineva. 

Nu procedați astfel. Dacă vreți să fiți cel mai bun în do- 
meniul dvs., trebuie să folosiți constructiv părerile celor 
din jur și astfel veți putea progresa continuu. Scopul dvs. 
este să excelați, indiferent de preț, chiar dacă acest preț im- 
plică sacrificarea orgoliului sau a mîndriei dvs. Nu permi- 
teți vanității sau unui respect de sine fragil să vă împiedi- 
ce să învățați cele necesare pentru a ajunge la vîrf. 


Cereţi părerea și sfatul șefului dvs. 


lată un exercițiu pentru dvs. Așterneţi pe hirtie tot ce 
credeți că intră în atribuţiile dvs. de serviciu. Mergeţi cu 
această listă la șeful dvs. și rugați-l să o ordoneze în con- 
formitate cu prioritățile sale. Aflaţi care este, după părerea 
lui, cea mai importantă sarcină pe care trebuie să o înde- 
pliniți. Care e cea de-a doua ca importanță? Dar cea de-a 
treia? Și așa mai departe. 

Începînd din acel moment, folosiţi lista ca pe un plan 
de acțiune personal. Actualizaţi-o periodic prin discuții cu 
șeful dvs. Aveţi grijă ca în fiecare moment să lucraţi la ceea 
ce el consideră a fi cea mai importantă sarcină pentru or- 

ganizație. Indiferent care ar fi aceasta, angajaţi-vă să o exe- 
cutați cît mai bine și să progresați în acea privinţă. 

Dacă șeful sînteți chiar dvs., dacă sînteți liber întreprin- 
zător sau proprietarul unei afaceri, este cu atit mai impor- 
tant să îndepliniți acele sarcini de maximă importanţă 
pentru firmă pe care numai dvs. le puteți face. Ce anume ar 
aduce firmei cele mai mari beneficii, dacă ați face acel 
lucru foarte bine? 


Principiul îmbunătăţirii treptate 


În anii '50 şi '60, japonezii au reușit să-și revoluționeze 
economia distrusă de război prin ceea ce ei au numit Prin- 
cipiul Kaizen. În japoneză, cuvîntul Kaizen înseamnă „îm- 
bunătăţire continuă”. Principiul se bazează pe faptul că o 
persoană nu percepe decît un număr redus de moduri 
prin care se pot îmbunătăţi performanţele și rezultatele. 
Fiecare angajat, de la fiecare nivel era încurajat să caute și 
să aplice mici îmbunătăţiri în fiecare zi. Efectul cumulat al 
îmbunătățirilor continue realizate de-a lungul timpului 
este atingerea unor niveluri extraordinare de eficienţă și 
de calitate. 

Principiul îmbunătăţirii pas cu pas este un factor-cheie 
al norocului pe care îl puteţi folosi în munca dvs. Acest 
principiu afirmă că progresul se face pas cu pas, și nu în 
salturi. În orice domeniu, atingerea desăvîrșirii și a măies- 
triei este un proces lung și anevoios, alcătuit din progrese 
mărunte, care, adunate la un loc, pot duce la performanţe 
extraordinare. 

În adolescenţă, la fel ca mulţi alții, nu aveam încredere 
în mine și mă chinuia un sentiment îngrozitor de inferiori- 
tate. Întotdeauna mi se păruse că nu sînt bun de nimic. 
Cînd vedeam oameni care excelau în ceva, îi admiram. 
Dar totodată mă simțeam nepregătit și inferior față de ei. 
Îi consideram mai buni și mai deștepți decît mine. Am 
ajuns la concluzia că, într-un fel sau altul, au fost binecu- 


114 VIITORUL DEPINDE DE TINE 


vîntați cu o inteligenţă, cu aptitudini și capacități care mie 
îmi lipseau. Niciodată nu mi-a trecut prin cap că aș putea 
fi asemenea lor. 

Apoi, într-o zi, am avut o revelaţie. Dintr-o dată m-a 
fulgerat gîndul că oricine are capacitatea de a fi foarte bun la 
ceva. Mi-am dat seama că excelența este o călătorie, nu o 
destinație. Nu poți ajunge de la mediocritate la măiestrie 
peste noapte. Este un proces îndelungat, pe care oricine 
poate să-l înceapă și să-l ducă la bun sfîrșit. Atingerea ex- 
celenței într-o profesie ține mai mult de atitudine şi hotă- 
rîre decît de talentele și capacitățile înnăscute. 


Toată lumea începe de la zero 


Acesta a fost momentul-cheie care mi-a schimbat atitu- 
dinea față de mine însumi și, în cele din urmă, întreaga ca- 
rieră. Mi-am dat seama că toţi cei care se află în fruntea 
unui domeniu s-au aflat odată la baza acestuia. Toată lu- 
mea care astăzi se află în față a fost odată la coadă. Toţi cei 
care au ajuns sus pe scara succesului au început de la baza 
acesteia și au urcat treaptă cu treaptă. Toți cei care sînt 
foarte buni în domeniul dvs. odinioară nici măcar nu lu- 
crau în acest domeniu. 

Adevărul este că sînteți la fel de bun și poate chiar mai 
bun în multe privințe decît toți oamenii pe care-i veți 
întilni. Dacă decideți să fiți cel mai bun în meseria dvs., 
singura persoană care vă poate împiedica să vă atingeti 


Rețineţi, nu contează de unde veniți. Important este 
numai încotro vă îndreptați. lar viitorul este limitat numai 
de imaginația dvs. Puteţi învăța tot ce e nevoie pentru a re- 
aliza orice obiectiv pe care vi-l propuneţi. Dacă sînteți dis- 
pus să faceți eforturile necesare, puteţi deveni un expert în 
orice domeniu care vă pasionează. 

În fiecare zi, în orice privinţă 


În 1910, Emil Coué, un medic elvețian, a descoperit me- 
tode de vindecare remarcabile învățindu-i pe pacienţii de 
la clinica sa din Geneva să repete cuvintele: „În 1 fiecare zi, 
în orice privință, mă simt din ce în ce mai bine,” Repetarea 
acestei afirmaţii a îmbunătăţit în mod spectaculos starea 
de sănătate a unor oameni care sufereau de tot felul de 
boli. În curînd, au început să soseacă medici și cercetători 
din lumea întreagă pentru a studia rezultatele incredibile 
ale așa-numitei medicini psihosomatice. 

Și dvs. trebuie să aplicaţi acest principiu. În fiecare zi, 
trebuie să căutați modalități de a deveni mai bun. Căutaţi 
tot timpul idei care vă pot ajuta în munca dvs. Chiar în 
jurul dvs., probabil puteţi găsi tot felul de metode de a vă 
face treaba mai rapid și mai eficient. Dacă vreți să vă creaţi 
propriul viitor, trebuie să căutați și să puneţi în aplicare 
idei noi, care sporesc performanţa activității. 


ct 


Māriți-vå productivitatea în fiecare zi 


Imaginați-vă că ați putea găsi și aplica în fiecare zi o 
singură idee care v-ar permite să obţineţi o performanță și 
o productivitate sporită, într-un timp mai scurt și la un 
cost mai mic. Ar rezulta 250 de idei pe an. Chiar dacă ar fi 
vorba despre idei mărunte, efectul lor cumulat de-a lungul 
unui an ar fi extraordinar. Ar fi posibil să vă dublaţi sau 
chiar să vă triplați nivelul de productivitate și de rezultate. 
Aţi putea ajunge pe primul loc în sfera dvs. de activitate. 

Ziarele și politicienii vorbesc întotdeauna despre cei 
bogati și despre cît de norocoși sînt cei ce cîștigă cu mult 
peste medie. Însă bogat nu este cuvîntul potrivit. Un cuvînt 
mai bun ar fi productiv. Oamenii nu sînt bine plătiți pentru 
că sînt bogaţi. Ei sînt bine plătiți pentru că sînt productivi. 
Cîştigă mai mult pentru că obțin rezultate mai numeroase 
și mai bune decît omul obișnuit. 

Pentru a obține recompense mai mari, trebuie să deve- 
niți tipul de persoană care merită recompense extraordina- 
re. Cînd deveniți foarte bun în activitatea dvs., veți ajunge 
să fiți foarte bine plătit. Succesul dvs. va fi rezultatul hotă- 
rîrii și al perseverenţei, nu al norocului. Norocul n-are ni- 
mic de-a face cu reușita. 


O metodă garantată de a face 
mai mulți bani 


Vreți să cîștigaţi mai mulţi bani? lată o metodă garanta- 
tă. Deveniti foarte bun în munca dvs. Cu cît vă descurcați 
mai bine în profesia dvs., cu atît aveți mai multe șanse să 
fiți mai bine plătit pentru a munci la fel în continuare. lar 
dacă firma la care lucraţi nu vă mărește salariul, va apărea 
o altă companie care să vă ofere mai mult. Unul dintre cele 
mai bune moduri de a cîştiga mai mulţi bani este să vă 
angajaţi la o altă firmă, care vă oferă un salariu mai bun. 
Propuneţi-vă să vă construiți reputaţia unui excelent pro- 
fesionist. 

De-a lungul anilor, am lucrat cu mulți directori de re- 
surse umane și consultanţi pe probleme de personal. Ase- 
menea oameni sînt solicitați tot timpul de firme care 
doresc să recruteze oameni buni pentru posturile impor- 
tante. Ei păstrează dosare cu cei mai buni oameni din di- 
verse domenii, pe care le actualizează periodic. Cînd un 
client are nevoie de ajutorul lor pentru a găsi un manager, 
un director executiv sau un agent de vînzări foarte bun, ei 
își examinează dosarele și își întreabă cunoștințele pentru 
a afla care sînt cei mai buni oameni din domeniul respec- 
tiv. Într-o organizație, toată lumea știe care sînt cei mai 
apreciați profesioniști. Firmele de resurse umane iau legă- 
tura cu oamenii respectivi şi încearcă să-i convingă să lu- 
creze pentru clienții lor, oferindu-le mai mulți bani. 

Cite oferte de lucru aţi primit? 


Uneori, la conferințele mele, adresez publicului o între- 
bare dureroasă: „Cîţi oameni din această sală au primit o 
ofertă de lucru în ultimele 30 de zile?” În general, cam 
10-15% din membrii audienței ridică mîna. 

Apoi subliniez faptul că oamenii buni din orice dome- 
niu primesc tot timpul oferte de lucru. Este ca și cum ar fi 
înconjurați de un cîmp magnetic care atrage noi oportuni- 
tăți. Directorii de personal, consultantii pe probleme de re- 
surse umane și chiar patronii îi sună la lucru și acasă, sea- 
ra și la sfîrșit de săptămînă. Sînt abordați tot timpul de 
oameni care încearcă să-i angajeze, oferindu-le mai mulți 
bani și mai multe oportunități. Dacă vreți să vă realizați în- 
tregul potențial într-o economie competitivă, trebuie să 
deveniți asemenea lor. 

Diferența dintre o persoană care cîștigă 25 000 de dolari 
pe an și una care cîștigă 250 000 de dolari pe an nu constă 
într-o capacitate, o inteligență sau un efort de zece ori mai 
mare. De multe ori este vorba de îmbunătăţiri mărunte, 
dar consecvente, în zonele rezultatelor-cheie, care deter- 
mină creșteri uriașe ale venitului și recompenselor. 


Luaţi o decizie! 


O calitate care va contribui enorm la norocul dvs. este 
dezvoltarea puterii de decizie. Capacitatea de a lua decizii 
mai rapide și mai ferme vă poate schimba viața. Oamenii 
se bucură de succes deoarece au luat o decizie clară, irevo- 
cabilă de a reuși. Oamenii care nu au succes nu au luat 
niciodată o asemenea decizie. 

lată o întrebare pentru dvs. Ce fel de persoană ați dori 
să fiți, un expert cu un salariu corespunzător sau un me- 
diocru cu un salariu pe măsură? Răspunsul pare evident, 
dar nu este decît în aparenţă. De multe ori, cînd pun aceas- 
tă întrebare, pe chipurile oamenilor din audiență remarc 

multă confuzie. Nu sînt siguri cum trebuie să răspundă. 
Cînd pun din nou întrebarea, de data asta pe un ton mai 
ridicat, dintr-o dată toți se dezmeticesc și spun că preferă 
să fie expertul bine plătit, și nu persoana mediocră prost 
plătită. 

Apoi eu le spun: „Minunat! Tocmai aţi trecut linia care-i 
desparte pe profesionişti de lucrătorii de rînd. Ați luat ho- 
tărîrea de a fi unul dintre oamenii cel mai bine plătiți, și nu 
unul dintre cei prost plătiți.“ Tragedia este că majoritatea 
oamenilor nu iau niciodată această decizie. Apoi se întreabă 
de ce nu le merge mai bine. Dar lucrurile nu se vor schim- 
ba cu nimic dacă nu luaţi dvs. hotărîrea să le schimbaţi. 


Gindiţi-vă cu seriozitate la viitorul dvs. 


Pentru a obține realizări semnificative în domeniul pe 
care vi l-aţi ales, trebuie să vă gîndiţi cu seriozitate la dvs. 
și la viitorul dvs. Majoritatea oamenilor rătăcesc prin via- 
tă. Ei vor să le fie mai bine și speră că va fi mai bine, dar 
n-au luat niciodată o hotărîre clară de a face să fie mai bine. 

De-a lungul anilor, am vorbit cu mii de oameni de suc- 
ces; aproape toți mi-au mărturisit că punctul de cotitură în 
viața lor a fost momentul în care au luat o decizie clară de 
a plăti orice preț va fi necesar pentru a deveni cei mai buni 
în sfera lor de activitate. De îndată ce luaţi această hotărî- 
re, toate legile şi principiile mentale vor începe să acțione- 
ze în favoarea dvs. Începeţi să atrageți idei și ocazii pentru 
a progresa în viața personală și profesională. Atrageţi în 
viața dvs. oameni care vă pot ajuta cu sfaturi și relații. La 
uşa dvs. sosesc cărți, casete și articole cu idei grozave de- 
spre cum să progresați mai repede. Primiţi prin poştă bro- 
șuri despre cursuri și seminarii. Cu fiecare pas spre per- 
fecționare, atrageți și mai multe ocazii de a vă folosi noile 
aptitudini şi capacități. 

Faceţi ceea ce vă pasionează 


Unul dintre cei mai importanți factori cu impact asupra 
prezentului şi viitorului dvs. este puterea iubirii. Această 
putere reprezintă de fapt o lege sau un principiu, care afir- 
mă că în viaţă fie primim dragoste, fie încercăm să com- 
pensăm lipsa ei. 

Un corolar al legii iubirii este acela că vă puteţi bucura 
cu adevărat de succes şi de fericire numai atunci cînd vă 
dedicați trup și suflet acelui lucru care vă pasionează cel 
mai mult. 

E aproape imposibil să perseveraţi în drumul spre de- 
săvîrșire dacă nu vă place cu adevărat ceea ce faceți. În ab- 
sența unui angajament profund, atunci cînd apar dificul- 
tăți, veți abandona și veți încerca să faceţi altceva. 

Să vă pun o întrebare. Dacă mîine ați cîştiga 1 000 000 
de dolari și aţi putea să vă alegeţi orice profesie sau ocu- 
pație, care ar fi aceasta? Cu alte cuvinte, dacă ați dispune 
de tot timpul și toţi banii de care aveți nevoie și aţi fi liber 
să vă alegeți orice ocupație, ce v-ar plăcea să faceţi cel mai 
mult? 

Oamenii cei mai realizați și mai fericiți din această 
lume sînt bărbații şi femeile care s-au dedicat cu tot sufle- 
tul atingerii excelenţei în ceea ce-i pasionează, ceea ce ei 
simt că poate reprezenta contribuţia lor în lume. 

Natura v-a creat într-un fel cu totul special. Vă puteți 
bucura de succes și de fericire numai dacă simtiți că faceți 
ceva care le este oamenilor de un real folos. Această capa- 
citate de a se concentra asupra unui scop exterior, acela de 
a schimba în bine viaţa și activitatea celorlalți, este o trăsă- 
tură comună tuturor oamenilor de valoare din societatea 
noastră — oameni respectați, apreciați, bine plătiți și cu 
performanţe înalte. 

Creati o schimbare prin viața dvs. 


€ 


Ce schimbare vreti să creați în această lume? Pe cine 
vreți să ajutați și să îmbogătțiți și în ce fel? Ce fel de activi- 
tăți desfășurate împreună cu alții vă stimulează cel mai 
mult mîndria și respectul de sine? Care dintre realizările 
dvs. trecute v-au făcut să vă simțiți important? Ce vă pla- 
ce să faceți mai mult decît orice? 

Se spune că viaţa este studiul atenției. Viaţa dvs. se în- 
dreaptă întotdeauna în direcţia lucrurilor care vă atrag cel 
mai mult atenţia. Una dintre metodele de a determina ce 
puteţi face cu viața dvs. este să vă examinați experienţele 
din trecut. Pe ce fel de aptitudini sau capacități s-au bazat 
succesele dvs. anterioare? Ce lucruri ați considerat că sînt 
ușor de făcut, deşi altora le puneau probleme? Ce materii 
sau activități vă plăceau cel mai mult la școală? 

Dacă vă examinați activitatea actuală, ce aspect vă pla- 
ce cel mai mult? La ce anume vă pricepeți cel mai bine? În 
ce domeniu aduceți cea mai mare contribuție firmei la care 
lucraţi? Dacă ați putea desfășura ziua întreagă o singură 
activitate, de dimineața pînă seara, care ar fi aceasta? 


Planificaţi-vă propria carieră 


Datorită vitezei cu care se schimbă astăzi lucrurile în 
afaceri și în industrie, probabil că în cursul vieții veți avea 
mai multe locuri de muncă și profesii. Vă veți schimba lo- 
cul de muncă la un interval de cîțiva ani: fie veţi trece pe 
un alt post în cadrul organizației, fie vă veți muta de la o 
firmă la alta sau dintr-un domeniu în altul. Cunoștinţele și 
aptitudinile curente vor deveni în cele din urmă depășite. 
Pentru a ține pasul cu schimbările și pentru a avea un 
standard de viaţă satisfăcător, va trebui să vă sporiți tot 
timpul volumul de cunoștințe și să vă dezvoltați noi apti- 
tudini. 

O întrebare interesantă pe care ar trebui să v-o adresați 
este: „Care va fi următoarea mea slujbă?” Tinînd cont de 
schimbările din jurul dvs. și de cerințele noi și neașteptate 
cu care vă confruntati la locul de muncă, care sînt tendințele? 
Ce fel de muncă veți face peste un an? Dar peste cinci ani? 

Apoi vă puteți întreba: „Care va fi următoarea mea pro- 
fesie?” De vreme ce sfera în care lucraţi este în continuă 
schimbare, ar putea fi nevoie să vă orientaţi spre un dome- 
niu de activitate total diferit pentru a vă bucura de succes 
pe viitor? Ce domenii noi vă atrag cel mai mult? Dacă ați 
putea lucra în orice domeniu, ce ați alege? 

Poate cea mai importantă întrebare este: „În ce direcție 
trebuie să fiu un adevărat maestru ca să-mi cresc înconti- 
nuu standardul de viață în anii ce vor veni?“ 

Deoarece șansele ca pe viitor să vă schimbaţi locul de 
muncă sînt mari, începeți de pe acum să definiți și să de- 
scrieți slujba sau postul ideal. Trebuie să vă gîndiți bine și 
să aflați singur ce vă pasionează cu adevărat. Apoi vă pu- 
teți alcătui un plan pentru a deveni foarte bun în activita- 
tea dvs. favorită, astfel încît să fiți plătit la cele mai înalte 
standarde din profesia dvs. Dacă nu vă planificați singur 
cariera, nimeni altcineva n-o s-o facă în locul dvs. 


Măâiestria poate fi mai aproape decit credeţi 


Uneori, oamenii se descurajează gîndindu-se că le va 
lua prea mult timp, luni sau chiar ani, pentru a deveni ex- 
perți în sfera lor de activitate. Abandonează înainte ca mă- 
car să fi început. Însă adesea puteți să vă îmbunătățiți ap- 
titudinile mai slabe în numai cîteva săptămîni sau luni. 
După aceea, le veți putea folosi întreaga viaţă, alături de 
celelalte capacități ale dvs. Cu timpul, veți uita eforturile 
și sacrificiile pe care le-aţi făcut pentru a atinge acel nivel 
de măiestrie, dar statutul de expert în domeniul dvs. va 
continua să vă aducă recompense și avantaje. 

Cînd vă asumaţi responsabilitatea pentru viitorul dvs., 
acceptați acea regulă străveche ce spune că viaţa va fi mai 
bună numai dacă dvs. veți fi mai bun. Este o regulă deo- 
potrivă simplă și imuabilă. Ea afirmă de fapt că viaţa dvs. 
se va îmbunătăți în exterior numai atunci cînd veți deveni 
mai bun în interior. Dacă vreți ca vînzările să crească, tre- 
buie să deveniți un agent de vînzări mai bun. Dacă vreţi ca 
personalul dvs. să fie mai bun, trebuie să deveniți un di- 
rector mai eficient. Dacă vă doriţi copii reușiţi, trebuie să 
fiți un părinte mai bun. Puteți îmbunătăți orice aspect al 
lumii exterioare dacă acţionați asupra dvs. înșivă și vă 
străduiți să deveniți mai bun în interior. 


Propuneţi-vă un scop, alcătuiţi-vă 
un plan și treceţi la treabă 


Odată ce ați identificat aptitudinile esenţiale pe care 
trebuie să le stăpîniți, notaţi-le sub forma unor scopuri, al- 
cătuiți un plan pentru realizarea lor, stabiliți un termen și 
treceţi la lucru. Indiferent cît de mult timp v-ar lua, mer- 
geţi înainte. Aveţi răbdare cu dvs. înșivă. Roma nu a fost 
construită într-o zi. Aptitudinile importante se dezvoltă în 
timp. Dar dacă perseveraţi, pas cu pas, în cele din urmă 
veți deveni unul dintre cei mai competenți și mai bine plă- 
titi oameni din domeniul dvs. 

Veţi cîştiga recompensele, recunoașterea și aclamațţiile 
tuturor oamenilor din jurul dvs. Oamenii vă vor spune că 
ați avut noroc să lucraţi în acel domeniu sau să fiți atît de 
bun la ceea ce vă place cu adevărat. Dar dvs. veți ști că no- 
rocul nu are nici o legătură cu succesul dvs. 

Aplicaţii 
Ce puteți face acum 


1. Identificaţi aptitudinile esenţiale care vă vor asi- 
gura succesul în sfera dvs. de activitate; selectați 
aptitudinea care vă poate ajuta cel mai mult și al- 
cătuiți un plan pentru a deveni un expert în acel 
domeniu. 

2. Determinați cel mai valoros serviciu pe care-l pu- 
teți oferi companiei și șefului dvs.; concentrați-vă 
asupra lui în fiecare zi. 

3. Identificaţi principalii clienţi din cadrul și din afa- 
ra organizației dvs. și alcătuiți un plan pentru ca 
serviciile dvs. să devină valoroase pentru ei. 

4. Luaţi hotărîrea să ajungeţi în rîndul primilor 10% 
din domeniul dvs., apoi faceți un plan pentru a 

deveni un expert în zonele rezultatelor-cheie. 

5. Gîndiţi-vă ce aptitudini va trebui să vă formați și 
să vă perfecționați pentru ca peste cinci ani să fiți 
un lider în sfera dvs. de activitate. Alcătuiţi un 
plan pentru a vă însuși aceste aptitudini și înce- 
peți imediat. 

6. Supuneţi-vă unei introspecții și examinați-vă ex- 
periențele din trecut: ce vă pasionează cu adevă- 
rat și cum v-aţi putea organiza cariera în funcţie 
de preferințele dvs.? 

7. Mergeţi la șeful dvs. şi întrebaţi-l ce puteţi face 
pentru a deveni un angajat mai valoros pentru 
companie. Oricare ar fi răspunsul primit, transpu- 
neți-l imediat în acţiune. 

AL CINCILEA PRINCIPIU 
Atitudinea este crucială 


„Cea mai importantă revoluție a generației mele 
este descoperirea faptului că atitudinea determină as- 
pectele exterioare ale vietii.” 


William James 


(neni sînt considerați norocoși atunci cînd par să 
progreseze mai repede și să ajungă mai departe într-un 
timp mai scurt decît alții. Ori de cîte ori cineva ajunge în 
vîrful domeniului său de activitate și realizează lucruri ex- 
traordinare, oamenii care nu o duc la fel de bine susțin că 
succesul lui se datorează norocului. 

Dacă vă asumaţi responsabilitatea pentru propriul vii- 
tor în loc să-l lăsaţi la voia întîmplării, veți începe să trăiţi 
tot mai multe experiențe pe care omul de rînd le conside- 
ră noroc chior. Veţi dori să înglobați în viața dvs. principi- 
ile descrise în această carte, pentru a obține mai repede și 
mai ușor ceea ce doriți, în loc să munciti din greu ani întregi. 

Probabil cel mai important dintre toți factorii succesu- 
lui, cel care vă poate înălța sau dobori este calitatea perso- 
nalității dvs., atitudinea cu care abordaţi lumea și toate re- 
lațiile dvs. 

Simpatia este un alt factor esenţial al șansei. Principiul 
simpatiei sună astfel: „Cu cît oamenii vă simpatizează mai 
mult, cu atît mai deschişi vor fi faţă de influența dvs. și cu 
atît mai mult vă vor ajuta să vă atingeți scopurile.“ 

Cei mai populari oameni sînt adesea și cei mai influenți 
în orice domeniu. O atitudine mentală pozitivă este strîns 
legată de succes în aproape orice activitate. Există o vorbă 

veche: „Atitudinea, și nu aptitudinea determină altitudi- 
nea la care ajungeţi“. Cînd deveniți o persoană pozitivă și 
optimistă, oamenii vă deschid uși care rămîn închise pen- 
tru ceilalți. 

Ființele umane sînt în esență emoționale. Luăm hotărtri 
bazate pe emoții, apoi le găsim justificări logice. Sentimen- 
tele noastre ne controlează aproape în întregime, în orice 
situație — mai ales în interacțiunile cu ceilalți. În competi- 
ţia dintre rațiune și sentiment, emoția cîștigă de fiecare 
dată. 

Dacă vreţi cu adevărat să vă bucurați de un flux conti- 
nuu al șansei și al ocaziilor fericite, aveți datoria să vă dez- 
voltați o personalitate care radiază căldură și încredere, 
care atrage oamenii oriunde v-aţi duce. lar adevărata dvs. 
personalitate se exprimă întotdeauna prin atitudinea pe 
care o aveți faţă de ceilalți. 


Singurul lucru pe care nu-l puteţi ascunde 


Earl Nightingale, celebrul comentator de radio, spunea 
că atitudinea este cel mai important cuvînt din limba engle- 
ză și din oricare altă limbă. Atitudinea poate fi definită 
drept modul emoţional în care abordaţi orice persoană sau 
orice situație. Este unica dvs. trăsătură pe care oamenii o 
observă imediat. Atitudinea o răzbate din expresia feţei, 
din tonul vocii și din limbajul trupului. Este percepută nu- 
maideciît în orice interacțiune umană. 

Oamenii din jur sînt influențați de atitudinea dvs. și re- 
acționează aproape instantaneu. Cînd sînteți optimist, plă- 
cut și binevoitor cu oamenii, ei vă răspund în același fel. 

Imaginați-vă doi indivizi care sosesc la aceeași firmă, la 
scurt timp unul după altul. Unul dintre ei este vesel, prie- 
tenos și binevoitor. Celălalt este posomorit și nesigur pe el. 
Care dintre ei credeți că va reuși să treacă de portar și să 
ajungă la potențialul client? 

Dacă aveţi de ales între a cumpăra un produs sau un 
serviciu ori a face afaceri cu doi oameni diferiți, pe care 
dintre ei l-ați prefera, pe cel optimist sau pe cel negativist? 


Fiţi un jucâtor de echipă 


La serviciu, capacitatea de a vă înţelege cu ceilalți, de a 
coopera și de a fi un bun jucător de echipă este una dintre 
cele mai admirate calități ale angajaților care se bucură de 
un respect deosebit. În numeroase studii asupra concedie- 
rilor, s-a descoperit că principalul motiv pentru care oame- 
nii sînt daţi afară este incapacitatea lor de a se înțelege cu 
ceilalți. 

Chiar și în perioadele de recesiune, tot oamenii negati- 
viști sînt dați afară primii. Oamenii optimişti, cei care se 
înțeleg bine cu toată lumea, sînt întotdeauna ultimii care 
pleacă (sau poate nici măcar nu pleacă). Și dacă totuși sînt 
concediați, întotdeauna sînt primii care se angajează din 
nou, fie la fostul patron, fie la o altă firmă. 

Una dintre metodele ce vă asigură o viață extraordina- 
ră este să fiți plăcut și apreciat de toți colegii de serviciu. 
Vă veţi bucura astfel de mai multe oportunități și de pro- 
movări mai rapide. Veţi cîştiga mai mulți bani și vi se vor 
da responsabilități mai mari. Datorită atitudinii dvs. men- 
tale pozitive, oamenii aflaţi în jurul, superiori sau subal- 
terni, precum și cei de la același nivel, vor dori să aveți 
succes și vor face tot posibilul să vă ajute. 

O persoană cu o atitudine pozitivă poate progresa în 
cîțiva ani mai mult decît o persoană cu o atitudine negati- 
vistă în 10 sau 20 de ani. Tuturor ne place să cumpărăm 
produse și să lucrăm cu oameni agreabili, alături de care 
ne simțim bine și în jurul cărora simțim că ne putem con- 
trola cuvintele și comportamentul. 

Controlaţi-vă cu strictețe vorbele și faptele și aveți gri- 
jă ca tot ceea ce faceți să fie spre binele dvs. În fiecare zi, 

alegeți să vă comportați așa cum v-ar plăcea să fiți amintit 
în gîndurile și conversațiile celorlalți. 


Cheia personalității dvs. 


Respectul de sine este cheia personalității dvs. Sentimen- 
tele pe care le aveți față de propria persoană determină 
mai mult decît orice impactul pe care-l aveți asupra celor- 
lalți. Cea mai bună definiţie a respectului de sine este cît de 
mult vă plăceți pe dvs. înșivă. Cu cît vă plăceți și vă respec- 
taţi mai mult, cu atît mai mult îi veți plăcea și respecta pe 
ceilalți și cu atît mai mult aceștia vă vor plăcea și respecta 
pe dvs. Tot ceea ce faceți și spuneți pentru a vă clădi și con- 
solida respectul de sine vă îmbunătăţeşte atitudinea și re- 
laţiile cu ceilalți oameni. 

Acesta este un alt mod de a spune că lumea exterioară 
va oglindi lumea interioară. Relaţiile pe care le aveți cu lu- 
mea din jur vor fi o reflectare a valorilor dvs. interioare. 

Condiţia psihică este foarte asemănătoare cu condiția 
fizică; ambele necesită un antrenament regulat. La fel cum 
faceți exerciţii pentru a vă păstra într-o formă fizică bună, 
pentru a avea o formă mentală bună, trebuie să vă exersați 
mintea. Musculatura trupului se dezvoltă printr-un efort 
continuu. Musculatura mentală, nivelul respectului de 
sine și al încrederii în propria persoană se dezvoltă de ase- 
menea prin eforturi speciale. 

Zilnic consumati alimente sănătoase și nutritive pentru 
a vă hrăni și a vă păstra sănătatea și energia fizică. În ace- 
lași fel, vă hrăniţi mintea în fiecare zi cu alimente mentale 
sănătoase pentru a vă asigura o atitudine pozitivă, opti- 
mistă și încrezătoare, indiferent ce s-ar întîmpla. 

Programul de întreţinere mentală 


« 

Am varbit deja despre cîteva exerciții din programul de 
întreținere mentală. Haideţi să recapitulăm cîteva dintre 
ele: 

În primul rînd, pentru a îndepărta emoțiile negative de 
furie, învinovățire, invidie, resentimente și autocompăti- 
mire, luați o decizie conștientă de a vă asuma întreaga res- 
ponsabilitate pentru viaţa dvs., pentru tot ceea ce sînteți și 
tot ceea ce veți deveni. Refuzaţi să vă găsiți scuze sau să 
dați vina pe altcineva. Gîndiţi-vă că sînteți principala for- 
tă creatoare a propriului prezent și viitor. Înţelegeți că sîn- 
teți acolo unde sînteți și ceea ce sînteți ca rezultat al alege- 
rilor și deciziilor din trecut; ca autor al acestor alegeri, dvs. 
sînteți singurul responsabil. 

În al doilea rînd, luaţi hotărîrea să fiți activ, și nu pasiv. 
Puneti lucrurile în mișcare în loc să așteptați și să sperați 
să se întîmple ceva. Consideraţi-vă stăpînul, și nu victima 
schimbării. Dacă un aspect al vieții dvs. nu vă mulțumeș- 
te, treceţi la treabă și schimbaţi ceva, dar nu permiteţi 
emoțiilor negative să pună stăpînire pe dvs. sau să vă în- 
tunece viziunea. 

În al treilea rînd, propuneți-vă scopuri clare, scrise în fie- 
care domeniu al vieții dvs. Așterneți pe hirtie planuri de 
acțiune pentru fiecare țel în parte. Munciţi în fiecare zi 
pentru atingerea celor mai importante obiective. Păs- 
trați-vă impulsul de a merge înainte și de a progresa, care 
vă oferă energie și entuziasm. Fiţi atît de ocupat cu lucru- 
rile importante pentru dvs., încît să nu aveți timp să vă fa- 
ceți griji pentru probleme mărunte sau situaţii asupra că- 
rora n-aveţi nici un control. 

Dacă vă asumaţi întreaga responsabilitate și alcătuiți 
un plan scris pentru viața dvs., vă creați o fundație care vă 
permite să vă înălțați oricît de sus. Această combinație 
ideală vă oferă un simț extraordinar al propriei puteri și vă 
ajută să vă clădiţi viitorul. 


tn 


r 

În al patrulea rînd, recunoașteți faptul că aptitudinile și 
cunoștințele sînt cheia independenței financiare. Cu cât în- 
vățați mai mult, cu atît cîștigați mai mult. Cu cît sînteți mai 
bine documentat în domenul dvs., cu atit veţi avea mai 
multe ocazii de a vă folosi cunoștințele. Străduiţi-vă pe zi 
ce trece să deveniți mai bun. Ştiţi că dacă nu va fi mai bine, 
va fi mai rău. 

În al cincilea rînd, înțelegeți faptul că măiestria în dome- 
niul dvs. este absolut esenţială pentru a vă bucura de suc- 
ces, realizări și ceea ce lumea numește noroc. Performan- 
tele superioare deschid toate ușile și vă permit să câștigați 
atit cît meritati în realitate. 

În al șaselea rînd, faceţi-vă un plan de dezvoltare perso- 
nală și profesională: citiți cărți, ascultați programe educațio- 
nale audio, participaţi la cursuri și seminarii, profitați de 
orice ocazie de a vă spori cunoștințele și de a dezvolta ap- 
titudinile. Cu cît munciţi mai mult pentru a perfecționa 
aptitudinile-cheie de care aveți nevoie pentru a vă atinge 
scopurile, cu atît vă veți simţi mai încrezător și mai com- 
petent. Știţi că succesul nu este o întîmplare. Norocul e 
doar o vorbă pe care o folosesc oamenii ca să-şi explice bi- 
necuvîntările care se revarsă mereu asupra oamenilor care 
au devenit experți în domeniul lor de activitate. 

Al șaptelea lucru și poate cel mai important: fiți con- 
știent de faptul că deveniți ceea ce gîndiți. Prin urmare, im- 
puneți-vă disciplina de a vă gîndi tot timpul la lucrurile pe 
care le doriți și de a nu vă gîndi la lucrurile pe care nu le 
doriți. 


Programați-vă mintea pentru succes 


Există o serie de tehnici de programare mentală foarte pu- 
ternice pe care le puteți folosi pe parcursul zilei ca să de- 
veniți o persoană mai optimistă și mai eficientă. Fiecare 
dintre aceste tehnici este deopotrivă practică și garantată, 

iar dacă le folosiți pe toate, nimic nu va mai putea să vă 
stea în cale. 

Prima dintre aceste tehnici este folosirea frecventă a 
afirmațiilor pozitive pentru a vă programa subconștientul și 
a rămîne optimist și încrezător. 95% dintre emoțiile noas- 
tre sînt determinate de felul în care ne vorbim nouă înșine 
în fiecare clipă. Dacă vă controlaţi și vă dirijați dialogul in- 
terior, preluaţi controlul asupra gîndurilor, sentimentelor 
și faptelor dvs. — în esenţă, asupra viitorului dvs. 

Dr. Martin Seligman de la Universitatea din Pennsylva- 
nia numește această tehnică „stilul explicativ.“ Felul în 
care vorbiți cu dvs. înșivă și vă explicați realitatea determi- 
nă în mare parte sentimentele dvs. față de ce se întîmplă în 
jur. Cu alte cuvinte, nu ceea ce vi se întîmplă, ci felul în 
care interpretati evenimentele determină reacția dvs., fie ea 
pozitivă sau negativă. 

Dacă nu vă gîndiţi și nu vorbiti în mod conștient și de- 
liberat despre ceea ce vă doriți, există tendinţa firească de 
a începe să vă gîndiți la lucrurile care n-aţi vrea să se în- 
tîimple, la oamenii sau situaţiile care vă supără sau vă în- 
furie. Dacă nu preluaţi controlul asupra minţii dvs. și nu 
vă concentrați asupra direcţiei în care vreți să mergeţi, veţi 
aluneca, la fel ca toată lumea, pe panta negativismului și a 
îngrijorării. 

Principiul afirmației spune: Afirmațiile puternice pe care 
le repetati permanent, în mod conștient, vor fi în mod inevitabil 
percepute de către subconștient drept comenzi. 

Scopul sau comanda imprimate în subconștient vor în- 
cepe să se concretizeze în lumea înconjurătoare. Un nou 
scop vă activează sistemul asociativ. Acest lucru vă spo- 
rește atenția și sensibilitatea față de oameni, idei și oportu- 
nități care vă pot fi de folos. Puteţi să apăsaţi pe accelera- 
tor și să vă îndreptați mai repede către țelurile dvs. 

Un discurs interior optimist și afirmațiile pozitive sînt 
instrumentele care vă ajută să vă controlați gîndirea și să 
rămîneți concentrat asupra atingerii scopurilor. Dacă folo- 

siți afirmații pozitive, potenţialul dvs. este nelimitat. Pu- 
teți literalmente să vă transformați în persoana care vreți 
să fiți. Cuvintele înzestrate cu cea mai mare forță motiva- 
țională sînt cele pe care vi le spuneți dvs. înșivă cu credință. 

Cea mai eficientă afirmaţie pozitivă cu caracter general 
pe care o puteţi folosi ca să vă dezvoltați respectul de sine 
și încrederea sună astfel: „Îmi place cum sînt! Îmi place cum 
sînt! Îmi place cum sînt!“, repetată la nesfârșit. 

Cînd veţi spune prima oară „Îmi place cum sînt!“, s-ar 
putea să vă simțiți puțin stînjenit. S-ar putea să sune puţin 
fals. E foarte firesc. Psihologii numesc acest sentiment di- 
sonanță cognitivă. Este un sentiment trăit de fiecare dată 
cînd un mesaj nou, pozitiv intră în conflict cu un mesaj ne- 
gativ străvechi, rămas în subconștient ca urmare a unor 
experiențe neplăcute din trecut. 

Dar atunci cînd repetaţi încontinuu afirmația pozitivă 
„Îmi place cum sînt!“, în cele din urmă subconștientul va 
accepta aceste cuvinte drept noile instrucțiuni de operare. 
Începeți să vă simțiți, să gîndiți și să acționați ca o persoa- 
nă cu foarte mult respect de sine. Cu cît apreciați mai mult 
propria persoană, cu atît mai mult vă plac și ceilalți. Deve- 
niți o persoană mai pozitivă. Și cu cît îi simpatizați mai 
mult pe ceilalți, cu atît mai mult vă vor aprecia și ei; vor fi 
dornici să colaboreze cu dvs. Totul începe cu respectul de 
sine. 

O altă afirmaţie puternică pe care o puteți folosi constă 
în repetarea cuvintelor: „Sînt cel mai bun! Sînt cel mai bun! 
Sînt cel mai bun!“ Ori de cîte ori vă gîndiţi la dvs. și la mun- 
ca dvs., spuneţi-vă că sînteți cel mai bun și veți deveni și 
mai bun, folosind afirmaţii puternice, pozitive. Spuneţi-vă 
că sînteți un maestru în domeniul dvs. Prima dată s-ar pu- 
tea să vă simțiți puțin ciudat, dar în scurt timp vă veți obiș- 
nui tot mai mult cu noul mesaj. Şi vorbele dvs. vor începe 
să se adeverească. Performanţele dvs. se vor îmbunătăţi pe 
zi ce trece. 

O metodă extraordinară de a folosi afirmațiile pozitive 
este să începeți fiecare zi repetind cuvintele: „Sînt fericit, 
sint sănătos, mă simt extraordinar!“ 

Cînd oamenii vă întreabă cum merge treaba, dați-le în- 
totdeauna un răspuns pozitiv: „Excelent!“ sau „Minunat!“ 
~ Vorbiti despre persoana și despre viața dvs. așa cum ați 
vrea să fie, nu așa cum sînt în prezent. Reţineţi, înainte de 
a obține ceva în realitate, trebuie să vă convingeți subcon- 
știentul că aveți deja acel lucru. Dacă pentru moment nu 
vă simțiți optimist și entuziast, el alla ca și cum ați fi. 
„Prefacețţi-vă pînă cînd devine realitate.” | 

Mintea dvs. subconștientă, care vă cot plz atitudi- 
nea, personalitatea, „limbajul trupului, “emoțiile p precum și 
nivelul de entuziasm și energie funcționează automat, ase- 
menea unui calculator. r. Nu are căpacitatea dea gîndi sau a 
decide pe cont propriu. Nu face decît să accepte instruc- 
țiuni. Este ca și cum conştientul ar fi grădinarul, iar sub- 
conştientul, grădina. Puteţi să sădiți flori sau buruieni. 
Ambele vor crește. Dar dacă nu sădiţi flori, buruienile vor 
răsări singure. 


Inlocuiţi gindurile negative 
cu ginduri pozitive 


Legea substituției explică unul dintre cele mai puterni- 
ce principii care vă ajută să vă creați propriul viitor. Mulţi 
oameni mi-au spus că înțelegerea acestui principiu simplu 
le-a schimbat complet viața. Legea Su UUE afirmă că în 
zitiv sau negativ, ŞI dvs. Buiteți să-I alegeți. Puteţi decide 
Oricînd să înlocuiți un gînd negativ cu unul pozitiv. 

Felul în care gîndiți sau simtiti, felul în care acționați 
sau reacționați constituie întotdeauna rezultatul unei ale- 
geri. Dacă sînteți fericit sau nefericit, furios sau voios, en- 
tuziast sau deprimat, înseamnă că ați ales să fiți astfel. Este 
o chestiune de alegere, iar alegerea este întotdeauna a dvs. 

Afirmațiile pozitive vă ajută să vă concentrați asupra 
lucrurilor pe care le doriți și care sint importante pentru 
dvs. Puteţi alege să vă hrăniți mintea cu mesaje pozitive, 
care vă fac viaţa mai bună, și nu cu lucruri care vă fac trist 
sau furios. Cu ajutorul afirmațiilor, vă puteţi controla și 
îmbunătăți atitudinea față de propria persoană şi faţă de 
ceilalți. Puteţi folosi Legea Substituției pentru a îndepărta 
gîndurile negative, înlocuindu-le cu gînduri despre scopu- 
rile pe care le urmăriți. 


Îndepărtaţi gindurile negative 


Ihzrat Khan, maestrul sufi}, scria: „Viaţa este un șir ne- 
sfîrșit de probleme.” În prezent, probabil că viața dvs. e 
plină de probleme mai mari sau mai mici. Dacă nu sînteți 
atent, aceste probleme vă vor umple gîndurile și vor pune 
stăpînire pe mintea dvs. Cu cît vă gîndiți mai mult la pro- 
blemă, cu atît mai negativă va fi atitudinea dvs. 

Pentru a contracara această tendinţă firească spre nega- 
tivism, concentrați-vă asupra țelurilor dvs. Ori de cîte ori 
vă înfurie ceva, neutralizați sentimentul negativ gîndin- 
du-vă la scopurile pe care le urmăriţi și concentrindu-vă în 
special asupra celui mai important dintre ele. Repetaţi-l 
sub forma unei afirmații pozitive, la timpul prezent. Vor- 
biți cu dvs. înşivă despre ceea ce vreţi; astfel veți ține la 
distanță gîndurile nedorite. 

Cînd aveți o problemă, obișnuiți-vă să vă gîndiți la solu- 
ție. Încetaţi să mai rumegațţi problema în mintea dvs., gîn- 
dindu-vă cine e de vină și întrebindu-vă cum ați fi putut 
sau cum ar fi trebuit să procedați. Gîndiţi-vă mai bine la 
soluţie și la ce puteți face în continuare. De îndată ce înce- 
peți să vă gîndiţi la o rezolvare, mintea dvs. se calmează și 


! Sufism — curent în mistica musulmană, apărut în secolul al VIII-lea. 
Adepții sufismului — numiţi sufi — consideră că viaţa este o călătorie spiri- 
tuală către divinitate. (N. red.) 

se limpezește. Deveniţi pozitiv și constructiv. Vă recăpă- 
taţi controlul. 

Aproape toate trăirile negative vă fac să vă amintiți și 
să răscoliţi un eveniment sau o situaţie din trecut. Gîndi- 
rea pozitivă vine din concentrarea asupra scopurilor dvs. 
și a acțiunilor pe care le puteți face chiar acum pentru a vă 
îndeplini obiectivele cît mai curînd. 

O altă utilizare a principiului substituției este să vă gîn- 
diți mai mult la viitor decît la trecut. Gîndiţi-vă la destinație, 
și nu la locurile prin care ați trecut. Gîndiţi-vă la viața 
ideală și la posibilitățile extraordinare care vă așteaptă. Vi- 
surile și viziunile despre viitor sînt în mod firesc pozitive 
și dătătoare de încredere. Nu puteți să vă gîndiţi în același 
timp la ele și la lucrurile care vă trag înapoi. 

Puteţi folosi legea substituţiei și astfel: ocupați-vă cu 
atita intensitate de scopurile și sarcinile importante pentru 
dvs., încît să nu mai aveți timp să vă gîndiți la altceva. Sin- 
gurul antidot al îngrijorării este activitatea continuă, susți- 
nută. Mi-a plăcut întotdeauna versul lui Tennyson: „Ire- 
buie să mă pierd în faptă ca să nu sfîrșesc în disperare.“ 
Cînd „vă pierdeţi în faptă“, grijile dispar. 


Veţi fi ceea ce vedeți 


Capacitatea de a vizualiza scopurile viitoare drept rea- 
lități curente și dea vă vedea pe dvs. înșivă așa cum vreți 
să fiți cu adevărat este o forță extraordinară, care vă poate 
aduce succes, fericire și mari realizări. Pentru a folosi cît 
mai bine puterea vizualizării, obișnuiți-vă să vă hrăniți 
mintea cu un flux continuu de imagini pozitive, ce repre- 
zintă persoana care doriți să deveniți și viața mult visată. 

Orice schimbare pozitivă din viața dvs. începe cu o transfor- 
mare a imaginilor mentale. Dacă vorbiţi cu oameni nefericiți 
şi-i întrebaţi la ce se gîndesc în cea mai mare parte a tim- 
pului, veți descoperi că aproape permanent se gîndesc la 

problemele lor, la facturi, la relaţiile dificile și la toate ob- 
stacolele ce le stau în cale. 

Dar cînd vorbiţi cu oameni fericiți și împliniți, veți ve- 
dea că mai tot timpul se gîndesc și vorbesc despre ceea ce 
vor să fie, să facă și să aibă. Se gîndesc și vorbesc despre 
acțiunile concrete pe care le pot întreprinde pentru a-și 
atinge scopul. Mintea lor este mereu plină de imagini 
proaspete, pline de viață despre cum vor arăta scopurile și 
visurile lor cînd vor deveni realitate. 


Însușiţi-vă noi aptitudini 


Unul dintre secretele însușirii unei noi aptitudini este 
capacitatea de a vă vizualiza folosind acea aptitudine. Un 
secret al măiestriei sportive este capacitatea de a vă vedea 
ca pe un as în sportul respectiv. Cheia unei forme fizice 
bune este puterea de a vizualiza trupul pe care-l veți avea 
cînd veți fi subțire și zvelt. Un aspect esenţial al încrederii 
în propria persoană este capacitatea de a vă vedea abor- 
dînd cu încredere un aspect important al vieții dvs. 


Daţi comenzile potrivite 


Imaginile dvs. mentale sînt o formă de afirmații vizua- 
le. Ele reprezintă pentru subconștientul dvs. comenzi pe 
care acesta încearcă să le transpună în realitate. Dar atit 
afirmațiile cît și vizualizarea sînt procese neutre. Ele pot 
funcționa în favoarea sau în defavoarea dvs. Pot face să se 
întimple ceea ce vreți sau ceea ce nu vreți. Creează în via- 
ţa dvs. lucrurile la care vă gîndiți cel mai mult, fie că sînt 
pozitive sau negative. 

Pentru majoritatea oamenilor, problema este că dimi- 
neața se gindesc câți bani vor să câștige, iar după-amiaza se 
gîndesc la problemele lor financiare. Seara se duc acasă și 
își fac griji în legătură cu facturile. Mintea lor primește 

mereu o serie de mesaje conflictuale și contradictorii; e ca 
și cum ar da unui șofer de taxi noi instrucțiuni la fiecare 
colţ de stradă. Prin urmare, ei întîi fac un pas înainte, apoi 
unul înapoi. În timp, par să nu ajungă nicăieri. 


Hrâniţi-va mintea cu imagini captivante 


Pentru a vă bucura de roadele „norocului“, cum îl nu- 
mesc unii oameni Și pentru a vă construi propriul viitor, 
trebuie să activaţi pe deplin forțele pozitive ale legii atrac- 
tiei. Trebuie să folosiți această lege pentru a atrage în via- 
ta dvs., din toate direcțiile, oamenii și situaţiile care vă pot 
ajuta să vă atingeti țelurile. Trebuie să afirmați, să vizuali- 
zați şi să acționați tot timpul în conformitate cu idealurile 
dvs. și să evitaţi gîndurile legate de o posibilă realitate ne- 
dorită. 

Pentru a vă consolida capacitatea de vizualizare și afir- 
mare, cumpăraţi reviste ce conţin imagini de case, haine, 
echipamente, mobilă și vacanțe — lucruri de care vreţi să 
vă bucurați într-o zi. Decupaţi-le și lipiți-le prin toată casa 
și la birou. Gîndiţi-vă la ele și păstraţi tot timpul în minte 
imaginea lor. 

Cînd soția mea şi cu mine am început să vorbim despre 
casa visurilor noastre, am cumpărat și am citit toate revis- 
tele posibile în care erau descrise case frumoase. La sfîrșit 
de săptămînă, vizitam case frumoase scoase la vînzare în 
cartiere selecte. Le străbăteam de la un cap la altul, obser- 
vînd diversele caracteristici care ne plăceau. Făceam plim- 
bări îndelungi și discutam mereu despre cum va arăta că- 
minul pe care îl visam. Am alcătuit liste cu toate 
trăsăturile pe care doream să le aibă casa noastră. 

A mers! În mai puţin de trei ani, ne-am mutat dintr-un 
apartament într-o casă închiriată. Apoi am cumpărat pri- 
ma casă, iar în final o alta care ni se potrivea perfect în toa- 
te privinţele. Din cele 42 de trăsături ale casei ideale de pe 
lista noastră, cea pe care am cumpărat-o avea 41. Casa s-a 

dovedit a fi copia fidelă a imaginii pe care o creasem în 
mintea noastră. 


Trâiţi emoția 


Poate cel mai important ingredient pe care-l puteţi 
adăuga la procesul de afirmare și vizualizare este să trăiţi 
emoțional cuvintele și imaginile dvs. mentale. Formula suc- 
cesului afirmă că: 


Gîndul x Emoţia = Realitatea (G x E = R) 


Gîndul sau imaginea scopului dorit, înmulțit cu emoția 
dorinței și a entuziasmului pe care le asociați cu el, va de- 
termina viteza cu care vă atingeți scopul. Cu cît asociați 
emoții mai intense unui scop, unei afirmații sau unei ima- 
gini, cu atît mai multă energie va produce comanda res- 
pectivă și cu atît mai rapid va fi îndeplinită de către sub- 
conștient. Cînd simţiți o dorință arzătoare de a realiza 
ceva, generati o forţă internă plină de entuziasm și hotărî- 
re, care vă împinge înainte și vă ajută să depășiți orice ob- 
stacole care vă stau în cale. 


Gindul creează fapta, fapta creează gindul 


Legea reversibilității ascunde o forță pe care o puteți fo- 
losi pentru a vă crea propria viață, explicînd unul dintre 
cei mai importanți factori ai norocului. Această lege este 
cunoscută de mii de ani. A fost propovăduită de mulți din- 
tre marii învăţători ai istoriei. În realitate, ea reprezintă 
baza și expresia credinței, principiul fundamental al tutu- 
ror religiilor. William James de la Harvard a redescoperit-o 
în 1905 și a scris: „Așa cum sentimentele generează fapte 
pe măsură, și acțiunile generează sentimente pe măsura 
faptelor.“ 

Prin urmare, puteți să vă purtați de parcă v-aţi simți așa 
cum doriți. Vă puteți programa subconștientul dacă acţio- 
nati ca și cum ați avea deja calităţile și trăsăturile pe care 
le doriți cel mai mult. Apoi mintea subconștientă va gene- 
ra emoțiile și energia corespunzătoare cuvintelor și acțiu- 
nilor dvs. 

De exemplu, să presupunem că într-o dimineață vă tre- 
ziți fără prea mult entuziasm. Poate că nu aveţi chef să 
vorbiți cu clienți noi sau să mergeţi la bancă. Dar dacă pre- 
tindeţi în mod intenționat că sînteți optimist și încrezător, 
după cîteva minute, veţi începe să vă și simțiţi astfel. Veţi 
fi fericit și stăpîn pe dvs. Vă veţi simți optimist și entu- 
ziast. Acţiunile dvs. vor crea sentimente și emoții pe mă- 
sură. 

De cite ori se întîmplă ca antrenorul unei echipe de fot- 
bal condusă la pauză să țină un discurs încurajator în ves- 
tiar? Probabil de fiecare dată. După pauză, fotbaliștii se 
avîntă pe teren cu entuziasm, de parcă ar fi pe cale să cu- 
cerească lumea. De foarte multe ori, această nouă atitudi- 
ne de încredere și entuziasm schimbă soarta meciului și le 
aduce victoria. 


Deveniti propriul suporter 


Puteţi deveni propriul suporter vorbind cu dvs. înșivă 
într-un mod pozitiv și purtîndu-vă de parcă ați fi deja per- 
soana care vreți să fiți. Purtaţi-vă ca și cum aţi repeta rolul 
unei persoane pozitive, vesele și simpatice. Mergeţi, vor- 
biți și comportați-vă de parcă ați fi deja în pielea persona- 
jului. Vorbiţi cu toţi cei pe care-i întîlniți ca și cum tocmai 
ați fi cîștigat un premiu de excelenţă în domeniul dvs. sau 
ați fi cîștigat la loto. Veţi fi uimit cît de bine vă veți simți 
după doar cîteva minute de „interpretare“. 

Căutaţi mai întii så ințelegeți 


În relaţiile cu ceilalţi, un factor esenţial al succesului 
este empatia, încercarea de a simți ceea ce simte celălalt. 
După cum spune Steven Covey, „Căutaţi mai întîi să înțe- 
legeţi, apoi să fiți înțeles.“ 

Una dintre cele mai rapide metode de a depăși orice 
sentiment de sfială sau nesiguranţă este să puneţi întrebări 
celeilalte persoane și să încercați să înțelegeți adevăratele 
ei sentimente și temeri. Cînd vorbește, ascultați răspunsul 
în liniște. Puneți întrebări suplimentare și verificați dacă 
ați înțeles. Repetaţi ceea ce vă spune ca să fiți sigur că ați 
priceput. Antrenorul Lou Holtz spunea: „Prima întrebare 
pe care o pune toată lumea este: Îți pasă de mine?” Dacă îi 
ascultați pe ceilalți, arătaţi că vă pasă. 

Majoritatea oamenilor sînt atît de preocupaţi de ei în- 
şişi și de detaliile vieții lor, încît nu prea acordă atenţie ce- 
lorlalţi. Cînd dvs. faceți exact contrariul și manifestați em- 
patie faţă de ei, încercînd să le înțelegeți preocupările, 
punîndu-le întrebări și ascultîndu-i cu atenţie, vă vor sim- 
patiza și vor dori să coopereze cu dvs. Vă vor deschide 
ușile și vor cumpăra ce aveți de vinzare. 


Faceţi-i pe ceilalți så se simtă importanți 


O extensie a principiului empatiei este legea emoțiilor 
reciproce. Această lege afirmă că atunci cînd faceți și spuneți 
lucruri care-i fac pe alții să se simtă bine, aceștia vor dori la rîn- 
dul lor să vă facă să vă simţiți bine. 

Oamenii își doresc mai mult decit orice să se simtă im- 
portanți. Vor să fie prețuiți și apreciați. Vor să simtă că ac- 
țiunile lor într-adevăr contează. Vor să simtă că viaţa lor 
are un sens. Este în interesul dvs. să le oferiţi acest senti- 
ment ori de cite ori interacționați cu ei. 

Așa cum dvs. vreți ca oamenii să vă placă, să vă respec- 
te și să se poarte frumos cu dvs., fiecare om pe care-l întîl- 


U 

niți dorește același lucru. Dacă vreţi ca oamenii să spună 
lucruri care vă sporesc respectul față de dvs. înșivă, căutați 
orice:ocazie de a le spune lucruri amabile, care le sporesc 
stima de sine. Căutaţi metode de a-i face pe oameni să se 
placă și mai mult pe ei înșiși. 

În viaţă, cel mai mult vă plac oamenii care vă fac să 
aveți o părere foarte bună despre dvs. atunci cînd sînteți 
împreună cu ei. Oamenii care vă plac cel mai mult pe dvs. 
sînt cei pe care și dvs. îi faceți să simtă la fel față de ei 
înşişi. Ori de cîte ori vă întilniți cu cineva, căutaţi să-i spu- 
neți cîteva cuvinte care-l fac să aibă o părere mai bună de- 
spre sine. Acesta este secretul unor relații interumane ex- 
traordinare. 

Hotăriți-vă să fiți o persoană pozitivă în orice interac- 
țiune. Indiferent ce se întîmplă, decideți dinainte că nicio- 
dată nu veți critica, nu veți condamna și nu vă veți plînge. 
Dacă nu puteți spune ceva frumos, atunci nu spuneți ni- 
mic. Tăcerea poate fi de aur. Chiar dacă aveţi o problemă, 
cînd vorbiți cu cineva e mai bine să cereți ajutor decît să 
criticati. 


Aspectul exterior vă poate ajuta sau vă poate dăuna. 
Înfățişarea dvs. este un factor important al succesului și 
poate contribui imens la norocul dvs. Uneori, imaginea 
dvs. vă poate înălța sau dobori într-o relație de afaceri de- 
osebit de importantă. 

Oamenii sînt extrem de înclinați spre vizual. Poate ați 
auzit spunîndu-se că hiciodaţă nu aia doua şansă de a face 
O primă impresie bună. Oamenii îi etichetează și îi judecă 
mereu pe foii întiiruiți, încercînd să-și dea seama dacă sînt 
sau nu importanţi. Acest proces are loc în mod inconștient. 
De obicei, nici măcar nu ne dăm seama ce se întîmplă. Dar 
adesea, cînd întîlnim o persoană pentru prima dată, luăm 
o decizie acolo, pe loc. Acea primă impresie ne va influen- 

ta pentru totdeauna sentimentele și gîndurile față de per- 
soana respectivă. 

Cercetările au evidențiat faptul că oamenii își fac o pă- 
rere despre cineva în primele patru secunde. Mintea fiecărui 
om este aidoma unui ciment care se usucă foarte repede, 
iar primele patru secunde întipăresc în el prima impresie. 
Cimentul se usucă în circa 30 de secunde, iar după acest 
interval, observatorul va căuta lucruri care îi pot justifica 
impresia inițială. Datorită modului în care e construită 
mintea umană, folosim percepția selectivă și ignorăm ori 
respingem factori sau dovezi care infirmă ceea ce am decis 
deja să credem. 

Oamenii care se bucură de cel mai mare succes au de 
obicei un aspect exterior plăcut. Ei nu lasă prima impresie 
la voia întîmplării, iar înfățișarea lor este foarte bine gîndi- 
tă. Studiază cu atenţie alți oameni de succes și se îmbracă 
într-un mod corespunzător. Îi observă permanent pe oa- 
menii importanți din domeniul lor și se străduiesc să le se- 
mene tot mai mult. 

Aţi auzit vorba „Cine se aseamănă se adună.” Veţi des- 
coperi că, pe măsură ce atingeți niveluri superioare în pro- 
fesia dvs. şi în viața personală, oamenii de la fiecare nivel 
se îmbracă mai bine decît oamenii de la nivelurile inferioa- 
re. Oamenii de succes pot recunoaște alți oameni de succes 
într-o încăpere aglomerată. Tot așa cum păsările au un pe- 

„naj după care pot fi recunoscute de alte păsări din aceeași 
“specie, oamenii au „penajul“ lor, alcătuit din hainele pe 
care le poartă, coafura și accesoriile lor. Datorită forței ex- 
traordinare a legii atracției, oamenii care arată la fel par a 
fi atrași unii de ceilalți în împrejurări sociale şi de afaceri. 

Realitatea este că vă simțiți cel mai bine atunci cînd 
aveți de-a face cu oameni asemenea dvs. Așa este toată lu- 
mea. Dacă vreți ca oamenii importanţi să se simtă bine cu 
dvs., trebuie să vă îmbrăcați la fel ca ei și să vă purtați ai- 
doma lor. Dacă vreți să fiți luat în serios, este necesar să 
arătaţi ca o persoană care trebuie luată în serios. 

O ţinută de afaceri adecvată 


S- -au realizat mii de experimente cu privire la cele mai 
potrivite t tinute în diverse situații. Pentru oamenii de afa- 
bej. "Acestea sînt și culorile ideale air “femeile de . afa- 
“ceri, la care se adaugă verde-oliv. Bărbații trebuie să poar- 
te cămăși albe sau în culori pastel și cravate de mătase, 
asortate cu culoarea costumului. Femeile trebuie să poarte 
întotdeauna accesorii în armonie cu culoarea principală și 
croiala hainelor. Atît bărbaţii cît și femeile trebuie să poar- 
te pantofi de calitate, bine lustruiţi. 

Există un tip de aspect potrivit pentru bărbaţii și femei- 
le din fiecare domeniu de activitate și de la fiecare nivel al 
societății. Dacă vreţi să conduceţi un camion, puteţi să 
purtați barbă și părul lăsat pe spate. Dacă vreţi să aveți 
succes în afaceri, trebuie să aveți o coafură decentă și o față 
curată. 


Un punct de cotitură în carieră 


Un tînăr care lucra pentru o organizație de vînzări din 
Phoenix se descurca tare prost în munca lui. Era bine edu- 
cat, purta haine de calitate, avea o personalitate plăcută și 
multă energie. Era ocupat și activ, dar n-avea noroc la vîn- 
zări. Atât el cît și șeful lui erau extrem de iritați, iar șeful 
chiar se gîndea să-l concedieze. 

Tînărul purta barbă și mustață. El se considera atrăgă- 
tor și deosebit, dar din chestionare reiese că în general 
clienții consideră părul de pe față ceva excentric, mai ales 
barba. Ba chiar mai rău, deoarece o barbă acoperă jumăta- 
te din față, este privită în mod inconștient ca o mască. Su- 
gerează că individul are ceva de ascuns. 

Cînd tînărul a aflat asta la unul din seminariile mele, 
s-a dus acasă și și-a ras imediat barba și mustata. Chiar a 
doua zi, a făcut o vînzare de 30 000 de dolari. Cariera lui a 

cunoscut un avînt nemaipomenit. Viînzările au continuat 
să crească. În două luni, ajunsese agentul de vînzători nu- 
mărul unu din firmă. Aceleași persoane care înainte îl evi- 
tau erau acum clienţii lui principali și îl recomandau altor 
oameni. Mi-a spus că dacă n-ar fi aflat că părul de pe față 
poate fi un dezavantaj pentru un tînăr ca el, probabil că 
n-ar fi reușit în noua lui carieră. 


Totul conteaza 


Unul dintre cele mai importante principii ale succesu- 
lui şi un factor esenţial al norocului este că toţul contează! 
Totul contează, nu numai ce vreți dvs. să conteze. Orice lu- 
cru mărunt pe care-l faceți sau nu este important într-un 
fel sau altul. Orice detaliu vă poate ajuta sau vă poate dău- 
na. Orice aspect vă oferă un avantaj sau un dezavantaj. 
Orice lucru vă apropie de scopurile dvs. sau vă îndepăr- 
tează de ele. Totul contează. 

Aţi auzit spunîndu-se: „Diavolul stă în lucrurile mici.“ 
Este la fel de adevărat în ce privește imaginea dvs. cît și 
orice alt aspect al vieții profesionale sau personale. Detali- 
ile au o importanță majoră. Trebuie să citiți. cel puţin o.car= 
te despre ţinuta potrivită în afaceri. Nu lăsați nimic la voia 
întîmplării. Studiați-i pe oamenii de succes din jurul dvs. 
Dacă sînteți angajat, îmbrăcați-vă asemenea celor aflaţi cu 
două niveluri mai sus. Cheltuiți pe haine de două ori mai 
mult și cumpăraţi de două ori mai puține. Dacă sînteți 
funcţionar, cînd mergeţi la birou EPa să arătaţi ca un di- 
rector. Veţi atrage imediat atenția oamenilor care vă pot 
ajuta. 

Cînd o imagine perfectă de profesionist se combină cu 
angajamentul de a vă dezvolta încontinuu cunoștințele și 
aptitudinile, înseamnă că vă aflați pe pista-rapidă a carie- 
rei_ dvs. Cei mai importanţi oa eare vă 
mișcați vor fi nerăbdători să vă ofere noi posibilități. 

Formaţi-vă o părere foarte bună 
' despre dvs. 


Un motiv pentru care imaginea este atît de importantă 
este acela că atunci cînd arătați absolut extraordinar într-o 
situație din viața profesională sau personală, vă simțiți de 
asemenea minunat. Cînd priviţi în jurul dvs. şi știți că sîn- 
teți unul dintre oamenii cel mai bine îmbrăcați din încăpe- 
re, aveţi un sentiment fantastic de mîndrie, încredere și 
respect de sine. Vă plăceţi și vă respectați mult mai mult 
pe dvs. înșivă și, prin urmare, simtiti la fel față de ceilalți. 
Sînteți mai încrezător, mai amabil și mai elegant în relații- 
le cu ei. Cînd vă îmbrăcați ca un învingător, gîndiți, simțiți 
și acționați ca un învingător. 

Dacă mergeti, vorbiţi, vă coafați și vă îmbrăcați aseme- 
nea unei persoane importante, se va produce și efectul in- 
vers. Acestea vă vor face să vă simţiți o persoană deosebi- 
tă sub toate aspectele. Și nu uitaţi că totul contează! 


Deschideţi toate ușile 


Personalitatea și atitudinea dvs. sînt factori esentiali ai 
norocului. Dacă le asociați cu angajamentul de a fi un 
maestru în domeniul dvs., îi motivaţi pe oamenii din jur să 
vă ajute să avansați în carieră. Cu cît sînteți mai binevoitor 
cu ceilalți, cu atît mai amabili vor fi și aceștia cu dvs. Cu cît 
sînteți o persoană mai optimistă, cu atît mai mulți oameni 
vor dori să se asocieze și să facă afaceri cu dvs. 

Una dintre cele mai importante descoperiri din dome- 
niul conducerii, în special al conducerii în relaţiile inter- 
personale este aceea că îi puteți conduce pe alţii atunci 
cînd aceștia vor să le fiți conducător. Cu cît colaborați și in- 
teracţionați mai bine cu oamenii, cu atît mai mult vă vor 
dori succesul. Înaintea dvs. se vor deschide uși — iar opor- 
tunitatea nu va avea nimic de-a face cu norocul. 

Aplicaţii 


Ce puteți face acum 


. Luaţi chiar astăzi hotărîrea să vă formați și să vă 
menţineţi o atitudine mentală pozitivă, indiferent 
ce s-ar întîmpla. 

. Vizualizaţi-vă permanent ca pe o persoană opti- 
mistă, încrezătoare, veselă, plăcută de toată 
lumea. 

. Faceţi-i pe ceilalți să se simtă importanți; nu scă- 
pati nici o ocazie de a-i lăuda, încuraja și aprecia 
pe oamenii cu care lucraţi. 

.Purtaţi-vă ca și cum ați fi deja unul dintre cei mai 
populari, mai persuasivi și mai influenți oameni 
din firma dvs.; prefaceți-vă pînă cînd devine rea- 
litate. 

. Îmbrăcati-vă asemenea unui om de succes cu un 
mare viitor; oamenii sînt foarte înclinați spre vizu- 
al și vă judecă după aspectul exterior. 

. Concentraţi-vă asupra soluțiilor. Ori de cîte ori 
aveţi o problemă, începeți imediat să vorbiţi de- 
spre ce puteţi face ca s-o rezolvati, în loc să căutați 
vinovați. 

. Fiți un jucător de echipă; căutaţi întotdeauna mo- 
duri de a-i ajuta pe colaboratorii dvs. să munceas- 
că mai eficient. 

AL ȘASELEA PRINCIPIU 
Relaţiile sînt esențiale 


„Partea cea mai frumoasă din viața unui om bun 
sint faptele lui mărunte, fără nume sau memorie, prin 
care îşi arată bunătatea și dragostea.“ 


William Wordsworth 


(aiten și cantitatea relațiilor dvs. cu ceilalți oameni 
reprezintă factori ce vă vor influenţa succesul. În capitolul 
precedent, aţi învățat cîteva metode de a deveni o persoa- 
nă mult mai pozitivă, mai optimistă și mai plăcută. În ca- 
pitolul de față, veți învăța cum să vă lărgiți în mod siste- 
matic rețeaua de legături și relații interpersonale. Această 
strategie vă va ajuta să sporiţi şansele de a întilni persoa- 
na potrivită care vă va oferi informația sau șansa perfectă 
la momentul oportun. 

Legea relațiilor explică un factor crucial al succesului. 
Ea afirmă că relațiile sînt esenţiale; cu cît există mai multe per- 
soane care vă cunosc și se gîndesc la dvs. pozitiv, cu atît veți 
avea mai multe posibilități de a vă atinge scopurile. 

Fiecare schimbare importantă din viața dvs. va implica 
și alte persoane. Dacă aveți scopuri măreţe, veți avea ne- 
voie de implicarea activă și de cooperarea unui număr 
mare de oameni. Deseori, direcția vieții dvs. se va schim- 
ba grație unui simplu comentariu, unui sfat sau unei ac- 
țiuni din partea altei persoane. Cu cît aveți mai multe rela- 
tii bune și cu cît cunoașteți mai mulți oameni care vă pot fi 
de ajutor, cu atît mai des vi se vor deschide ușile potrivite. 

Legea relaţiilor în acţiune 


Un prieten de-al meu își începuse afacerea pe o piaţă cu 
o concurenţă acerbă. Pentru a se extinde, avea nevoie de 
mai mulți bani. A început să prezinte băncilor locale planul 
său de afaceri. Acestea, una cîte una, l-au refuzat și i-au 
spus că afacerea lui nu se va bucura niciodată de succes. 

Dar el era un optimist. A început să-și extindă treptat 
aria căutărilor și a apelat la bănci aflate la distanţe din ce 
în ce mai mari de sediul firmei lui. În cele din urmă, la mai 
bine 100 de kilometri depărtare, a găsit un bancher care a 
apreciat planul său de afaceri și i-a împrumutat banii de 
care avea nevoie pentru a se extinde. În prezent, prietenul 
meu este unul dintre cei mai înstăriți și mai prosperi între- 
prinzători din America. 

L-am întrebat dacă se gîndise vreodată să renunțe la 
căutările sale. Mi-a spus: „Nici vorbă! Ştiam că dacă vor- 
besc cu suficienți oameni, în cele din urmă voi obține ba- 
nii. Eram pregătit să merg și la bănci aflate la 700 de kilo- 
metri distanță de biroul meu, dacă acolo aveam să găsesc 
bancherul potrivit, cu atitudinea potrivită.” 


Sporiţi-vă șansele 


Acesta este un factor-cheie al norocului și o premisă im- 
portantă a succesului; amintiţi-vă legea probabilităților cu. 
cît încercați mai multe lucruri diferite, cu atît sînt mai multe 
șanse să încercați a i oportun. 

Această lege este valabilă şi în cazul relațiilor. Cu cît cu- 
noaşteți mai mulți oameni și cu cît depuneți mai multe 
eforturi pentru a vă lărgi rețeaua de relaţii interumane, cu 
momen aae a îar aceasta vă va oferi chiar resursele 


y . A . . . 
de care-aveți nevoie. Atunci cînd veţi descoperi-opertuni-— 
PN N cati 


tatea perfectă, nu va fi un miracol şi nu va avea nimic de-a 


face cu noro 

În societatea noastră, la toate nivelurile, oamenii care se 
bucură de cel mai mare succes sint cei care se cunosc cu 
majoritatea celorlalţi oameni de succes. Pare a fi o situaţie 
de genul oul sau găina. Oare oamenii ajung să aibă succes 
și apoi întîlnesc alți oameni de succes? Sau întîi cunosc alți 
oameni de succes și abia apoi obțin succesul? 

De fapt, ambele situații pot fi adevărate. Oamenii fac 
greșeala de a crede că dacă se află în preajma altor persoa- 
ne de succes, vor putea profita de cunoștințele, sfaturile şi 
resursele lor. Dar metoda funcționează numai pe termen 
scurt. Pe o perioadă mai îndelungată, nu puteți obține și 
păstra un succes la care nu sînteți îndreptăţit prin efortul, 
talentul și personalitatea proprii. 


Propuneţi-vă så atrageţi oameni importanţi 


Legea atracției poate fi cel mai important factor al suc- 
cesului. „În mod inevitabil, atrageți în viaţa dvs. oamenii 
și împrejurările aflate în armonie cu gîndurile care vă do- 
mină mintea.“ 

Opusul legii atracției este legea respingerii, care afirmă: 
„Respingeți în mod automat oamenii și împrejurările care 
nu sînt în armonie cu gîndurile care vă domină mintea.“ 

Cînd aveţi o gîndire pozitivă, creați în jurul dvs. un 
cimp de energie pozitivă care atrage către dvs. oameni op- 
timiști și situații favorabile. Dacă aveți o gîndire negativis- 
tă, creați un cîmp de energie negativă care respinge aceste 
forțe. 

Cine se aseamănă se adună. În orice afacere sau profe- 
siune, oamenii aflaţi la niveluri similare ale succesului 
tind să fie atraşi unii către alții. Aici, prefăcătoria nu are 
șanse de reușită. 

Puneti in aplicare legea efortului indirect 


lată-ne ajunși la un alt factor de seamă al șansei — le- 
gea efortului indirect. Această lege afirmă că în cazul rela- 
țiilor cu ceilalți oameni, de cele mai multe ori veți obține ceea ce 
vreți într-un mod indirect. De fapt, dacă încercați să-i con- 
vingeți pe alții să vă ajute sau să coopereze cu dvs. în mod 
direct, deseori veți fi ridiculizat. Mai degrabă îi veți respin- 
ge, în loc să-i atrageți. 

Dar dacă folosiţi legea efortului indirect, veţi avea un 
succes uluitor. De exemplu, dacă vreţi să aveți mai mulți 
prieteni, cum veți folosi legea efortului indirect? Foarte 
simplu. Străduiţi-vă să fiți bun prieten cu ceilalți. Manifes- 
tați-vă interesul față de ei. Puneţi-le întrebări și ascultați ce 
au de spus. Fiţi plin de empatie. Exprimați-vă interesul și 
preocuparea față de problemele și situaţiile lor. Căutaţi 
metode de a-i ajuta, chiar dacă sprijinul oferit se reduce la 
a-i asculta vorbind despre ce îi frămîntă. Cu cît vă străduiți 
mai mult să fiți un bun prieten, cu atît veți avea mai mulți 
prieteni. Veţi atrage oamenii în viața dvs. așa cum mierea 
atrage albinele. 

Vreti să-i impresionați pe ceilalți? Cea mai proastă meto- 
dă este cea directă, prin care încercați să epataţi. Cea mai 
eficientă este metoda indirectă, prin care vă lăsați impre- 
sionat de ceilalți. Cu cît sînteți mai sensibil faţă de ceilalți 
și de realizările lor, cu atît aceștia vor fi mai impresionați 
și mai interesaţi de dvs. Fiecare dintre noi a realizat ceva 
valoros. Cînd vă faceţi o cunoștință nouă, datoria dvs. este 
să-i descoperiți acea reușită. 

Întrebaţi-i pe aameni cu ce ce se ocupă. I Întrebaţi-i -i cum au 
ajuns să lucreze în domeniul lor. Întrebaţi-i cum merg tre- 
burile. Dacă f ascultați cu atenţie, oamenii vă vor dezvă- 
lui atît succesele; câ şi problemele. lor. Cînd o petsoană 
menţionează că tocmai a realizat ceva de: le valoare, aveți gri- 
jă să o felicitați. Ă iii 


gi SĂ 

Toata lumea apreciaza un compliment 


Abraham Lincoln spunea cîndva: „Toată lume a apre- 
ciază un compliment-“-Oamenilor le place să fie recunos- 
cuți și admiraţi pentru lucrurile pe care le-au realizat. 
Adoptaţi strategia de a afla ce anume au realizat, apoi fe- 
licitaţi-i pentru succesele lor. 

O cunoștință de-a mea, un om de afaceri de succes, și-a 
făcut obiceiul să trimită în fiecare săptămînă zece telegra- 
me unor oameni pe care i-a cunoscut de-a lungul anilor. 
Telegramele sale conţin un singur cuvînt: „Felicitări!“ 

De-a lungul timpului, și-a construit o întreagă rețea al- 
cătuită din bărbați și femei care îl simpatizau și îl respec- 
tau. Întotdeauna erau uluiți că prietenul meu aflase cum- 
va de reușita lor și erau plăcut surprinși că îi felicitase. 

Mai tirziu, cînd a fost întrebat cum a reușit să fie la cu- 
rent cu realizările atîtor prieteni, a spus că n-avea nici o 
idee despre soarta acestora. Dar știa că toată lumea reali- 
zează, ceva în fiecare zi și în fiecare săptămînă. Cînd trimi- 
teți cuiva un mesaj prin care îi transmiteți felicitări, el îl va 
asocia automat cu o situație din viața sa pe care tocmai a 
reușit să o rezolve cu bine. 

Folosind legea efortului indirect, căutați tot timpul me- 
tode de a-i felicita pe oameni pentru acţiunile lor, pentru 
succesele lor, pentru felul în care sînt îmbrăcați, pentru de- 
ciziile lor recente sau chiar pentru faptul că au dat jos cîte- 
va kilograme. 

În societatea noastră, unul dintre cele mai de preţ com- 
plimente pe care le puteți face cuiva este: „Parcă ai mai slă- 
bit!“ Chiar dacă nu e adevărat, oamenii se bucură întot- 
deauna cînd cineva observă că au slăbit. De ce? Pentru că 
oricine dorește să fie atrăgător din punct de vedere fizic, 
iar atracţia fizică este asociată îndeaproape cu o siluetă 
subţire și îngrijită. Cu un compliment referitor la aspectul 
fizic, n-o să dați greș niciodată. 

Satisfaceţi una dintre cele mai profunde 
nevoi umane 


Doriţi ca oamenii să vă respecte? Aceasta este una din- 
tre cele mai profunde nevoi umane. Aproape toate acțiuni- 
le dvs. sînt motivate de încercarea de a cîștiga respectul 
oamenilor pe care-i stimațţi, sau cel puțin de a nu îl pierde. 
Așadar, dacă vreți ca oamenii să vă respecte, cea mai bună 
metodă este să-i respectați dvs. mai întîi. 

Am lăsat în urmă era acaparării; acum ne aflăm în era 
dărniciei. Oamenii de succes caută întotdeauna moduri de | 


a face servicii celorlalţi. În mare parte, oamenii mediocri ṣi 


nefericiți sînt cei care aşteaptă ca alţii să facă întîi ceva pen- 


tru ei. Vor să primească ceva înainte de a dărui. 

Dar această atitudine încalcă legea „culegem m ce am se- 
mănat“. Nu puteți culege ceea ce n-aţi semănat. Prin ur- 
mare, străduiți-vă să semănați gînduri-favorabile,. idei 
bune şi sentimente pozitive în relațiile dvs. cu ceilalţi. Gra- 
ție legilor universale, aceste lucruri vi se vor înapoia pe 
cele mai neașteptate căi. 


Dăruiţi cu generozitate 


Legea dăruirii, un alt factor-cheie al norocului, afirmă: 
Cu cît dăruiți mai mult de la dvs., fără a vă aștepta să primiți 
ceva în schimb, cu atît-mai mult veți primi din cele mai neaștep- 
tate surse. 

Mulţi oameni fac greșeala de a crede că răsplata va veni 
de la oamenii cărora le-au dăruit. Dar asta se întîmplă 
foarte rar. Cînd dăruiți ceva cu generozitate — timp, bani 
sau o emoție — rareori persoana care primește va fi 
aceeași care vă oferă răsplata. Dar veți activa legea atrac- 
tiei și se vor pune în mișcare forțe care vă vor aduce bine- 
le de care aveţi nevoie, la locul și la momentul potrivit; iar 
de obicei acesta va veni din cu totul altă parte. 

De ce se întîmplă astfel? E ușor de înțeles. Cînd faceți 
cuiva,un bine, vă sporiți respectul de sine. Acest sentiment 
plin c de energie pozitivă activează forțele dvs. de atracție. 
Incepeți să fiți aidoma unui magnet care atrage oameni și 
împrejurări pe potriva scopurilor dvs. Încep să vi se întîm- 
ple lucruri bune. 

Cînd îi ajutaţi pe alții, cînd dăruiți de la dvs. celor în ne- 
voie, căpătaţi un sentiment extraordinar. De fapt, ați fost 
conceput astfel încît nu puteți fi cu adevărat fericit decît 
dacă știți că faptele dvs. au un impact pozitiv în viața altor 
oameni. 

Realitatea este că veţi beneficia la fel de mult, și poate 
chiar mai mult, decît persoana care primește. Prin ajutorul 
oferit celorlalți, transformați cîmpul de energie mentală 
din jurul dvs. Sporiți puterea de atracție și aduceți în via- 
ta dvs. oameni și împrejurări pozitive, din surse foarte 
greu de imaginat sau de prevăzut. 


Activaţi principiul serendipităţii 


Serendipitatea acționează pe căi nebănuite. lată un 
exemplu. Imaginaţi-vă că mergeţi cu mașina de la punctul 
A la punctul B. Vă grăbiţi, dar observați pe marginea dru- 
mului un om în vîrstă, luptîndu-se cu un cauciuc dezum- 
flat. Chiar dacă aveți un program încărcat, vă domoliți ne- 
răbdarea și opriți mașina ca să-l ajutați pe domnul în etate 
să-și schimbe cauciucul. El se oferă să vă plătească, dar 
dvs. refuzati. Îi doriţi călătorie plăcută și vă grăbiţi să ajun- 
geți la destinaţie. Întregul incident a durat cam zece minute. 

Poate fără să știți, tocmai ați activat forțele universului 
în favoarea dvs. Ajungeţi puțin mai tîrziu la întîlnire, dar 
persoana cu care urma să vă întilniți întîrzie și mai mult. 
N-aţi pierdut nimic. Și nu numai atît: persoana respectivă 
are mare nevoie de produsele pe care le vindeți și se hotă- 
răște pe loc să cumpere. Plecaţi de la întîlnire cu una din- 
tre cele mai bune și mai rapide comenzi pe care le-aţi pri- 

mit vreodată, iar dacă nu sînteți atent, veți începe să vă 
gîndiți ce noroc ați avut. Dar n-a fost vorba de noroc, ci de 
legile naturii. 

Generozitatea, în orice fel s-ar manifesta, declanșează 
în viața noastră evenimente fericite. De-a lungul timpuri- 
lor, mulți bărbaţi și multe femei și-au croit drumul spre 
succes și avere dăruind din ceea ce aveau. Au investit în 
mod regulat cîte zece procente sau mai mult din venitul 
lor în cauze nobile. Această atitudine generoasă și dărnicia 
lor par să fi creat un cîmp de energie care a atras oportu- 
nități financiare mult mai însemnate decît banii pe care 
i-au dăruit. 


Generozitatea este râsplătită din plin 


John D. Rockefeller și-a început drumul în viață ca 
funcţionar, cîștigînd 3,75 dolari pe săptămînă. A economi- 
sit 20% din venit și a dat 50% bisericii. A trăit din restul de 
30%. În cele din urmă, a început să lucreze în domeniul 
afacerilor cu petrol, aflat la început și a înființat Standard 
Oil, cea mai mare companie petrolieră din Statele Unite. 

Povestea lui John D. Rockefeller are o urmare intere- 
santă. Întreaga lui avere a fost clădită pe dorința obsesivă 
de a reduce costul combustibilului pentru consumatorii 
americani. A folosit toate strategiile posibile pentru a obți- 
ne cantități tot mai mari de benzină și petrol. A construit 
sisteme complexe și sofisticate de distribuţie și livrare. Era 
atît de eficient, încît își permitea să reducă constant prețu- 
rile la combustibil. Era în stare să răpească piața oricărei 
firme care percepea un preț mai mare. S-a spus că firma 
lui, Standard Oil, încerca să obțină monopolul, dar de fapt 
era în întregime orientată spre clienți. Fusese construită 
pornind de la capacitatea lui Rockefeller de a oferi clienți- 
lor ceea ce doreau, la cel mai bun preț. 

Pe măsură ce acțiunile lui au crescut, a pierdut din ve- 
dere dorința cu care pornise la drum, aceea de a-și împărți 

cîștigul cu alții. În sinea lui, întotdeauna intenţionase să 
ofere bani unor cauze însemnate, dar devenise atit de ocu- 
pat cu construirea imperiului său, încît pur și simplu nu 
avea timp să dăruiască. 

La 52 de ani, Rockefeller era cel mai bogat om din lume. 
Dar din punct de vedere fizic era o epavă. Trupul i se des- 
trăma. Medicii i-au spus că mai avea de trăit doar cîteva 
luni, cel mult un an. Muncise din greu atita vreme, fără 
a-și purta deloc de grijă, iar acum, cu toate că-și permitea 
orice tratament, nimic nu-l putea ajuta. 

Rockefeller a decis că dacă tot urma să moară, măcar să 
revină la intențiile lui de la început și să dăruiască o parte 
din bani. A vîndut jumătate din acțiunile companiilor pe- 
troliere Rockefeller, care valorau cam 500 de milioane de 
dolari. Apoi a înființat prima Fundaţie Rockefeller și a în- 
ceput să dăruiască din banii lui cauzelor însemnate pe care 
le admirase de-a lungul anilor. Și s-a întîmplat un lucru 
uluitor. Cu cît dăruia mai mulți bani, cu atît starea sănă- 
tății lui se îmbunătățea. 

În cele din urmă, și-a rezolvat toate problemele fizice. 
Cu cît se dedica mai mult operelor de caritate, înființării 
de fundații, biserici și alte organizații, cu atît se simţea mai 
bine; devenea tot mai sănătos, mai fericit și mai optimist. 

În acest timp, companiile petroliere Rockefeller conti- 
nuau să se dezvolte. Viteza cu care creștea jumătatea care-i 
rămăsese era mai mare decit viteza cu care reușea să dăru- 
iască cealaltă parte. Rockefeller a trăit pînă la 92 de ani — 
deci încă 40 de ani. Dăruise sute de milioane de dolari. Dar 
cel mai incredibil a fost că la momentul morții era mult 
mai bogat decît la 52 de ani, cînd își vînduse jumătate din 
acțiuni și își începuse operele de caritate. 

Cel care dăruiește ciștigă mai mult 
decit cel care primește 


Multe dintre familiile care au acumulat averi însemna- 
te se caracterizează prin generozitate și altruism Cu cît dă- 
ruiți mai mult din averea dvs., fără să vă lăudați și fără să 
așteptați vreo răsplată, cu atît activați mai puternic forțele 
universului în favoarea dvs. 

Persoana care are cel mai mult de cîștigat de pe urma 
taptelor bune și generoase este autorul acestora, și nu be- 
neficiarul lor. Cînd dăruiți cu generozitate, creaţi o schim- 
bare în interiorul dvs. Transformați aspectele interne ale 
minții dvs. Creați o nouă echivalență mentală, pe măsura 
sentimentelor de satisfacție, bucurie și succes pe care le 
doriți. Deveniţi o persoană cu adevărat norocoasă. 


Nu lâsaţi nimic la voia întimplării 


Deoarece relațiile sînt atît de importante, nu pot fi lăsa- 
te la voia întîmplării. Cei mai mulți oameni sînt asemenea 
unor bile de biliard care se ciocnesc una de alta pe masa 
vieţii.„Sînt ca șoferii mașinuțelor din parcurile de distrac- 
ţii, care dau unii peste alții în mod aleatoriu, fără nici un 
fel de control. Trăiesc după legea întîmplării. Dar nu tre- 
buie să fie și cazul dvs. 

Trebuie să vă faceți un plan precis al relaţiilor pe care 
doriți să le dezvoltați și să le întrețineți. Ca să scăpați de 
sub influenţa legii întimplării, trebuie să concepeţi un plan 
pentru viața dvs. În loc să trăiţi la întîmplare, alcătuiți un 
plan cu ceea ce vreți să se întîmple. Cu cît știți mai limpe- 
de ceea ce vreti, cu atît mai repede veți atrage în viața dvs. 
succesul și cu atît mai ușor îl veţi recunoaște atunci cînd 
apare. 

Gasiţi-vă partenerul ideal 


t 


Alegerea fericită a unui partener de viață sau într-o re- 
lație-cheie poate valora mai mult decît orice alt factor pen- 
tru succesul și fericirea dvs. Probabil cunoaşteţi o mulțime 
de oameni care au muncit din greu ani întregi ca să obțină 
succesul pe plan profesional, apoi totul s-a dus pe apa 
simbetei pentru că relaţiile esenţiale cu partenerii de viață 
și copiii s-au destrămat, din cauza lipsei de timp și de 
atenție. 

Metoda de a vă găsi partenerul ideal este similară cu 
procedeul prin care puteţi atinge orice obiectiv valoros în 
viaţă. Vă așezați, luați o foaie de hirtie și descrieți partene- 
rul potrivit pentru dvs. În timpul acestui exercițiu, imagi- 
nați-vă că faceți o comandă pe care o veţi trimite prin poș- 
tă, iar persoana ideală vă va fi livrată exact așa cum ați 
descris-o. 

Așterneți pe hîrtie fiecare detaliu. Aveţi grijă să prezen- 
taţi înfățișarea persoanei ideale, înălțimea, greutatea și 
condiția fizică. Zugrăviți temperamentul ei, personalita- 
tea, simțul umorului, educația, inteligenţa și atitudinea. 
Fiți cît se poate de precis cu privire la valorile, convingeri- 
le, filozofiile și părerile ei despre cele mai importante lu- 
cruri din viață. Cu cît descrierea dvs. e mai detaliată, cu 
atit sînt mai multe șanse să găsiți persoana ideală. 

Citiţi și recitiți acest portret în fiecare zi. Adăugați noi 
detalii și caracteristici pe măsură ce vă gîndiţi la ele. Mo- 
dificați și ajustaţi descrierea existentă pentru a fi cît mai 
corectă și mai clară. 

De fiecare dată cînd treceţi în revistă descrierea parte- 
nerului ideal, imprimaţi imaginea sa în profunzimile sub- 
conștientului. Cînd vă imaginați cît de fericiți veți fi îm- 
preună, această componentă emoțională vă activează 
subconştientul și pune în acțiune legea atracției. Foarte cu- 
rînd, veți atrage persoana visată în viaţa dvs. 

Decideţi ce aveţi de oferit 


Următorul pas în găsirea relaţiei ideale este să faceţi o 
evaluare onestă a propriei persoane. Una dintre caracteris- 
ticile omului care se afirmă prin propriile forțe este capa- 
citatea sa de a fi complet obiectiv în ce privește punctele 
sale tari și slabe. Un om superior are curajul și onestitatea 
de a se vedea așa cum este în realitate, nu așa cum ar dori 
să fie. Este în stare să înfrunte adevărul. 

Faceţi o listă cu tot ce aveţi de oferit într-o relaţie. Care 
sînt toate punctele dvs. forte? Ce caracteristici și calități pe 
care vi le-aţi dezvoltat de-a lungul anilor vă fac demn de 
persoana ideală pe care o doriți? 

Apoi, fiți cinstit cu dvs. înșivă și faceţi o listă cu dome- 
niile în care mai aveţi de muncit. Nu sînteţi atît de discipli- 
nat pe cît ați vrea să fiți? Nu vă folosiţi timpul eficient? 
Uneori sînteți nerăbdător, iritabil sau pretentios? Notaţi 
toate aceste caracteristici, apoi hotăriţi-vă să faceți efortul 
de a deveni mai bun în fiecare privinţă. 

Reţineţi, nu puteți atrage în viața dvs. o persoană foar- 
te diferită de cel care sînteți în interiorul dvs. Dacă vreți să 
atrageți un om minunat, trebuie să deveniți dvs. înșivă un 
om extraordinar. 

Relaţiile dvs., în special cele mai importante, vor reflec- 
ta întotdeauna adevărata dvs. personalitate, adevăratele 
dvs. valori, convingeri și atitudini. Evenimentele exterioa- 
re vor fi întotdeauna în concordanţă cu ceea ce sînteți în 
interior. 


Găsiţi șeful perfect 


Odată ce aţi stabilit ce vă doriţi în viaţa personală, a so- 
sit momentul să decideți ce fel de relaţii vreţi să aveți în 
afacerea și în cariera dvs. Unul dintre secretele succesului 
în lumea profesională este să vă alegeţi șeful cu atenţie. 
Cînd vă căutați o slujbă, nu uitaţi că sînteți pe cale să vă 

oferiţi viața — bunul dvs. cel mai de preț — în schimbul 
ocaaiei de a munci și a obține rezultate, precum și a veni- 
tului asociat cu aceasta. 

Cheia succesului la serviciu va fi calitatea relaţiilor pe 
care le aveți cu șeful dvs., cu colegii și clienţii dvs. Ale- 
geți-vă șeful cu atenție. Mergeţi la mai multe firme, pînă 
cînd găsiți tipul de persoană pentru care v-ar face plăcere 
să lucraţi. Căutaţi un om care vă inspiră simpatie, respect 
și admiraţie. Vreți să munciti pentru cineva care are multe 
să vă învețe, care vă va încuraja și vă va sprijini pentru a 
da ce e mai bun din dvs. 

Pe de altă parte, dacă în prezent munciţi pentru un șef 
cu o atitudine negativistă sau vă aflați într-o situație difi- 
cilă la serviciu, nu veți cunoaște succesul și fericirea. În 
cele din urmă veți pleca sau veţi fi concediat și va trebui să 
vă găsiți o nouă slujbă, unde veți munci alături de și pen- 
tru alți oameni. Un om inteligent refuză să mai lucreze în- 
tr-o situaţie în care se simte nefericit. El știe că a munci în- 
tr-un loc în care nu-i place e pierdere de vreme și în ultimă 
instanță, înseamnă să-și irosească viața. 

Am văzut multe situații în care un bun profesionist a 
plecat dintr-un mediu de lucru negativist și s-a alăturat 
unei alte firme, unde avea un șef deschis, optimist, încre- 
zător și un grup de colegi extraordinari. Foarte curînd, 
persoana care înainte o ducea atît de greu a început să 
prospere și să progreseze în noul mediu. 


Alăâturaţi-vă oamenilor potriviți 


O decizie majoră în viaţă se referă la oamenii cu care vă 
asociați de obicei. Asociaţi-vă cu oamenii potriviţi. Petre- 
ceți timp alături de învingători și feriți-vă de oamenii ne- 
gativiști. Evitaţi oamenii care veșnic se pling, critică și con- 
damnă. Aceste persoane negativiste vă deprimă și vă 
întunecă bucuria de a trăi. După ce staţi o vreme alături de 
ei, vă vimțiți descurajat și vă lipsește motivația. 

Alegeţi-vă cu grijă prietenii și asociații. După cum spu- 
nea baronul de Rothschild, „Nu vă faceţi cunoștințe inuti- 
le.“ Fiţi cît se poate de egoist în privința oamenilor cu care 
alegeți să munciți și să vă petreceţi timpul liber. Cercetări- 
le dr. David McClellan privind realizările de la Harvard 
University au ajuns, după 25 de ani, la concluzia că mem- 
brii „grupului de referinţă“ al cuiva vor avea mai mult im- 
pact asupra fericirii și succesului său decît orice alte ale- 
geri din viață. 

Grupul dvs. de referință este alcătuit din oameni cu 
care vă identificaţi și vă asociaţi în cea mai mare parte a 
timpului. Dacă zburați alături de vulturi, veți simți și veți 
gîndi ca un vultur. Dacă vă alăturați curcanilor, veti gîndi, 
veţi merge, veţi vorbi și vă veți purta ca un curcan. Oame- 
nii apropiați au o influență enormă asupra personalității 
dvs., asupra părerilor, scopurilor și realizărilor dvs. 

Deseori se spune despre oamenii de succes că sînt sin- 
guratici. Asta nu înseamnă că sînt singuri. Au o mulțime 
de prieteni, dar nu se duc să ia masa cu oricine se întîmplă 
să fie prin preajmă. Își aleg relațiile cu mare atenție. Pen- 
tru ei e foarte important să-și petreacă timpul cu oameni 
care le plac și a căror companie le poate fi de folos. Şi dvs. 
trebuie să fiți atent în alegerea oamenilor din jur. 


Nu vă temeti să cunoașteţi oameni noi 


O trăsătură comună a milionarilor americani care și-au 
cîștigat averea pe cont propriu este faptul că au rețele de cu- 
noștinte. Ei știu că avînd mai multe cunoștințe, vor avea 
mai mult noroc în vînzări și în găsirea de noi oportunități. 
Profită de orice ocazie de a întîlni oameni noi și a-și extin- 
de rețeaua de cunoștințe în toate domeniile pe care le con- 
sideră importante. 

O bună prietenă de-a mea, Sylvie Begin, s-a mutat din 
Ottawa, Ontario în San Diego pentru a începe o nouă afa- 
cere. Cînd a sosit în San Diego, nu cunoștea pe nimeni. În 

cîteva luni, devenise una dintre cele mai active și mai po- 
pulare persoane din sfera ei de activitate. Cum a reușit? 
Răspunsul este simplu: a construit o rețea! 

S-a implicat imediat în activitatea asociaţiilor și organi- 
zațiilor din domeniul ei. A participat cu tot sufletul la ac- 
țiunile grupului și, deoarece astfel de oameni sînt rari, cu- 
rînd a ajuns într-o poziție importantă în planificarea și 
organizarea principalelor comitete și întruniri. A ajuns să 
fie recunoscută și respectată de oamenii-cheie din aceste 
organizații. Şi-a format repede reputația unui om care sare 
în ajutor și duce lucrurile la bun sfîrșit. Oportunităţile au 
început să curgă. A cîștigat sprijinul celor mai importanți 
oameni din cadrul și din afara activității ei și a progresat 
în cîteva luni mai mult decît majoritatea oamenilor în cîți- 
va ani. 


O strategie infailibilă 


Cheia construirii unei rețele de succes este să selectați 
în mod deliberat una sau două organizații ai căror membri 
vă pot ajuta în realizarea scopurilor dvs. personale și pro- 
fesionale și cărora, la rîndul dvs., le puteți fi de folos. 

Legea credibilității este un alt factor-cheie al norocului. 
Ea afirmă următoarele: cu cît oamenii au mai multă încredere 
în dvs., cu atît le este mai ușor să lucreze și să facă afaceri cu dvs. 

Acesta este un alt domeniu în care totul contează. Tot 
ceea ce faceți în relațiile dvs. vă sporește sau vă distruge 
credibilitatea și gradul de încredere de care vă bucurati în 
ochii celorlalți. Unul dintre principalele motive pentru a 
vă alătura unor organizații importante este să vă construiți 
credibilitatea față de oamenii care vă pot ajuta în viitor. 

lată o formulă pentru construirea reușită a unor rețele 
de contacte impersonale în afaceri. În primul rînd, înainte 
de a vă alătura unei organizații, studiați-o cu atenţie. Fa- 
ceți-vă temele. Aflaţi de ce există organizația și cu ce se 

ocupă. Descoperiţi care sînt părțile cele mai active și cele 
mai importante pentru succesul organizației. 

În al doilea rînd, studiați membrii organizației și struc- 
tura comitetului. Asiguraţi-vă că veţi intra într-o organiza- 
ție ai cărei membri sînt mai buni decît dvs. în carieră, în 
domeniul dvs. de activitate. Trebuie să fie persoane de la 
care aveți ce învăţa. Acești oameni trebuie să aibă capaci- 
tatea de a vă propulsa la niveluri mai înalte decit ați atins 
pînă acum pe cont propriu. Alăturați-vă organizației doar 
atunci cînd sînteți pe deplin satisfăcut și interesat de ea. 

În al treilea rînd, odată ce sînteți membru, descoperiţi 
care sînt cele mai importante comitete pentru funcționarea 
organizației. Puneți întrebări și ascultați cu atenţie. Cînd 
ați identificat un comitet-cheie unde credeți că puteţi adu- 
ce o contribuţie de valoare, oferiți-vă să faceți parte din el. 
Cum organizațiile sociale și de afaceri se bazează în mare 
măsură pe voluntariat, dorința dvs. de a investi timp și 
efort va fi întotdeauna binevenită. 

Majoritatea oamenilor care se înscriu în asociații nu fac 
decît să participe la întruniri și apoi să se ducă acasă. Pen- 
tru ei, întrunirile sînt o extensie a vieții sociale, nu o parte 
esenţială a vieții profesionale. 


Asumaţți-vă sarcini 


Dvs. aveți o altă strategie. Cînd vă alăturați unei orga- 
nizații, nu numai că vă asumaţi responsabilități, ci vă im- 
plicați în mod activ. Vă oferiţi să luați asupra dvs. sarcini 
suplimentare. Ridicați mîna atunci cînd este ceva de făcut 
și îndepliniți toate sarcinile care vi se dau. Participați la 
toate întrunirile și la toate discuţiile. Faceţi-vă temele îna- 
inte de întîlniri, astfel încît să fiţi bine pregătit și să acțio- 
nați rapid. 

Foarte curînd, oamenii-cheie din comitet vă vor face re- 
marcat. Dacă oferiţi permanent, fără a aștepta nimic în 
schimb, veți începe să le câștigați respectul și încrederea. 

Credibilitatea dvs. va crește. Vor avea tot mai multă încre- 
dere în capacitatea dvs. de a îndeplini sarcini din ce în ce 
mai importante. Nu peste multă vreme, vor începe să vă 
ceară ajutorul în probleme vitale și să se bizuie pe dvs. în 
sarcini importante. Curînd veți deveni un jucător de bază 
în cadrul comitetului și un membru valoros al organiza- 
tiei. 


Cum mi-am creat propria rețea 


Cu mai mulți ani în urmă, m-am înscris în Camera de 
Comerț cu scopul de a mă implica în comunitatea de afa- 
ceri şi de a-mi aduce contribuția. Am descoperit că princi- 
pala preocupare a Camerei era situația afaceri-guvern-edu- 
cație existentă la acel moment. Prin urmare, m-am oferit să 
fac parte din comitetul de afaceri /educațţie care se ocupa 
de relațiile cu guvernul. 

Mi-am petrecut multe ore făcînd cercetări și scriind do- 
cumente pentru comitet. Participam la toate întrunirile. 
Sugeram diverse strategii și tactici pe care le-ar fi putut fo- 
losi comunitatea de afaceri pentru a-și asuma un rol mai 
activ în ce privește creșterea calității educației în stat. 
După șase luni, am fost numit vicepreședinte al comitetu- 
lui și mi-am asumat toate responsabilitățile majore ale Ca- 
merei în domeniul afaceri-educație. 

Președintele comitetului era unul dintre cei mai buni 
oameni de afaceri din comunitate. Era extrem de puternic 
și avea relații cu numeroase organizații de afaceri și guver- 
namentale de pretutindeni. Am lucrat sub îndrumarea lui, 
urmîndu-i sugestiile și instrucţiunile. A început să-mi des- 
chidă uși și să mă prezinte altor oameni de afaceri impor- 
tanţi, care puteau să-mi dea sfaturi privind activitățile Ca- 
merei legate de afaceri și educație. 

După alte șase luni, a avut loc întrunirea anuală a Ca- 
merei de Comerţ într-o stațiune turistică renumită. Au 
participat cîteva sute de delegaţi; fiecare dintre ei făcea 

parte din conducerea unei firme importante. Mi s-a pro- 
pus să pregătesc lista vorbitorilor și să fiu maestru de ce- 
remonii la întrunirea anuală. 

Am acceptat și de această dată cu entuziasm. Am petre- 
cut multe ore pregătind și studiind prezentările diverșilor 
vorbitori. La întrunire, ca maestru de ceremonii și preşe- 
dinte, am stat în fața sutelor de reprezentanţi de seamă de 
la diverse firme. Deoarece îmi făcusem temele, eram pre- 
gătit să-mi îndeplinesc sarcinile într-un mod competent. 

După întrunire, am fost invitat să mă alătur cercului 
restrîns de cunoștințe al comitetului din firme și din gu- 
vern. În anul următor, organizam și prezidam întruniri în- 
tre grupuri de directori executivi și reprezentanți ai guver- 
nului. Despre aceste întruniri s-a scris în ziare, articolele 
prezentînd și cîteva dintre comentariile mele și răspunsu- 
rile politicienilor. Un om de afaceri important din orașul 
meu a citit comentariile și a hotărît că voia să lucrez pen- 
tru el. M-a angajat cu un salariu dublu, plus posibilitatea 
de a cumpăra acțiuni la firma respectivă. 

Foarte cuvînd am ajuns unul dintre cei mai cunoscuți și 
respectați oameni de afaceri din stat. Discutam de la egal 
la egal cu politicieni, oameni de afaceri prosperi și direc- 
tori ai mai multor organizații publice și private. Am fost 
invitat de United Way! să particip ca organizator la acţiu- 
nea lor anuală de strîngere de fonduri. Participarea mea 
m-a adus în atenţia unui număr și mai mare de oameni de 
afaceri și mi-a oferit noi oportunități de a-mi lărgi rețeaua 
de relații. 

În decurs de doi ani, venitul meu s-a dublat din nou. 
Între cercul de cunoștințe tot mai larg și ocaziile de a 
munci, de a investi, de a cumpăra proprietăţi, de a călători 
și de a interacționa cu tot mai mulți oameni importanți pă- 
rea să existe o legătură strînsă. 


! United Way — organizaţie care iși propune soluționarea problemelor 
comunităţii, colaborind cu școli, reprezentanţi ai guvernului, companii pri- 
vate, sindicate, instituţii financiare, comunitătea religioasă, etc. (N. red.) 

Si dvs. puteti reuşi 


4 


Povestea mea nu este unică; nenumărați oameni au 
avut aceeași experiență. Dar depinde numai de dvs., dacă 
vreți să vă implicați în viața comunității. Organizațiile so- 
ciale, de afaceri sau de caritate vă oferă întotdeauna vaste 
oportunități de a aduce servicii comunității — chiar mult 
mai multe decît numărul de oameni talentați capabili să 
ocupe pozițiile disponibile. Dacă scopul dvs. va fi acela de 
a dărui și nu de a primi, aveți șansa să vă creați o rețea ne- 
limitată de legături impersonale. 

Cînd întîlniți o persoană nouă despre care credeți că 
poate fi o cunoștință valoroasă, amintiți-vă vechea zicală: 
„Cel care pune întrebări controlează situația.” Folosiţi le- 
gea efortului indirect. În loc să încercați să o impresionați, 
puneți-i întrebări și lăsați-vă impresionat de ceea ce vă 
spune. 

Căutați ocazii de a fi de ajutor, de a contribui, și nu de 
a beneficia. Amintiți-vă că legea „culegem ce am semănat” 
este un principiu universal, care funcţionează pretutin- 
deni și în toate împrejurările. Dacă faceți suficiente efor- 
turi, în cele din urmă veți obține tot ce v-aţi putea dori. 

Toţi oamenii de afaceri pe care-i întilniți se gîndesc 
foarte mult la vînzările și veniturile lor. Le măsoară și le 
analizează în fiecare zi, uneori chiar mai des. Le place foar- 
te mult să vorbească despre activitatea lor și despre moti- 
vul pentru care firma lor este unică, deosebită. Le place să 
explice de ce oamenii cumpără de la ei și avantajele de 
care se bucură clienţii lor. Următoarea întrebare este infai- 
libilă: „Cum vă mai merge afacerea?” 

O întrebare chiar mai eficientă este: „Ce ar trebui să știu 
despre afacerea dvs. ca să vă recomand unui potențial 
client?“ 

Nimic nu creează mai repede o legătură între dvs. şi un 
alt om de afaceri decît perspectiva de a-l recomanda unui 
client. Cînd îi ajutaţi pe alţii să-și construiască propriile 
afaceri și să-și atingă scopurile profesionale și financiare, 

vor fi la rindul lor deschiși să vă ajute în viaţa și în aface- 
rile dvs. Căutaţi o ocazie de a le trimite cît mai curind un 
potenţial client. 


Simpatia este un factor-cheie 


Rețineți, un principiu extrem de puternic al succesului 
este principiul simpatiei, care afirmă: „Cu cît o persoană vă 
simpatizează mai mult, cu atît vă va fi mai ușor să o influ- 
ențați într-un fel sau altul.“ 

Regula este că emoțiile ne influențează părerile. Dacă o 
persoană vă simpatizează cu adevărat, va fi mai puțin pre- 
ocupată de cusururile dvs. sau ale produselor pe care le 
oferiţi. Pe de altă parte, dacă o persoană are față de dvs. o 
atitudine neutră sau negativă, va fi mai sceptică sau mai 
suspicioasă în legătură cu tot ceea ce spuneți. 

Oamenilor le place să facă afaceri și să se asocieze cu 
oameni pe care îi simpatizează. Le place să deschidă ușa și 
să cumpere de la cei pe care îi agreează. Preferă să angaje- 
ze și să promoveze oameni față de care au sentimente po- 
zitive. Cu cît vă îndrăgesc mai mulți oameni, cu atît mai 
multe uși vi se vor deschide și cu atît mai repede veți pro- 
gresa în cariera dvs. 

Oferiţi tot timpul ajutorul dvs. celor pe care-i întîlniţi. 
Am văzut cum se comportă unii dintre cei mai bogați și 
mai puternici oameni de afaceri din lume și întotdeauna 
m-au uimit amabilitatea și atenţia cu care îi ascultă pe al- 
tii. Am observat că aproape invariabil pun întrebarea: „Pot 
face ceva pentru tine?“ 

Orice conversaţie cu o persoană implicată în afaceri tre- 
buie să se încheie cu această întrebare: „Vă pot ajuta în 
vreun fel? Pot face ceva pentru dvs.?” 

Uneori va menționa un lucru pe care-l puteţi face. În 
majoritatea cazurilor, nu va reuși să găsească vreun mod 
în care-l puteți ajuta în acel moment. Dar faptul că i-ați 

oferij ajutorul îi va lăsa o amintire plăcută și cîndva s-ar 
putea să vă facă o vizită. 


Legea reciprocităţii 


Legea reciprocității este una dintre cele mai puternice și 
mai importante motivații umane. Folosirea ei în mod con- 
Acest principiu afirmă următoarele: „Dacă faceţi ceva pen- 
tru o altă persoană, aceasta va dori să facă ceva pentru 
dvs. Va dori să-și ia revanşa pentru a nu se simţi datoare.“ 

Majoritatea ființelor umane sînt cinstite în negocierile 
cu ceilalți. Cînd cineva face un gest amabil față de o altă 
persoană, aceasta se simte obligată să o răsplătească în- 
tr-un fel sau altul. Un serviciu sau o faptă bună aduce un 
dezechilibru în relația dintre ei. Prin urmare, beneficiarul 
serviciului va căuta o cale de a restabili egalitatea. Va căuta 
o cale de a vă răsplăti, făcînd la rîndul ei ceva pentru dvs. 

Dacă mergeţi să luați masa cu un prieten și dvs. achitați 
nota de plată, el va insista ca data viitoare să plătească el. 
Dacă invitați un prieten la cină, va insista să îi întoarceți 
vizita. Cînd trimiteţi cuiva o felicitare de Crăciun, persoa- 
na respectivă vă va trimite la rîndul ei o felicitare, chiar 
dacă nu vă cunoaște sau nu-și amintește prea bine de dvs. 

Dacă vă veți organiza viața în armonie cu legile univer- 
sale, veți fi întotdeauna surprins de viteza cu care încep să 
vi se întîmple lucruri bune. lar legea reciprocității în rela- 
tiile interumane este unul dintre cele mai puternice princi- 
pii pe care le veți învăța vreodată. 


Relaţiile deschid toate ușile 


Cheia succesului în viață este să construiți relații mai 
multe și mai bune, pentru a deveni cunoscut și respectat 
de un număr mare de oameni. Trebuie să acţionaţi în mod 

deliberat, operînd o selecție atentă a oamenilor și organi- 
Zațiilor cu care vreţi să vă asociați. Apoi puteți să vă impli- 
cați din tot sufletul în a aduce servicii de valoare acestor 
oameni Şi organizații. 

Fiinţele umane caută întotdeauna să meargă pe linia 
minimei rezistenţe. În relaţiile dintre oameni, linia mini- 
mei rezistențe este să recomandaţi și să faceți afaceri cu 
persoane pe care deja le cunoașteți, le simpatizați şi în care 
aveți încredere. Interesul dvs. este să dezvoltați cea mai 
vastă rețea posibilă de cunoștințe influente. 

Cu cît aveţi mai multe legături pozitive, cu atît există 
mai multe șanse să întilniți persoana potrivită la momen- 
tul oportun, ca să puteți profita de ocazia perfectă. În faţa 
dvs. se vor deschide ușile oportunităţilor, care vă permit 
să vă extindeți și să progresați în toate privințele. Cînd veți 
ajunge la vîrf și vă veți bucura de respectul și stima tutu- 
ror oamenilor din jur, reușita dvs. se va datora faptului că 
ați avut un scop și un plan; nu va fi o chestiune de noroc. 


Aplicații 


Ce puteți face acum 


1. Alcătuiţi o listă cu toți oamenii importanţi din do- 
meniul dvs., din comunitatea și din țara dvs. pe 
care ar fi util să-i cunoașteți; căutați metode de a 
comunica cu ei, personal sau în scris. 

2. Căutaţi metode de a face ceva pentru alţii, de a-i 
ajuta — pe ei sau organizațiile din care fac parte; 
veți fi întotdeauna răsplătit. 

3. Mergeţi la pescuit acolo unde e pește; alăturaţi-vă 
organizațiilor şi asociaţiilor frecventate de tipul 
de oameni pe care vreţi să-i întîlniți. 

4. Căutaţi să dăruiți; oferiți-vă ajutorul cu orice oca- 
zie. Faceţi-vă obiceiul de a da de la dvs. fără a vă 
aștepta să primiţi ceva în schimb. 

5. Alegeți-vă șeful cu atenție; persoana pentru care 
decideți să lucraţi poate avea un impact major 
asupra carierei dvs. şi asupra nivelului dvs. de sa- 
tisfacţie. 

6. Lărgițţi-vă permanent rețeaua de contacte inter- 
personale; căutați moduri de a vorbi despre afa- 
ceri cu oamenii pe care-i întilniți. Scrieţi-le, trimi- 
teți-le o broșură, o reclamă sau o mostră cu ceea ce 
faceți. Ţineţi legătura cu ei. 

7. Aplicaţi principiul reciprocității în toate relațiile 
dvs.; ajutaţi-i pe ceilalți și răsplătiți-i atunci cînd 
fac ceva pentru dvs. 

AL SAPT ELEA PRINCIPIU 
Banii contează 


„Gîndirea oamenilor ascunde mai multe bogății 
decît pământul.“ 


Napoleon Hill 


| dependența financiară este un obiectiv major în via- 
tă. A avea destui bani este o condiţie esenţială pentru a vă 
bucura de libertate, fericire, oportunități și capacitatea de 
a vă exprima pe deplin. lar conceptul de noroc nu este atât 
de răspîndit în nici un alt domeniu ca în dobîndirea succe- 
sului financiar. 

Din fericire trăim în cea mai favorabilă eră din istoria 
civilizației umane pentru obținerea succesului financiar. 
Ca urmare a noilor informații și cunoștințe, a progreselor 
tehnologice și a cererii în continuă creștere înregistrată pe 
piața de consum, astăzi beneficiem mai mult decît oricînd 
de ocazii de a obține independenţa financiară și chiar de a 
deveni bogat. Putem lua exemplul Statelor Unite care ofe- 
ră mai multe mijloace de îmbogățire decît oricare altă ţară. 

Cu doar cîteva decenii în urmă, pentru a face avere era 
nevoie de mînă de lucru, pămînt, capital, mobilă, mijloace 
fixe, clădiri, echipamente și alte resurse fizice. În prezent, 
puteți porni pe drumul independenţei financiare înzestrat 
numai cu forța gîndului. Aveţi chiar anumite avantaje față 
de oamenii a căror bogăţie se bazează pe fabrici și echipa- 
mente. Valoarea întregii lor avuţii poate fi spulberată în- 
tr-o clipă de o schimbarea tehnologiei sau a cerințelor con- 
sumatorilor. Multe produse care erau în vogă acum cîţiva 
ani nu se mai vînd în prezent. 

Adevarata sursă a bogâţiei 


e 


Legea abundenței este un factor major al norocului în 
dobîndirea bogăției. Aceasta afirmă că trăim într-un uni- 
vers al abundenței infinite, în care există destule bogății pentru 
oricine știe să le obțină. 

Capacitatea de a gîndi și de a genera noi idei și concep- 
te reprezintă adevărata dvs. bogăție. Posibilităţile dvs. fi- 
nanciare sînt limitate doar de imaginația dvs. şi de modul 
în care o concretizați în lumea din jur. 

Pe vremea cînd eram un tînăr fără educaţie, care trăia 
în mașină, dormea pe jos și obținea numai slujbele cele 
mai prost plătite, deseori mă compătimeam pentru că nu 
aveam bani. Îi invidiam pe cei care păreau s-o ducă mai 
bine și îmi doream să fi avut norocul lor. Fusesem învățat 
că „cei bogaţi se îmbogăţesc și mai mult, iar cei săraci 
ajung și mai săraci.” Mi se imprimase convingerea că oa- 
menii care se bucurau de succes porniseră în viață cu 
avantaje importante. Eram convins că dacă nu proveneai 
dintr-o familie bună, nu primeai o educație solidă și nu 
aveai posibilități financiare importante, nu puteai spera la 
prea mult. 


Toată lumea pornește de la zero 


Cînd am aflat că aproape orice om de succes din Ame- 
rica a pornit de la zero sau de la foarte puțin, am fost de-a 
dreptul șocat. Mai puţin de 1% dintre americanii bogați 
primiseră ajutor financiar din partea familiei. Aproape 
toate imperiile financiare fuseseră construite în decurs de 
o singură generaţie. Cel mai bogat om din America în 
prezent este Bill Gates, în vîrstă de 42 de ani, care a plecat 
de la Harvard University ca să-și înceapă propria afacere 
la 20 de ani. 

Oamenii mă întreabă tot timpul cum pot să-și schimbe 
viaţa sau să înceapă o nouă afacere dacă sînt lefteri. Eu le 

spun că există sute, dacă nu mii de afaceri pe care le poți 
începe cu mai puțin de 100 de dolari și care necesită capi- 
tal mental și fizic, nu financiar. Cel mai important capital 
pe care-l puteţi investi în cariera dvs. sau într-o nouă între- 
prindere este efortul, adică disponibilitatea dvs. de a 
munci din greu pentru a vă atinge scopurile. Dacă îl aveti, 
pînă la urmă veți primi toate celelalte lucruri de care aveți 
nevoie. 


Gindiţi-vă permanent la obiectivul dvs. 


Cînd vă creați propriul viitor, este vital să plasați în 
prim-plan dobîndirea independenţei financiare. Principa- 
lul motiv pentru care oamenii nu își ating scopurile pe 
plan financiar este faptul că nu se gîndesc suficient la ele. 
Pentru ei, succesul financiar reprezintă doar o preocupare 
oarecare, alături de numeroase alte griji cotidiene. 

Amintiţi-vă, gîndurile vă modelează realitatea. În mod ine- 
vitabil, atrageţi în viața dvs. lucrurile materiale pe care le 
vizualizați cel mai des și cu care asociaţi cele mai intense 
emoții. Dacă vă gîndiți tot timpul să cîștigați mai mulți 
bani și să deveniți independent financiar, automat veți 
atrage tot mai multe oportunități de a face bani și de a-i 
păstra. 


Calea eșecului financiar 


În prezent, cele mai multe familii din America nu dis- 
pun de economii sau de rezerve financiare. 70% dintre 
americanii care muncesc nu au un venit satisfăcător, ceea 
ce înseamnă că ei cheltuiesc absolut tot ce cîștigă, de obi- 
cei chiar mai mult, prin intermediul cărților de credit. 
Niciodată nu reușesc să economisească. 

Familia americană medie se află la doar două luni dis- 
tanță de a ajunge în stradă. Dacă ar rămîne fără venit pen- 

tru o perioadă oricât de scurtă de timp, ar fi la mare strim- 
toare. Ar fi incapabilă să-și plătească chiria sau ipoteca pe 
casă. 

Oamenii fără bani sînt asemenea unor oameni care 
n-au mai mîncat de multă vreme. Ajung să fie preocupați 
numai de mîncare și nu se mai pot gîndi la altceva. Simi- 
lar, persoanele cu probleme financiare își fac tot timpul 
griji pentru bani. Prin urmare nu le mai rămîne suficientă 
energie emoțională sau spirituală pentru a se ocupa de lu- 
mea din jur. 


Aveţi nevoie de bani ca să nu aveţi griji 


Psihologul Frederick Herzberg spunea că banii sînt „un 
factor de igienă“. Pînă la un anumit punct, ei vă motivea- 
ză, apoi importanţa lor scade. Așadar, aveți nevoie de o 
sumă minimă de bani pentru a vă simți în siguranță. Dacă 
aveți mai puţin, banii vor deveni o obsesie. În schimb, 
dacă dispuneți de mai mult decît strictul necesar, puteți să 
vă relaxaţi și să vă gîndiţi la lucruri mai importante. 

Oamenii înstăriți vă vor spune că banii sînt doar un 
„barometru“. Odată ce ajungeţi la un anumit nivel, sînteți 
conștient de bani, însă nu mai reprezintă o obsesie, ci de- 
vin mai curînd o măsură a standardului de viață. Cînd 
aveţi destui bani, începeţi să vă gîndiți mai mult la sănăta- 
te, la relaţii și la viața profesională. De asemenea, petreceţi 
mai mult timp cu familia. La un anumit nivel, banii nu mai 
reprezintă principala preocupare, iar odată atins acest 
punct, întreaga dvs. viață devine mai bună. 

Totuși, dacă vă aflați sub un anumit nivel, nu vă puteți 
gîndi la nimic altceva. Vă treziți dimineața și vă gîndiți la 
bani. Vorbiţi despre bani la micul dejun și vă faceţi griji 
toată ziua în legătură cu banii. Această preocupare vă 
afectează relațiile și toate deciziile pe care le luaţi, inclusiv 
ce mîncaţi la prînz. Asta nu e viață! 

Principalul motiv al neînțelegerilor dintre soți și al di- 
vorțurilor în Statele Unite îl reprezintă certurile pe motive 
financiare. Una dintre sursele majore de stres și anxietate, 
și chiar de suicid, o reprezintă grijile obsedante legate de 
bani. 

Sînteţi dator față de dvs. înşivă să depuneti toate efor- 
turile necesare pentru a dobîndi siguranța financiară și, în 
cele din urmă, independenţa financiară. O responsabilita- 
te majoră a vieții de adult este construirea unei fortărețe fi- 
nanciare de active investite inteligent, astfel încît să nu vă 
mai faceți niciodată griji în legătură cu banii. 


Toată lumea face la fel 


Din fericire, în jurul dvs. găsiți suficientă îndrumare 
care vă poate ajuta să dobîndiți independenţa financiară. 
Cărţile și revistele sînt pline de istorisiri despre oameni 
care au ajuns „din bordei în palat“; auziţi aceleași povești 
despre oameni pe care-i cunoașteți direct sau indirect. Sînt 
sute de mii, poate chiar milioane de oameni care au pornit 
de la zero și au ajuns în rîndurile celor mai bogați. Aveţi la 
dispoziție mai multe idei și informații despre independen- 
ţa financiară decît ați putea aplica într-o sută de vieți. 

Puteţi spori spectaculos probabilitatea de a dobîndi succe- 
sul financiar aplicînd principiul emulaţiei în activitatea dvs. 
Acest principiu afirmă că succesul dvs. depinde de măsura în 
care știți ce fac ceilalți oameni de succes și aplicaţi aceleași stra- 
tegii în mod repetat. 

Este o formulă a succesului atît de simplă și de eviden- 
tă, încît majoritatea oamenilor o trec cu vederea. Ei încear- 
că să reinventeze roata. Încearcă să reușească într-o carie- 
ră sau o afacere fără a-i studia cu atenție pe ceilalți oameni 
de succes din domeniul respectiv. Refuză să înveţe din ex- 
periența altora. 

Invăţaţi de la experţi 


Prietenul meu Kop Kopmeyer a studiat pe oamenii de 
succes mai bine de 50 de ani. A citit peste 6 000 de cărți de- 
spre succes și din cercetările lui a extras peste 1 000 de 
principii ale succesului. Mi-a spus că cel mai important 
principiu al succesului pe care l-a descoperit vreodată este 
cît se poate de simplu: „Învață de la experţi.” 

Mi-a spus că nimeni nu are timp suficient pentru a în- 
văța totul singur. Dacă vreţi să vă bucurați de succes, tre- 
buie să aflați cine se bucură deja de succesul pe care vi-l 
doriți și să dobîndiţi aceleași cunoștințe, să faceți aceleași 
acțiuni și să perseverați pînă cînd obţineţi aceleași rezultate. 

Nu pierdeţi ore, săptămîni, luni și chiar ani din viaţă în- 
cercînd să mergeţi pe căi nebătute. Mai bine citiți cărți, as- 
cultați programe audio și participaţi la cursuri predate de 
oameni care au pornit de la zero și au dobîndit succesul fi- 
nanciar. Însușiți-vă și dvs. aptitudinile care lor le-au adus 
succesul. 


Creați valoare în tot ceea ce faceţi 


Principiul creării valorii are o importanţă vitală în atin- 
gerea succesului financiar. El afirmă că bogăția este rezulta- 
tul unei acțiuni de sporire a valorii. 

Capacitatea de a crea și de a spori valoarea muncii, a 
firmei și a clienţilor dvs. este cheia cîștigurilor însemnate 
și a avansării rapide. Cu cît aduceţi mai multă valoare, cu 
atit deveniți mai valoros. Capacitatea dvs. de a dobîndi cu- 
noștințele, ideile, viziunile și aptitudinile necesare și de a 
le aplica la momentul potrivit pentru a îmbunătăți viața 
sau munca altcuiva determină rezultatele financiare de 
care vă veți bucura. 

Altfel spus, întotdeauna trebuie să căutați moduri de a 
spori valoarea contribuției pe care o aduceţi. Avantajele pe 
care le oferiţi clienților și eforturile continue de a îmbună- 

tăți viaţa celorlalți constituie adevăratele surse ale valorii 
durabile și ale bogăției. 


Cele șapte secrete ale bogăției 


lată șapte metode extraordinare de a adăuga valoare în 
viața personală și profesională. Oricare dintre aceste idei 
poate fi suficientă pentru a dobîndi succesul financiar. 
Cînd le folosiţi împreună, veţi începe să cîștigați mai mulţi 
bani și să progresați mai repede decît v-aţi fi imaginat vre- 
odată. 


Măriţi viteza 


Prima metodă de a vă spori valoarea este să faceți totul 
mai repede. Măriţi viteza cu care aduceți rezultatele. În vre- 
murile noastre, toată lumea e nerăbdătoare, un client care 
pînă astăzi nici nu știa că are nevoie de produsul sau ser- 
viciul oferit de dvs., acum spune că îi trebuia încă de ieri. 
Prin urmare, se pare că există o relaţie directă între viteza 
cu care îi deserviți pe ceilalți și modul în care aceștia per- 
cep valoarea produsului sau serviciului dvs. Dacă sînteți 
expeditiv, oamenii vă consideră mai competent decît o altă 
persoană care face același lucru, dar mai încet. De aseme- 
nea, produsele dvs. sînt considerate de mai bună calitate. 
Viteza vă oferă un avantaj în fața concurenţei, în aproape 
orice domeniu. 

În prezent, toate inovațiile din afaceri și din industrie 
își propun reducerea timpului necesar obținerii unui 
rezultat precis. Ele tind să mărească viteza de servire a 
clienţilor. Orice progres tehnologic are scopul de a accele- 
ra procesul de producție sau de servire. Majoritatea con- 
ceptelor larg răspîndite de management adoptate în pre- 
zent se referă la viteză și la eficientizarea timpului. 
Procedee precum reproiectarea, restructurarea, reorganizarea 

și reinventarea sînt metode de a fluidiza procesul de creare 
și livrare a valorilor mai repede decit concurența. 

Principalul mod de a învinge concurenții în afaceri este 
găsirea unor metode mai rapide de deservire a clienților. 
Orice nou record de viteză în satisfacerea cererilor consu- 
matorilor devine un standard care trebuie respectat de ur- 
mătorul concurent, dacă vrea să rămînă pe piață. 

Pentru a porni către independenţa financiară, nu vă tre- 
buie decît o idee pentru ca deservirea consumatorilor dvs. 
să fie cu 10% mai rapidă decît cea oferită de concurenţă. 
Tom Monaghan a înființat Pizza Domino pornind de la 
simpla idee de a livra pizza mai repede decît oricine altci- 
neva. S-a retras de curînd din afaceri, cu o avere persona- 
lă de 1,8 miliarde de dolari. Trebuie să vă gîndiți în fiecare 
zi la modul în care puteți accelera procesul de deservire a 
clienților. Viteza este o sursă reală de valoare, pe care oa- 
menii O vor recompensa cu bucurie. 


imbunătăţiți calitatea 


A doua metodă de a crea valoare și bogăţie constă în a 
oferi produse de calitate mai bună decît concurenții, la 
același preț. Pentru a îmbunătăți calitatea, mai întîi trebuie 
să aflați ce înseamnă aceasta pentru consumatori, apoi să 
căutați mijloace de a le satisface dorinţele fără a spori cos- 
turile. 

Multe firme nu știu exact ce înțeleg clienţii lor prin 
calitate. De fapt, calitatea este definită de clienți. Un 
management complet al calității înseamnă „a afla ce vor 
clienții cu adevărat și a le oferi acest lucru mai repede de- 
cît concurența.“ 

Calitatea nu înseamnă doar un produs mai fiabil sau 
un design superb. Calitatea se referă în primul rînd la uti- 
litate, la nevoia specifică a clientului și la întrebuințarea pe 
care acesta intenționează să o dea produsului sau serviciul 
respectiv. În mintea clientului calitatea reprezintă avanta- 

jul distinct pe care el îl caută și măsura în care dvs. veți 
oferi acest avantaj. 

Din discuţiile purtate cu mii de clienți reiese faptul că 
orice ofertă are două aspecte. Pe de-o parte, produsul sau 
serviciul în sine, iar pe de altă parte, modul în care este 
furnizat acesta. lată de ce se poate spune că McDonalds sa- 
tisface foarte bine dorințele consumatorilor în ce privește 
viteza, valoarea, curăţenia și prețul. McDonalds nu încear- 
că să concureze cu restaurantele de lux, ci le oferă clienți- 
lor din lumea întreagă exact ceea ce doresc, la prețuri pe 
care sînt dispuși să le plătească. 

Întrebaţi-vă tot timpul: „Cum pot spori calitatea muncii 
mele, ținînd cont de dorințele clienților?“ Iată o strategie-cheie. 
Ascultaţi cu atenţie întrebările, sugestiile și chiar plîngeri- 
le clienților. Rugaţi-i să vă comunice părerile lor și între- 
baţi-i dacă au sugestii privind îmbunătățirea produselor 
sau serviciilor. Dacă vă încurajați clienții să vă spună im- 
presiile lor, veți afla ce puteţi face pentru a răspunde mai 
bine cererilor lor. Toate aceste informații vă vor asigura 
succesul pe piaţă. 


incercaţi să vă creșteţi valoarea 


Al treilea secret al succesului financiar este să căutaţi 
metode de a spori valoarea tuturor acțiunilor dvs. Dacă 
vreți să vă faceți remarcat ca persoană sau ca firmă, produ- 
sele și serviciile oferite trebuie să aibă o valoare mai mare. 
Astfel, clienţii vă vor alege pe dvs. în defavoarea concu- 
rentei. 

Puteți spori valoarea unui produs sau a unui serviciu 
printr-un design îmbunătăţit care facilitează utilizarea. Sau 
puteți simplifica modul de funcționare. Apple Computers a 
aplicat simultan ambele procedee. Această companie a 
revoluționat industria calculatoarelor personale, permițîn- 
du-le oamenilor fără cunoștințe tehnice să le folosească cu 
ușurință. Mulți utilizatori ai calculatoarelor Apple susțin 

că nu citesc niciodată manualele cu instrucțiuni de folosi- 
re. Calculatoarele, perifericele și programele sînt atît de 
ușor de configurat și de utilizat, încît nu e nevoie de nici 
un fel de explicaţii. Designul mai bun și ușurința cu care 
se pot utiliza au devenit două surse extraordinare de va- 
loare pentru Apple Computers și pentru nenumărate alte 
firme care au urmat același principiu. 

Ce puteți face pentru a spori în fiecare zi valoarea mun- 
cii dvs.? Agenţii de vînzări, de exemplu, își sporesc va- 
loarea dacă pun întrebări mai inteligente, ascultă cu mai 
multă atenţie și își adaptează ofertele de produse și servi- 
cii în funcție de dorinţele clienţilor. Prin urmare, consuma- 
torii îi consideră resurse valoroase pentru afacerile lor, 
spre deosebire de agenţii care nu le acordă atîta atenţie. 


Simplu și comod 


A patra metodă de a vă spori valoarea este să vă asigu- 
rați că produsele sau serviciile dvs. sînt simplu de achizițio- 
nat și de utilizat. Miile de restaurante fast-food ilustrează 
foarte bine cît sînt dispuși oamenii să plătească pentru co- 
moditate. Majoritatea alimentelor costă cu 15-20% mai 
mult. Clienţilor însă le convine, pentru că nu e nevoie să 
meargă la magazinul din celălalt capăt al orașului sau la 
un supermarket ca să cumpere aceleaşi produse. 

Extraordinara popularitate a automatelor bancare, afla- 
te la dispoziţia clientului 24 de ore pe zi, este un exemplu 
important de comoditate în utilizare. Băncile au reușit să 
sporească valoarea serviciilor oferite clienților facilitînd 
depunerile și retragerile de numerar. Geamurile restau- 
rantelor fast-food la care clientul comandă fără să coboare 
din mașină sînt un alt mod de a spori cifrele de vînzări. O 
altă metodă de a deveni preferatul clienţilor este livrarea 
rapidă a bunurilor sau serviciilor. 

Cum puteţi facilita utilizarea produselor sau a servicii- 
lor dvs.? Cum puteți cîştiga deplina încredere a clienților, 
astfel încît aceștia nici să nu se mai gîndească să cumpere 
de la altcineva? 


Oferiţi servicii mai bune 


A cincea metodă de a vă crește valoarea și prosperitatea 
constă în a îmbunătăți modul de deservire a clienților și felul 
în care îi tratați. Oamenii sînt în mare măsură dominați de 
emoții. Căldura și prietenia celor cu care intră în contact îi 
influențează foarte mult. Strategiile superioare de deservi- 
re a clienților vă pot oferi un avantaj net în raport cu con- 
curenta. 

Nordstrom este cel mai cunoscut lanț de magazine uni- 
versale din America. Aproape orice client de-al lor vă va 
spune că preferă Nordstrom nu pentru unicitatea sau cali- 
tatea superioară a produselor. Avantajul lor în raport cu 
concurenta îl constituie oferirea celor mai călduroase și 
mai amabile servicii din toate magazinele mari din țară. 

Dintr-o prăvălie obscură de mărunțișuri din Bentonville, 
Arkansas, Wal-Mart a devenit cel mai mare magazin de 
desfacere cu amănuntul din lume. Strategia lor a fost să 
transforme Wat-Mart într-un magazin în care clienții sînt 
serviţi cu prietenie și rapiditate. Cînd se apropie de vîrsta 
pensionării, angajații de la Wal-Mart trec la un alt gen de 
activitate: stau lîngă intrarea în magazin și le urează 
bun-venit clienților, mulțumindu-le pentru că au ales să 
vină la Wal-Mart. 

Sam Walton! și-a început cariera în anii 1940, cu puțin 
mai mult decît un magazin falimentar, un camion și ideea 
de a oferi articole de îmbrăcăminte și de uz casnic oameni- 


1 Sam Walton este fondatorul magazinelor Wal-Mart. A fost unul dintre 
primii comercianţi care au oferit reduceri de preţuri și a introdus sistemul 
computerizat de gestiune. (N. red.) 

lor din orașele mici, la prețuri oneste. Căutînd tot timpul 
metode de a-și deservi clienții mai bine, mai repede și mai 
ieftin, a ajuns să strîngă o avere în valoare de 25 de miliar- 
de de dolari. 


Atrageţi clienţi pe viaţă 


În cartea sa Customers for Life (Clienţi pe viață), Carl 
Sewell ne povestește cum a construit cele mai prospere 
reprezentanțe ale automobilelor Cadillac din Statele Uni- 
te. Filozofia lui era aceea de a'căuta permanent mijloace de 
a-și mulțumi clienţii, oferindu-le ceea ce aceștia voiau cu 
adevărat de la un comerciant de automobile. Le asculta cu 
atenție comentariile și plîngerile, apoi lua măsurile necesa- 
re, chiar dacă era vorba de un lucru inedit. 

Una dintre inovațiile sale a fost ideea de a avea întot- 
deauna suficiente mașini de închiriat, astfel încît oamenii 
să-și poată lăsa automobilele la reparat întreaga zi. Dacă o 
mașină nouă, aflată în garanţie, avea nevoie de reparații 
sau service, el îi trimitea proprietarului o mașină nouă de 
aceeași valoare, pentru a o folosi. Apoi lua mașina clientu- 
lui și o ducea la service, scutindu-l pe acesta de efort și 
timp pierdut. 

Ori de cîte ori o mașină avea nevoie de service, el ga- 
ranta că problema va fi rezolvată de la prima reparație; nu 
percepea nici o taxă dacă erau necesare reparații ulterioa- 
re în aceeași problemă. Toți mecanicii trebuiau să-și asume 
responsabilitatea pentru munca lor; dacă un client aducea 
din nou o mașină pentru aceeași problemă, mecanicul tre- 
buia s-o repare pe gratis. 

Inovaţiile nu s-au oprit aici, iar rezultatul final a fost că 
magazinele lui Carl Sewell au devenit cele mai populare 
reprezentanțe ale automobilelor Cadillac din zonele în 
care se aflau. Serviciile lui inovatoare s-au bucurat de atî- 
ta succes, încît echipe de experți în calitate din lumea în- 
treagă l-au vizitat pentru a-i studia sistemele. 

Cum puteți mări valoarea serviciilor în domeniul dvs., 
astfel încît să cîștigați un avantaj în raport cu concurența? 
Modurile în care puteți îmbunătăți serviciile oferite clien- 
tilor, șefului și colegilor dvs. sînt limitate doar de imagina- 
tia dvs. 


Urmati tendințele 


A șasea metodă prin care puteți adăuga valoare și obți- 
ne succesul financiar este să recunoașteţi și să vă adaptaţți 
stilurilor de viaţă în continuă schimbare. Observati cum își 
schimbă dorințele, gusturile și preferințele diversele cate- 
gorii de consumatori — tineri și bătrîni, cu putere finan- 
ciară mare sau medie. Studiați impactul noilor tendințe 
asupra comportamentului și tiparelor de achiziţii ale con- 
sumatorilor, în diverse domenii de produse și servicii. 

De exemplu, în fiecare an se pensionează milioane de 
oameni, iar în zilele noastre speranța de viaţă a crescut 
semnificativ. La nivel național există o tendinţă de a petre- 
ce mai mult timp acasă. A crescut numărul persoanelor 
care cheltuie mai mulți bani pentru a-și îmbunătăți confor- 
tul locuinţelor. Priviţi succesul unor lanțuri de magazine 
ca Home Depot sau Target Storesl. 

Adolescenţii și tinerii adulți au alte gusturi decît aveau 
aceste grupe de vîrstă cu doar cîțiva ani în urmă. Schimba- 
rea stilului de viaţă și a factorilor demografici creează 
oportunități pentru noi produse sau servicii. O idee origi- 
nală pentru deservirea unei piețe în curs de formare poate 
fi suficientă pentru a vă propulsa către independenţa fi- 
nanciară. 

lată un exemplu. Acum cîțiva ani, trei oameni de afa- 
ceri s-au întîlnit și au înființat o companie numită Califor- 
nia Pizza Kitchen. Ca urmare a recesiunii din anii 1990 și 


1 Magazine de materiale de construcții, decoraţiuni și amenajări interioa- 
re destinate publicului larg. (N. red.) 

1991, oamenii erau înclinați să cheltuiască bani mai puţini 
pe ‘mesele luate în oraș. Din cauza stilului alert de viață, 
nu puteau renunța la ele cu totul, dar nici nu-și mai permi- 
teau să intre în restaurante costisitoare. Filozofia firmei 
California Pizza Kitchen a fost să ofere „mîncare bună și 
ieftină“, alcătuită în mare parte din salate, paste făinoase 
și pizza de bună calitate. 

Conceptul s-a bucurat imediat de popularitate. De la 
un singur local, au ajuns rapid la 42 de restaurante. În acel 
moment a intervenit PepsiCo, achiziționînd firma pentru 
17 milioane de dolari. Fondatorii erau asiguraţi pe viață! 

Ce tendințe ale clienţilor observați, în industria sau în 
afacerea dvs., pe care le puteţi folosi și exploata pentru a 
oferi ceva nou sau mai bun? Una dintre principalele reguli 
ale succesului financiar este „să mînați calul în direcţia în 
care merge“. Nu încercaţi niciodată să mergeţi împotriva 
tendințelor. La fel ca în cazul legilor universale, încercați 
să vă adaptați afacerea şi profesia la tendințele actuale. 

Clienţii moderni sînt exigențţi, informați, sofisticaţi și 
interesați de valoare. Cum vă puteți reorganiza și reproiec- 
ta ofertele, astfel încît să atrageți noi categorii de clienţi, ti- 
nînd cont de tendințele actuale? 


Vindeţi mai ieftin 


Al șaptelea mijloc de a aduce un plus de valoare pentru 
clienți și prosperitate pentru dvs. îl constituie reducerile de 
preț. Căutați metode de a vinde o cantitate mai mare de 
produse sau servicii, unui număr mai mare de oameni, la 
prețuri mai mici. „Dacă vrei să ai parte de clasă, trebuie să 
vinzi în masă.” 

Succesul incredibil al unor magazine cum sînt Costco și 
Sam's Club! se bazează pe crearea unor depozite pline cu 


! Centre comerciale ce oferă o gamă largă de produse (aparatură electro- 
nică şi electrocasnică, mobilier, articole de îmbrăcăminte, decoraţiuni inte- 
rioare, etc.) la prețuri mici. (N. red.) 

produse la reduceri. Vînzările acestor produse se ridică la 
zeci de milioane de dolari. Clienţii sosesc de la kilometri 
distanță, iar parcările sînt pline din zori pînă-n seară. 
Cum puteți oferi un produs sau un serviciu de calitate 
la un preţ redus? Cum puteți restrînge costurile de livrare 
pentru acel produs sau serviciu, punînd banii economisiți 
în buzunarul clientului? Cum puteți să vindeți produsele 
obișnuite la prețurile curente și să-i oferiţi fiecărui client o 
reducere de preț pentru achiziția unui produs suplimentar? 


Combinarea metodelor 


Vă puteți spori vînzările și profitul prin combinarea di- 
verselor metode prezentate. Puteţi folosi două sau mai 
multe dintre ele simultan. Dacă sînteți permanent în cău- 
tarea unor metode de a mări viteza de livrare a produselor 
sau serviciilor, de a îmbunătăți calitatea, de a spori ușurin- 
ta în achiziţionare sau utilizare, de a deservi mai bine 
clienţii, de a vă adapta stilurilor de viaţă şi tendinţelor 
schimbătoare și de a reduce prețurile, vă va surprinde nu- 
mărul incredibil de idei și posibilități existente. 

O singură idee inedită prin care puteţi oferi clienților 
un avantaj poate fi rampa dvs. de lansare către o viață de 
succes şi realizări financiare. 


Milionari prin forţe proprii 


Au fost intervievaţi mii de milionari care au reușit prin 
forțe proprii. De multe ori, poveștile lor sînt asemănătoa- 
re. Majoritatea au pornit la drum cu bani foarte puţini sau 
chiar deloc, provenind din familii de muncitori. Mulţi din- 
tre ei n-au terminat liceul, iar dacă au mers la facultate, o 
mare parte din ei, ca Bill Gates și Paul Allen, fondatorii fir- 
mei Microsoft, au renunţat înainte de absolvire. 

Majoritatea milionarilor locuiesc încă în cartierul în 
care și-au început viața de familie. Foarte puțini oameni 
cunosc dimensiunea reală a averii lor. Poate că vecinii de- 
țin mai mulți bani lichizi în fiecare lună, dar strîng o ave- 
re mult mai mică. Acești milionari sînt foarte diferiți de oa- 
menii de rînd prin felul în care înțeleg timpul, banii și 
viața însăși. 


Calea câtre bunastare 


lată un plan simplu pe care îl puteți urma pentru a de- 
veni independent financiar. Succesul este garantat, deoa- 
rece toți cei care l-au încercat au reușit. Planul constă într-o 
serie de lucruri pe care le puteți face pentru a vă spori șan- 
sele de succes în viața financiară și pentru a vă asigura că o 
mare parte dintre factorii norocului lucrează în favoarea dvs. 

Mai întîi, pentru a deveni independent din punct de ve- 
dere financiar, trebuie să faceți din reușită scopul dvs. 
principal. Priviţi-l cu seriozitate! Nu vă mai amăgiţi. Sîn- 
teți responsabil pentru viața dvs., iar unica sursă a schim- 
bării sînteţi dvs. 

Dacă vreți să ajungeţi la o anumită avere netă în urmă- 
torii 10-20 de ani, așterneți pe hîrtie acest scop. Hotăriţi 
exact ce sumă vreți să deţineţi la un anumit moment din 
viitor. Nu puteți lovi o țintă pe care n-o vedeți. 

În continuare, stabiliți un termen pentru scopul dvs. Fi- 
xați și termene intermediare. Calculaţi cît va trebui să cîș- 
tigaţi, să economisiţi și să investiţi în fiecare lună și în fie- 
care an pentru a vă atinge țelul. Hotăriţi ce anume aveți de 
făcut. Stabiliți unități de măsură pentru a vă evalua pro- 
gresul lunar. Cu cît planul dvs. este mai detaliat, cu atît 
aveți mai multe șanse să vă realizaţi obiectivul. 

Odată ce aveţi un scop limpede și un plan de progresie 
financiară, puneţi-vă întrebarea-cheie: „În ce domeniu tre- 
buie să excelez ca să cîștig banii de care am nevoie pentru 
a-mi atinge scopul de independenţă financiară pe care mi 
l-am propus?“ 

Indiferent care e răspunsul, vă veți propune un nou 
scop pentru a vă însuși acea aptitudine și pentru a deveni 
competitiv. Hotărîţi-vă că veți plăti orice preţ și că veți face 
orice efort pentru a deveni persoana potrivită ca să cîști- 
gați banii doriți. 


Schimbaţi-vă modul în care percepeţi 
bogăţia 


Cel mai dificil și mai important aspect al dobîndirii in- 
dependenței financiare îl constituie schimbările pe care va 
trebui să le faceţi în interior pentru a deveni milionar în 
exterior. Odată ce deveniți o persoană înstărită în mintea 
dvs., bunăstarea va fi parte din viața dvs. Chiar dacă, din- 
tr-un motiv oarecare, vă veți pierde banii, veți avea tot ce 
este necesar pentru a-i recîștiga. Veţi fi creat „echivalentul 
mental” al acumulării averii, ceea ce vă garantează succe- 
sul financiar. 

Pentru a vă percepe ca un milionar, trebuie să treceţi de 
la gîndirea optimistă la convingerea pozitivă. Dorinţele și 
speranţele trebuie să se transforme într-o convingere abso- 
lută că aveți aptitudinile și atitudinea necesare pentru a 
dobîndi succesul financiar. Odată ce v-aţi format acest 
mod de a gîndi, nimeni nu vi-l mai poate răpi. 

Trebuie să aveţi o viziune pe termen lung a obiectivelor 
dvs. financiare. Asociați această imagine mentală cu con- 
centrarea pe termen scurt asupra eforturilor pe care le 
aveți de făcut pentru a merita banii pe care doriţi să-i cîș- 
tigați. 

Luind-o de la inceput 


€ 


Am cunoscut oameni care au emigrat în America și Ca- 
nada, venind din Africa și Orientul Mijlociu. În tara lor, fu- 
seseră oameni de afaceri de succes, dar pierduseră totul în 
urma războaielor, a revoluțiilor și a confiscării averilor. So- 
siseră în noile țări cu mîinile goale, purtînd cu ei doar cre- 
dința că puteau să construiască o nouă afacere și să dobîn- 
dească bogăția dorită. 

Mulţi dintre ei au început afaceri complet diferite de ce 
făcuseră înainte. Dar în cîțiva ani, aproape toți acești oa- 
meni care fuseseră înstăriți în țara lor natală redeveniseră 
bogați în lumea nouă. Aduseseră cu ei cel mai important 
atribut — forţa gîndirii pozitive. 


Recompensaţi-vă în primul rind 
pe dvs. înșivă 


Obiceiul de a economisi bani este un factor-cheie al no- 
rocului care sporește probabilitatea atingerii independen- 
tei financiare. Cea mai frumoasă pildă despre forța econo- 
miilor se află în celebra poveste a lui Classon, The Richest 
Man in Babylon (Cel mai bogat om din Babilon). Lecţia cea 
mai importantă a poveștii este că pentru a deveni bogat, 
mai întîi trebuie să vă plătiți pe dvs. înșivă. 

Trebuie să luați o anumită sumă din tot ce cîștigați și să 
o puneţi deoparte. Investiţi acești bani cu atenţie. Aproape 
toți oamenii care devin independenţi financiar și-au for- 
mat obiceiul de a economisi o parte din salariu și de a-l 
pune deoparte pentru viitor. 

Principiul economiilor afirmă că dacă economisiți și in- 
vestiți 10% din venit pe parcursul întregii vieți active, veți de- 
veni milionar. 

Salariul mediu anual în Statele Unite este de circa 
25 000 de dolari pe an. Dacă ați economisi 10% din aceas- 
tă sumă, adică 2 500 de dolari pe an (puţin peste 200 de do- 

lari pe lună) și ați investi acești bani în mod chibzuit, pen- 
tru a obține un profit de 10% în fiecare an, de-a lungul vie- 
ţii active ați cîştiga peste un milion de dolari. De fapt, pu- 
teți să ieșiți la pensie bogat! 

Există diverse planuri de economii și investiții, care vă 
permit să economisiti bani și să amînați plata impozitelor. 
Aceste economii sporesc datorită adăugării dobînzii. De-a 
lungul vieții active, ele vă permit să vă realizați toate 
obiectivele financiare. 

Simplul fapt de a economisi bani vă transformă carac- 
terul. Vă dezvoltă autodisciplina și vă face să fiți mai cum- 
pătat și mai încrezător. Vă oferă un simţ pronunțat al au- 
tocontrolului. Dacă economisiti bani în loc să-i cheltuiţi, 
veţi deveni o persoană mai înțeleaptă și mai chibzuită în 
orice domeniu al vieții dvs. 


incepeţi de unde sinteţi 


Poate vă spuneţi că aveți atitea facturi și cheltuieli, în- 
cît nici nu vă puteți gîndi să economisiți 10% din venit. 
Dar amintiţi-vă ce a spus odată W. Clement Stone: „Dacă 
nu puteți economisi bani, atunci nu purtați în dvs. semin- 
tele măreției.“ 

Dacă nu puteți economisi 10% din venitul dvs., econo- 
misiți măcar 1%. Luaţi-vă o pușculiță sau un borcan și așe- 
zați-l pe dulap. În fiecare seară, cînd veniţi acasă, puneţi în 
borcan echivalentul a 1/30 din 1% din venitul dvs. lunar. 

De exemplu, dacă aveţi un venit de 2 000 de dolari pe 
lună, 1% din 2 000 înseamnă 20 de dolari pe lună. 1/30 din 
20 de dolari înseamnă 67 de cenți pe zi. Oricine poate eco- 
nomisi 67 de cenți pe zi. În loc să mai luaţi o ceașcă de ca- 
fea sau o gogoașă, puneţi 67 de cenți în pușculiță. La sfîr- 
șitul lunii, duceţi la bancă cei 20 de dolari și depuneți-i 
într-un cont special de economii. 

Acesta este un cont special, deoarece nu conţine econo- 
mii pentru o mașină nouă, un frigider sau o rulotă. Sînt 

bani pe care-i puneţi deoparte pentru a deveni indepen- 
dent financiar. Sînt bani de care v-aţi decis să nu vă atin- 
geţi de ei și să nu-i cheltuiţi, sub nici un motiv. Odată ce 
i-ați depus în cont, imaginaţi-vă că i-ai pierdut. 

Apoi învățați să trăiţi din celelalte 99 de procente ale 
venitului dvs., pînă cînd ajungeţi să vă simțiți confortabil. 
Această ajustare măruntă a cheltuielilor n-ar trebui să vă ia 
mai mult de o lună. Apoi măriţi rata economiilor la 2% din 
venit și învățați să trăiţi din restul de 98%. În luna urmă- 
toare, măriţi rata economiilor la 3% din venit și așa mai de- 
parte, în fiecare lună. 

În decurs de un an, în viata dvs. financiară vor surveni 
două schimbări. În primul rînd, veţi vedea că economisiţi 
cel puțin 10% din venit în fiecare lună și trăiţi din celelalte 
90 de procente sau mai puțin, fără nici un inconvenient. 

În al doilea rînd, veți descoperi că sînteți mai responsa- 
bil din punct de vedere financiar în toate domeniile vieții 
dvs. Veţi lua în considerare fiecare cheltuială. Veţi amina 
anumite achiziţii și, în multe cazuri, nu le veți mai face de- 
loc. Veţi începe să vă plătiți facturile și să vă reduceți dato- 
riile. 


Activați legea acumulării 


Dar iată cel mai uluitor lucru ce vi se va întîmpla: veți 
activa legea acumulării. Pe măsură ce economisiţi bani și 
puneţi în ei speranțele și dorințele dvs., aceşti bani vor 
produce un cîmp de energie care va începe să atragă în 
viaţa dvs. și alte venituri. 

Poate ați auzit spunindu-se: „E nevoie de bani ca să faci 
bani“. E adevărat. Puterea pe care o exercită depozitul dvs. 
de la bancă va atrage mai mulți bani și mai multe ocazii de 
a vă spori venitul și economiile. Cu cît economisiți mai 
mult, cu atît veți atrage către dvs. mai mulți bani, așa cum 
un magnet mai puternic atrage obiecte de metal aflate la 
distanţe mai mari. 

Veţi începe să primiți mici bonusuri și măriri de salariu 
neașteptate, pe care le veți adăuga în contul dvs. special. 
Veţi vinde articole din garaj sau din casă și veți obține 
sume mici de bani care vor merge tot în bancă. Oamenii vă 
vor înapoia împrumuturi de demult și veți primi rambur- 
sări neașteptate ale impozitelor pe venit. Toate aceste ca- 
zuri sint exemple ale modului în care acționează legea 
acumulării și a atracției. Pe măsură ce puneţi deoparte 
aceste sume, atrageți tot mai mulți bani. 


Ocaziile apar cind sinteţi pregătit 


Cînd începeți să acumulaţi bani, veți atrage și oportu- 
nități de a-i investi în mod inteligent. Acest principiu al 
succesului afirmă că atunci cînd sînteți pregătit, va apărea 
ocazia potrivită, la momentul optim. 

Pe măsură ce vă construiți fortăreaţa financiară, veți 
atrage oportunități de a plasa banii în investiții care vă vor 
permite să-i înmulțiți mai rapid. Deseori, va apărea ocazia 
de a porni o afacere sau de a obține o a doua sursă de ve- 
nit și veți avea banii necesari pentru a profita de ea. 

Acești bani reprezintă una dintre cele mai mari bucurii 
ale vieții. Oamenii cu rezerve financiare, care n-au proble- 
me cu plata facturilor sînt complet diferiți din punct de ve- 
dere psihic faţă de oamenii cu conturi goale, care la sfîrși- 
tul fiecărei luni nu știu cum să-și plătească facturile. Dacă 
aveți bani, deveniți o persoană mai deschisă și mai opti- 
mistă. Creați în jurul dvs. un cîmp de energie benefică și 
începeți să atrageți mai multe persoane, idei, ocazii și re- 
surse care vă ajută să vă îmbogățiți mai rapid. 


Încălcaţi legea lui Parkinson 


În călătoria dvs. către independenţa financiară, există 
două pericole de care trebuie să fiți conștient. Oricare din- 

tre ele vă poate submina sau chiar distruge șansele de a vă 
atinge obiectivele financiare. Primul pericol este explicat 
de așa-numita lege a lui Parkinson, care afirmă următoa- 
rele: cheltuielile se ridică întotdeauna la nivelul venitului. 
încălcați în mod conștient, deliberat și constant legea lui 
Parkinson. E posibil ca pe măsură ce venitul dvs. crește să 
crească și cheltuielile, dar nu trebuie niciodată să le permi- 
teți să consume tot ceea ce cîștigați. 

lată cum puteți încălca legea lui Parkinson: ori de cîte 
ori venitul dvs. crește, decideți să economisiți jumătate din 
suma suplimentară și să cheltuiţi cealaltă jumătate. Dacă 
salariul dvs. crește cu 200 de dolari, economisiţi 100 (sau 
mai mult) și cheltuiţi doar restul. Faceţi-vă astfel un obicei 
și viitorul dvs. financiar este asigurat. 


Imbogăţiţi-vă încet 


Al doilea pericol care vă poate sabota visurile legate de 
succesul financiar este mentalitatea „îmbogățește-te peste 
noapte“. Aceasta este dorinţa de a cîştiga bani cu ușurin- 
tă, fără a munci sau a plăti prețul integral. Un vechi pro- 

erb japonez spune: „A face bani este ca și cum ai săpa în 
nisip cu uñ ace- pi i Și i a apă-pâste 
nisip.” 

“Singurul lucru ușor legat de bani este să-i pierdeţi. 
Odată ce ați început să economisiţi, puneţi în aplicare le- 
gea investiţiilor, care spune: cercetează înainte de n investi. 
Dedicaţi cercetării și studierii investițiilor cel puţin la fel 
de mult timp cît v-a luat să îi cîștigați. Aveţi grijă să înțele- 
geți investiția înainte de a vă despărți de banii agonisiţi cu 
trudă. 

Retineti, dacă e nevoie de un an ca să economisiți 2 000 
de dolari și apoi pierdeţi 2 000 de dolari într-o investiție 
proastă, n-aţi pierdut numai banii, ci un an întreg, de efor- 

turi. Aţi pierdut un an din viață și nimic nu-l poate aduce 
înapoi. 

Ultima lege a banilor care vă va face norocos este legea 
conservării. Această lege afirmă că nu contează cît cîștigi, ci 
cît păstrezi. =o Bi 

Majoritatea oamenilor vor cîştiga o sumă enormă de 
bani în decursul vieții, dar la bătrînetțe vor ajunge depen- 


—— —- 


i-au păstrat. 


Independenta financiară — scaunul 
cu trei picioare 


Cele trei elemente pe care se bazează independenţa fi- 
nanciară sînt economiile, investițiile și asigurările. Primul 
dvs. obiectiv financiar este să acumulați o sumă echivalen- 
tă cu cheltuielile de trai pentru două pînă la șase Iuni. 
Acești bani trebuie păstraţi în certificate de trezorerie sau 
fonduri mutuale, pentru a-i putea reconverti în bani lichizi 
în caz de nevoie. 

Al doilea element îl reprezintă asigurările. Trebuie să 
vă asiguraţi împotriva oricărui accident sau oricărei situa- 
tii pe care n-o puteți rezolva cu banii pe care-i aveți în mod 
curent. Trebuie să vă faceți o asigurare de viață pentru ca 
familia dvs. să aibă cele necesare dacă vi se întîmplă ceva. 
Trebuie să aveţi asigurări medicale, asigurări în caz de ac- 
cident, incendiu, furt și orice alt potenţial pericol. Cînd 
vine vorba de asigurări, nu vă bazaţi pe șansă sau noroc. 
Mulţi oameni ruinează viața lor și pe cea a familiilor, pen- 
tru că economisesc banii de asigurări. 

În fine, odată ce v-aţi făcut toate asigurările posibile și 
aveţi o rezervă financiară, trebuie să faceți investiţii pru- 
dente în domenii pe care le-aţi studiat cu atenţie sau prin 
asocierea cu alți oameni de succes, pe care-i cunoașteți și 
în care aveți încredere. 

Nu pierdeţi bani 


Procesul de acumulare trebuie să se bazeze foarte mult 
pe „efectul roții cu clichet!“. De fiecare dată cînd atingeți 
un anumit nivel financiar, trebuie să-l păstraţi printr-o ges- 
tionare chibzuită a banilor, asigurîndu-vă împotriva orică- 
rei întîmplări nefericite ce poate surveni. Odată ce ați cîş- 
tigat banii, trebuie să vă folosiți întreaga inteligență pentru 
a-i păstra. Nu pierdeţi bani! 


Investiţi în dvs. înșivă 


Poate cea mai bună investiție pe care o puteți face este 
să investiţi în dvs. înșivă, dezvoltîndu-vă permanent aptitu- 
dinile care vă permit să câștigați bani. Puteți obține echiva- 
lentul unui an întreg de studii universitare dacă zilnic, 
timp de o oră, citiți lucrări din domeniul dvs., ascultați 
programe educaționale audio în mașină și participaţi în 
mod regulat la cursuri și seminarii. 

Fiecare an suplimentar de autoeducaţie vă va spori ve- 
nitul anual cu 10-20% sau chiar mai mult. Deseori, veţi ob- 
ține chiar rezultate mai bune. Am cunoscut mulţi oameni 
care își dublaseră ori își triplaseră venitul în numai un an, 
grație unui program de dezvoltare personală și profesio- 
nală. 

Devenind un maestru în domeniul dvs., veți fi foarte 
bine plătit. Dacă veți cîştiga sume tot mai importante de 
bani și veţi încălca în mod constant legea lui Parkinson, 
veți economisi tot mai mult din câștigurile dvs. aflate în 
continuă creștere. Apoi veţi transforma acești bani în in- 
vestiții bine gîndite, alături de oameni în care aveți incre- 
dere. 


l Organ de mașină în formă de bară cu unul dintre capete astfel orientat 
încît să împiedice rotirea într-un anumit sens a unei roți dințate. (N. trad.) 


BANII CONTEAZĂ 193 


Banii dvs. vor crește și se vor înmulţi an de an. Veţi scă- 
pa de toate datoriile, vă veți construi o fortăreață financia- 
ră și, în cele din urmă, vă veţi atinge scopul — indepen- 
denţa financiară. Oamenii din jurul dvs. vor da din cap și 
vă vor spune că aţi fost un mare norocos. Dar dvs. veți ști 
că succesul nu are nimic de-a face cu norocul. 


Aplicaţii 


Ce puteți face acum 


1. Luaţi chiar astăzi decizia de a dobîndi indepen- 
denţa financiară; propuneți-vă un scop, faceți-vă 
un plan, stabiliți termene și acționați în fiecare zi 
pentru a vă atinge obiectivul. 

2. Deveniţi un expert în gestionarea banilor; aceasta 
este o aptitudine pe care o puteți învăţa și stăpîni 
și care vă va fi de folos tot restul vieții. 

3. Căutaţi tot timpul mijloace de a deveni mai valo- 
ros pentru firma și clienții dvs.; concentraţi-vă 
asupra rezultatelor pe care ceilalți le apreciază și 
pentru care sînt dispuși să plătească. 

4. Plătiţi-vă pe dvs. mai întîi; faceţi-vă obiceiul de a 
economisi un procent din tot ce primiţi sau cîști- 
gați. Puneți acești bani deoparte și nu vă atingeți 
de ei. 

5, Încălcaţi legea lui Parkinson economisind 50% 
din fiecare mărire de salariu sau creștere a venitu- 
lui — investiţi cu grijă această sumă, astfel încit să 
vă ofere profit și siguranță maximă. 

6. Construiţi-vă o rezervă financiară suficientă pen- 
tru a acoperi două-șase luni de cheltuieli; asigu- 
rați-vă viața, sănătatea, casa, mașina și posesiuni- 
le. Nu vă jucaţi cu viitorul dvs. 

7. Investiţi în dvs. înşivă, progresînd în domeniile 
care vă pot aduce cele mai mari beneficii. Dvs. 
sînteți cel mai valoros activ pe care-l deţineţi. 

AL OPTULEA PRINCIPIU 
Sinteţi un geniu 


„Sursa și centrul forței creative a omului este ca- 
pacitatea sa de a crea imagini sau puterea imagina- 
piei.“ 

Robert Collier 


Mintea este bunul dvs. cel mai de preţ, căci ea vă 
poate face bogat sau sărac, fericit sau nefericit. Dacă vă fo- 
losiți inteligența într-un mod potrivit, vă puteți crea o via- 
tă extraordinară. Atunci cînd începeți să exploataţi forțele 
incredibile ale creierului dvs., deveniți capabil să rezolvați 
orice problemă, să depășiți orice obstacol, să atingeți orice 
scop. 

Realitatea este că sînteți un potențial geniu. Aveţi capa- 
citatea de a funcţiona la niveluri mult mai înalte de inteli- 
genţă și creativitate decît ați făcut-o vreodată. 

Conform expertului în neurologie Tony Buzan, creierul 
are 100 de miliarde de celule. Fiecare dintre acestea este 
conectată în medie cu 20 000 de alte celule. Calculînd ma- 
tematic, rezultă 100 de miliarde la puterea 20 000, sau cifra 
1 urmată de opt pagini pline cu zerouri. Fiecare dintre 
aceste conexiuni poate crea o nouă idee sau o nouă percep- 
ție. Prin urmare, numărul ideilor și gîndurilor pe care le 
puteți genera este mai mare decît numărul tuturor atomi- 
lor din univers. 

Capacităţile creierului dvs. sînt imense. În medicină se 
cunosc cazuri ale unor oameni care și-au pierdut 90% din 
creier în urma unor accidente; cu toate acestea, mintea lor 

funcţiona foarte eficient cu restul de 10%, permițindu-le 
chiar să obțină performanțe școlare deosebite. 


Cuvintele pe care le rostiţi 


Probabil ați auzit spunîndu-se că oamenii de rînd își fo- 
losesc doar 10% din creier. Din nefericire, procentul real 
este chiar mai mic. Conform Brain Institute de la Univer- 
sitatea Stanford, oamenii de rînd nu-și folosesc 10% din 
potenţial, ci ceva mai puţin de 2%. Restul rămîne întreaga 
viaţă nefolosit și neapreciat. Este ca și cum aţi avea 100 000 
de dolari într-un cont la bancă, dar nu cheltuiţi niciodată 
mai mult de 2 000 de dolari. Restul zace acolo inutil, fără 
să producă măcar dobîndă. 

Un vocabular bogat este strîns legat de inteligenţă și de 
folosirea ei. În limba engleză există peste 600 000 de cuvin- 
te. Omul mediu folosește în conversațiile zilnice doar cir- 
ca 1 200 dintre acestea. În aproximativ 85% din situații, se 
folosesc circa 2 000 de cuvinte, iar în 95% din ziare, revis- 
te, emisiuni de radio și televiziune se folosesc aproximativ 
4 000 de cuvinte din cele 600 000 de cuvinte disponibile. 

Între vocabularul dvs. și venitul pe care-l cîștigați, între 
felul în care folosiți cuvintele și inteligenţa dvs. există o le- 
gătură strînsă, deoarece fiecare cuvînt constituie de fapt o 
structură mentală. El reprezintă un gind. Cu cît cunoașteți 
și utilizați mai multe cuvinte, cu atît gîndurile dvs. vor fi 
mai clare și mai complexe. Oamenii cu un vocabular bogat 
pot „funcționa“ la un nivel mai înalt, fiind mult mai crea- 
tivi și mai intuitivi decît cei care au un vocabular limitat. 
Persoanele cu un vocabular restrîns au și o capacitate de 
gîndire limitată. 

Dezvoltaţi-vă inteligenţa 


În realitate, puteți să vă formaţi o gîndire mai profundă 
și mai eficientă printr-o simplă îmbogăţire a vocabularu- 
lui. Fiecare termen pe care-l învăţaţi vă dezvoltă capacita- 
tea de a folosi alte 10-15 noțiuni. Cu cît învățați mai mul- 
te cuvinte, cu atît vă crește capacitatea de a asimila cuvinte 
noi. Dacă aţi învăța un cuvînt pe zi, 365 de zile din an, în 
cinci ani ați deveni unul dintre cei mai inteligenți și mai 
expresivi oameni din societatea noastră. 

Adesea, oamenii sînt considerați norocoși din simplul 
motiv că au învăţat să utilizeze un procent mai mare din 
capacitatea lor mentală decît ceilalți. Ei au învăţat să-și'fo- 
losească inteligența și capacitatea de a raționa ca pe un in- 
strument pentru dobîndirea succesului. Prin urmare, sînt 
capabili să ia decizii mai bune și să obțină rezultate supe- 
rioare mai repede decît alții. Cînd veți începe și dvs. să vă 
folosiți mai eficient uluitoarele puteri ale minţii, veți avea 
realizări care îi vor surprinde pe toți cei din jur. 

Legea concentrării afirmă că lucrul care ia amploare în 
viața dvs. este cel asupra căruia vă concentrați. În ce privește 
forța mentală, principiul poate fi formulat astfel: „Cu cît 
vă concentrați mai mult asupra unui gînd, a unei proble- 
me sau a unui scop, cu atit mai mult vă veți activa și sti- 
mula capacitatea mentală, dirijind-o către rezolvarea pro- 
blemei sau atingerea scopului dvs.” 


Luaţi o decizie 


Legea deciziei spune că orice decizie fermă vă limpezește 
mintea și vă stimulează creativitatea. Cînd sînteți nehotărit, 
cînd nu vă puteţi decide să faceţi un lucru sau nu, sînteți 
în dezechilibru. Puteţi fi distras foarte ușor. Vă pierdeţi ca- 
pacitatea de a vă concentra și de a gîndi limpede. 

Dar cînd luaţi hotărîrea fermă să atingeți un obiectiv 
sau să faceți ceva anume pentru a rezolva o problemă, în- 

doiala și confuzia dispar. Mintea se limpezește. Vă simțţiți 
plin de energie și recăpătați controlul asupra vieții dvs. 


Cea mai puternică facultate mentală 


Ceva mai devreme am vorbit despre relația dintre con- 
știent și subconștient. Mintea conștientă comandă, iar min- 
tea subconștientă execută. Conștientul analizează informa- 
tiile disponibile, le compară cu experienţele anterioare, 
apoi decide să facă sau să nu facă ceva. Subconștientul ac- 
ceptă deciziile conștientului ca instrucțiuni și acționează 
pentru a le transpune în realitate. 

Însă cea mai puternică facultate mentală este mintea su- 
praconștientă. Aceasta este sursa inspirației, imaginației, 
intuiției, viziunii, ideilor și impulsurilor. Mintea supracon- 
știentă este motorul care, atunci cînd este programat și di- 
rijat corespunzător, vă poate oferi tot ceea ce vreţi cu ade- 
vărat. 

Existența supraconștientului este cunoscută de secole. 
Ralph Waldo Emerson l-a numit „suprasufletul“. Scriito- 
rul U. S. Anderson îl denumea „subconstientul universal”. 
Psihanalistul Karl Jung folosea termenul de „subconștient 
colectiv“. Credinţa lui era că subconștientul colectiv cu- 
prinde înțelepciunea tuturor generațiilor și stă la dispozi- 
tia tuturor celor care au învăţat să o acceseze. 

Napoleon Hill a descris această facultate mentală drept 
„Inteligența Infinită“. El a descoperit în interviurile sale că 
toți oamenii bogați din America au ajuns la acel nivel în- 
vățînd cum să folosească în mod constant mintea supra- 
conștientă. 

Toate descoperirile științifice sau tehnologice, toate ma- 
rile opere de artă, toate capodoperele din muzică și litera- 
tură, toate sclipirile de geniu care lasă o amprentă durabi- 
lă asupra rasei umane sint un rezultat al folosirii minţii 
supraconștiente. 

Legea activitații supraconștiente 


Legea activității supraconștiente este poate cel mai im- 
portant factor al succesului. Ea afirmă că orice gînd, plan, 
ideal sau scop pe care îl păstraţi tot timpul în mintea conștientă 
va fi transpus în realitate de către mintea Supraconștientă. 

Imaginaţi-vă! Puteţi realiza orice doriți cu adevărat, cu 
condiţia să vă gîndiţi la acel lucru, să îl asociaţi cu emoții, 
să îl vizualizați și să-l afirmați în mod repetat. Depinde 
numai și numai de dvs. Adevărata măsură a profunzimii 
dorinței dvs. este capacitatea de a vă gîndi tot timpul la 
obiectul acesteia. 


Cele șapte capacităţi ale supraconștientului 


Mintea dvs. supraconștientă are șapte capacități esen- 
tiale. Dacă vă gîndiți la experiențele dvs. din trecut, veți 
recunoaşte situațiile în care acestea s-au manifestat. 


Motivația orientată spre scopuri 


Mintea supraconștientă vă poate insufla o motivație 
axată pe scopuri. Cînd știți foarte bine ce vreți, în dvs. ia 
naștere un flux continuu de energie şi motivație care vă di- 
rijează către obiectivul dorit. 

În realitate, supraconștientul este o sursă nesecată de 
energie. Cînd vă entuziasmează ideea de a realiza ceva, vă 
conectaţi la această sursă de energie, ca la un fel de priză 
electrică universală. Simţiţi nevoia să dormiți mai puțin. 
Puteţi face eforturi mai mari și mai îndelungate fără să 
obosiţi. Vă simțiți mai fericit și mai stăpîn pe viaţa dvs. 
Sinteți tot timpul bine dispus. Rareori sînteți epuizat sau 
bolnav. Aveţi un tonus psihic extraordinar. 

Metoda de a vă scrie și rescrie scopurile pe hîrtie și de 
a urma etape precise pentru a le atinge vă sporește tot mai 
mult entuziasmul și capacitatea de a absorbi acest flux ne- 
sfîrşit de energie. Cînd vă imaginațţi că v-aţi atins deja sco- 

pul și creați emoția bucuriei sau a plăcerii de a reuși, deve- 
niți mai optimist și mai entuziast. Vă folosiţi potenţialul la 
maxim. 


Forţa afirmațiilor pozitive 

În al doilea rînd, mintea supraconștientă este activată 
prin comenzi clare, sub forma unor afirmaţii pozitive, la 
persoana întîi și la timpul prezent, adresate minţii subcon- 
știente. Ori de cîte ori vă exprimati obiectivul printr-un 
enunț puternic, pozitiv, adresat subconștientului, puneţi 
în mişcare supraconștientul. De fiecare dată cînd vă vizu- 
alizaţi ţelurile exact așa cum aţi dori să le vedeţi în realita- 
te, activați și stimulați mintea supraconștientă pentru a 
transpune aceste scopuri în realitate. 

Vizualizarea are patru aspecte care pot stimula supra- 
conştientul. Acestea sînt claritatea, durata, intensitatea și 
frecvența. Fiecare dintre ele sporește puterea vizualizării, 
iar împreună vă ajută să vă realizați scopurile mult mai re- 
pede. 

Primul aspect, claritatea, se referă la cît de limpede vă 
puteți vedea scopul cu ochii minții. Există o legătură strîn- 
să între claritatea cu care vă vizualizați țelul și viteza cu 
care se materializează acesta în lumea din jur. 

Cînd începeţi să vizualizați un scop, deseori imaginea 
lui este foarte vagă. Dar pe măsură ce perseverați, imagi- 
nea se limpezeşte treptat. Cu cît mai limpede vă puteți ve- 
dea scopul, cu atit motivația și concentrarea dvs. vor spori, 
iar obiectivul se va concretiza mai repede. 

Al doilea aspect al vizualizării este durata şi se referă la 
perioada de timp în care puteți păstra imaginea mentală a 
scopului dvs. Cu cît aceasta e mai lungă, cu atît mai pro- 
fund vă veți imprima scopul în subconștient și cu atît mai 
repede îl va accepta supraconștientul. 

Al treilea aspect, intensitatea, definește emotiile pe care 
le asociați cu imaginea mentală. Cu cît dorinţa dvs. este 

mai arzătoare, cu atit mai repede vă veți stimula supracon- 
știentul să acţioneze. 

Al patrulea aspect al vizualizării este frecvența; aceasta 
definește cît de des vă gîndiţi și vă imaginaţi acel scop de- 
venind realitate. Cînd vreţi ceva cu adevărat, veți observa 
că tot timpul vă gîndiți la acel lucru. Cu cît vă imaginati 
mai des că v-aţi atins deja scopul, cu atît mai bine și mai 
repede va funcționa mintea supraconștientă. 

Capacitatea de a vizualiza un scop cu claritate o perioa- 
dă îndelungată, cu maximă intensitate și cu frecvenţă ridi- 
cată vă programează mintea subconștientă care va începe 
să vă orienteze și să vă controleze gîndurile și sentimente- 
le. Curînd, felul dvs. de a merge, de a vorbi, a gîndi și a ac- 
ționa va începe să se armonizeze tot mai mult cu imagini- 
le dvs. mentale. Lumea exterioară începe să oglindească 
lumea interioară. 


Soluţia tuturor problemelor 


Supraconștientul rezolvă în mod automat orice proble- 
mă care se ivește în drumul către scopul dvs., atîta vreme 
cît scopul este clar. În plus, ea vă oferă toate cunoştinţele 
necesare pentru a atinge obiectivul dorit. 

Deseori, cînd vă propuneţi un nou ţel, viața dvs. capătă 
o direcţie cu totul neașteptată. Mulţi oameni își propun ca 
în anii următori să-și mărească venitul, apoi se trezesc că 
sînt concediați. Mai tîrziu găsesc un alt loc de muncă sau 
încep o afacere și astfel ajung să cîştige sume mult mai 
mari decît ar fi putut obține la vechea slujbă. Privind îna- 
poi, își dau seama că, dacă situaţia lor nu s-ar fi schimbat, 
nu și-ar fi realizat niciodată obiectivele financiare. 

Majoritatea oamenilor de succes din America recunosc 
faptul că cea mai mare reușită din viaţa lor a venit în urma 
pierderii neașteptate a locului de muncă sau a eșecului ne- 
prevăzut într-o afacere. Ca urmare a acestui eșec, au fost 
obligați să ia noi decizii și să facă lucruri diferite. Au rea- 

lizat anumite schimbări care i-au adus pe un nou drum, 
reușind astfel să-și atingă scopurile propuse. 

Nenumărați oameni obțin succese extraordinare pe căi 
neașteptate: schimbîndu-și profesia, vînzînd un alt produs 
sau serviciu, ori într-un domeniu diferit față de cel în care 
au început. Dar atîta vreme cît păstrează cu claritate în 
minte obiectivul final, cel al independenţei financiare, su- 
praconștientul îi călăuzește din experienţă în experinţă și 
le oferă soluția fiecărei probleme. 


Răspunsul de care aveţi nevoie 


La momentul oportun, mintea supraconștientă vă va 
oferi soluția optimă pentru a vă rezolva cea mai apăsătoa- 
re problemă. Cînd descoperiți soluția, tratați-o ca pe un 
bun cu valabilitate limitată. Acţionaţi imediat, chiar dacă 
ideea salvatoare vă vine în minte în toiul nopții. 

De exemplu, poate aveți inspirația sau intuiţia să sunați 
pe cineva cu care n-aţi mai vorbit de foarte multă vreme. 
Cînd îi dați telefon persoanei respective, în cursul conver- 
sației va reieşi că vă poate da o informație neprețuită — 
exact soluția de care aveți nevoie atunci pentru a face un 
pas înainte. 

Dacă puteți vizualiza suficient de clar o persoană, de 
multe ori ea vă va telefona, oriunde s-ar afla. De cîte ori nu 
vi s-a întîmplat să vă gîndiţi la cineva și peste cîteva minu- 
te, să sune telefonul și să-i auziți vocea la celălalt capăt al 
firului? Este un exemplu al modului în care acționează su- 
praconștientul. 


Două condiţii pentru o funcţionare la parametrii 
maximi 


Mintea supraconștientă funcţionează cel mai bine dacă 
sînt îndeplinite două condiţii. De cîte ori aveți un nou scop 
sau o problemă, trebuie să creați aceste condiţii de funcțio- 
nare. 

Prima cerință este îndeplinită dacă vă concentrați in- 
tens; întreaga dvs. atenţie trebuie să fie dirijată către rezol- 
varea' unei anumite probleme sau atingerea unui anumit 
scop. A doua conjunctură apare cînd mintea dvs. se ocupă 
de cu totul altceva. Mai tîrziu în acest capitol vă voi oferi 
cîteva tehnici pentru activarea minţii supraconștiente folo- 
sind ambele premise. 


Programarea minţii 


A șasea calitate a supraconștientului este capacitatea de 
programare. Supraconștientul este activat cu ajutorul sub- 
conștientului. De fapt, conștientul poate transmite o co- 
mandă către supraconștient, prin intermediul subcon- 
știentului. Supraconștientul va îndeplini comanda 
respectivă la momentul potrivit și în cel mai eficient mod. 

De exemplu, vă puteți programa mintea să vă trezeas- 
că la ora dorită, în orice împrejurări, oriunde v-aţi afla, in- 
diferent cîte fusuri orare ați străbătut călătorind cu avio- 
nul. Nu mai este nevoie să folosiți un ceas deșteptător. 
Dacă vreți să vă treziți la șase și jumătate dimineața, puteți 
să vă programați mintea în această privință și apoi să vă 
duceți la culcare. La 6:30 vă veti trezi, chiar dacă în came- 
ră e întuneric beznă. 

Vă puteți folosi supraconștientul pentru a găsi locuri 
de parcare pe străzi sau în parcări aglomerate. Am vorbit 
cu oameni din toată lumea care întotdeauna găsesc loc de 
parcare, oriunde s-ar duce. Pentru aceasta, vizualizați un 
loc de parcare care se eliberează cînd ajungeţi la destinaţie. 
Aproape întotdeauna, dacă v-aţi programat mintea, măcar 
cîteva secunde, locul de parcare va fi deja liber sau se va 
elibera cînd sosiți. 

ı De asemenea, vă puteți programa supraconştientul să 
analizeze o întrebare sau cu o problemă înainte de a a 
dormi. Exprimaţi problema foarte clar, sub forma unei în- 
trebări, apoi transmiteți-o minții supraconștiente. In dimi- 
neaţa următoare, cînd vă treziţi, de multe ori soluția vă ră- 
sare în minte sau vine dintr-o altă sursă.lUneori va fi o 

străfulgerare subită de intuiție. Alteori va fi un comentariu 
din partea soțului sau a soției, ori un telefon primit dimi- 
neața devreme. În multe cazuri, răspunsul va fi în ziarul de 
dimineaţă. 

Amintiţi-vă să folosiți această capacitate de programa- 
re cu fiecare ocazie. În fiecare seară, înainte de a merge la 
culcare, programați-vă în supraconștient o problemă sau 
un Scop și cereți o soluţie. Apoi nu vă mai gîndiți la ea pînă 
cînd apare soluția. 


Faceţi și spuneţi întotdeauna ce trebuie 


Una dintre cele mai importante funcții ale minții supra- 
conștiente este aceea de a armoniza toate vorbele, faptele 
dvs. și consecinţele lor cu imaginea de sine și cu principa- 
lele dvs. scopuri. 

Supraconștientul vă va îndruma să spuneți și să faceţi 
lucrul potrivit, la momentul potrivit. De asemenea, el vă 
va opri să spuneți sau să faceţi lucruri care ulterior s-ar do- 
vedi incorecte sau nepotrivite. 

Mintea supraconștientă funcționează cel mai bine atunci 
cînd vă aflaţi într-o stare de așteptare pozitivă, calmă și 
încrezătoare. Cu cît vă relaxaţi mai mult, aveţi mai multă 
încredere și acceptaţi că totul e spre binele dvs., cu atît mai 
repede va acționa supraconștientul și vă va aduce lucruri- 
le dorite. 

După cum probabil v-aţi dat deja seama, mintea supra- 
conștientă este adevăratul sediu al forței dvs. de atracţie. 
Dacă tot timpul vă afirmațţi și vă vizualizați scopurile cu o 
atitudine de așteptare calmă și pozitivă, stimulați forța de 
atracție și provocaţi apariția oamenilor, împrejurărilor, 
ideilor și resurselor necesare pentru a vă realiza obiectivele. 

Cînd vă veți descătușa forța supraconștientului, veți 
obține în cîțiva ani mai multe decît au realizat alții într-o 
viaţă întreagă. Veţi dispune de capacități uluitoare, despre 
existenţa cărora n-aţi știut niciodată. 

Un 'factor-cheie al norocului este judecata sănătoasă, 
sau ceea ce deseori numim bunul-simț. Pentru a vă dez- 
volta bunul-simţ, comparați tot timpul rezultatele acțiuni- 
lor cu așteptările dvs. Dacă veți reflecta în mod constant la 
ceea ce ați realizat, veţi învăţa să fiți mai eficient și să vă 
bucurati de mai mult succes în viitor. 

De multe ori, bunul-simț este definit drept capacitatea de 
a recunoaște modele în situaţii noi care au unele puncte co- 
mune cu experiențele din trecut. Pe măsură ce volumul 
cunoștințelor dvs. crește și acumulați experienţă într-un 
anumit domeniu, inconștientul memorează mai multe 
tipare. Curînd deveniți capabil să luaţi rapid decizii mai 
bune în activitatea dvs., chiar dacă nu deţineţi toate infor- 
mațiile. Reușiţi să detectați un model familiar într-o situa- 
ție nouă și să treceţi imediat la acțiune, deoarece experien- 
ta acumulată vă permite să fiți perspicace. 

Mintea supraconștientă joacă un rol neprețuit în îmbu- 
nătățirea judecății și dezvoltarea bunului-simţ. Ea vă per- 
mite să percepețţi o situație în ansamblul ei și să inutiți ce 
aveți de spus și de făcut în momentul următor. 


Bazaţi-vă pe instinct 


Bărbații și femeile devin oameni deosebiți atunci cînd 
încep să-și asculte vocea interioară și să aibă încredere în 
intuiţia lor. Cînd asociați cunoașterea conștientă, memoria 
subconștientă a experiențelor trecute și capacitatea supra- 
conștientă de a organiza toate cunoștințele și aptitudinile, 
transformîndu-le în idei și viziuni noi, începeți să realizați 
lucruri extraordinare. 

În general, există două moduri de a vă stimula mintea 
supraconștientă să acționeze în favoarea dvs.: unul pasiv 
și unul activ. În orice problemă, trebuie să le folosiți pe 
amîndouă. 

g Brainstorming individual! pentru fiecare problemă 


Cea mai puternică modalitate activă de a vă stimula su- 
praconștientul să vă ofere noi idei și viziuni este folosirea 
regulată a procesului de brainstorming individual. 

Această tehnică de gîndire creativă s-a dovedit a fi mai 
eficientă în obținerea succesului decît orice altă metodă 
descoperită vreodată. Este atît de puternică, încît odată ce 
începețţi s-o utilizaţi, veți simți un avînt extraordinar. Ori- 
ce persoană care a folosit-o a fost uluită de numărul incre- 
dibil de idei valoroase pe care le poate genera. 

Tehnica de brainstorming individual este foarte simplă 
— tocmai de aceea este și atît de eficace — și foarte uşor de 
folosit. lată cum funcţionează. Luaţi o foaie albă de hirtie 
și notați-vă scopul sau problema sub forma unei întrebări, 
în partea de sus a foii. Întrebarea trebuie să fie cît mai cla- 
ră şi la obiect, pentru ca mintea dvs. să poată găsi soluții 
practice. 

De exemplu, dacă vreți să vă măriţi venitul cu 25% în 
următoarele 12 luni, iar în prezent cîștigați 40 000 de dolari 
pe an, scrieți o întrebare de genul: „Cum îmi pot mări ve- 
nitul cu 25% în următoarele 12 luni?” 

Un mod și mai bun de a formula întrebarea ar fi: „Ce 
pot face ca să cîştig 50 000 de dolari în următoarele 12 
luni?“ Această întrebare extinde gama răspunsurilor posi- 
bile. Ea se referă atît la cîștigul actual, cît și la eventualele 
surse de venit suplimentare. 

Alegerea întrebării va determina în mare măsură calita- 
tea răspunsurilor generate. Cu cît întrebarea e mai bine 
formulată, cu atit vor fi mai utile răspunsurile. 

După ce aţi notat întrebarea, propuneți-vă să scrieți cel 
puțin 20 de răspunsuri. Este foarte important să descope- 
riți cel puţin 20 de soluţii la problema dvs. Uneori, al 


-d 


! În orig. engl. mindstormung, prin analogie cu brainstorming — metodă 
prin care fiecare membru al unei echipe propune soluții pentru rezolvarea 
unei probleme. (N. red.) 

douăzecilea răspuns este cel mai valoros și reprezintă re- 
velaţia de care aveți nevoie. 

Cînd începeți să scrieți, primele trei-cinci răspunsuri 
vor fi destul de ușor de găsit. Vă veți gîndi la lucruri sim- 
ple, cum ar fi „să depun eforturi mai mari“, „să muncesc 
mai mult“ sau „să merg la un curs“. 

Următoarele cinci răspunsuri vă vor lua mai mult timp, 
iar ultimele zece vor fi cele mai dificile. Dar trebuie să per- 
severați pînă cînd ați notat cel puţin 20 de răspunsuri la în- 
trebarea dvs. 

Un om de afaceri care a participat la unul dintre semi- 
nariile mele se lupta de șase luni cu o problemă. Dacă nu 
găsea o soluţie, urma să dea faliment, iar timpul trecea re- 
pede. Spre marea lui surpriză și încîntare, al douăzecilea 
răspuns din procesul de brainstorming individual conți- 
nea soluția ideală. Era pentru prima oară cînd încerca 
această metodă. Mai tîrziu mi-a spus că soluţia funcționa- 
se perfect și îi salvase afacerea. 

După ce ați generat cele 20 de răspunsuri, treceți-le în 
revistă cu atenţie și apoi selectați cel puţin o idee pe care o 
veți transpune în realitate imediat. Aceasta este o parte cri- 
tică a procesului. Dacă aplicaţi rapid prima idee, automat 
veți încerca mai multe soluții la problema dvs. Cu cît pro- 
duceti și încercați mai multe idei, cu atît există mai multe 
șanse să faceți lucrul potrivit, în cel mai bun moment. Veţi 
avea ceea ce alții numesc noroc. 


Deveniţi o fabrică de idei 


Dacă aţi aplica această tehnică de brainstorming indivi- 
dual cinci zile pe săptămînă, producînd 20 de idei pe zi, 
veți avea 100 de idei pe săptămînă. În decurs de 50 de săp- 
tămîni, veți genera 5 000 de idei noi — presupunînd că 
preferați să vă relaxaţi la sfîrșit de săptămînă sau în vacanţă. 

Dacă aţi aplica în fiecare zi una dintre cele 20 de idei 
noi, cinci zile pe săptămînă, 50 de săptămîni pe an, veți 

aplica în fiecare an 250 de idei noi. Avind în vedere că 
omul de rînd găsește doar trei-patru idei noi pe an și de 
obicei nu face nimic cu ele, dvs. veți avea un avantaj fan- 
tastic. Mintea dvs. va fi într-o continuă efervescenţă de 
idei. În fiecare clipă veţi vedea în jurul dvs. nenumărate 
ocazii și posibilități. 

Ideile sînt cheia viitorului. Ideile sînt treptele care vă con- 
duc spre realizarea tuturor țelurilor și vă ajută să depășiți 
obstacolele. Ele sînt instrumentele pe care le folosiți pen- 
tru a rezolva problemele și pentru a deveni mai bogat, mai 
fericit și mai realizat. Ideile noi conţin elementele-cheie ale 
norocului. 

Dacă folosiţi tehnica de brainstorming individual în 
fiecare dimineață, mintea dvs. va fi activă întreaga zi. Veţi 
vedea pretutindeni în jur noi oportunități. Ceilalţi se vor 
minuna cît de repede găsiți modalități inedite de a vă atin- 
ge scopurile și soluții creative pentru problemele dificile. 
Cu cît vă dezvoltați mai mult reputația de om creativ și in- 
ventiv, cu atît veți atrage mai multe ocazii de a folosi noi- 
le dvs. procese de gîndire. 


Luaţi hotărirea să vă puneţi 
ideile în aplicare 


În esenţă, există două moduri de a reacţiona la ideile 
noi. Sînt oameni care ascultă, dau din cap, apoi se duc aca- 
să și nu fac nimic. Există apoi minoritatea creativă, cei 10% 
aidoma dvs., care învaţă această metodă de brainstorming 
individual și o pun în aplicare imediat. 

În procesul de modelare a propriului viitor, este esen- 
tial să vă formați obiceiul de a aplica rapid ideile bune pe 
care le auziţi. Există o legătură strînsă între viteza cu care 
treceţi la fapte cînd vă vine o idee și probabilitatea de a ac- 
ționa în general. Lumea e plină de idei bune, dar foarte 
puţini oameni profită de ele. Dacă aveţi o idee grozavă, 

dar nu faceți nimic cu ea, să nu fiți suprins dacă nu se va 
întîmpla nimic. 

Conform unei estimări, omul obișnuit are în fiecare an 
cîte trei sau patru idei legate de viața profesională şi fieca- 
re dintre acestea îl poate face milionar, dar nu le pune în 
aplicare. De cîte ori nu v-a venit o idee privind un nou pro- 
dus sau serviciu, apoi, peste cîțiva ani, ați văzut o altă per- 
soană Sau firmă care cîștigă un milion de dolari folosind 
aceeași idee? Singura diferenţă este că dvs. nu v-aţi folosit 
ideea, în timp ce persoana sau organizația respectivă a 
pus-o în aplicare cît mai repede cu putință. După cum spu- 
nea odată marele jucător de hochei Wayne Gretzky, „Ra- 
tezi toate loviturile pe care nu le execuți.“ 


Aveţi încredere în capacităţile dvs. mentale 


Nu vă vindeți ieftin! Simplul fapt că puteți avea o idee 
sau o viziune înseamnă că dispuneți și de capacitatea de a 
o aplica. Datorită legii atracției și a activității supracon- 
știente, veți atrage în viața dvs. tot ce e nevoie pentru a vă 
transpune ideea în realitate. Important este să aveți un 
scop Sau un plan clar și să-l doriți foarte mult. 

Procesul de brainstorming individual activează corte- 
xul asociativ și vă sporește sensibilitatea față de evenimen- 
tele din jur. Începeţi să observați tot felul de conexiuni în- 
tre diverse persoane, fapte și întîmplări. Daţi naștere unui 
flux continuu de idei și viziuni care vă oferă răspunsuri și 
soluţii ce vă propulsează către scopurile dvs. 


Stimularea creativităţii 


Mintea supraconștientă este stimulată de trei factori 
principali. Aceștia sînt: (1) scopuri dorite cu ardoare; (2) 
probleme presante; (3) întrebări bine formulate. Pentru a 

vă spori la maximum capacitățile creative, trebuie să folo- 
siți în mod constant toate cele trei elemente. 

Scopurile dorite cu ardoare susținute de emoții puternice 
și entuziasm vă activează supraconștientul și vă sporesc 
sensibilitatea față de posibilitățile din jur. 

Problemele presante, cele pe care doriți cu ardoare să le 
rezolvați, împreună cu exercițiile regulate de brainstorm- 
ing individual, vă stimulează creativitatea și vă fac să tre- 
ceți la acțiune. 

În fine, întrebările bine formulate, cele care vă stimulează 
gîndirea sînt o metodă eficientă de a produce idei și vă aju- 
tă să fiți mai deschis faţă de noi stiluri de acţiune. 


Rezolvaţi-vă problemele în mod 
profesionist 


Uneori, la seminarii, le spun participanților — deseori 
în număr de cîteva sute sau chiar cîteva mii — că știu cum 
își cîștigă existenţa fiecare dintre ei. 

Apoi îi văd cum zîmbesc cu neîncredere. „De unde să 
știe el ce fac eu?“ Dar răspunsul e simplu. Le spun: „Indi- 
ferent ce titulatură aveți, profesia dvs. de fapt este să rezol- 
vaji probleme. Asta faceţi toată ziua. Acolo unde nu există 
probleme de rezolvat, nu există slujbe. Cu cît problemele 
sînt mai mari, mai dificile, mai complicate și mai costisi- 
toare, cu atît aveți mai multe șanse să fiți plătiți mai bine 
și să promovați mai repede.“ 

Indiferent de genul de activitate, cel mai mult cîștigă 
oamenii care se pricep cel mai bine să rezolve problemele 
din domeniul lor. Și nu uitaţi, un scop neatins nu este decît 
o problemă nerezolvată. Îndatorirea dvs. este să găsiți o 
modalitate de a depăși orice obstacol sau dificultate care 
se ivește în drum. Capacitatea de-a rezolva probleme va 
determina calitatea vieții dvs. personale și profesionale. 

Rezolvaţi-va problemele in mod sistematic 


Folosirea consecventă a unei metode sistematice de re- 
zolvare a problemelor vă activează mintea supraconștien- 
tă. Aveţi nevoie de o metodă simplă, sigură, compusă din 
șapte etape. Metoda menționată vă permite o folosire mult 
mai intensă a capacităților mentale decît în cazul în care 
v-aţi arunca nepregătit asupra obstacolului sau dificultă- 
tii, așa cum fac majoritatea oamenilor. 

În orice domeniu, rezolvarea sistematică a problemelor 
este un indiciu al genialității. O lungă serie de interviuri și 
cercetări a demonstrat că gentile abordează orice dificulta- 
te cu o anumită metodologie, printr-un proces de evalua- 
re a problemei și de găsire a unei soluții. Cînd folosiți ace- 
lași tip de metodă, începeți și dvs. să funcționați la un 
nivel „genial“. 

În plus, un mod organizat de a aborda problemele vă 
permite să folosiți un procent mai mare al capacităților 
dvs. mentale în rezolvarea lor. O abordare sistematică ac- 
tivează supraconștientul, care vă va oferi ideile și perspec- 
tivele de care aveți nevoie la momentul respectiv. 


Abordaţți problema cu încredere 


Pasul numărul unu în rezolvarea sistematică a proble- 
melor este să abordați situaţia cu calm și încredere, con- 
vins fiind că există o soluţie logică și practică, aflată la în- 
demîna dvs. Această abordare vă linişteşte, vă relaxează 
sistemul nervos și vă ajută să fiți deschis față de cele mai 
diverse moduri de a depăși dificultățile. Trebuie să presu- 
puneţi de la început că orice problemă cuprinde sămînța 
propriei soluții. Răspunsul este doar cealaltă față a proble- 
mei care așteaptă să fie descoperită. 

Trebuie să fiți concentrat asupra soluţiilor, și nu concen- 
trat asupra problemelor.!Concentraţi-vă asupra acțiunilor 
pozitive pe care le puteți întreprinde, asupra a ce se poate 

face, și nu asupra cui e de vină “Cînd gînditți și vorbiţi per- 
manent despre soluţii posibile, reacțiile și răspunsurile 
dvs. vor fi mai optimiste, mai calme și mai creative. 


Alegeţi termeni diferiți 


Al doilea pas este să definiți problema ca pe o provocare 
sau, preferabil, ca pe o oportunitate. Cuvintele sînt impor- 
tante. Termenii folosiți au puterea de a crea emoții poziti- 
ve sau negative. Alegerea anumitor cuvinte pentru a de- 
scrie o problemă pot mări sau micșora tensiunea arterială, 
pulsul și ritmul respirației. Cuvintele vă pot face fericit și 
creativ sau furios și impulsiv. 

Un cuvînt cum este problemă are o conotaţie negativă. 
Creează tensiune și anxietate și poate provoca îngrijorare 
și stres. Imaginaţi-vă cum să simțiți cînd apare cineva şi 
spune precipitat: „Avem o mare problemă!“ Începeţi ime- 
diat să vă simţiţi inconfortabil și neliniștit. Dar dacă priviți 
fiecare problemă sau dificultate ca pe o provocare sau ca pe 
o oportunitate, veţi reacționa mai calm și veți vedea mai 
limpede. 


Marele secret al succesului 


În cei 22 de ani pe care i-a petrecut discutînd cu oame- 
nii de succes și încercînd să descopere secretele acestora, 
Napoleon Hill a remarcat că fiecare dintre ei a ajuns în cele 
din urmă la concluzia că orice dezavantaj sau obstacol conți- 
ne sămînța unui avantaj sau a unei binefaceri la fel de mari. 

Trebuie să considerați că orice dificultate este o provoca- 
re menită să vă facă mai deștept și mai bun, apoi să căutaţi 
în problema ivită posibilul avantaj sau potenţiala bineface- 
re. Vestea bună este că întotdeauna veţi găsi un aspect po- 
zitiv care vă poate ajuta. 

Cheia este claritatea 


Al treilea pas al metodei sistematice este să definiți cît 
mai clar problema sau provocarea. Întrebați-vă: „De fapt, 
care este problema?“ Notaţi-o pe hirtie și daţi-i o definiție 
precisă. O problemă bine formulată este pe jumătate rezol- 
vată. Dacă diagnosticul e pus corect, bolnavul e pe jumă- 
tate vindecat. 

Odată ce v-aţi definit clar dificultatea, întrebaţi-vă: „Ce 
altceva implică această neplăcere?” Reţineţi, întrebările 
clar formulate sînt un stimulent puternic al creativității. 
Cu cît găsiți mai multe moduri de a enunţa problema sub 
forma unor întrebări, cu atît veţi găsi mai multe idei şi 
abordări pentru rezolvarea ei. Feriţi-vă de o problemă cu o 
singură definiție. 

Dacă vînzările înregistrează un nivel scăzut, puteți de- 
fini problema printr-o frază simplă: „Vînzările merg 
prost.“ Dar cum ar fi dacă ați redefini sau reenunța proble- 
ma într-o mulțime de alte moduri? Aţi putea spune: „Vîn- 
zările nu merg atît de bine cum ne-am dori“ sau „Nu vin- 
dem atitea produse sau servicii cîte am vrea.“ 

Aceste definiții vă pot inspira noi abordări de rezolva- 
re a problemei. Aţi putea spune și astfel: „Concurenții 
noștri vînd mai multe produse și servicii decit noi“ sau 
„Agenţii noștri de vînzări nu încheie suficiente contracte 
ca să atingem obiectivul propus“ sau „Clienţii noștri cum- 
pără mai multe produse și servicii de la concurenţă decît 
de la noi“. 

Cu cît formulați mai multe enunțuri ale problemei, cu 
atît aveți mai multe șanse să găsiți o soluţie. Fiecare nouă 
definiție a dificultății sau a scopului vă conduce spre o altă 
direcție — de obicei mai favorabilă. 


Identificaţi toate cauzele posibile 


Al patrulea pas în rezolvarea sistematică a problemelor 
este să identificați toate cauzele posibile. Căutați atît cau- 

zele evidente, cît și pe cele ascunse. Verificați-vă presupu- 
nerile și întrebaţi-vă: „Și dacă abordăm situaţia curentă to- 
tal greșit?” Dacă aţi încerca exact contrariul soluției evi- 
dente, ce schimbări ar fi necesare? 

Presupunerile eronate sînt cauza oricărui eșec. Poate că in- 
conștient v-aţi bazat pe o presupunere greșită în legătură 
cu produsul sau serviciile dvs., cu piața, concurenţa sau 
clienții. Orice studiu științific de calitate se bazează pe o 
verificare exhaustivă a ipotezelor sau presupunerilor. Care 
sînt ipotezele sau presupunerile dvs.? Cum le puteți veri- 
fica? 


Descoperiţi toate soluţiile posibile 


Pasul numărul cinci al metodei sistematice este să des- 
coperiți toate posibilele soluții. Așterneţi pe hîrtie rezolvă- 
rile evidente, apoi pe cele mai puțin vădite. Alegeţi soluții 
opuse celor evidente. Uneori, dezlegarea problemei constă 
în a nu face absolut nimic. Alteori, trebuie să vă schimbaţi 
total procedeele. Cu cît generați mai multe soluții pornind 
de la o definiţie corectă a problemei și a cauzelor acesteia, 
cu atît mai numeroase vor fi șansele să găsiți o soluție sau 
o combinație de soluții ideală. 


Luaţi o hotărire 


Pasul numărul șase este să alegeți una dintre diversele 
soluţii pe care le-aţi găsit. În general, orice hotărire este 
mai bună decit ezitarea. O decizie clară, neîndoielnică vă 
stimulează creativitatea, generează energie și vă activează 
mintea supraconștientă. Fiți dispus să luaţi o hotărire, iar 
dacă pe parcurs obţineţi informaţii noi, fiți dispus să o 
schimbaţi. 

Atribuiţi responsabilitatea pentru rezultate 


«Pasul numărul șapte este fie să vă asumaţi în întregime 
responsabilitatea de a pune soluția în aplicare, fie să dele- 
gați răspunderea altcuiva. Apoi, pe baza acestei decizii, 
puteţi trece la acțiune, cît mai curînd posibil. Nu amînați și 
nu întirziați. 

Este absolut fascinant cîţi oameni și-au schimbat com- 
plet viața pentru că au parcurs acest proces de a lua o de- 
cizie și de a acționa imediat pentru a-și rezolva problema 
sau a-și atinge scopul. 

Reţțineţi, oamenii de succes nu sînt cei care iau tot tim- 
pul decizia corectă, ci cei care își corectează decizia. 

De îndată ce puneţi în aplicare o hotărîre, începeți să 
primiţi reacții. Aceste reacții vă permit să vă ajustați pozi- 
ţia atunci cînd v-aţi abătut din drum: Pe măsură ce vă co- 
rectați și întreprindeți noi acțiuni, obţineţi reacții tot mai 
numeroase din care aveți de învățat. Deveniţi mai deștept 
și mai competent. Prin urmare, începeți să vă deplasați tot 
mai repede către scopul dvs. 


m 


Descâtușaţi forta geniului interior 


Aceste două metode active — brainstorming individual 
și rezolvarea sistematică a problemelor — vă permit să vă 
atingeti țelurile mai repede decît v-aţi imaginat vreodată. 
În plus, există o serie de elemente pasive pe care le puteți 
folosi pentru a vă rezolva problemele și a vă realiza obiec- 
tivele. Aceste abordări fac apel la nivelurile mai profunde 
ale minții dvs. 

Legea relaxării afirmă că în orice activitate mentală, efor- 
tul este propriul său dușman. Altfel spus, dacă vă destindeți 
și lăsați problema pe seama supraconștientului, acesta o 
va rezolva în locul dvs. mult mai rapid. 

Există mai multe metode pasive pe care le puteți folosi 
pentru a vă activa mintea supraconștientă. Pentru început, 
a visa cu ochii deschisi este o metodă extraordinară de a vă 

relaxa mintea. În această stare de calm, conştientul dvs. va 
fi inundat de tot felul de idei. Muzica clasică, plimbările în 
mijlocul naturii sau pur și simplu odihna, relaxarea și me- 
ditația vă deschid mintea față de inspirații, idei și intuiții 
care vă pot economisi mii de dolari și ani întregi de eforturi. 


Practica solitudinii 


Solitudinea este probabil cea mai bună metodă pasivă 
de a gîndi în mod creativ. Practicarea ei este foarte simplă. 
Mai întîi, găsiți un loc în care puteţi să staţi singur, complet 
nemișcat. În al doilea rînd, așezaţi-vă confortabil și respi- 
rați profund de cîteva ori, ca să vă relaxaţi și să vă echili- 
brati. În al treilea rînd, în această stare de calm și liniște, 
decideți să staţi nemișcat între 30 și 60 de minute. Nu vă 
ridicaţi, nu beţi cafea, nu fumați și nici măcar nu ascultați 
muzică. Staţi perfect nemișcat și așteptați în liniște vocea 
inspirației. 

Cînd știți foarte clar ce vă doriţi, mintea supraconștien- 
tă va fi stimulată să producă idei care vă pot ajuta să vă 
atingeți scopul. Practicînd metoda de brainstorming indi- 
vidual înainte de exerciţiul solitudinii, funcțiile dvs. men- 
tale vor fi intens activate. Înainte v-aţi concentrat mintea 
conștientă asupra unei soluții. Apoi, în solitudine, va intra 
în acțiune mintea supraconștientă. Dacă vă relaxaţi în li- 
niște, așteptînd un răspuns, deseori veți primi inspirații 
care vă pot schimba complet cursul vieții. 


Cheia viitorului dvs. 


Descătușarea forțelor mentale este cheia creării pro- 
priului viitor. Sînteți un potenţial geniu. Aveţi chiar în 
acest moment întreaga capacitate mentală necesară pentru 
a atinge orice scop pe care vi-l propuneţi. Dacă puteţi să-l 
așterneți pe hîrtie și să-l vizualizați înseamnă că este reali- 
zabil. Mai trebuie doar să vă întrebaţi: cît de mult vreți să 

vă atingeți scopul? Sînteţi dispus să plătiți prețul cerut? 
Numai dvs. puteți răspunde. 

' Cînd începeți să generati un flux continuu de idei pen- 
tru realizarea obiectivului dvs., veți avansa cu o viteză fan- 
tastică. Cei care vă vor observa din exterior vor spune că 
aveți noroc — dar realitatea este cu totul alta. 


Aplicaţii 


Ce puteți face acum 


1. Citiţi, învăţaţi și dezvoltaţi-vă vocabularul în fie- 
care zi; știind mai multe cuvinte, puteţi gîndi mai 
profund și puteţi lua decizii mai bune. 

2. Practicați metoda de brainstorming individual 
pentru fiecare problemă și fiecare scop; scrieți di- 
ficultatea sau țelul dvs. sub forma unei întrebări și 
daţi 20 de răspunsuri. Puneţi imediat în aplicare 
cel puţin unul dintre ele. 

3. În orice problemă sau dificultate, căutați oportu- 
nitatea sau avantajul pe măsură pe carezl conţine; 
îl veți găsi întotdeauna. 

4. Abordați orice problemă sau obstacol în mod sis- 
tematic și logic; descoperiţi toate cauzele și toate 
soluțiile posibile, apoi luaţi o decizie. Acţionați. 

5. Deveniţi o persoană orientată spre soluții; întot- 
deauna gîndiți și vorbiți despre ce se poate face 
pentru a înlătura obstacolele sau a transpune sco- 
purile în realitate. 

6. Dobîndiţi o încredere deplină în capacitatea dvs. 
de a rezolva orice problemă și de a depăși orice 
obstacol apărut în calea către țelul dvs. 

7. Stimulați-vă permanent supraconștientul, hră- 
nindu-l cu scopuri clare, așteptări pozitive, pe- 
rioade de solitudine și relaxare precum și afirma- 
tii pozitive. Supraconștientul reprezintă cea mai 
semnificativă forţă din univers. 

AL NOUĂLEA PRINCIPIU 
Rezultatele determină recompensele 


„Succesul meu s-a născut din străduința mea zil- 
nică de a-mi îndeplini sarcina curentă.“ 


Johnny Carson 


Oamenii vă consideră norocos atunci cînd aveti reali- 
zări importante mai repede și mai uşor decît alții. Dar tot 
ce se întîmplă se bazează pe probabilitate. Oamenii de suc- 
ces au întotdeauna activități — mai importante sau mai 
mărunte — care le sporesc șansele de a-și atinge scopurile. 
Pentru ei, succesul este un rezultat al propriilor trăsături 
de caracter, în special al disponibilităţii de a munci mai 
mult decît alții. Cei care dau greș consideră întotdeauna că 
au ghinion și dau vina pe alți oameni și pe împrejurări. 

Principiul suprem al succesului este capacitatea dvs. de 
a obține rezultate pentru care alţii sînt dispuși să vă plă- 
tească, să vă promoveze, să vă deschidă uși și să vă ajute 
să ajungeţi printre cei mai buni în profesia dvs. 


Rezultatele determină recompensele 


Principiul rezultatelor afirmă că recompensele primite vor 
fi întotdeauna echivalente cu calitatea, cantitatea și promptitu- 
dinea rezultatelor pe care le oferiţi celorlalți. 

Toţi oamenii sînt egoiști — în sensul că fiecare persoa- 
nă își pune întrebarea: eu ce am de cîștigat? lată o întrebare 
la care oricine vrea să știe răspunsul. Felul în care-i eva- 

luăm pe ceilalți se bazează pe capacitatea lor de a ne ajuta 
să obținem lucrurile pe care le dorim — din punct de ve- 
dere financiar, material, emoțional, intelectual sau politic. 
Cei mai mult respectăm și recompensăm oamenii care ne 
pot ajuta să obținem rezultatele dorite. 


Cheia este contribuţia 


Principiul contribuţiei este strîns legat de principiul re- 
zultatelor. El afirmă următoarele: „Recompensele financia- 
re pe care le obţineţi în viaţă vor fi întotdeauna direct pro- 
porționale cu valoarea contribuţiei pe care o aduceţi la 
binele celorlalți.“ 

În economia de piață, clientul este rege. El determină 
prețul tuturor produselor și serviciilor prin suma pe care 
este dispus să o plătească. Prin cumpărăturile pe care le 
face, clientul plătește toate salariile și comisioanele. Toată 
lumea muncește pentru client. Sam Walton a devenit cele- 
bru pentru vorbele sale: „Cu toții avem un singur șef — 
clientul — care ne poate concedia oricînd, dacă alege să 
cumpere din altă parte.” 

Nu firmele sau oamenii stabilesc salariile. Ei doar ad- 
ministrează evaluările pieței. Firmele creează și păstrează 
clienții combinînd factorii de producţie cu eforturile anga- 
jaților de a produce bunuri și servicii pentru vînzare. Dacă 
în plus reușesc să vîndă suficient și să obțină un profit 
bun, vor continua să funcţioneze. Dacă nu vor reuși, vor 
dispărea din lumea afacerilor. 

Efortul dvs. face parte din acest proces. Sînteți plătit 
pentru contribuția dvs. la bunăstarea clienților. Pentru a 
cîştiga mai mult, trebuie să sporiți cantitatea și calitatea 
contribuţiei pe care o aduce munca dvs. Pe termen lung, 
este unica dvs. șansă. 

De ce slujbele sint nesigure 


Mulţi oameni sînt afectaţi din cauza nesiguranței sluj- 
belor și a unui nivel de venit în stagnare sau în scădere, 
însă numai pentru că nu au sporit permanent valoarea con- 
tribuţiei pe care o aduc firmei la care lucrează. În ziua de 
azi, cea mai valoroasă componentă a oricărui produs sau 
serviciu este cantitatea de cunoștințe și aptitudini pe care 
le înglobează. Dacă o persoană nu învaţă și nu se dezvol- 
tă permanent, dobîndind un nivel de aptitudini tot mai 
înalt, valoarea contribuţiei sale va scădea treptat, la fel ca 
nivelul apei într-o găleată crăpată. Se va confrunta în mod 
inevitabil cu concedieri, restructurări, perioade îndelunga- 
te de șomaj și veșnice probleme financiare. 

Pentru a avea un loc de muncă sigur și un venit ridicat, 
trebuie să îmbunătățiți calitatea rezultatelor pe care le ob- 
ţineţi, să aduceţi o contribuție mai importantă la viața și la 
munca celorlalți. Conform legii corespondenței, standardul 
dvs. de viață va reflecta valoarea pe care v-aţi pregătit să o oferiţi. 


Concentraţi-va asupra rezultatelor 


O metodă extrem de rapidă de a capta atenţia celor mai 
importanți oameni din firma la care lucraţi este să deveniți 
o persoană foarte preocupată de rezultate. Aceasta este o 
calitate esenţială a celor mai respectaţi și mai bine plătiți 
oameni din toate firmele și toate domeniile de activitate. 

Theodore Leavitt, decan al catedrei de afaceri de la 
Harvard University, crede că cel mai valoros bun al unei 
companii este reputația sa. Cu alte cuvinte, ceea ce știu 
clienții despre ea. Renumele unei firme este modul în care 
vorbesc despre ea și o descriu altora clienţii și alte persoa- 
ne de pe piață. O organizaţie cu o reputație excelentă pri- 
vind bunurile și serviciile sale poate să vîndă mai bine și 
să impună prețuri mai mari decît o companie cu o faimă 
proastă sau necunoscută publicului. 

Sony Corporation este un bun exemplu. Compania se 
bucură de un renume mondial în ce privește calitatea și 
inovaţia tehnologică. Numele Sony înscris pe un produs 
poate spori valoarea acestuia cu 20-30%, chiar dacă pro- 
dusul este aproape identic cu un altul aflat pe același raft, 
dar produs de o firmă mai puțin cunoscută. 

Ca și în cazul unei companii, bunul dvs. cel mai valo- 
ros este reputația. Reputația, marca dvs., reprezintă modul 
în care sînteți perceput de oamenii cu care și pentru care 
lucraţi, precum și de către clienți. Prestigiul dvs. se reflec- 
tă în cuvintele prin care vă descriu oamenii atunci cînd nu 
sînteți de față. Toate eforturile depuse pentru a cîștiga o re- 
putație mai bună sporesc valoarea muncii dvs., din per- 
spectiva celorlalți. Iar poate cel mai important aspect al 
prestigiului este capacitatea dvs. de a obține rezultatele 
pentru care ați fost angajat. 


Calitatea este o râsplată în sine 


Ori de cîte ori o firmă se bucură de o reputaţie extraor- 
dinară pentru calitatea produselor și serviciilor sale, clien- 
tii se îngrămădesc la ușa ei. Cînd vă cîștigați renumele de 
adevărat profesionist, oamenii vor sta la coadă ca să cum- 
pere serviciile dvs. Obiceiul de a presta servicii de calitate 
vă situează într-o altă categorie decît a celor care fac doar 
atita cît să nu fie criticați. 

Imaginați-vă că vă duceți la medic pentru că vă supără 
ceva, iar doctorul, după consultatie, vă spune că trebuie să 
vă supuneți unei intervenții chirurgicale riscante. Care ar 
fi principala dvs. preocupare sau întrebare? 

Probabil v-aţi întreba: „Care ar fi cel mai bun doctor 
pentru acest tip de operație?“ Dacă dvs. sau un membru al 
familiei trebuie să facă o operație serioasă, n-aţi întreba 
niciodată: „Ce doctor mi-ar cere cel mai puțin pentru ope- 
Tația asta?“ Dacă produsul sau serviciul este suficient de 
important, prețul nici nu intră în discuţie. 

Mulţi agenți de vînzări şi directori consideră că poten- 
tialii clienți sînt interesați doar de un preţ cît mai mic. Dar 
prețul este întotdeauna relativ la ceea ce vindeti și la cele- 
lalte produse disponibile. Cînd un client spune „Aveti pre- 
turi prea mari”, de obicei sugerează că sînt prea mari în ra- 
port cu calitatea oferită. Cel mai important aspect este 
raportul dintre calitatea produselor oferite și avantajul pe 
care-l dorește clientul. 

Cînd vă câștigați reputaţia de a fi unul dintre cei mai 
buni oameni din domeniul dvs., veți cîștiga mult mai bine 
decît media. Veţi fi întotdeauna solicitat. Veţi afla foarte 
curînd că oamenii își doresc mai mult decît orice rezultate 
de calitate, nu un preț redus. 


Fiţi pregătit så munciţi din greu 


Pe lîngă calitate, trebuie să fiți pregătit să munciţi din 
greu. Eforturile sînt un aspect esenţial al oricărui succes 
durabil. Obiceiurile profesionale bune merg mînă-n mînă 
cu așa-zisul noroc. Se pare că oamenii care lucrează bine și 
eficient, obţinînd numeroase rezultate valoroase, la ter- 
men sau chiar mai repede, se bucură de foarte mult „no- 
roc”. În plus, le ies în cale ocazii de a obține rezultate de 
valoare tot mai numeroase. 

În orice organizație, toată lumea știe cine muncește cel 
mai mult. Toată lumea știe cine e pe locul doi în această 
privință, pe locul trei și aşa mai departe. Cei care muncesc 
cel mai mult se bucură întotdeauna de cel mai mult respect. 

Imaginaţi-vă că firma dvs. a încheiat un contract cu o 
companie de experți în eficiență care urmează să discute 
cu toți angajaţii. Experții vor cere fiecărei persoane să-și 
evalueze colegii, începînd de la cel pe care îl consideră cel 
mai conştiincios pînă la cel care muncește cel mai puțin. 
Aceste cercetări vor fi adunate și sintetizate într-un raport 
ce va fi prezentat conducerii. Este posibil să aflați că prac- 

tic toți angajaţii firmei au aceeași părere cu privire la cele 
doyă extreme și la toate poziţiile intermediare. 

Aproape întotdeauna, oamenii care ajung în funcții im- 
portante sînt cei mai muncitori și cei mai devotați din do- 
meniul respectiv. Ei caută permanent oameni cu care se 
aseamănă. Într-adevăr, cine se aseamănă se adună. Cea 
mai rapidă metodă de a atrage atenţia și sprijinul persoa- 
nelor care vă pot ajuta este să vă formați reputația de a fi 
unul dintre cei mai muncitori oameni din organizație. 


Majoritatea oamenilor sînt leneși 


Din nefericire, majoritatea oamenilor sînt leneși. Fac 
doar atit cît trebuie ca să nu fie dați afară. Uneori se poar- 
tă de parcă ar avea dreptul la o slujbă, indiferent dacă își 
fac treaba bine sau prost. După al doilea război mondial 
creșterea continuă a nivelului de trai a avut ca urmare 
două sau trei generații de angajați care au crestut cu ideea 
că pot să-și facă treaba pe jumătate și să ia salariul întreg. 

Din cauza degradării sistemului educațional, astfel 
încît numărul redus de cursuri a fost însoțit de promova- 
rea pe criterii sociale, mulți oameni au reușit să ajungă din 
clasa întîi pînă într-a douăsprezecea, și chiar să meargă la 
facultate, fără să muncească prea mult pentru a-și lua di- 
ploma. Cînd au început să lucreze, pur și simplu au conti- 
nuat să facă ceea ce făceau de ani de zile. 


A pierde vremea e un obicei universal 


Conform unui studiu efectuat de Robert Half Interna- 
tional!, omul obișnuit lucrează mai puțin de 50% din tim- 


! Companie specializată în servicii de consultanţă și resurse umane. Fon- 
dată în 1945, compania are în prezent peste 325 de filiale în America de 
Nord, Europa, Australia și Noua Zeelandă. (N. red.) 

pul pentru care este plătit. Chiar și directorii cărora li s-a 
păstrat anonimatul au recunoscut că în 50% din timpul pe- 
trecut la birou fac lucruri care n-au nici o legătură cu sluj- 
ba lor sau cu compania. Media fiind de 50%, înseamnă că 
jumătate sînt deasupra și jumătate sub linia de mijloc. 
Așadar, mulți oameni pierd chiar mai mult de 50% din 
timp. 

Principalul mod de a pierde vremea sînt conversațiile 
cu colegii. Conform studiilor, angajații pierd 37% din tim- 
pul fiecărei zile de lucru în conversații banale cu colegii. 
Celelalte 13 procente au drept cauze întirzierile de dimi- 
neață și plecarea mai devreme acasă, pauzele îndelungate 
de cafea și de prînz, convorbirile telefonice în interes per- 
sonal. Americanul de rînd își începe ziua de muncă abia 
pe la 11. Pînă atunci bea cafea, citește ziarul, verifică poșta 
electronică, vorbește cu colegii și dă cîteva telefoane în in- 
teres personal. 

De curînd am realizat un interviu pentru televiziune 
despre gestionarea timpului și eficiența personală. Cînd 
am ajuns la sediul lor, am fost condus prin birouri și came- 
ra de control. Dintre cele 12 persoane pe lîngă care am tre- 
cut, numai două lucrau. Celelalte vorbeau despre familie, 
prieteni sau meciuri de fotbal, citeau ziare, beau cafea sau 
se uitau pe fereastră. Iar aceasta era situația într-un sector 
privat, competitiv. Închipuiţi-vă doar care sînt standarde- 
le de lucru în organizațiile birocratice de stat sau în cele 
guvernamentale! 


Angajaţii irosesc timpul cu sarcini minore 


Chiar mai rău este că atunci cînd nu pierd vremea, oa- 
menii lucrează de obicei la sarcini neînsemnate — iar în 
plus, sînt ineficienți. Prin urmare, obţin foarte puţine re- 
zultate. Lucrurile importante se tot adună, iar ei abia se 
descurcă. Cînd presiunea solicitărilor crește, aleargă să-și 
termine treaba și o fac de mîntuială. Conform estimărilor, 

25% din cheltuielile oricărei firme sînt destinate refacerii 
produselor, serviciilor sau sarcinilor efectuate necorespun- 
zător. 

Angajatul de rînd din America începe să se pregăteas- 
că de plecare pe la trei și jumătate, chiar dacă programul 
de lucru e pînă la cinci sau cinci și jumătate. În unele firme 
există panouri cu inscripția: „În caz de incendiu, nu intrați 
în panică. Părăsiți clădirea cu aceeași viteză cu care plecați 
în fiecare zi, la sfîrșitul programului.” 


Creaţi-vă o bună reputaţie 


lată o întrebare pentru dvs.: aveți reputaţia de a fi unul 
dintre cei mai muncitori și mai eficienți angajaţi din com- 
panie? Oamenii vă privesc și vă respectă ca pe o persoană 
de vîrf din domeniul dvs.? Primiţi tot timpul sarcini mai 
mari și mai importante, responsabilități mai însemnate și 
mai multe oportunități de promovare decît colegii? Dacă 
răspunsul este negativ, nu credeți că a sosit momentul să 
vă gîndiți serios la viitorul dvs.? Reţineţi, viața nu este o 
repetiție pentru un alt spectacol. 


Legea efortului constant 


Legea efortului constant este un factor cheie al norocu- 
lui. Ea afirmă că orice scop, sarcină sau activitate poate fi înde- 
plinită printr-un efort susținut. 

Puteți realiza aproape orice în viață dacă sînteți dispus 
să munciţi suficient și să perseverați în faţa tuturor obsta- 
colelor și dificultăților, pînă cînd le depășiți. Munca grea a 
fost și va fi întotdeauna cheia adevăratului succes. 

Munciţi tot timpul cit sinteți la lucru 


Scopul dvs. este să fiți o vedetă în domeniul dvs. de ac- 
tivitate. Doriţi să ajungeţi în primii 10% care obțin perfor- 
manţe înalte. Planul dvs. este să vă formați reputaţia unu- 
ia dintre cei mai buni oameni din domeniul dvs. Cheia 
realizării tuturor acestor obiective este să munciti tot tim- 
pul petrecut la lucru! 

Luaţi chiar acum hotărîrea ca atunci cînd mergeţi la lu- 
cru să lucraţi tot timpul. Nu veți pierde vremea cu discuții 
sau citind ziarele. Nu lungiţi pauzele de cafea sau de 
prînz. Nu pierdeţi din timpul de lucru cu telefoane în in- 
teres personal, cumpărături, luatul și dusul hainelor la cu- 
rățat sau verificarea ultimei vînzări. Hotărîţi că efectiv veți 
munci tot timpul cît sînteți la lucru. 

Cînd colegii încearcă să vă împiedice să vă respectaţi 
noua etică profesională și vă întreabă dacă puteţi vorbi cu 
ei cîteva momente, spuneți-le: „Da, dar nu acum.” Încura- 
jați-i să vă vorbească înainte sau după orele de lucru ori în 
pauza de prînz. Dar pînă atunci spuneți-le: „Acum trebuie 
Să mă întorc la treabă!“ 

Repetati tot timpul în sinea dvs., ca pe o comandă po- 
zitivă pe care o imprimaţi în profunzimea subconștientu- 
lui, următoarele cuvinte pline de forță: „Înapoi la treabă! 
Înapoi la treabă! Înapoi la treabă!” 

La început nu vă va fi ușor să munciți în acest fel. Cînd 
nu vă mai pierdeţi timpul cu colegii, aceștia vor face tot 
posibilul ca să vă tragă în jos, la nivelul lor. Angajamentul 
dvs. de a vă merita salariul și de a munci mult întreaga zi 
va suna ca o ameninţare. (În organizațiile cu sindicate pu- 
ternice poate fi și mai rău. Se insistă atît de mult asupra 
unor performanţe medii de lucru, încît angajații cu o pro- 
ductivitate înaltă sînt pedepsiţi și chiar concediați, pentru 
că aruncă o lumină proastă asupra celorlalți.) 

Cu toate acestea, trebuie să perseverați în hotărîrea dvs. 
Cînd vă formați o reputație de om muncitor, care lucrează 
întreaga zi, nu numai că veți realiza mai mult, dar veți 

avea și mai multe șanse. Veţi începe să fiți plătit mai bine 
și promovat mai repede decît oricine altcineva. 


Dublatți-vă și triplaţi-vă venitul 


Odată ce ați decis să deveniți cel mai bun și mai harnic 
angajat din organizația dvs., curînd veți obține rezultate 
duble sau triple faţă de ceilalți. Folosind o serie de metode 
și tehnici garantate pentru sporiera eficienţei, rezultatele și 
valoarea muncii dvs. vor crește atît de spectaculos, încît cei 
din jur vor fi uluiţi. Cînd începețţi să folosiţi aceste tehnici, 
care sînt practicate de cei mai performanti și mai bine plă- 
titi oameni din toate companiile, veți avea realizări mai 
mari, obținute cu mai puţin efort și vă veți bucura de mai 
mult timp liber decît vă puteți imagina acum. 


Gestionarea timpului și performanţele 
personale 


Trebuie să cunoaşteţi o serie de principii-cheie referi- 
toare la timp. În primul rînd, timpul este ceva fix. Nu este 
asemenea unui elastic pe care să-l puteți alungi. În plus, se 
scurge în mod inevitabil. Aceasta este o lege a naturii la 
care trebuie să vă adaptați, pentru că nu poate fi schimbată. 

Timpul este limitat și nu puteţi obține mai mult. Dar cu 
toții avem 24 de ore pe zi. lar calitatea vieții dvs. va fi in- 
fluențată de modul în care folosiţi aceste ore. 

lată un aspect important. Adevăratele dvs. valori şi 
convingeri se reflectă în felul în care vă folosiți timpul. 
Pentru a înţelege cît de important este un lucru, măsurați 
timpul pe care sînteți dispus să-l investiţi în el. Deciziile 
dvs. privind felul în care vă petreceți timpul dezvăluie 
cine sînteți în realitate, ce vreți cu adevărat și încotro vă În- 
dreptați. 

La început, aveţi bani puțini și timp din belșug. Dacă 
munciți din greu, economisiți permanent 'și faceţi investi- 
tii chibzuite, veți ajunge să aveți timp puțin, dar foarte 
mulţi bani. În viaţă trebuie să faceţi tîrguri. Vă schimbaţi 
timpul pe rezultate și recompense. În orice moment, vă 
puteți examina situaţia actuală și veți afla cît de bine v-aţi 
investit timpul în trecut. 

Un comerciant foarte bun va dispune de o mulțime de 
bani în jurul vîrstei de 40 de ani, la aproximativ 20 de ani 
după ce a început să lucreze. O mare parte din timp l-a in- 
vestit în educație. Și-a investit timpul în dobîndirea anumi- 
tor aptitudini. Și-a folosit timpul pentru a-și propune sco- 
puri și a-și planifica viața. Şi-a investit timpul în 
dezvoltarea personală și profesională. Prin urmare, acum 
poate să-și schimbe timpul pe un venit ridicat. Acesta tre- 
buie să fie și scopul dvs. 


A economisi și a cheltui 


O altă lege esenţială a timpului este că nu poate fi eco- 
nomisit, ci doar „cheltuit“. Trece foarte repede, indiferent 
ce faceți. Singurul aspect pe care îl puteți controla este ges- 
tionarea timpului. Puteţi să luaţi din timpul alocat preocu- 
părilor mărunte și să-l investiţi în activități importante, 
dar nu vă puteți face rezerve de timp. 

Oamenii se bucură de succes pentru că în cea mai mare 
parte a timpului se ocupă de lucruri însemnate. Întreprind 
multe activități care-i conduc mai rapid către țelurile lor. 
Cauza realizărilor modeste și a eșecurilor este faptul că oa- 
menii fac lucruri puțin sau deloc importante. Se angajează 
în activități care nu-i conduc spre ceea ce vor cu adevărat. 
Cel mai rău este că deseori pierd vremea cu lucruri care îi 
îndepărtează de scopurile lor. 

Sînteţi liber să alegeți cum. vă petreceți timpul. Dvs. 
aveți controlul. Sînteți pe scaunul șoferului. Sînteți arhitec- 
tul propriului destin. In fiecare clipă, puteţi decide să vă 

investiţi timpul în activități semnificative sau banale. 
Suma alegerilor va determina calitatea vieţii dvs. actuale 
și viitoare. 


Mintea este cel mai productiv instrument 


La începutul carierei dvs., poate ați fost un muncitor 
necalificat sau un funcționar, însă astăzi sînteți un angajat 
cu experiență. Prin urmare, aveți două responsabilități 
majore. În primul rînd, sarcina dvs. este să stabiliți ce e de 
făcut, nu cum trebuie făcut. În al doilea rînd, nu sînteți eva- 
luat în funcţie de activitățile dvs., ca un muncitor în fabri- 
că, ci în funcţie de rezultatele dvs. Interesul dvs. este să vă 
concentrați asupra rezultatelor cuantificabile pe care tre- 
buie să le obţineţi. 

Cel mai important este să identificați cu precizie, în 
avans, ce anume trebuie făcut, precum și prioritatea sarci- 
nilor. Apoi trebuie să vă îndepliniţi sarcinile în ordinea pe 
care ați stabilit-o. Secretul unei productivități personale ri- 
dicate constă în realizarea celei mai importante sarcini a 
momentului, indiferent despre ce activitate este vorba. În 
crearea propriului viitor, este esenţial să vă impuneți 
această disciplină de lucru. 


Elementele succesului personal 


Elementele succesului personal au fost analizate de-a 
lungul întregii istorii a omenirii, începînd cu scrierile pri- 
milor filozofi, datînd din jurul anului 500 î. Cr. Însă nicio- 
dată studiile privind caracteristicile oamenilor de succes 
nu au fost atit de numeroase și de bine documentate ca în 
ultimul secol. 

Dr. Edward Banfield, cercetător la Harvard University, 
a descoperit, bazîndu-se pe mai mult de 50 de ani de cer- 
cetări, că succesul se întemeiază în mare măsură pe atitu- 

dine. Ca și alți savanţi, dr. Banfield subliniază că cea mai 
mare influență asupra evenimentelor exterioare o are 
atitudinea individului faţă de timp. Atunci cînd luaţi deci- 
zii-cheie, dvs. gîndiți pe termen scurt sau pe termen lung? 

Dr. Banfield a ajuns la concluzia că oamenii cu perspec- 
tive pe termen lung, așa cum i-a numit, au în mod invaria- 
bil mai mult succes decît cei cu o viziune pe termen scurt. 
Oamenii cu perspective pe termen lung își iau deciziile de 
fiecare zi în funcţie de realizările pe care vor să le obțină în 
viitorul îndepărtat. Prin urmare, în prezent iau hotăriri 
care au mai multe șanse să le asigure viitorul pe care și-l 
doresc. Regula este: perspectiva pe termen lung îmbunătățeș- 
te capacitatea de a lua decizii pe termen scurt. 

Pentru a vă dezvolta o viziune pe termen lung, imagi- 
naţi-vă cum ar arăta pentru dvs. viața ideală peste 10 sau 
20 de ani. Proiectaţi pe ecranul minții o imagine perfectă a 
vieții dvs. Apoi reveniți în prezent și întrebați-vă: „Ce tre- 
buie să fac acum ca să încep să creez viitorul pe care-l do- 
resc cu adevărat?” Planificaţi-vă scopurile, prioritățile și 
activitățile în funcţie de condiţiile necesare realizării obiec- 
tivului dvs. 

Mai puţin de 3% dintre americani au perspective pe 
termen lung. Oamenii care alcătuiesc această minoritate 
ajung în cele din urmă lideri ai firmelor și capi de familie. 
Sînt promovați în posturile-cheie ale multor organizații. 
Ajung să controleze majoritatea banilor și bunurilor din 
țară. Incep de tineri să facă economii și investiții, iar cînd 
se pensionează — sau cu mult timp înainte — sînt inde- 
pendenți financiar. Devin cei mai respectați și mai influ- 
enţi oameni din comunităţile lor. 

Cheia perspectivei pe termen lung este cuprinsă în cu- 
vîntul sacrificiu. Aminarea satisfacției a fost întotdeauna 
secretul progresului economic și personal. Disponibilita- 
tea de a vă angaja în sacrificii pe termen scurt pentru a vă 
bucura de succes și siguranţă pe termern lung reprezintă 
cheia fericirii și prosperității. Refuzul de a amîna satisfac- 

tiile și incapacitatea de a vă abține să cheltuiţi tot ce cîști- 
gați, ba chiar puțin mai mult vă duce la o viață plină de 
griji materiale și în ultimă instanţă, la un eșec financiar total. 


Cel mai important cuvint 
care asigura succesul 


Cuvîntul esențial în obținerea succesului este concentra- 
rea. Capacitatea de a vă concentra cu precizie asupra celor 
mai importante priorități pînă cînd vă îndepliniți țelul are 
un impact mai mare asupra realizărilor dvs. decît orice 
alte posibile calități. 

Puteţi fi cel mai strălucit profesionist din domeniul dvs. 
Puteţi fi o persoană foarte elegantă, bine educată, extrem 
de comunicativă și înconjurată de nenumărate oportuni- 
tăți. Însă, dacă nu vă puteţi concentra, toate aceste calități 
se irosesc în zadar. Veţi pierde mereu, chiar și în fața unui 
om mediocru, dar care este capabil să se concentreze asu- 
pra priorităților sale. 

Capacitatea de a stabili priorităţi clare reprezintă baza 
unei bune gestionări individuale. Eforturile risipite și eșe- 
curile au drept cauză prioritățile prost definite și greșit di- 
recționate. Orice reușită este rezultatul capacităţii de a se- 
lecta priorități în mod inteligent şi de a persevera în 
îndeplinirea celei mai importante sarcini. 

Lumina soarelui este caldă și blîndă, dar dacă este con- 
centrată într-un singur punct cu ajutorul unei lupe, poate 
să încălzească cu intensitate și să genereze o flacără puter- 
nică. Un bec mic răspîndește o lumină slabă, poate insufi- 
cientă pentru a citi, dar atunci cînd este concentrată într-o 
rază laser, lumina poate tăia oţelul. La fel funcționează sta- 
bilirea priorităților. Cînd învățați să vă alegeți cea mai im- 
portantă activitate și vă concentrați exclusiv asupra ei, în- 
cepeți să realizaţi lucruri incredibile. 

Puterea prioritaţilor personale 


Există mai multe etape pentru stabilirea priorităților. 
Aceste tehnici vă vor permite să realizați mult mai multe 
decît oamenii din jurul dvs. Prima dintre ele se referă la 
obiceiul de face o listă de activităţi și sarcini înainte de a în- 
cepe. Simpla alcătuire a unei liste vă va spori productivi- 
tatea cu 25% sau mai mult, încă de la prima încercare. 

Cei mai eficienți administratori ai timpului și cei mai 
productivi oameni utilizează liste. La fel cum nu plecați la 
magazin fără o listă de cumpărături, nu trebuie niciodată 
să vă începeți ziua fără o listă scrisă a lucrurilor pe care 
vreți să le realizați. 

Există mai multe tipuri de liste. Prima este o listă prin- 
cipală, care reprezintă esenţa oricărui program de gestiune 
a timpului și care include obiectivele pe care vi le propu- 
neți în viitorul apropiat. Cînd vă propuneţi un nou tel, îl 
treceţi pe lista principală ca să nu-l uitaţi. Lista aceasta 
poate conține sute de intrări, dintre care unele sînt planifi- 
cate abia peste cîțiva ani. 

A doua listă este lista lunară, care constă din cele mai 
importante sarcini pe care trebuie să le îndepliniţi în luna 
următoare. Ea însumează toate responsabilitățile și proiec- 
tele dvs.; și poate include elemente de pe lista cu scopuri 
pe termen lung. 

A treia listă necesară este lista săptămînală. Aceasta este 
o versiune mai rafinată a listei lunare, referindu-se la sar- 
cinile pe care vreți să le îndepliniţi în săptămîna curentă. 

Lista finală și cheia productivității maxime este lista zil- 
nică. Aceasta reprezintă o schemă completă a zilei curente, 
de dimineață pînă seara. Ea este un plan organizat pe ca- 
re-l puteți urma pentru un maximum de performanţă și 
productivitate. Este asemenea unei piste pe care alergaţi 
pentru a parcurge o distanță cît mai mare, într-un timp cît 
mai scurt. 

Începeți întotdeauna ziua, săptămîna și luna cu o listă. 
Faceţi liste pentru orice. Gindiţi pe hîrtie. Toţi oamenii pro- 

ductivi gîndesc cu creionul în mînă. Ei alcătuiesc liste pen- 
tru tot ce au de făcut. 

Pdanificați dinainte fiecare zi. Organizați-vă planul de 
parcă aceasta ar fi cea mai importantă zi din viața dvs. și 
fiecare minut este prețios. Nu faceți greșeala să începeți cu 
cea mai plăcută sau mai ușoară activitate. Gîndiţi înainte 
de a acționa, apoi munciti bine și eficient. 

Pentru a evalua performanţa unei companii sau a unor 
acțiuni, specialiştii măsoară profitul în funcție de investiți- 
ile realizate. În ce privește eficiența personală, măsurați-vă 
profitul în funcție de timpul investit. Recompensele dvs. 
în viață vor fi o reflectare a venitului pe care-l obţineţi în 
schimbul minutelor și orelor pe care le investiţi în fiecare 
zi. Scopul dvs. trebuie să fie acela de a obține cel mai mare 
profit posibil, în tot ceea ce faceți. 

Alcătuiţi o listă pentru fiecare zi, de preferinţă în seara 
precedentă. Aceasta permite subconștientului să se ocupe 
de anumite sarcini în timp ce dormiți. Ordonaţi lista în 
funcție de priorități. Decideţi în ce ordine vă veți îndeplini 
sarcinile, în funcție de valoarea lor și de pregresul pe care 
îl veți înregistra în atingerea obiectivelor dvs. 


Stabiliti ordinea evenimentelor 


Gestionarea timpului este procesul prin care stabiliți ordi- 
nea evenimentelor din viața dvs. şi se bazează pe capacitatea 
dvs. de a decide ce veți face mai întîi, ce veți face în continua- 
re și ce nu veți face deloc. Dacă alegeți sau modificaţi ordi- 
nea evenimentelor, puteți controla direcția vieții dvs. 

Poate cea mai cunoscută tehnică de gestionare a timpu- 
lui este regula 20/80. Această regulă afirmă că 80% din va- 
loarea oricărei liste de activităţi este conținută în 20% din 
elementele de pe listă. În unele cazuri, 90% din valoarea 
listei va fi reprezentată de 10% din activități. Un element 
dintr-o listă cu 10 articole poate fi mai important decît toa- 
te celelalte nouă. Capacitatea dvs. de a decide care sînt sar- 

cinile situate în primele 20% vă determină în mare măsu- 
ră productivitatea și performanţa. 


incepeţi cu cea mai importantă sarcină 


Nu cedați niciodată tentatiei de a rezolva mai întîi lucrurile 
mărunte. Odată ce aţi identificat cele 20% dintre sarcini 
care vă vor aduce cele mai valoroase rezultate, începeți cu 
cea mai importantă dintre ele. Dacă porniţi cu ideea de a 
rezolva mai întîi lucrurile neînsemnate, acestea vor tinde 
să se înmulțească. La sfîrșitul zilei, veți descoperi că vă 
ocupați în continuare de mărunțișuri, iar sarcinile şi res- 
ponsabilitățile importante încă vă mai așteaptă. 


Evaluaţi consecinţele 


Potenţialele consecinţe ale oricărei acţiuni îi determină 
prioritatea. O sarcină care poate avea consecințe insemna- 
te pentru viața sau munca dvs. este o prioritate majoră. O 
activitate care aduce prea puţine rezultate sau chiar deloc 
are prioritate scăzută. 

O sarcină principală, importantă pentru firma și clien- 
tii dvs. are prioritate absolută. Îndeplinirea sau nerealiza- 
rea ei poate avea consecințe semnificative. După aceeași 
regulă, dezvoltarea personală are prioritate însemnată. 
Consecințele pe termen lung ale progresului înregistrat în 
cariera dvs. pot fi extraordinare. 

Pe de altă parte, a bea o cafea ori a merge să luaţi masa 
cu colegii nu are nici un fel de consecințe dorite. Puteţi să 
beti cafea și să prînziți cu prietenii 40 de ani de acum înco- 
lo fără să vă intluenţați nivelul realizărilor sau al venitului — 
poate doar în rău. 

Metoda ABCDE de gestionare a timpului 


Înainte de a începe, gîndiți-vă întotdeauna la posibilele 
consecințe. Ce consecințe va avea faptul că faceți sau nu 
faceți ceva? Metoda ABCDE poate fi extrem de utilă în 
această privință. 

Luaţi-vă lista de activități zilnice și notati cîte o literă 
(A,B, C, D sau E) în faţa fiecărui articol. O activitate nota- 
tă cu A este absolut necesară. Realizarea ei va avea conse- 
cinte importante pentru viața și cariera dvs., căci oamenii 
se bazează pe ea și se așteaptă ca dvs. să o duceți la bun 
sfîrșit. În consecință, reprezintă o prioritate de vîrf. Mar- 
cați cu un A toate sarcinile de pe listă care sînt priorități 
majore, care trebuie neapărat realizate bine și repede. 

Dacă aveți mai multe activități de tipul A, notaţi-le cu 
A-1, A-2, A-3 și așa mai departe. Apoi începeți cu activita- 
tea A-1 și ocupați-vă de ea pînă cînd terminați. 

O activitate de tipul B ar trebui făcută. Indeplinirea ei 
are consecințe de importanță medie. S-ar putea ca pe unii 
să îi supere sau să îi deranjeze dacă o realizați sau nu, dar 
nu este o sarcină la fel de importantă ca un element A de 
pe listă. Faceţi-vă o regulă din a nu vă ocupa niciodată de 
o sarcină B pînă cînd n-aţi terminat cu toate sarcinile A. 

O activitate de tipul C este un lucru pe care poate v-ar 
plăcea să-l faceţi, cum ar fi o pauză de cafea sau de prînz. 
Acestea pot fi activități plăcute, dar fără consecințe poziti- 
ve sau negative semnificative. Conversațiile cu colegii, ci- 
titul ziarelor sau telefoanele în interes personal sînt mă- 
runțișuri plăcute, dar nu au practic nici o consecință pe 
termen lung. 

Un articol notat cu D este un lucru pe care-l poate face 
altcineva. Hotărîţi-vă să delegați altora realizarea- cît mai 
multor sarcini de prioritate scăzută, ca să aveți mai mult 
timp pentru cele cîteva activități cu adevărat importante. 
Ori de cîte ori puneţi pe cineva să scrie o scrisoare, să dea 
un telefon, să completeze un contract sau facă o muncă de 
birou, aceasta înseamnă că delegați altcuiva sarcina res- 

pectivă. De fiecare dată cînd luați masa în oraș, altcineva 
are sarcina de a găti, iar dvs. economisiţi timpul necesar 
pentru preparare și curățenie. Distribuirea sarcinilor este 
unul dintre cele mai eficiente instrumente de economisire 
a timpului. 

Litera E din formula ABCDE se referă la lucrurile pe 
care le puteţi elimina. O metodă excelentă de a cîștiga timp 
este să renunțați complet la anumite sarcini sau acțiuni. 
Nu continuaţi să faceți lucruri care poate au fost importan- 
te în trecut, dar acum nu mai au valoare faţă de alte activi- 
tăți necesare în prezent. 


Stabiliţi-vă priorităţile și „eventualităţile” 


Cînd vă stabiliți priorități — activități pe care trebuie să 
le faceţi mai repede —, stabiliți de asemenea „eventuali- 
tăți” — lucruri pe care le veţi face mai tîrziu sau poate 
chiar deloc. 

În realitate, programul dvs. este deja plin. Dacă sînteți 
la fel ca majoritatea oamenilor, v-aţi planificat deja 100% 
din timp. Prin urmare, pentru a începe o activitate nouă, 
trebuie să renunţați la un obicei vechi. Ca să introduceți 
ceva, trebuie să eliminați altceva. Pentru a porni, trebuie 
mai întîi să vă opriți. Decizia de a renunţa, parțial sau to- 
tal, la anumite activităţi este o metodă extrem de rapidă de 
a vă elibera programul, făcînd loc pentru sarcini mai im- 
portante. 

La ce obiceiuri puteți renunţa? Care dintre activitățile 
actuale nu mai sînt la fel de importante ca în trecut? Pro- 
babil că sînt activități care v-au intrat în obișnuință, însă în 
prezent alte sarcini sint valoroase pentru viața și munca 
dvs. Capacitatea de a renunţa la unele lucruri este un fac- 
tor-cheie al eficienței dvs. ca persoană și al productivității 
la lucru. Care sînt aceste lucruri? 

Cinci întrebări 
« pentru atingerea performanţei 


"Există cinci întrebări-cheie pe care vi le puteți adresa 
permanent pentru a vă menţine concentrarea și pentru a 
obține rezultate mai bune. Dacă vă organizați munca în 
funcție de răspunsurile la aceste întrebări, vă veți valorifi- 
ca talentele și veți deveni mai productiv decit toţi cei din 
jur. Trebuie să folosiţi aceste cinci întrebări în fiecare zi. 

Prima întrebare este: „Care sînt cele mai valoroase acti- 
vități ale mele?“ 

Care din lucrurile pe care le faceţi sînt cele mai valoroa- 
se pentru firma dvs., pentru cariera dvs., pentru viața 
dvs.? Dacă nu sînteți sigur de răspunsul la această întreba- 
re, reflectați puţin. Vorbiţi cu șeful și cu colegii, discutaţi 
cu soțul sau soția. Dacă vreţi să ajungeţi la performanţe de 
vîrf, trebuie să știți cu precizie care sînt aceste activități. 
Nu puteți lovi o țintă pe care n-o vedeţi. Nu puteți avansa 
în cariera dvs. dacă nu sînteți sigur ce trebuie să faceţi ca 
să fiți plătit mai bine şi promovat mai repede. 

A doua întrebare legată de priorități este: „Care sînt zo- 
nele rezultatelor-cheie?“ 

Ce rezultate trebuie să obţineţi pentru a excela în do- 
meniul dvs.? Sînteți complet responsabil pentru zona re- 
zultatelor-cheie. Se află sub controlul dvs. Este ceva speci- 
fic, măsurabil, cu limite de timp. Dacă nu acționați, nimeni 
altcineva nu va munci în locul dvs. Indiferent care sînt 
pentru dvs. zonele rezultatelor-cheie, trebuie să le definiți 
foarte clar și să vă concentrați asupra obținerii unor per- 
formante desăvîrșite în fiecare dintre ele. 

A treia întrebare este: „De ce sînt pe statul de plată?” 

Pentru ce anume sînteți plătit? Dacă ar fi să justificați 
banii pe care-i primiți, cum ați descrie rezultatele pe care 
le oferiţi în schimbul salariului? Alcătuiţi o listă cu toate 
activitățile pe care le faceți la serviciu. Care dintre sarcini- 
le de pe această listă sînt esenţiale pentru a vă îndeplini 
responsabilitățile cu succes? 

Dacă nu știți exact de ce apare numele dvs. pe statul de 
plată, mergeţi cu lista la șeful dvs. și cereți-i să vă aranjeze 
sarcinile în ordinea priorităților. Asiguraţi-vă că ați înțeles 
foarte bine pentru ce activități ați fost angajat și care este 
ordinea importanței lor. Apoi ocupați-vă întreaga zi de 
prioritățile majore. 

A patra întrebare este: „Ce puteți face — dvs. și numai 
dvs. — pentru a schimba lucrurile în bine?“ 

Trebuie să formulați și să răspundeți la această întreba- 
re tot timpul, zi de zi. Veţi găsi întotdeauna un răspuns. 
Există întotdeauna un lucru pe care-l puteţi face numai 
dvs. și care, dacă e bine făcut, va aduce o contribuție valo- 
roasă companiei la care lucraţi. Dacă nu-l faceți dvs., nu-l 
face nimeni. Dar dacă-l faceţi bine, de obicei el reprezintă 
pentru dvs. prioritatea de vîrf, domeniul rezultatelor-che- 
ie și principalul motiv pentru care sînteți plătit. 

Întrebarea finală este: „Cum îmi pot folosi timpul cît 
mai bine în acest moment?“ 

Capacitatea dvs. de a vă adresa și a răspunde la aceas- 
tă întrebare și de a decide să faceți numai acel lucru este 
cheia înaltelor performanțe și a productivității maxime. 
Forţa dvs. de a vă concentra exclusiv asupra celei mai va- 
loroase activități este adevărata măsură a autodisciplinei 
și autocontrolului. 


Dacă ar fi s-o iau de la început... 


Pentru a face mai multe lucruri bune, aplicaţi princi- 
piul „Dacă ar fi s-o iau de la început...“ în toate activități- 
le dvs. Treceți-vă constant în revistă viața și munca, între- 
bîndu-vă: „Dacă ar fi s-o iau de la început, există vreun lucru 
pe care l-as face altfel, știind ceea ce știu astăzi?“ 

Datorită schimbărilor rapide din viaţa dvs., există mul- 
te lucruri de care nu v-aţi mai apuca, dacă ati ști ceea ce știti 
acum şi aţi putea să o luaţi de la început. E aproape impo- 
sibil să preluaţi controlul asupra timpului sau asupra vie- 

tii dvs. dacă vă folosiți timpul și energia în activități sau 
relații pe care astăzi, pe baza experienței prezente, nici nu 
le-aţi mai iniția. Unul dintre cele mai neinspirate moduri 
de a vă folosi timpul este să faceți foarte bine ceea ce n-ar 
trebui să faceți deloc. 

Întrebaţi-vă tot timpul: „Dacă ar fi s-o iau de la început, 
există vreun lucru pe care l-aș face altfel, ştiind ceea ce știu 
astăzi?“ 

Examinaţi-vă slujba sau cariera. Este munca potrivită 
pentru dvs.? Este domeniul pe care l-aţi alege astăzi, pe 
baza experienței din prezent? Dacă nu, ce fel de alegeri ați 
face? 

Examinați-vă relațiile personale sau profesionale. Exis- 
tă vreo relație pe care nu ați iniția-o astăzi, pe baza expe- 
rienţei din prezent? Întreținerea unei relații nepotrivite, pe 
care astăzi nu ați iniția-o din nou este unul dintre cele mai 
nefericite moduri de a pierde timpul. 

Analizaţi în ce vă investiţi timpul, banii sau emoțiile. 
Există vreun lucru care vă ocupă o mare parte din resurse- 
le mentale, emoţionale sau financiare și pe care, știind ceea 
ce știți astăzi, nu l-aţi face din nou? Dacă răspundeți afir- 
mativ, următoarea întrebare este: „Cum pot ieși din această 
situație cît de repede?“ 


Puneţi lucrurile în mișcare! 


Niciodată în istoria omenirii n-a mai existat o perioadă 
în care să știm atitea despre dobîndirea sănătății, fericirii și 
prosperității financiare ca în prezent. Factorul suprem al 
succesului în afacerea și cariera dvs. este capacitatea de a 
obține rezultate cu adevărat semnificative pentru firma la 
care lucraţi și pentru dvs. înșivă. 

Cu cît reușiți să aduceţi o contribuţie mai valoroasă 
companiei dvs. şi lumii, cu atît veţi avea mai multe opor- 
tunități. Veţi progresa mai repede decît alte persoane din 
domeniul dvs. Curînd veţi ajunge în vîrful domeniului 


REZULTATELE DETERMINĂ RECOMPENSELE 239 


dvs. și vă veți bucura de recompensele, recunoașterea și 
prestigiul care însoțesc marile succese. Şi toată lumea va 
spune că ați avut noroc. 


Aplicaţii 


Ce puteți face acum 


1. Întrebaţi-vă în mod constant: „Ce rezultate se aș- 
teaptă de la mine?“ Indiferent de răspuns, con- 
centrați-vă în cea mai mare parte a timpului asu- 
pra acestor rezultate. 

2. Stabiliți priorități în tot ce faceţi; folosiți-vă întot- 
deauna timpul în cel mai eficient mod. 

3. Aplicați principiul ABCDE al stabilirii priorități- 
lor cînd vă alcătuiți lista de activități, înainte de a 
trece la treabă; nu cedațţi niciodată tentaţiei de a 
rezolva mai întîi lucrurile mărunte. 

4. Aplicați principiul „Dacă ar fi s-o iau de la înce- 
put...” în fiecare domeniu al vieții dvs. Există 
vreun lucru de care astăzi nu v-aţi apuca, pe baza 
experienţei dvs. din prezent? 

5. Stabiliți activitățile care sînt cel mai puțin impor- 
tante pentru viața sau munca dvs.; renunțați la 
sarcinile inutile sau neimportante. 

6. Formați-vă o perspectivă pe termen lung în mun- 
că și în viața personală; decideţi unde vreţi să fiți 
în viitor, apoi faceți ce este necesar pentru a trans- 
pune viitorul în realitate. 

7. Gîndiţi-vă cu atenţie la potenţialele consecințe ale 
oricărui lucru pe care-l faceți; capacitatea dvs. de 
a prezice cu acuratețe ce se poate întîmpla este o 
aptitudine mentală esenţială. 

AL ZECELEA PRINCIPIU 
Trăiește clipa! 


„Dacă doriţi cu adevărat să faceţi bine, nu e nevo- 
ie să aşteptaţi pînă cînd veti avea bani; o puteți face 
acum, chiar în acest moment, acolo unde sînteti.” 


James Allen 


Datorita legii probabilităților, norocul este previzibil. 
Această lege este cel mai important factor al succesului. Ea 
afirmă următoarele: cu cît încercați să faceți mai multe lu- 
cruri diferite, cu atît sînt mai multe șanse să încercați lu- 
crul potrivit, la momentul oportun și în modul optim. Iată 
de ce orientarea către acțiune este o caracteristică a tuturor 
oamenilor de mare succes. Cu cît întreprindeți mai multe 
acțiuni, cu atît e mai probabil să aveţi ceea ce alții numesc 
noroc. Cu cît încercați mai mult, cu atît reușiți mai des. 

Orientarea spre acțiune vă impune să vă organizați via- 
ta astfel încît să obţineţi mai multe rezultate într-un inter- 
val de timp mai scurt. Ea se bazează pe acel factor-cheie al 
norocului numit atenție. Cu cît sînteți mai atent, cu atît 
aveți mai multe șanse să fiți conștient de oportunitățile și 
situațiile pe care le puteţi folosi în avantajul dvs. Viaţa 
multor oameni s-a schimbat complet pentru că au remar- 
cat o reclamă ori o povestire dintr-o carte sau o revistă. Da- 
torită atenţiei, au prins o idee genială și au fost primii care 
au transpus-o în realitate. 

Cînd se ivește ocazia, actionați repede 


Peter Thomas, un întreprinzător canadian plin de ener- 
gie și orientat spre acțiune, stătea într-o zi la plajă în Hawaii, 
citind Wall Street Journal. În ziar a observat un anunt din 
partea unei noi companii cu sediul în Newport Beach, Ca- 
lifornia, care oferea francize imobiliare. El știa cîte ceva de- 
spre piața imobiliară și a fost primul care a sesizat posibi- 
litatea de a importa acest concept în Canada. S-a ridicat de 
pe plajă, s-a întors la hotel, și-a făcut bagajele, a prins un 
avion către Los Angeles, apoi a luat un taxi către birourile 
firmei Century 211. 

Directorii întreprinderii Century 21 nu se prea gîndise- 
ră la piața canadiană. Foarte curînd, Peter Thomas a reușit 
să achiziționeze drepturile exclusive pentru Canada pen- 
tru francizele imobiliare Century 21. După cîțiva ani, des- 
chisese deja agenţii Century 21 de la o coastă la alta. Era 
multimilionar și locuia într-o vilă luxoasă cu vedere pano- 
ramică și terasă de unde își privea iahtul ancorat în portul 
de lîngă clădire. 

Mii de oameni au văzut aceeași reclamă și au dat pagi- 
na fără să-i acorde atenţie. Dar un om atent, cu judecată ra- 
pidă și orientat spre acțiune a reușit să profite de ea și să 
cîștige o avere. 


Ocazii sint pretutindeni 


Dacă aveţi impresia că dvs. nu vi se poate întîmpla nici- 
odată așa ceva, greșiți. Asemenea ocazii există pretutin- 
deni în jur, dar dacă nu sînteți atent și conștient de existen- 
ta lor, veți trece pe lîngă ele fără să le observați. 


! Century 21 este cea mai mare organizație de vinzări imobiliare din 
lume (mai mult de 6 600 de filiale și francize în peste 30 de tări) a cărei poli- 
tică de extindere pe plan internațional este vînzarea de francize către organi- 
zaţii de imobiliare locale. (N. red.) 

Acum cîţiva ani, un tînăr s-a hotărît să-și înceapă pro- 
pria afacere. A participat la un seminar Joe Cossman! de- 
spre antreprenoriat. Acolo a aflat că 95% din totalul pro- 
duselor fabricate în țară nu sînt exportate. De asemenea, a 
aflat că în Europa și Extremul Orient apar în fiecare an mii 
de produse noi, total necunoscute în America. 

S-a hotărît să ceară un catalog al producătorilor euro- 
peni care căutau distribuitori în Statele Unite. Știa cîte 
ceva despre grădinărit și cînd a dat peste descrierea unei 
roabe noi, de bună calitate, ușoare şi ieftine, cu un design 
modern, a fost convins că în Statele Unite există o piață 
pentru un astfel de produs. 

A scris imediat companiei respective şi le-a cerut să-i 
trimită o mostră a produsului, pe care a primit-o în scurt 
timp. O lună mai tîrziu, s-a dus cu mostra la un tîrg națio- 
nal de grădinărit. Nu şi-a putut permite un stand propriu, 
așa că a împărțit spaţiul cu un alt fabricant de echipamen- 
te pentru grădină. 

Reprezentanții a trei mari lanțuri de magazine au văzut 
roaba, și-au dat seama că se putea vinde bine și au coman- 
dat în total 64 000 de bucăți. Tînărul a cîștigat 20 de dolari 
de fiecare bucată. Pînă la încheierea tirgului era deja mili- 
onar. În mai puţin de un an, și-a propus un scop, a luat o 
decizie, a trecut la acțiune și a vîndut 64 000 de roabe. 

Există mulți milionari, multimilionari și chiar persoane 
ce cîștigă sute de milioane de dolari care au pornit la drum 
cu o educaţie limitată şi fără experienţă în afaceri. Ceea ce 
au avut în comun a fost obiceiul de a acționa rapid atunci 
cînd s-a ivit ocazia. 

Dacă studiați permanent domeniul în care activaţi și vă 
însușiți aptitudinile esenţiale pentru a avea succes, veți fi 


! Josep Cossman, multimiliardar american legendar, care a intrat în afa- 
ceri fără avere și fără educaţie universitară; ideea primei sale tranzacţii i-a 
venit dintr-un anunţ citit în ziar. În prezent, universități importante din SUA 
predau cursuri bazate pe cărţile lui. (N. red.) 

din ce în ce mai documentat și mai atent. Veţi recunoaște 


. . w . 


Folosiţi strategia impulsului 


Unul dintre cei mai importanți factori ai norocului se 
numește strategia impulsului. Aceasta se bazează pe prin- 
cipiul fizic al inerției. Parafrazîndu-l pe Sir Isaac Newton, 
acest principiu afirmă: „Un om aflat în mișcare rămîne în 
mișcare; e nevoie de mai puțină energie pentru a se mișca 
în continuare decît pentru a se opri și a se pune iar în miș- 
care.” 

De exemplu, să presupunem că aveți nevoie de zece 
unități de energie ca să vă puneţi în mișcare inițial, dar 
apoi sînt suficiente una-două unități pentru a continua 
mişcarea. Însă dacă vă opriți dintr-un motiv oarecare, poa- 
te fi nevoie de încă zece unități de energie ca să vă puneţi 
iar în mișcare. lată de ce mulți dintre cei care se opresc nu 
mai pornesc niciodată. Acest principiu explică de ce oame- 
nii de succes sînt aidoma unor ținte mobile: sînt în conti- 
nuă mişcare. 

Există un citat celebru: „Pe plajele ezitării zac oasele în- 
gălbenite a milioane de oameni care în momentul victoriei 
se odihneau — și astfel au pierdut totul.” 

A-ți menține impulsul e ca și cum ai mentine în rotație 
farfuriile vieții. Atîta vreme cît jonglerul aplică o forță asu- 
pra băţului pe care se află farfuriile rotitoare, acestea se 
vor roti la nesfîrșit. Dar dacă viteza scade sub o anumită li- 
mită, farfuiriile cad de pe băț și spectacolul ia sfîrșit. 

Probabil că vi s-a întîmplat să plecați în vacanță și să vă 
întoarceți după o săptămînă sau două. Vă amintiți cît de 
greu v-a fost să vă întoarceți la lucru și să vă intrați din 
nou în ritm. Uneori, numărul zilelor necesare pentru a vă 
readapta la rutina zilnică a fost egal cu numărul zilelor de 
vacanţă. 

Fiți tot timpul în mișcare. Mentțineti în rotație discurile 
vieții dvs. Faceți în fiecare zi ceva care să vă apropie de țe- 
lul dvs. cel mai important. Luaţi decizia să deveniți o țin- 
tă mobilă, dificil sau chiar imposibil de lovit. 

„Din fericire, cu cît vă mișcați mai repede, cu atît realizați 
mai multe. Dacă acceleraţi ritmul, vor crește și șansele să 
faceți lucrul potrivit pentru persoana potrivită, la momen- 
tul oportun. Puneți-vă în mișcare și nu vă opriți. Păs- 
trați-vă impulsul. Toţi oamenii de succes se mișcă repede. 


Mecanismul de ghidare supraconștient 


Odată ce a fost programat să-și atingă ținta, un proiec- 
til ghidat o va urmări fără greș, indiferent încotro se în- 
dreaptă aceasta. O armă sofisticată, cum sînt rachetele de 
croazieră, se va fixa asupra țintei și își va ajusta continuu 
cursul și direcția pînă cînd o va lovi. Ținta nu poate evita 
impactul cu nici un chip. 

Și dvs. sînteți asemenea unui proiectil ghidat. Aveţi cel 
mai incredibil mecanism de ghidare. Odată ce v-aţi pro- 
gramat să atingeți un obiectiv clar, specific, măsurabil și 
așternut pe hîrtie, mintea dvs. supraconștientă vă ajută să 
depășiți orice obstacol și orice problemă care vi se ivește în 
cale. Atîta vreme cît sînteți în mișcare și mergeţi înainte, vă 
veți atinge scopul, uneori pe căi cu totul neașteptate. 

lată punctul-cheie: nici cel mai sofisticat proiectil ghi- 
dat din lume nu-și poate ajusta cursul sau direcţia în ra- 
port cu ținta dacă nu este lansat. Trebuie să se desprindă, 
să fie în mișcare. 

În mod similar, pentru a vă bucura de succes și pentru 
a vă crea propriul viitor, trebuie să vă lansați către scopul 
dvs. Odată ce vă îndreptați către el, știind foarte bine ce 
vreți, veți primi tot timpul informații care vă vor ajuta să 
vă reglați cursul. Aceste informații, sub forma dificultăți- 
lor şi a obstacolelor, vă permit să vă corectaţi traiectoria. 


TRĂIEŞTE CLIPA! 245 


Prin intermediul ajustărilor, veți reuși să vă atingeți ținta, 
însă este esenţial să fiți tot timpul în mișcare. 


Calitatea deosebită a performerilor 


Există o calitate specială care face distincția între oame- 
nii realizați și cei mai puțin realizați. Această calitate este 
inițiativa. In orice domeniu, performerii dau dovadă de un 
nivel net superior de inițiativă față de oamenii obișnuiți. 
Sînt mult mai dispuși să accepte responsabilități și să trea- 
că la acţiune atunci cînd se ivește ocazia. Sint mai mult ac- 
tivi decît impulsivi. Se mișcă rapid, de obicei fără a sta 
prea mult la discuţii, fără a analiza lucrurile la nesfîrșit și 
fără a aștepta să li se dea voie. 

În cadrul unui studiu, mai mulţi directori de nivel me- 
diu care fuseseră omiși în repetate rînduri cînd se făcuse- 
ră promovări au fost întrebaţi dacă, după părerea lor, 
aveau spirit de inițiativă. Toţi au răspuns că aveau un ni- 
vel înalt de inițiativă și o foloseau în munca lor. 

Apoi cercetătorii le-au cerut să definească termenul 
„inițiativă“. Directorii au caracterizat inițiativa ca fiind: „a 
răspunde la telefon atunci cînd sună, a suna pe cineva ca 
să-i amintească de o întîlnire sau un angajament, a infor- 
ma sau a atenționa pe cineva cu privire la un lucru.“ 

Însă pentru performerii de vîrf, inițiativa are un înţeles 
cu totul diferit. Pentru ei, activitățile obișnuite nu sînt de- 
cît simple îndatoriri de serviciu. Pentru performerii de 
vîrf, a lua inițiativa înseamnă mult mai mult decît a-și face 
datoria. Inițiativa se referă la asumarea riscurilor, a încer- 
ca lucruri noi, părăsirea zonei de confort, eforturi mai mari 
și asumarea unor responsabilităţi pe care omul obișnuit 
le-ar evita. 

La fel se întîmplă și cu dvs. Cu cît demonstrați mai 
mult spirit de inițiativă, cu atît sînt mai multe șanse să fiți 
considerat un angajat de valoare al organizaţiei. Cînd cău- 
taţi tot timpul moduri mai noi, mai rapide, mai bune, mai 

simple și mai convenabile de a vă servi compania și clien- 
tii, veți atrage ușor atenția oamenilor care vă pot ajuta. 


E 


incercaţi mai multe variante 


Amoco Petroleum este o companie petrolieră impor- 
tantă care se bucură de reputația de a deține mai multe re- 
zerve de petrol și de benzină decît orice altă firmă din do- 
meniu. Președintele a fost întrebat odată cum se explica 
succesul firmei lui în cercetare și dezvoltare, comparativ 
cu alte companii. A răspuns că există motiv foarte simplu. 
Toate firmele aveau condiţii de folosire a terenurilor iden- 
tice, studii geologice similare, ingineri și echipamente de 
foraj asemănătoare. După părerea președintelui, motivul 
pentru care Amoco o luase înaintea altor companii era că 
„Săpau mai multe găuri“. Nu era nici un miracol. Forau 
mai multe puțuri și prin urmare, descopereau mai mult 
petrol. 

Cu cît vă mișcați mai repede, cu atît veți avea mai mul- 
tă energie. Cu cît vă intensificați ritmul, cu atît vă veți 
spori experiența. Dacă sînteți mai rapid și acumulați mai 
multă experienţă, veți deveni mai competent și mai încre- 
zător. luțind pasul, veți parcurge distanțe mai mari și veți 
întilni mai mulți oameni. Cu cît încercați mai multe va- 
riante, cu atît sînt mai multe șanse să găsiți un zăcămâînt de 
petrol! 


Ocupaţi-văâ de sarcinile-cheie 


Studiindu-i pe șomerii care își căutau un nou loc de 
muncă, cerectătorii au făcut o descoperire interesantă. Au 
observat că există două tipuri de șomeri. Sînt cei care își gă- 
sesc repede un post nou, cu un salariu mai bun și cei care 
rămîn fără ocupație perioade îndelungate. 

Una dintre calitățile evidente ale celor care se reanga- 
jează rapid este că pentru ei căutarea unui nou loc de 
muncă reprezintă o activitate cu normă întreagă. Se tre- 
zesc devreme și pornesc la treabă. Muncesc din greu toată 
ziua. Studiază tot timupl anunţurile, dau telefoane, trimit 
CV-uri şi se duc la interviuri. Își fac 30-40 de relaţii pe săp- 
tămiînă. 

Pe de altă parte, majoritatea șomerilor se duc în medie 
la două interviuri pe săptămînă. Trimit cîteva CV-uri, dau 
anunțuri pe citeva site-uri pe Internet, apoi așteaptă să-i 
sune sau să-i contacteze cineva. 


Asumaţi-vă responsabilitatea 
pentru cariera dvs. 


Nu demult, consilierul unui grup de directori rămași 
fără loc de muncă a observat că la fiecare întrunire săptă- 
mînală, participanţii își petreceau aproape tot timpul plîn- 
gîndu-se de firmele la care lucraseră înainte și învinuin- 
du-i pe foştii lor șefi pentru că îi concediaseră. 

El le-a sugerat ca la întrunirea din săptămîna următoa- 
re, în loc să se plîingă de trecut, care oricum nu putea fi 
schimbat, toată lumea să povestească o experiență poziti- 
vă trăită la unul dintre interviurile din ultimele șapte zile. 

Peste o săptămînă, la întrunire au apărut doar doi din- 
tre cei 16 foști directori. Cînd i-a sunat pe ceilalți ca să afle 
de ce n-au venit, a aflat că nici unul dintre aceștia nu avu- 
sese programat nici un interviu în săptămîna precedentă. 
Își petrecuseră tot timpul uitîndu-se la televizor sau învîr- 
tindu-se prin casă. Consilierul și-a dat seama că motivul 
atitudinii lor negativiste era faptul că nici unul dintre ei nu 
se ocupase în mod activ de problemă, vorbind cu oameni 
și căutînd noi oportunități. 

Asumaţi-vă riscuri în mod inteligent 


e 


Cînd îi studiați pe oamenii de succes, descoperiţi că toti 
își asumă riscuri calculate. Nu merg la cazinouri și nu-și 
cumpără bilete la loterie. Nu le plac jocurile de noroc. Dar 
întotdeauna sînt dispuși să-și asume riscuri inteligente în 
urmărirea propriilor scopuri. Sînt conștienți că există șan- 
se să piardă, dar știu că pot influența rezultatele prin pro- 
pria inteligenţă și abilitate. 

Frica de eșec și de respingere reprezintă cel mai mare 
obstacol în calea succesului. Teama de eșec îi împiedică pe 
oameni să încerce să facă ceva. Frica de respingere, frica de 
a auzi cuvîntul nu îi paralizează. Îi face să găsească tot fe- 
lul de scuze și justificări elaborate pentru a evita să stea de 
vorbă cu oamenii. 

Cînd vă asumaţi riscuri, trebuie să ieșiți din zona de 
confort, fără a avea nici o garanție că veţi reuși. Dar dacă 
vă asumaţi riscuri calculate, în cele din urmă vă veţi de- 
păși frica de eșec și veți ajunge să simțiți fiorul realizării. 
Foarte curind, emoția realizării care ia naștere din asuma- 
rea riscurilor va deveni pentru dvs. o necesitate. Pe măsu- 
ră ce vă apropiaţi tot mai repede de scopurile dvs., deve- 
niți tot mai încrezător și mai competent. 

Cu cît aveţi o atitudine mai optimistă și mai entuziastă 
în legătură cu ceea ce faceţi, cu atît nivelul dvs. de energie 
și ambiţie va crește. Dacă vă mișcați mai repede, vă veţi ac- 
tiva progresiv forțele mentale. Cînd vă străduiți tot timpul 
să vă atingeţi scopurile, supraconștientul lucrează 24 de 
ore pe zi pentru a atrage către dvs. oamenii și oportunită- 
tile necesare. 


Cele șapte secrete ale orientării spre acţiune 


Există șapte metode prin care vă puteți spori imediat 
productivitatea, performanţa și rezultatele. Acestea sînt 

tehnici practicate de cel mai bine plătiți oameni din fieca- 
re domeniu. 


Munciţi mai repede 

Primul secret al unei productivități ridicate este să 
munciți mai repede. Măriți ritmul. Mișcaţi-vă repede. For- 
mați-vă un simț al urgenţei. Indiferent ce aveţi de făcut, 
terminați la timp. Treceţi imediat la acţiune. Un ritm rapid 
este esenţial pentru obținerea succesului. 

Repetaţi-vă tot timpul: „Acţionează acum!” Acţionează 
acum! Acționează acum!“ Vă puteți spori productivitatea 
în mod spectaculos dacă decideți să mergeţi și să vă miş- 
cați mai repede, să acţionați cu promptitudine, să luați ho- 
tărîri rapide și să faceți tot ce aveți de făcut. Oamenii de 
succes sînt rapizi și eficienţi. Cei care nu se bucură de suc- 
ces au obiceiul să întîrzie și să amîne lucrurile. Cu cît vă 
mișcaţi mai repede, cu atît veți fi mai norocos. 


1 
. 


Munciti mai mult 


Al doilea secret al unei productivități ridicate este să 
munciļți mai mult. Reputația de om muncitor vă va face să 
ieșiţi în evidență imediat. Majoritatea oamenilor sînt le- 
neși. Nu muncesc prea mult, nici măcar atunci cînd sînt la 
serviciu. Dar cînd căpătați reputația unui om muncitor, 
toată lumea va observa. Eforturile susținute, concentrate 
reprezintă cheia înaltei performante și productivități. 

lată unul dintre paradoxurile muncii la birou: „La lucru 
nu poți să-ți faci treaba.“ Cînd intrați într-un birou, sînteți 
complet absorbit de telefoane, de oameni care vă solicită 
timpul, de întruniri, urgențe neașteptate și o sumedenie 
de alte lucruri care vă răpesc timpul și energia. Seara, de- 
seori simțiți că ați fost ocupat toată ziua, dar că n-aţi reali- 
zat mai nimic. După cum se spune: „Cu cît sînt mai zorit, 
cu atît sînt mai depășit.“ 

Totuși, într-o oră de activitate neîntreruptă puteți reali- 
za mai multe decît în trei ore obișnuite petrecute la birou. 

Dacă începeți cu o oră mai devreme, munciti în pauza de 
prînz și plecaţi cu o oră mai tirziu, ziua dvs. va avea cu trei 
ore mai mult de activitate neîntreruptă, productivă. Aceste 
ore vă vor permite să obţineţi aceleași rezultate pe care un 
altul le-ar obține într-o zi întreagă. Printr-o mică ajustare a 
programului zilei de lucru, vă veți dubla productivitatea, 
performanţele și rezultatele. 


Începeţi ziua în forță 

O participantă ambițioasă la unul dintre seminariile 
mele a pus imediat ideea în aplicare. A început să meargă 
la culcare la ora nouă în fiecare seară și să se trezească la 
patru dimineața. Începea imediat să lucreze în apartamen- 
tul ei. Pînă la ora șapte și jumătate dimineața, termina 
treaba pe o zi întreagă. Cînd ajungea la birou, muncea din 
nou cît pentru o zi întreagă. În cîteva luni, fusese promo- 
vată de două ori și cîştiga cu 50% mai mult decît colegii 
care se angajaseră în același timp cu ea. După doi ani, fă- 
cea parte din conducere și oamenii șușoteau că a avut 
mare noroc; însă „norocul“ şi-l făcuse singură. 

Dacă vă treziți puțin mai devreme și ajungeţi la birou 
cu o oră înaintea celorlalți, vă veţi alătura imediat perfor- 
merilor de vîrf din America. În vînzări e o vorbă binecu- 
noscută: dacă vrei să vorbeşti cu oamenii cei mai potriviti, 
sună înainte să vină secretara. Oamenii cei mai importanți 
ajung întotdeauna mai devreme la birou, de obicei la ora 6 
sau 7 dimineața. Dacă nu vreți să dați peste secretară, aş- 
teptați pînă se închide firma şi sunați la ora 6 sau 7 seara. 
De multe ori, persoana care răspunde la telefon va fi omul 
din vîrful organizaţiei. lar motivul pentru care a ajuns în 
virf este că sosește devreme și stă peste program. 


Nu staţi cu ochii pe ceas 


Orele de program sînt pentru oamenii obișnuiți, cu un 
viitor mediocru, nu pentru oamenii de succes, care vor să 

realizeze ceva în viața lor. Atitudinea dvs. fată de ceas indi- 
că foarte clar dacă aveți sau nu un viitor în ocupaţia curentă. 

Pentru dvs., ceasul trebuie să fie un instrument care 
ține scorul. Cu ajutorul lui puteţi afla cît mai aveți de mun- 
cit pînă la următoarea sarcină sau responsabilitate. Ceasul 
vă reamintește cît timp mai aveţi pînă îndepliniţi cele mai 
importante sarcini. Folosiţi ceasul pentru a vă măsura re- 
zultatele și pentru a ști cît timp mai aveţi pentru a vă mări 
performanţele. 

Oamenii cu un viitor limitat au o altă atitudine faţă de 
ceas. Acesta le arată cînd trebuie să înceapă lucrul și cînd 
se pot opri. Pentru oamenii mediocri, ceasul este un duș- 
man Care-i ține la lucru și nu-i lasă să-și ia pauza de cafea 
sau de masă. Ei se gîndesc că orele de muncă sînt o pier- 
dere, și nu o investiție. Vor să înceapă să lucreze cît mai tîr- 
ziu și să termine cît mai devreme. 


Stabiliți-vă propriul program 

Nu există nici o lege care vă impune să vă ridicați de la 
birou în mod automat la ora pauzei de prînz și să ieșiți pe 
ușă ca să luați masa cu cine se mai nimerește prin preajmă. 
Oamenii de succes nu procedează astfel. Pentru ei, fiecare 
minut contează. Între 12 și 1 după-amiaza, închideți ușa și 
concentrați-vă asupra celor mai importante treburi. Aceas- 
tă oră de lucru neîntrerupt vă va permite să obţineţi rezul- 
tate care ar necesita două sau trei ore în intervalele de lu- 
cru obișnuite. 

Oamenii cu cele mai mari venituri din America — în- 
treprinzători, directori și experți — lucrează în medie 59 
de ore pe săptămină. Rezultă zece ore pe zi, șase zile pe 
săptămînă sau 12 ore pe zi, cinci zile pe săptămînă. În nu- 
meroșii ani în care am studiat oamenii de succes, n-am cu- 
noscut nici o persoană care să fi realizat ceva de valoare lu- 
crînd doar opt ore pe zi. Succesul dvs. în afaceri va fi direct 
proproţional cu numărul de ore lucrate în afara programu- 
lui normal de opt ore pe zi sau de 40 de ore pe săptămînă. 

Cind începeți să munciti cîte 50, 60, 70 de ore pe săptămi- 
nă“și vă folosiți timpul în mod chibzuit, concentrindu-vă 
asupra sarcinilor cu cea mai înaltă prioritate, veți începe să 
luaţi avînt în cariera dvs. 


Ocupaţi-vă de lucruri mai importante 


Al treilea secret al înaltelor performanţe este să faceți lu- 
cruri mai importante. Deoarece aveţi un număr limitat de 
ore în fiecare zi, asigurați-vă că investiţi fiecare minut în 
acele activități care sînt cele mai valoroase pentru dvs. și 
firma la care lucraţi. 

Întrebaţi-vă tot timpul: „Dacă ar trebui să plec din oraș 
pentru o lună și înainte de a pleca aș putea să fac un sin- 
gur lucru, ce aș alege?“ 

Oricare ar fi răspunsul, impuneţi-vă să vă ocupați ex- 
clusiv de aceea sarcină pînă cînd o veţi îndeplini. Concen- 
trarea pe o singură sarcină — cea mai importantă — vă va 
da aripi și vă va ridica nivelul performanțelor. Giîndirea 
dvs. va deveni limpede precum cristalul. Vă veți activa 
mintea supraconștientă și veți avea tot mai multe idei pen- 
tru a realiza lucrurile mai repede. Singura metodă de a 
ajunge în zona performanțelor deosebite este să munciți 
mai repede, mai mult și să vă concentrați asupra activită- 
ților importante. 

Poate ați auzit spunindu-se: „Dacă vreţi ca un lucru să 
fie realizat, dați-l unui om ocupat.” Un om ocupat mun- 
cește într-un ritm mai productiv decît angajatul de rînd și 
realizează de două sau de trei ori mai multe sarcini într-o 
zi decit o persoană care muncește într-un ritm mai lent. 


Faceţi lucrurile la care vă pricepeţi cel mai bine 


Al patrulea secret al performanței și al productivităţii 
este să faceți lucrurile la care vă pricepeți cel mai bine. Astfel, 
nu numai că veți munci cu mai multă plăcere, dar veți și 
termina treaba mai repede. Veţi face mai puține greșeli, iar 
contribuția dvs. va fi mai valoroasă. 

Una dintre cele mai eficiente tehnici de gestionare a 
timpului este să deveniți mai bun la cele mai importante 
lucruri pe care le faceți. Este un factor-cheie al norocului, 
iar motivul este simplu. De vreme ce principalele recom- 
pense și aprecieri se datorează capacității dvs. de a vă în- 
deplini corespunzător cele mai importante sarcini, cu cît 
deveniți mai bun la aceste activită!:, cu atit vă veţi bucura 
de mai multe recompense, aprecieri și oportunități. Dacă 
veți excela în aspectele vitale ale muncii dvs., veți fi mai 
„norocos“ decît oamenii obișnuiți. 


Grupaţi activităţile similare 

Al cincilea secret al unui nivel înalt de productivitate 
este să grupați activitățile similare. Sunați-vă toţi clienţii în 
același timp. Rezervaţi un interval de timp pentru toate 
contactele telefonice cu potenţialii clienți. Completaţi toa- 
te conturile de cheltuieli în același timp. Scrieți scrisorile 
de afaceri una după alta. 

Una dintre cele mai eficiente tehnici de a cîștiga timp, 
în orice domeniu, este așa-numita curbă de învăţare. După 
această teorie, „Cu cît efectuaţi mai multe activități simila- 
re, cu atît mai repede și mai ușor veți îndeplini fiecare ac- 
tivitate ulterioară de acel tip.“ 

Dacă primul set de sarcini identice vă solicită zece mi- 
nute, cel de-al doilea s-ar putea să vă ia doar nouă minu- 
te, cel de-al treilea opt minute, cel de-al patrulea șapte mi- 
nute și așa mai departe. Îndeplinind un set de sarcini 
similare, puteți reduce cu pînă la 20 de procente timpul 
necesar pentru a le efectua pe fiecare separat. Gruparea 
sarcinilor vă permite să economisiţi foarte mult timp, com- 
parativ cu situația în care activitățile ar fi răspîndite alea- 
toriu pe parcursul întregii zile. 

Mulţi oameni nu sînt conștienți de existenţa curbei de 
învățare. Prin urmare, modul lor de a munci este haotic. 
Fac întîi puţin din asta, apoi puţin din cealaltă și așa mai 
departe. Indeplinesc o sarcină de un anumit tip, apoi trec 

la o categorie diferită. Prin urmare, nu reduc niciodată 
timpul de aplicare și nu ating niciodată un nivel înalt de 
productivitate. 


Munciţi în echipă 


Al șaselea secret al productivităţii este să munciti împre- 
ună cu ceilalți. Capacitatea dvs. de a lucra bine și de a face 
parte dintr-o echipă este esenţială pentru dobîndirea suc- 
cesului. Cînd învățați să cooperaţi și să munciti eficient 
împreună cu alţii, într-o echipă în care fiecare persoană 
face lucrul la care se pricepe cel mai bine, veţi avea reali- 
zări de-a dreptul uluitoare. 

În cursul celui de-al doilea război mondial, guvernul 
SUA s-a angajat să construiască așa-numitele Nave ale Li- 
bertății, capabile să străbată Oceanul Atlantic suficient de 
repede pentru a face față flotei germane. Au produs atunci 
o serie de inovații industriale care se folosesc și astăzi, în 
lumea întreagă. În primul rînd, timpul necesar construirii 
unei nave a fost redus de la doi ani la 42 de zile. Apoi, în- 
tr-o incredibilă demonstraţie de cooperare și muncă în 
echipă, toți specialiștii s-au reunit, au alcătuit un plan și au 
construit un vas întreg, gata de lansare, în numai patru 
zile. 

Unul dintre motivele pentru care au reușit să constru- 
iască sute de Nave ale Libertăţii a fost acela că au folosit 
curba de învățare. Au grupat la un loc toate activitățile si- 
milare pentru a lucra mai eficient şi au muncit tot timpul 
ca o echipă unită. Trebuie să căutați ocazii de a aplica și în 
munca dvs. aceleași principii. 


Simplificaţi-vă munca 

Al șaptelea secret al sporirii productivității este să vă 
simplificați munca. Deseori, aceasta se numește reproiectare. 

Reproiectarea și simplificarea activității este un proces 
ușor. Mai întîi alcătuiți o listă cu toate etapele necesare 
pentru a realiza o anumită sarcină, de la început pînă la 

sfîrșit. În al doilea rînd, examinați fiecare etapă și decideți 
dacă este necesară. În al treilea rînd, stabiliți fazele care 
pot fi simplificate și efectuate mai repede. În al patrulea 
rind, căutați etapele care pot fi combinate sau pe care le 
poate face o singură persoană. În fine, căutaţi porţiuni pe 
care le puteți înlătura. Căutați mereu metode de a reduce 
timpul necesar pentru a duce la bun sfârșit întreaga activi- 
tate. 


Reducerea timpului necesar 


Există o tehnică foarte eficientă de îmbunătăţire a pro- 
ductivității, numită comprimarea timpului prin creșterea res- 
ponsabilităților. Ea presupune ca o singură persoană să se 
ocupe de mai multe etape ale unei anumite sarcini. Aceas- 
ta simplifică activitatea în mod spectaculos și sporește 
foarte mult viteza de realizare. 

Iată un exemplu: într-un studiu asupra prelucrării cere- 
rilor pentru polițele de asigurări de viață, cercetătorii au 
descoperit că între momentul în care agentul înregistra o 
cerere și pînă în momentul aprobării sau respingerii ei tre- 
ceau circa șase săptămini. 

Cercetătorii au ales o poliţă și au urmărit-o pe parcur- 
sul diverselor etape necesare pentru a se obține aprobarea 
ei. Au descoperit că în șase săptămîni trecea prin mîinile a 
24 de oameni, dar prelucrarea propriu-zisă a poliței dura 
doar 17 minute. Prin urmare, s-au hotărît să schimbe mo- 
dalitatea de lucru. În locul celor 24 de oameni au rămas 
doar doi. 

Prima persoană urma să verifice fiecare detaliu al cere- 
rii, de la început pînă la sfîrșit. Apoi polița urma să fie tri- 
misă unei a doua persoane, cu mai multă experienţă, care 
avea să verifice ceea ce făcuse prima persoană. Folosind 
această tehnică de comprimare a timpului prin creșterea 
responsabilităților, au reușit să reducă timpul de prelucra- 
re a unei polițe de la șase săptămîni la 24 de ore, trimițind 
agentului rezoluția în aceeași săptămînă. Prin urmare, în 

anul următor volumul asigurărilor încheiate a crescut cu 
multe milioane de dolari. 

În prezent, timpul este cea mai valoroasă resursă din 
viața personală și profesională. Trebuie să vă gîndiți în 
mod constant cum puteţi reduce timpul necesar pentru a 
îndeplini o sarcină. Oamenii capabili să-i servească repede 
pe ceilalți sînt întotdeauna agenții cei mai prețuiți și mai 
rapid promovați din organizaţie. Sînt cei care se bucură cel 
mai mult de noroc. 


Cele șapte secrete ale unui nivel inalt 
de energie 


Energia este un factor-cheie al norocului. Ca să fiți în 
cea mai bună formă, ca să fiți orientat către acțiune, rapid 
și productiv, trebuie să aveţi un nivel ridicat de energie fi- 
zică și mentală. Pentru a putea profita de toate posibilită- 
tile din jur și pentru a vă păstra entuziasmul care vă moti- 
vează să mergeţi înainte, atît pe dvs. cît și pe ceilalți, 
trebuie să vă organizați viața astfel încît să vă simțiți întot- 
deauna foarte bine. 

În prezent știm mai multe decît oricînd despre obiceiu- 
rile sănătoase care ne pot ajuta să ne bucurăm de un nivel 
înalt de energie. lată cei șapte factori-cheie care vă deter- 
mină nivelul de energie fizică și mentală. Trebuie să îi asi- 
milaţi în viaţa de zi cu zi. 


Consumaţi hrana potrivită 


Primul secret al unui nivel ridicat de energei este o ali- 
mentatie corespunzătoare. Pentru a fi în forma cea mai bună, 
trebuie să mîncați hrana optimă, în cantitatea și în combi- 
nația potrivită. Alimentatia dvs. are un impact major asu- 
pra nivelului dvs. de energie, de sănătate și de formă fizi- 
că, asupra somnului și asupra performanțelor dvs. din 
cursul întregii zile. 

Asupra atleţilor olimpici s-au întreprins studii aprofun- 
date pentru a descoperi ce trebuie să mănînce ca să obțină 
performanțe de clasă mondială. Chiar dacă sportivii pro- 
vin din peste o sută de țări, modurile lor de a se alimenta 
au trei lucruri în comun. Trebuie să învăţaţi aceste elemen- 
te și să le aplicaţi în viața dvs. 

În primul rînd, atleţii de la Olimpiade mănîncă foarte 
multe fructe, legume și cereale integrale. Consumă cantități 
mari de paste făinoase și orez, hidrați de carbon complecși 
care se transformă rapid în glucoză și servesc drept com- 
bustibil pentru o înaltă performanţă a trupului și a minții. 

Deoarece organismul dvs. este compus în proporție de 
70% din apă, trebuie să consumați alimente care conțin 
70% apă, cum sînt fructele și legumele. În plus, trebuie să 
mîncaţi produse din cereale integrale cum sînt pîinea de 
grîu integral, orezul nedecorticat și brioşele sau fulgii din 
tărîțe de grîu, pentru a dobîndi vigoarea necesară unui 
trup sănătos. 

A doua componentă a dietei olimpicilor de performan- 
tă o reprezintă proteinele ușoare. Acestea provin din pește, 
carne de pui fără piele, carne de vacă slabă și brînză de 
soia. Aveţi nevoie de proteine cu valoare biologică supe- 
rioară, care refac celulele și vă reînnoiesc rezervele de 
energie. 

În plus, aceste tipuri de proteine au un conținut mai 
scăzut de grăsime decît multe alte alimente. S-a descoperit 
că grăsimea se află la originea a numeroase suferințe fizi- 
ce și probleme de sănătate. Dacă treceţi la o alimentație să- 
racă în grăsimi, veți începe imediat să dați jos kilogramele 
în plus și să cîștigați energie. Dacă în plus consumați mai 
multe fructe, legume și produse din cereale integrale, veți 
dobîndi foarte repede o siluetă zveltă și vă veți simți mult 
mai bine. i 

Al treilea aspect al unei alimentaţii „de performanţă“ 
este să beți multă apă. Majoritatea oamenilor sorb doar cî- 
teva înghițituri. Dar ca să combateți efectele pierderilor 

normale de lichide ce apar în urma activităților zilnice, tre- 
buie să beti în fiecare zi opt pahare de apă de cîte 250 ml. 

În ziua de azi, tot mai mulți oameni poartă cu ei sticle 
de apă oriunde se duc și beau din ele tot timpul. Își hidra- 
tează corpul în mod constant, asigurîndu-și o bună func- 
ționare a organismului; urina va fi transparentă sau gal- 
ben-deschis. De fapt, dacă urina are culoare închisă, 
înseamnă că trupul este deshidratat. Dacă sînteţi deshi- 
dratat, digestia devine mai lentă și obosiţi mai ușor. Dar 
dacă beti cantități mari de apă, veți elimina tot timpul să- 
ruri, toxine şi diverse reziduuri care se acumulează în or- 
ganism și vă încetinesc ritmul activității. Simplul fapt de a 
mări cantitatea de apă consumată în fiecare zi vă va face să 
vă simțiți mult mai bine. 


Evitaţi cele trei otrăvuri albe 


Pe lingă respectarea alimentației olimpicilor, compusă 
din fructe și legume, produse din cereale integrale, protei- 
ne ușoare și multă apă, trebuie să evitați cele trei otrăvuri 
albe 'care cauzează numeroase probleme de sănătate în 
America. Acestea sînt făina albă, zahărul alb și sarea rafi- 
nată. 

Conservele pe care le cumpăraţi de la magazin pot avea 
pînă la 50% sare. Cele mai multe supe instant au mai mul- 
tă sare decît apă. Majoritatea alimentelor din restaurante- 
le fast-food sînt pline de sare sau zahăr, dintr-un motiv 
bine întemeiat. 

Pentru ca mîncarea să nu se strice pe rafturile magazi- 
nelor, cea mai bună metodă este ca ea să fie deja „moartă“ 
cînd ajunge acolo. Astfel nu se va descompune înainte de 
a fi vîindută și consumată. Cea mai bună metodă de a dez- 
activa orice substanţe hrănitoare este folosirea sării și a za- 
hărului. Prin urmare, majoritatea alimentelor conservate 
sau de tip fast-food sînt total inerte. Nu mai au nici un fel 
de valoare nutritivă. Conţin doar sare și zahăr, eventual și 

grăsime, ceea ce duce la retenţie de apă (sarea) sau kilogra- 
me în plus (grăsimile și zahărul). 

În realitate, nu e cazul să mai adăugaţi sare sau zahăr. 
Majoritatea alimentelor pe care le consumați conţin deja o 
cantitate prea mare de astfel de substanţe. Măcar să nu 
adăugaţi sare sau zahăr la ceea ce consumați. 


Produse din făină albă 


În ţările industrializate, declinul sănătății este stîrns le- 
gat de introducerea în alimentaţie a făinii albe, rafinate. 
Făina albă a început să fie folosită mai întîi de clasele su- 
perioare din Marea Britanie și America, în anii 1800. A 
avut succes datorită aspectului ei atractiv. Dar pentru a 
crea făină albă, boabele de grîu întregi trebuie măcinate 
foarte fin şi trebuie înlăturate toate cojile care conţin ele- 
mentele nutritive. Făina rămasă este albită, eliminînd ast- 
fel eventualele substanţe nutrivite rămase. 

Cînd un producător susține că pîinea sa e făcută din 
făină îmbogățită, asta înseamnă că la aluat s-au adăugat 
vitamine înainte de coacere. Ceea ce nu se specifică însă 
este faptul că prin coacere la temperaturi înalte sînt distru- 
se toate vitaminele care au fost adăugate după transforma- 
rea făinii într-o masă inertă prin procesul de albire. 

Doar alimentele pe care le consumați împreună cu pîi- 
nea vă pot oferi o valoare nutrivită. Poate cel mai nefericit 
aspect al obiceiului de a consuma alimente nesănătoase 
este că vă satisfac pe moment pofta de mîncare și nu mai 
aveţi poftă de alimente cu adevărat nutritive. 

Hotărîţi-vă chiar de astăzi să evitați alimentele grase, 
dulci sau sărate și să vă orientați spre o hrană sănătoasă, 
nutritivă. Mîncaţi alimente care vă dau multă energie și 
beți multă apă. Controlați-vă alimentaţia. 


Supravegheaţi-vă greutatea 


Al doilea secret al unui nivel înalt de energie este o gre- 
utate corespunzătoare. O greutate potrivită este esențială 

pentru sănătate, fericire și viață lungă. Cel mai bine este să 
aveți puțin sub greutatea ideală. După cum se spune, nu 
poți fi prea bogat sau prea subțire. 

Unul dintre principalele dvs. scopuri trebuie să fie ace- 
la de a arăta și a vă simţi extraordinar. Pentru început, su- 
pravegheaţi-vă greutatea și aspectul fizic. Dacă nu sinteți 
mulțumit de nivelul de sănătate pe care-l aveţi în prezent, 
trebuie să vă propuneţi anumite obiective pentru săptămi- 
nile și lunile care urmează. 


Controlaţi hrana pe care o consumaţi 


Sînteți pe deplin responsabil de ceea ce introduceți în 
corpul dvs. În prezent, peste 50 de milioane de americani 
sînt supraponderali. Kilogramele în plus sînt una dintre 
cele mai rapide metode de a vă reduce nivelul de energie. 


Exerciţiile fizice sînt esenţiale 


Al treilea secret al unui nivel ridicat de energie sînt 
exercițiile fizice corespunzătoare. Exerciţiile aerobice sînt cea 
mai eficientă activitate pentru a avea energie și o bună for- 
mă fizică. Acestea presupun ca inima să ajungă în așa-zisa 
zonă de antrenament, de trei ori pe săptămînă — adică între 
120 și 160 de bătăi pe minut, în funcţie de vîrstă. Trebuie 
să păstraţi acest ritm cel puțin 20 de minute în fiecare se- 
siune. 

Toate exerciţiile fizice și aerobice de care aveți nevoie se 
pot reduce la o plimbare de trei-patru kilometri, de trei 
pînă la cinci ori pe săptămînă. Puteţi să înotați, să mergeţi 
pe bicicletă, să mergeţi la o sală de fitness sau să alergați. 
Dacă vreți să fiți în cea mai bună formă, exerciţiile fizice 
trebuie să facă parte din stilul dvs. de viaţă, la fel ca hrana 
și somnul. | 

Mușchii trebuie folosiţi în fiecare zi, iar articulațiile tre- 
buie exersate. Trebuie să faceţi în mod regulat exerciții de 
întindere a picioarelor, braţelor și spatelui. Folosiţi greutăți 
ușoare pentru a vă menţine forța și supletea mușchilor. 

Dar în primul rînd, dacă vreți să arătați și să vă simțiți gro- 
zav, trebuie să faceți exerciții aerobice. 

Exerciţiile fizice regulate vă ajută să vă păstraţi un nivel 
înalt de energie și vigoarea absolut necesară pentru a fi 
puternic, vioi şi capabil să munciți continuu pentru a vă 
atinge scopurile. 


Odihniţi-vă şi relaxați-vă 

Al patrulea secret al unui nivel înalt de energie este 
odihna corespunzătoare. Ca să fiți complet odihnit, trebuie să 
dormiţi șapte-opt ore pe noapte. În fiecare săptămînă, tre- 
buie să vă luați o zi liberă, în care nu munciti absolut de- 
loc. E bine să vă luaţi scurte vacanțe de două-trei zile la fie- 
care două luni și cîte o vacanţă de una-două săptămîni pe 
an, în care să vă relaxaţi complet și să uitaţi tot ce e legat 
de munca dvs. 

În primele două zile de după vacanţă, veţi avea o pro- 
ductivitate mult mai ridicată decît dacă ați fi continuat să 
lucraţi. Veţi avea mai multe idei și veți obţine rezultate mai 
bune decît dacă ați fi muncit pînă la epuizare. Odihna și 
distracţia trebuie să fie o parte importantă a stilului dvs. 
de viaţă. 


Luaţi vitamine şi minerale 

Al cincilea secret al unui nivel ridicat de energie este să 
luați suplimente de vitamine și minerale. Indiferent cît mîn- 
caţi şi indiferent ce spun ceilalți, majoritatea alimentelor 
din ziua de azi nu conțin suficiente vitamine și minerale 
esenţiale pentru o bună funcționare a organismului. Oa- 
menii cei mai sănătoși din societatea noastră sînt cei care, 
pe lingă alimentaţia obișnuită, consumă vitamine și mine- 
rale de bună calitate. 

Suplimentele ideale sînt cele provenite din surse natu- 
rale. De obicei, la producerea acestora se folosesc agenți 
chelatori. Poate sînt mai costisitoate, dar vitaminele și mi- 

neralele pe care le conțin se absorb mai ușor în organism 
și vă oferă un nivel ridicat de sănătate și de vitalitate. 

Uha dintre marile descoperiri din ultimii ani este im- 
portanta antioxidanților. Aceste substanţe chimice înlătură 
din fluxul sanguin radicalii liberi — substanțe ce produc 
îmbolnăviri. Antioxidanții se găsesc în flavonoide, legume 
verzi și unele suplimente alimentare de bună calitate. Da- 
torită lor, întregul dvs. organism va funcţiona mai bine. 
Pot avea o contribuţie de seamă la calitatea vieţii și la ni- 
velul dvs. de energie. 


Formaţi-vă o atitudine mentală pozitivă 


Al șaselea secret al energiei este eliminarea emoțiilor ne- 
gative. Acesta poate fi cel mai important lucru care vă asi- 
gură o viață lungă și fericită. Capacitatea dvs. de a vă con- 
centra asupra a ceea ce doriți și de a nu vă gîndi la ceea ce 
nu doriţi vă influențează mai mult decît orice nivelul de 
sănătate și fericire. 

Cu cît vă gîndiţi sau vorbiți mai mult despre persoane 
și situații care vă înfurie sau vă deprimă, cu atît veți de- 
veni mai furios și mai nefericit. Emoțiile negative vă maci- 
nă mintea și trupul. Vă răpesc energia și vă secătuiesc de 
puteri. Vă slăbesc sistemul imunitar și vă fac mai sensibil 
la diverse afecțiuni. Vă obosesc și vă descurajează. Vă sub- 
minează încrederea și entuziasmul, vă reduc capacitatea 
de a munci eficient în domenii importante ale vieții dvs. O 
izbucnire necontrolată de furie poate consuma tot atîta 
energie cît opt ore de lucru. 

Pentru a ţine în frîu tendinţa de a vă plînge și de a cri- 
tica, așa cum fac toți oamenii, uneori, puteți folosi legea 
substituției. Deoarece în mintea conștientă nu poate exista 
decît un singur gînd la un moment dat, pentru a anula un 
gînd negativ trebuie să-l înlocuiți cu unul pozitiv. Poate 
cea mai puternică metodă de a neutraliza furia, frica sau 
îngrijorarea este să afirmați: „Sînt responsabil! Sînt res- 
ponsabil! Sînt responsabil!“ 

Este imposibil să vă asumaţi responsabilitatea pentru o 
situaţie și în același timp să fiți furios. Majoritatea emoții- 
lor negative sînt declanșate de tendința de a învinui. Furia și 
resentimentele implică întotdeauna învinuirea altcuiva. În 
clipa în care încetați să mai dați vina pe alții și începeți să 
vă asumaţi responsabilitatea, emoția negativă dispare. Ac- 
ceptind că sînteți responsabil, vă recăpătați stăpînirea de 
sine. Începeţi să gîndiți din nou limpede și vă acționați 
constructiv pentru a rezolva problema sau pentru a ieși 
din situația respectivă. 

Dacă vă mai supără încă experienţele negative din tre- 
cut, trebuie să exersați principiul iertării, poate cel mai im- 
portant dintre toate deciziile legate de sănătatea mentală și 
dezvoltarea spirituală. Principiul iertării afirmă: „Sănăta- 
tea dvs. mentală se măsoară prin capacitatea de a ierta pe 
deplin pe oricine v-a rănit într-un fel sau altul.“ 

Ori de cîte ori vă gîndiți la cineva cu minie, anulați 
acest sentiment spunîndu-vă: „Il iert sau o iert pentru tot.“ 
Nu e posibil ca în același timp să fiți supărat pe cineva şi 
să-l iertați. În procesul iertării, nu-l eliberaţi numai pe ce- 
lălalt, vă eliberaţi și pe dvs. Nu puteţi să vă asumaţi res- 
ponsabilitatea, să iertați și totodată să păstraţi supărarea. 


` 


Începeţi un program pentru o stare psihică bună 


Al șaptelea secret al unui nivel înalt de energie este un 
„regim“ ge atitudine mentală pozitivă cu o durată de 21 
de zile. Luaţi hotărîrea ca în următoarele 24 de ore să vă 
gîndiți doar la ceea ce vreți și să ignorați temerile și grijile. 
Veţi gîndi și veți vorbi într-un stil pozitiv și optimist de- 
spre țelurile dvs., despre ceilalți oameni și despre tot ce se 
petrece în viața dvs. 

După primele 24 de ore ale acestui „regim mental“, ho- 
tărîți-vă să-l mai ţineţi încă 24 de ore. Spuneţi-vă: „Numai 
astăzi, mă voi gîndi și voi vorbi despre scopurile mele și 
voi refuza să mă gîndesc sau să vorbesc despre posibile 
evenimente neplăcute.” După ce vă concentrați o zi întrea- 

gă numai asupra a ceea ce vreți, repetați procedeul și a 
doua zi. După cea de-a doua zi, faceți același lucru și în 
ziua a treia, a patra, a cincea și așa mai departe, pînă cînd 
veţi fi gîndit pozitiv trei săptămîni încheiate. Acest exerci- 
țin vă va schimba viața. 

Dacă adoptați regimul de atitudine mentală pozitivă de 
21 de zile, oră de oră, zi de zi, situaţie cu situaţie, veți de- 
veni treptat o persoană atît de optimistă, încît veți fi capa- 
bil să vă reveniţi din orice situație dificilă sau negativă. 


Dezvoltaţi-vă la maximum forţa şi energia 

Dacă vă însușiți obiceiurile sănătoase despre care am 
discutat, veți avea mai multă energie și vitalitate. Cu cît 
vorbiți mai mult despre scopurile dvs. și despre lucrurile 
pe care le doriți, cu atît veți avea mai multă forță. Mintea 
dvs. va fi trează și conștientă. Vă veţi simți optimist și 
orientat spre acțiune în orice situație. 

Potenţialul dvs. se va dezvolta. Veţi descoperi că avan- 
sați mai repede decît ați fi crezut vreodată că e posibil. Veţi 
avea mai multe realizări, veţi cîştiga mai mulți bani, vă 
veți bucura de mai multe recompense, de mai multă stimă 
Și apreciere, vi se vor deschide mai multe uși și așa-zisul 
noroc va apărea mai des în viața dvs. 


Aplicaţii 


Ce puteti face acum 


1. Luaţi hotărîrea ca de acum înainte să fiți orientat 
spre acțiune; ori de câte ori vă vine o idee sau aveți 
o nouă sarcină, acționaţi fără întîrziere. 

2. Căutaţi pretutindeni oportunități și cînd găsiți 
una, acționați rapid; o idee bună este suficientă 
pentru a face avere. 

3. Creați și menţineţi impulsul interior; odată ce 
v-aţi pus în mișcare, nu vă mai opriţi. Faceți în fie- 

care zi ceva care să vă apropie de țelurile dvs. cele 
mai importante. 

4. Creați un sentiment al urgenţei în tot ceea ce fa- 
ceți; un ritm rapid este esențial pentru a reuși. Cu 
cît îndepliniți sarcinile mai repede, cu atît vi se 
vor deschide mai multe uși. 

5. Menţineţi-vă un nivel ridicat de energie: îngri- 
jiți-vă sănătatea, mîncați alimentele potrivite, su- 
pravegheaţi-vă greutatea și odihniți-vă bine. 

6. Formaţi-vă reputația unei persoane care munceș- 
te repede și bine; deveniți cunoscut drept un om 
pe care te poți bizui ca să facă lucrurile repede. 

7. Reproiectați-vă tot timpul modul de lucru, cău- 
tind metode de a reduce etapele unei sarcini sau 
ale unui proces pentru a termina mai repede. 

AL UNSPREZECELEA PRINCIPIU 
Caracterul contează 


„Cinstea este primul capitol din cartea înţe- 
lepciunii.” 
Thomas Jefferson 


N 

[hn jurul anului 340 î. Cr., filozoful grec Aristotel a 
enunțat o serie de principii care au devenit fundamentul 
unei mari părți a gîndirii occidentale din următoarele 
două mii de ani. Ideile și viziunile lui originale continuă să 
influențeze și astăzi mentalitatea modernă. O bună înţele- 
gere a ideilor sale de bază vă permite să gîndiţi mai clar și 
să acționați mai eficient decît cei care nu le cunosc. 

Poate cea mai importantă contribuție pe care Aristotel 
a adus-o filozofiei o reprezintă principiul cauzalității. El 
considera că trăim într-un univers ordonat și, prin urma- 
re, tot ce se întîmplă are o cauză. Între toate evenimentele 
există o relaţie cauză-efect. Chiar dacă nu cunoașteţi cau- 
za unui anumit efect, nu înseamnă că ea nu există. Succe- 
sul în orice domeniu se bazează pe descoperirea relațiilor 
cauză-efect dintre lucrurile pe care le faceţi și cele pe care 
le doriți și pe organizarea activităților în conformitate cu 
obiectivele dvs. 


Telul suprem 


Una dintre marile descoperiri ale lui Aristotel a fost 
concluzia sa că orice comportament uman are un scop. Este 

orientat spre obținerea unui anumit rezultat. El afirma că 
tot ce faceți are un motiv, iar dincolo de orice scop mărunt 
sau intermediar se află un scop mai important pe care vă 
străduiți să-l atingeți. Aristotel a fost primul care a decla- 
rat că țelul suprem al fiecărui om este dorinţa de a fi fericit. 

De exemplu, să presupunem că vreţi o slujbă bună. De 
ce? Ca să aveţi un salariu bun. De ce? Ca să aveți destui 
bani. De ce? Ca să vă puteți cumpăra o casă și o mașină și 
să aveți un standard de viață ridicat. De ce? Ca să vă bu- 
curați de relații bune cu ceilalți oameni. De ce? Răspunsul 
final este întotdeauna același: ca să fiți fericit. 

Indiferent ce faceți, țelul suprem este acela de a dobîndi 
propria fericire, indiferent cum ați defini-o. Prin urmare, 
succesul depinde de capacitatea dvs. de a vă organiza via- 
ta, astfel încît să fiți fericit cu adevărat. Eșecul înseamnă 
imposibilitatea de a fi fericit. 

În această privință, singura diferenţă dintre oameni 
este că unii reușesc să fie mai fericiți decît alții. Unii se pri- 
cep la asta, alții nu. Unii oameni fac ceea ce trebuie și ob- 
tin rezultatele dorite. Alții fac alegeri și iau decizii care îi 
conduc la nefericire și la o situație mult mai tristă decît 
dacă n-ar fi făcut nimic. Dar în toate cazurile, oamenii își 
doresc propria fericire. 


Rolul virtuţii în dobiîndirea fericirii 


Aristotel a dus mai departe această viziune profundă și 
puternică. A studiat condiția umană și a ajuns la o altă 
concluzie remarcabilă: „Doar cei buni pot fi fericiţi și doar 
cei virtuoși pot fi buni.“ 

Aceasta este o descoperire majoră în gîndirea umană. 
Imaginați-vă! Puteţi fi fericit numai dacă sînteți un om 
bun și puteţi fi un om bun numai dacă practicați virtuțile 
asociate cu bunătatea. 

Prin urmare, pentru a avea o viaţă fericită, trebuie să vă 
străduiți tot timpul să deveniți mai bun. De fiecare dată 
cînd: realizați cel mai bun lucru pe care-l puteți face, în ini- 
ma dvs. sînteţi fericit. Aveţi mai multă încredere și respect 
de sine. Deveniti mai eficient în relaţiile și în munca dvs. 
În acest sens, virtutea este propria ei răsplată. Este recom- 
pensată prin sentimentele de fericite, mulțumire și forță 
interioară pe care le trăiţi atunci cînd faceți și spuneți lu- 
cruri bune, nobile și adevărate. 


Rolul central al caracterului 


Caracterul este cea mai importantă garanție a norocu- 
lui. Nu există nici o îndoială că atrageţi în viața dvs. oame- 
nii, împrejurările, ideile, ocaziile și resursele aflate în ar- 
monie cu gîndurile care vă stăpinesc. Nu puteți niciodată 
să dobindiţi în exterior ceea ce nu ați cîștigat în interior. 
Lumea dvs. exterioară, conform legii corespondenţei, este 
întotdeauna o reflectare a propriei lumi interioare. 

Dacă vreți să influențați lumea exterioară, trebuie să în- 
cepeți prin schimbarea modului de gîndire și prin repro- 
gramarea subconștientului. Trebuie să clădiți în dvs. o 
structură de valori, credințe şi convingeri interioare pe 
măsura stilului de viață pe care vi-l doriţi. Trebuie să vă 
formați propriul caracter. 


Propria definiţie a succesului 


Citiţi această carte pentru că vreți să aveți mai mult 
succes în viață. Vreți să fiți mai fericit. Vreţi să aveți relații 
mai bune, să cîştigați mai mulţi bani și să vă exprimați mai 
bine în tot ceea ce faceți. Vreţi să duceți o viaţă extraordi- 
nară. Dorinţa dvs. de a învăţa tot mai multe despre cum 


puteţi deveni tot mai bun vă situează deasupra oamenilor 
de rînd. 

Dar ce este succesul? Cum îl definiti dvs.? Acum cîțiva 
ani, Gallup Organization! a intervievat 1500 de membri ai 
Who's Who in America?. Acești oameni se numărau printre 
cei mai prestigioși americani în viață — președinți de fir- 
me, politicieni de renume, academicieni și autori celebri, 
cîștigători ai premiului Nobel și alți oameni care au adus o 
contribuție de seamă în societatea americană și au fost re- 
cunoscuți și recompensaţi de egalii lor şi de țara întreagă. 

Acești oameni de mare succes au fost întrebaţi care sînt, 
după părerea lor, principalele recompense ale reușitei. Pri- 
mele patru răspunsuri pe care le-au dat s-ar putea să vă 
surprindă. 

Prima răsplată a succesului, menţionată de 86% dintre 
ei, era sentimentul de a fi cîștigat respectul părinților lor; a 
doua era sentimentul că au cîștigat respectul partenerului 
de viață și al copiilor; a treia, faptul că au cîştigat respectul 
egalilor și colegilor lor; iar al patrulea beneficiu era senti- 
mentul că ceea ce fac poate schimba viaţa altora. În fine, a 
cincea recompensă a succesului pe care au menționat-o era 
faptul că nu mai aveau griji financiare, chiar dacă mulți 
dintre ei nu erau deosebit de bogați. Pur și simplu ajunse- 
seră la un punct în care banii nu mai contau atît de mult în 
comparație cu munca pe care o făceau și cu celelalte aspec- 
te ale vieţii lor. 


Ciștigaţi respectul celorlalți 


Cînd vă gîndiţi la propriul succes, vâți descoperi că este 
strîns legat de respectul pe care vi-l arată ceilalți. Aproape 
toate acţiunile și alegerile dvs. iau în considerare ceea ce 
vor gîndi ceilalți despre dvs. Părerile celor mai importanți 


1! Gallup Organization este una dintre cele mai mari firme din lume care 
oferă servicii de consultanţă în probleme de management. (N. red.) 

2 Publicaţie aparţinind organizaţiei cu acelaşi nume, fondată în 1899. 
Oferă cititorilor biografii complete ale celor mai faimoși oameni din lume. 
Arhivele publicaţiei conţin peste un miliort de nume. (N. red.) 


270 VIITORUL DEPINDE DE TINE 


oameni din lumea dvs. au un impact major asupra com- 
portamentului dvs. 

Reputația este bunul dvs. cel mai de preț, atît în viața 
profesională cît și în toate relațiie personale. O bună defi- 
niție a reputației este, cum gîndesc și cum vorbesc oamenii de- 
spre dvs. atunci cînd nu sînteți de fată. După cum știți din 
proprie experiență, ceea ce spun oamenii despre dvs. poa- 
te avea o influenţă pozitivă sau negativă asupra gînduri- 
lor și emoțiilor dvs. 

Oamenii de succes se gîndesc întotdeauna cum vor ju- 
deca sau vor evalua ceilalți o anumită decizie sau un anu- 
mit comportament de-al lor. Nu-i preocupă doar să facă 
ceea ce trebuie, dar și să facă ceea ce pare să fie lucrul po- 
trivit din perspectiva altora — în special a oamenilor a că- 
ror părere o consideră importantă pentru ei. 

Legea atracției este foarte puternică. Prin practicarea 
celor mai înalte virtuți pe care le cunoașteţi, caracterul 
dvs. se dezvoltă. În consecinţă, veți atrage automat în via- 
ţa dvs. alți oameni extraordinari şi de caracter. Cu siguran- 
tă, cine se aseamănă se adună. 


Dezvoltarea virtuții 


Aristotel neża mai oferit un principiu: scopul esenţial al 
educației este acela de a-i învăţa pe tineri ce înseamnă vir- 
tutea. Aceasta le va oferi un fundament solid și îi va ajuta 
să devină oameni buni. Dacă devin oameni buni, vor fi în 
măsură să-și creeze și să-și întrețină o viaţă fericită, plină 
de împliniri. 

Dar dacă educația dvs. a fost deficitară? Dar dacă ați 
crescut fără a fi fost educați în spiritul virtuților necesare 
pentru a ajunge un om deosebit? Ce puteţi face dacă nu 
sînteți mulțumit de caracterul dvs. actual? Ce soluții aveți 
dacă vreți să vă însușiţi alte virtuți și calități? 

Aristotel a ajuns la concluzia că virtutea este un exerci- 
łiu, nu un sentiment sau o convingere. Virtutea se exprimă 

în fapte, nu în vorbe. Nu contează ce sperați, ce doriți sau 
ce intenţionaţi; numai ceea ce faceți vă pune în lumină ade- 
văratul caracter. 

Aristotel a spus că dacă nu posedați o anumită virtute, 
o puteți dezvolta exersind-o oricînd este nevoie. Pentru a 
deveni virtuos, faceţi-vă obiceiul să vă purtați de parcă ați 
avea deja virtutea dorită. 

Legea reversibilității afirmă că dacă vă purtaţi ca şi cum 
ați crede sau ați simți ceea ce doriți să credeţi și să simtiti cu ade- 
vărat, trăirile dvs. vor fi sincere. Astfel, puteți să vă asumaţi 
responsabilitatea pentru formarea propriului caracter. Pu- 
teți deveni un om extraordinar luînd hotărîrea să gîndiţi, 
să vorbiți și să vă purtați conform idealurilor dvs. cele mai 
înalte, în toate împrejurările. 

Legea concentrării afirmă că lucrul de care vă ocupați cel 
mai intens este cel care se dezvoltă. Puteţi folosi acest princi- 
piu puternic pentru a vă modela caracterul: exersați o anu- 
mită virtute pentru care doriți să fiți cunoscut și respectat. 
Puteţi să citiți despre ea, să o căutați în povestiri despre 
viața altor oameni. Vă puteţi imagina și vizualiza pe dvs. 
înșivă folosind această virtute în toate acţiunile dvs. 


Sinteţi un animal social 


Aristotel ne-a mai învăţat că omul este un animal social. 
Identitatea lui este inseparabilă de poziţia sa în societate. 
Filozoful grec susținea că toate aspectele vieții implică re- 
laţii cu ceilalți oameni. Calitatea, cantitatea și complexita- 
tea relaţiilor dvs. vă definesc și vă modelează viaţa. Cu to- 
ţii sîntem dependenți și interdependenţi. Nimeni nu 
trăiește pe o insulă, complettzolat. 

Cea mai înaltă virtute din viață și din relaţiile inter- 
umane este integritatea. Definiţia din dicționar a cuvîntului 
„integritate“ cuprinde și următoarele: „însuşirea de a fi 
sau de a rămîne intact, întreg.” Puteţi dezvolta în dvs. 
această calitate meditînd sau ocupîndu-vă intens de ea. Vă 

puteți gîndi la ce înseamnă să fii un om integru. Puteţi 
analiza alți oameni — cunoștințe sau personaje istorice — 
care sînt cunoscuți și respectați pentru integritatea lor. 


Comportamentul vă definește 
personalitatea 


Vă amintiţi porecla lui Abraham Lincoln? I se spunea 
Abe cel cinstit (Honest Abe). În tinerete, pe cînd lucra în- 
tr-un magazin, a mers pe jos cîteva mile ca să-i înapoieze 
unei femei cîțiva bănuti opriți în plus din greșeală. Oame- 
nii au auzit despre întîmplare și le-au povestit altora. Cu 
timpul, și-a format reputația unui om foarte cinstit. Era 
atit de respectat pentru caracterul lui, încît a fost propus 
candidat la președinție din partea noului Partid Republi- 
can la întrunirea din 1860 de la Chicago, deși el nu pleca- 
se niciodată din Springfield, Illinois. Numele și reputația 
lui i-au impresionat pe toți. Datorită calităților sale, a ajuns 
unul dintre cei mai respectați președinți. 

Cu cît meditați mai mult la o virtute cum este integrita- 
tea, cu atît mai mult o veţi folosi în viaţa dvs. Dacă o „în- 
vîrtiți“ în mintea dvs., așa cum aţi ține în mîini o lucrare ar- 
tistică prețioasă, o veți programa profund în subconștient. 
Cu cît imprimaţi mai adînc această virtute în subconștient, 
cu atît sînt mai multe șanse să vă purtați ca un om integru 
atunci cînd împrejurările o impun. 

Pe măsură ce deveniți cunoscut pentru integritatea 
dvs., tot mai mulţi oameni vor avea încredere în dvs. și vor 
dori să vi se asocieze. Vi se vor deschide uși. Veţi începe să 
vă bucuraţi de norocul pe care oamenii cu un caracter mai 
slab nu-l cunosc niciodată. 

Increderea este un element esenţial 
în societate și în relaţii 


În 1995, Francis Fukiyama a scris o carte intitulată Trust 
(Încredere). În această carte, vorbește despre rezultatele 
unor studii întreprinse de-a lungul secolelor asupra diver- 
selor națiuni. Fiecare naţiune a fost examinată pe baza ni- 
velului de încredere existent în societatea respectivă. Fu- 
kiyama a ajuns la concluzia că națiunile care se bucură de 
multă încredere sînt prospere și oferă oportunități tot mai 
importante unui număr tot mai mare de oameni. Pe de altă 
parte, națiunile care nu se bucură de încredere au un nivel 
mai redus de dezvoltare și prosperitate. Care este motivul? 

Se pare că în cazul oricărei națiuni, cu cît nivelul de în- 
credere între oameni, guvern și comunitatea de afaceri este 
mai mare, cu atit crește și nivelul de activitate economică, 
progres, dezvoltare și prosperitate. Cu cît nivelul de încre- 
dere este mai redus, cu atît mai mare este nivelul corupției 
și al necinstei. Oamenii ezită să-și investească banii în țara 
sau economia respectivă. 

Liantul oricărei relații este încrederea. Nu putem iniția 
o relaţie cu altcineva dacă nu avem încredere în persoana 
respectivă. Toate relațiile intime se bazează pe încredere. 
Orice prietenie adevărată este fondată pe încredere. Toate 
familiile puternice sînt clădite pe încredere. În afaceri și în 
organizații, încrederea este ingredientul esenţial care le 
asigură unitatea. În lipsa încrederii, succesul unei între- 
prinderi este practic imposibil. 

Cele mai bune companii oferă un mediu bazat pe mul- 
tă încredere. Într-o companie extraordinară, toți oamenii, 
de la toate nivelurile, au o încredere absolută în ceea ce 
spun ceilalți. Într-o asemenea firmă, o minciună te poate 
costa slujba. 

În general, americanii pun un accent deosebit pe încre- 
dere. Nu puteți nici măcar să mergeţi cu mașina pe stradă 
dacă nu aveţi încrederea absolută că cei care vin din sens 

invers circulă pe banda lor. Increderea este ingredientul 
care ține la un loc întreaga societate. 


Fundamentul increderii 


Expresia supremă a încrederii este sinceritatea. Cei mai 
buni prieteni și cei mai apropiaţi asociați sînt cei care vă 
spun întotdeauna adevărul. Disponibilitatea dvs. de a fi 
complet cinstit cu dvs. înșivă și cu ceilalți constituie ade- 
vărata măsură a caracterului. Dacă principala trăsătură a 
unui om de caracter este integritatea, atunci sinceritatea 
este cea mai evidentă expresie a integrității. 

Manifestarea interioară a integrităţii este adevărul, iar 
exprimarea sa exterioară constă într-o muncă valoroasă și 
un comportament corespunzător în toate împrejurările. 
Trebuie să fiţi fidel celor mai bune trăsături de caracter ale 
dvs. În viaţa profesională, acest angajament față de onesti- 
tate presupune să faceți tot posibilul în orice situație, mai 
ales atunci cînd ceilalți se bizuie pe dvs. 


Fiti sincer cu dvs. iînșivă 


Cel mai important este să fiți întotdeauna sincer cu dvs. 
înșivă. Psihologul Abraham Maslow a studiat timp de 
mulți ani oamenii de succes. A descoperit că o trăsătură 
predominantă a celor mai buni oameni pe care i-a intervie- 
vat era extrema lor obiectivitate și sinceritate față de pro- 
pria persoană. Își cunoșteau foarte bine punctele forte și 
slăbiciunile, precum și situația curentă. Nu încercau nicio- 
dată să se convingă de lucruri care nu erau adevărate. 
Erau sinceri cu ei înșiși și, prin urmare, puteau fi sinceri și 
cu ceilalți. 

Shakespeare a scris: „Şi mai presus de toate, fii sincer 
față de tine. Apoi ce va urma, așa cum noaptea urmează 
după zi, este că nu poți înșela pe nimeni.“ Nu jucaţi teatru 


CARACTERUL CONTEAZĂ 275 


față de propria persoană. Nu pretindeţi, nu doriți și nu 
speraţi ca un lucru să fie altfel decît este. Înfruntați lumea 
așa cum este, nu așa cum ați dori să fie. În orice situaţie, 
aplicaţi principiul realității. Întrebați-vă întotdeauna: „Care 
este realitatea?“ 

Ascultaţi-vă vocea interioară. Aveţi încredere în intuiţia 
dvs. Faceţi și spuneţi doar ceea ce vi se pare potrivit. Nu 
vă compromiteți sub nici o formă integritatea. După cum 
scria Ralph Waldo Emerson, „În final, nimic nu e sacru, ex- 
ceptînd integritatea propriei gîndiri.“ 


Fiţi onest faţă de cei din jur 


Exersarea integrității presupune să fiți onest față de toți 
cei din jur. Spuneți în mod simplu și cinstit ceea ce credeți. 
Nu cultivați relații nepotrivite pentru dvs. și nu spuneți 
cuvinte cu care nu sînteți de acord sau în care nu credeți. 
Nu spuneţi oamenilor lucruri care nu reprezintă expresii 
sincere ale adevăratelor dvs. credințe. Daţi dovadă de 
onestitate în toate domeniile vieții dvs. 

Respectul de sine și încrederea în sine își au rădăcinile 
în propriul caracter. Cu cît manifestați mai multă integri- 
tate în relaţiile cu dvs. înșivă și cu ceilalți, cu atît mai mult 
vă veți plăcea și vă veți respecta. Dacă nutriți sentimente 
pozitive față de propria persoană, îi veți plăcea și îi veți 
respecta mai mult pe ceilalți, iar aceștia vă vor plăcea și vă 
vor respecta pe dvs. Cantitatea și calitatea relațiilor dvs. 
vor spori. 

Din integritate izvorăsc toate celelalte valoari. Onestita- 
tea dvs. se măsoară după felul în care aplicaţi în viaţa dvs. 
toate celelalte principii pe care le consideraţi corecte, bune 
și adevărate. Măsura integrităţii este un comportament 
consecvent. 

Autodisciplina este cheia caracterului 


Elbert Hubbard, un scriitor din secolul al XX-lea, a scris 
odată: „Autodisciplina este capacitatea de a vă convinge să 
faceți ceea ce trebuie, atunci cînd trebuie, indiferent dacă 
aveți sau nu chef.” 

Autodisciplina reprezintă tăria de caracter. Ea este pia- 
tra de temelie a integrității și a curajului. Nivelul de auto- 
disciplină are un impact major asupra realizărilor dvs. din 
orice domeniu de activitate. 

Alte definiții ale autodisciplinei sînt forța interioară și 
autocontrolul; controlul este un element esenţial al fericirii. 
Aveţi o părere bună despre sine atunci cînd simţiţi că sîn- 
teti stăpîn pe viața dvs. Cînd luaţi decizia de a face sau a 
nu face ceva și vă impunețţi disciplina de a respecta aceas- 
tă hotărtre chiar dacă nu aveţi chef, vă simtiti mult mai 
bine. Simtiti că deţineţi controlul. 

Între autodisciplină și respectul de sine există o strînsă 
legătură. Cu cît vă străduiţi mai mult să faceţi lucrurile pe 
care ați hotărît să le faceți, cu atît mai mult vă plăceţi și vă 
respectați. lar cu cît vă plăceți și vă respectați mai mult 
pe dvs. înșivă, cu atît vă sporește capacitatea de a vă im- 
pune să faceți ce aveți de făcut. Cele două calităţi se susțin 
reciproc. 


Alegerile și deciziile dvs. 


Sînteți omul de astăzi și vă aflaţi în situaţia actuală da- 
torită alegerilor și deciziilor dvs. din trecut. Fie v-aţi gîndit 
bine și ați luat decizii bazate pe informații corecte și pe o 
judecată chibzuită, conform cu cele mai înalte valori ale 
dvs., fie nu. 

Alegerile şi deciziile dvs. din trecut nu trebuie să vă 
dicteze viitorul. Ieri a fost ieri și azi e azi. Sinteți într-un 
proces continuu de dezvoltare și de evoluție. Cînd erați 
copil, aţi luat hotărîri pe care, ca adult, nici nu v-ar trece 

prin cap să le luați. Anul trecut ați luat hotărîri pe care 
anul acesta nu le-aţi mai lua, ținînd cont de experienţa ac- 
tuală. Cînd aţi făcut acele alegeri, erați o altă persoană. As- 
tăzi sînteți altcineva. 

Nu permiteți greșelilor din trecut să vă tragă înapoi. 
Persoana care a făcut acele greșeli era o versiune anterioa- 
ră a dvs. Astăzi sînteți o persoană mai matură și mai îÎntțe- 
leaptă. Puteți face alegeri diferite pe baza a ceea ce sînteți 
în prezent. Puteţi lua decizii noi, bazate pe bagajul dvs. de 
cunoștințe și de experienţă aflat în continuă creștere. As- 
tăzi puteţi să luaţi în mîini volanul propriului viitor și să-l 
rotiți în direcţia în care vreți să mergeti. 


Factorul „C” în performanţele personale 


De ce nu duce toată lumea o viaţă bazată pe cele mai 
înalte valori? De ce nu aplică toți oamenii virtuțile esenția- 
le ale integrității și onestității în tot ceea ce fac, de vreme 
ce aceste virtuți sînt strîns legate de reușita în toate dome- 
niile vieții? | 

Răspunsul este conținut în ceea ce eu numesc factorul 
comoditate al personalității umane. Acest factor este princi- 
pala cauză a eșecului în viață. Îl puteți contrabalansa doar 
atunci cînd înțelegeți cum și de ce acționează. Puteți de- 
veni persoana ideală numai dacă faceți exact opusul regu- 
lilor factorului „C“. 

Factorul „C“ se bazează pe trăsăturile fundamentale 
ale naturii umane. Ceea ce numim natura umană cuprin- 
de multe elemente, dar eu voi descrie doar șapte trăsături 
de bază. Folosirea nepotrivită a uneia dintre aceste calități 
poate duce la eșec. Marea tragedie este că majoritatea oa- 
menilor aplică în general partea negativă a tuturor acestor 
șapte caracteristici. Prin urmare, realizează foarte puţine 
în viaţă și nici măcar nu își dau seama de ce. 

Oamenii preferă lucrurile simple 


Cea mai răspîndită trăsătură a naturii umane este că 
oamenii preferă să îndeplinească o sarcină într-un mod 
simplu, și nu complicat. În tot ceea ce faceți, încercaţi să vă 
conservaţi energia, deoarece timpul și energia reprezintă 
însăși viața dvs. și, prin urmare, sînt foarte prețioase. Sîn- 
teți astfel conceput, încît nu puteţi alege în mod conştient 
o metodă mai complicată dacă știți că există o metodă mai 
simplă. Așadar, toți oamenii sînt leneși, în sensul bun sau 
rău al cuvîntului. 

Lenea nu este condamnabilă, dacă este folosită în mod 
constructiv, pentru a găsi metode mai eficiente de a reali- 
za un lucru. Progresul omenirii s-a datorat bărbaților și fe- 
meilor care și-au folosit creativitatea pentru a-și atinge 
scopurile cu un consum mai mic de efort și energie. 

Lenea nu este nici bună, nici rea. Nu are o valoare în 
sine. Este ceva normal și firesc. Ea devine o trăsătură ne- 
gativă numai atunci cînd oamenii o folosesc într-un mod 
neproductiv, care poate ajunge să le dăuneze lor înșile și 
celorlalţi. ` 


Mai mult e mai bine decît mai puțin 


Cea de-a doua însușire a naturii umane este faptul că 
toată lumea preferă să aibă mai mult decît mai puțin. Dacă 
vă ofer 5 dolari sau 10 dolari pe acelaşi măr, fără alte con- 
diții, veți alege 10 dolari. E cît se poate de firesc. A obține 
cît mai mult pentru cît mai puțin face parte din natura 
umană. Toți oamenii preferă să aibă mai mult, decît mai 
putin. 

Prin urmare, toți oamenii sînt „lacomi“. Lăcomia este 
ceva neutru, nici bun nici rău. Dacă o folosiți în mod pro- 
ductiv, pentru a vă îmbunătăți viaţa și a spori bunăstarea 
dvs. şi a celorlalți, poate avea o influență pozitivă. Vă poa- 
te stimula puternic creativitatea și spiritul întreprinzător. 

Dar dacă lăcomia vă împinge să obţineţi ceva fără să ofe- 
riti nimic în schimb sau să vă bucurați de un lucru pe care 
nu-l meritați, poate fi reprobabilă și distructivă. Numai 
felul în care o folosiţi îi atribuie o valoare pozitivă sau ne- 
gativă. 


Toti oamenii sînt egoiști 

Cea de-a treia trăsătură a naturii umane este că fiecare 
om își dorește lucruri. Numai dvs. puteți simți propria feri- 
cire, plăcere și satisfacţie. Numai dvs. puteți simţi propria 
foame, sete, mulțumire sau bucurie. Deoarece sînteți un 
adult responsabil, nimeni nu poate să trăiască aceste sen- 
timente în locul dvs. sau să decidă ce este cel mai bine pen- 
tru dvs. Sînteţi o persoană unică, cu propriile preferințe și 
antipatii. 

Aceasta nu înseamnă altceva decît că sînteţi de la na- 
tură egoist sau egocentrist. Cînd mergeţi la restaurant, 
doar dvs. puteți determina combinaţia ideală de alimente 
care vă pot satisface gustul și apetitul, în funcție de prefe- 
rințele personale din momentul respectiv. Vreți ceea ce 
vreți. Și nu este o calitate sau un defect, ci doar o însușire 
a naturii umane — la fel ca și în cazul lenei sau al lăcomiei. 

Un preot care participă la o misiune de salvare în car- 
tierele sărace ale orașului poate fi foarte egoist, în sensul 
că este hotărît să-și împlinească cele mai profunde nevoi și 
credinţe, ajutînd cît mai mulți oameni cu resursele pe care 
le are la dispoziție. Acest preot poate fi leneș, lacom și ego- 
ist într-un mod cît se poate de benefic, pozitiv și construc- 
tiv, venind în ajutorul oamenilor. În acest sens, chiar și 
Maica Tereza din Calcutta era egoistă. Voia să ajute și să îm- 
bărbăteze cît mai mulți oameni posibil. 


Toţi oamenii sînt ambiţioși 
A patra caracteristică a naturii umane este că orice fap- 


tă de-a noastră are scopul de a îmbunătăți ceva. Acţionăm 
ca să ne fie mai bine decit ne-ar fi fost dacă n-am fi făcut 


280 VIITORUL DEPINDE DE TINE 


nimic. În mod conștient sau inconștient, toată lumea în- 
cearcă să își îmbunătățească într-un fel faptele sau vorbe- 
le., Așadar, toți oamenii sînt ambiţioși. Toţi oamenii vor 
să-și îmbunătățească viața, munca, relaţiile, sănătatea sau 
situaţia financiară. 

Opusul ambiţiei este indiferența sau mulțumirea de 
sine. Dacă n-aţi avea nici o ambiţie, ați fi complet satisfă- 
cut și nu v-ar păsa cituși de puţin dacă viața dvs. merge 
spre mai bine sau spre mai rău. În acest sens, ambiția este 
o trăsătură valoroasă și este marele stimulent care ne îm- 
pinge să depăşim obstacolele și să atingem scopuri pe care 
nimeni nu le-ar fi crezut posibil de atins. 

Firește, dacă ambiția unui om îl împinge spre un com- 
portament necinstit sau distructiv, ea devine o trăsătură 
negativă. Dar ambitia în sine nu este nici pozitivă, nici ne- 
gativă. Asemenea celorlalte trăsături ale naturii umane, ea 
este neutră. 


Nimeni nu știe tot 


A cincea caracteristică a naturii umane este ignoranfa. 
Nimeni nu poate ști totul despre orice. În consecinţă, indi- 
ferent cît de mult învățați sau prin cîte treceţi, orice decizie 
pe care o luaţi și orice acțiune pe care o întreprindeți este, 
într-o oarecare măsură, o speculație. Deoarece niciodată 
nu puteți cunoaște toate faptele, nu aveți nici o garanţie că 
acțiunea dvs. vă va conduce la rezultatele dorite. Orice de- 
cizie și orice acțiune vor fi însoțite de un anumit grad de 
incertitudine. 

Așadar, într-o anumită măsură, toți oamenii sînt igno- 
ranți. Unii sînt mult mai ignoranti decit alții. Dar toţi sînt 
ignoranti în sensul că nimeni nu poate să știe totul, nici 
măcar în propria sferă de activitate. 

Dorinţa de a ști, de a descoperi, de a minimiza riscuri- 
le prin sporirea numărului de informații pe o anumită 
temă este principalul motiv pentru care volumul total al 
cunoștințelor umane se dublează la fiecare doi sau trei ani. 

În prezent, mai mulți oameni din mai multe domenii ge- 
nerează mai multe informații și cunoștințe decît în întrea- 
ga istorie a omenirii, iar viteza crește încontinuu. Aceasta 
deoarece recunoaștem în mod intuitiv că, într-o oarecare 
măsură, cu toții sîntem ignoranti. 


Vanitate, vanitate, totul este vanitate 


A șasea însușire a naturii umane este faptul că oamenii 
se mîndresc cu ei înșiși, cu înfățișarea lor, cu realizările lor, 
cu familia lor, cu munca și cu posesiunile lor. Oamenilor le 
place să fie atrăgători și se simt bine cînd alții au o părere 
bună despre ei. Prin urmare, într-o oarecare măsură, cu to- 
tii sîntem vanitoși. 

Opusul vanităţii este indiferența. Deci, vanitatea poate 
fi o calitate. Ea ne îndeamnă să luptăm pentru frumusețe, 
sănătate, bunăstare, succes și prosperitate. Vanitatea este 
forța care alimentează industriile confecţiilor, mobilei, 
construirii locuinţelor, automobilelor, cosmeticelor, dis- 
tracţiilor, industria sporturilor și dorința de a porni și a 
construi întreprinderi de succes. Ea determină activitatea 
politică și exercită o influență enormă asupra tuturor ale- 
gerilor și deciziilor noastre. 

Cînd vă determină să faceți lucruri prin care cîștigați 
stima și respectul celorlalți, vanitatea este o calitate. Dacă 
vă determină să faceți sau să spuneți lucruri care vă pot 
dăuna dvs. sau altora, ea devine o trăsătură negativă. Dar 
vanitatea în sine nu este nici bună, nici rea. Vanitatea uma- 
nă este doar un fapt, asemenea vremii. 


„Beţia vitezei“ 


A șaptea caracteristică a naturii umane este nerăbdarea. 
Ea se bazează pe faptul că, pentru toată lumea, mai curînd 
este preferabil faţă de mai tîrziu. Toată lumea vrea ca lucru- 
rile să fie făcute acum, Și nu mai tirziu. Dacă v-aș oferi 100 
de dolari și aş putea să vi-i dau astăzi sau peste un an, 

ce-ați prefera? Dacă sînteți un om normal, probabil că aţi 
alege să-i luați imediat. Așa e natura umană. 

De ce? Pentru că viața dvs. este prețioasă și ea este con- 
diționată de timp. Dacă puteți primi o răsplată sau un be- 
neficiu mai devreme, și nu mai tîrziu, mai ales că viitorul 
e foarte nesigur, întotdeauna veți prefera s-o primiți mai 
devreme. Cine știe ce se va întîmpla mîine? 

Întreaga noastră economie se bazează pe dorința con- 
sumatorilor de a avea lucrurile dorite mai repede, mai 
ușor și mai ieftin decît înainte. Toate firmele competitive 
sînt stimulate de „beţia vitezei“. Sînt impulsionate de ne- 
voia de a-i servi pe clienți mai repede și mai bine decît con- 
curenții; în caz contrar, riscă să iasă din afaceri. 


Esenţa naturii umane 


Haideţi să recapitulăm calitățile esenţiale ale naturii 
umane care ne modelează comportamentul. Orice persoa- 
nă normală, inclusiv dvs., este leneșă, lacomă, egoistă, ambi- 
fioasă, ienorantă, vanitoasă și nerăbdătoare. Ce mai combina- 
ție! Dar aceste trăsături în sine nu au nimic rău. Sînt 
caracteristici comune tuturor ființelor umane, din orice 
cultură, rasă, religie sau naționalitate. 

Prin urmare, persoana de rînd este comodă. Un om nor- 
mal caută tot timupl metoda cea mai rapidă și mai ușoară 
de a obține ceea ce vrea, imediat, fără a se gîndi prea mult 
la eventualele consecințe sau rezultate. 

Singurele lucruri care pot ține în frîu manifestările ne- 
gative şi impulsurile distructive ale factorului „C“ sînt au- 
todisciplina, autocontrolul și forța interioară. Numai prin 
practicarea acestor virtuți fundamentale, în special a auto- 
disciplinei și prin străduința de a face ceea ce este corect 
puteți ține piept impulsului irezistibil al comodității, deși 
tendinţa va exista întotdeauna. 


CARACTERUL CONTEAZĂ 283 


Virtuţile nobile ale caracterului uman 


Autodisciplina, caracterul și bunul renume se pot dez- 
volta doar printr-o exersare perseverentă a virtuților nobi- 
le. Haideţi să examinăm cîteva dintre aceste virtuți. 


Fiţi sincer cu dvs. înșivă 

În primul rînd, integritatea este virtutea fundamentală, 
pe care se bazează toate celelalte. Nivelul dvs. de integri- 
tate determină în ce măsură aplicaţi în viaţa dvs. virtuțile 
în care credeți și principiile despre care știți că sînt corecte 
si adevărate. 


Asumaţi-vă responsabilitatea pentru viaţa dvs. 


A doua virtute esenţială a oamenilor de succes este res- 
ponsabilitatea. Cînd vă asumaţi în întregime responsabili- 
tatea pentru propria persoană, acceptați faptul că sînteți 
principala sursă creativă din viața dvs. Recunoașteți că 
personalitatea și situația dvs. actuale sînt rezultatul pro- 
priei gîndiri și propriului comportament. Vă spuneți tot 
timpul: „Sînt responsabil“. Spuneţi: „Dacă e să fie, atunci 
depinde de mine.“ 

Dacă exersați virtutea responsabilităţii, nu mai dați 
vina pe alții pentru problemele dvs., pentru că au spus sau 
au făcut ceva care v-a supărat. Nu vă mai găsiți scuze pen- 
tru incapacitatea de a progresa, nu vă mai plingeţi și nu vă 
mai justificați. Deveniţi stăpînul propriei vieţi și vă asu- 
mați responsabilitatea nu doar pentru dvs., ci și pentru cei 
care vă privesc cu respect și au încredere că vă veți onora 
angajamentele. 


Trataţi fiecare persoană cu compasiune 


A treia virtute importantă este compasiunea, una dintre 
cele mai extraordinare calități umane. Asemenea tuturor 
virtuților, compasiunea se exprimă prin fapte. Pentru a 
simți mai multă compasiune, căutați să-i înțelegeți pe cei- 

lalți și să empatizaţi cu ei, în loc să-i judecaţi sau să-i înde- 
părtați. 

Dacă exersați compasiunea faţă de ceilalți, deveniți un 
om mai bun. Deveniţi mai răbdător, mai tolerant, mai în- 
țelegător și capabil de mai multă empatie, în special față 
de cei nefericiți sau mai puțin norocoși decît dvs. 

În loc să încercaţi tot timpul să obţineţi mai repede și 
mai ușor ceea ce doriți, puneţi-vă în situaţia celor care se 
luptă din greu. Amintiţi-vă tot timpul: „De n-ar fi mila 
Domnului, acolo aș fi și eu.“ 


Exersaţi bunătatea în orice situaţie 


A patra virtute deosebită este bunătatea. Fiecare om pe 
care-l întîlniți poartă o povară grea. Cînd manifestaţi bu- 
nătate în fiecare zi și trimiteţi gînduri bune tuturor celor 
pe care-i întilniți, veți crea un sentiment de căldură și bu- 
nă dispoziție oriunde v-aţi duce. Reţineţi: niciodată nu 
poți fi prea bun sau prea cinstit. 

Cea mai importantă răsplată a bunătăţii este că începeți 
să aveți o părere mai bună despre dvs. Cînd exprimaţi cu 
orice ocazie compasiune și bunătate, fără a-i judeca sau a-i 
învinovăți pe ceilalţi, treceţi de partea sfinților. Deveniţi o 
persoană superioară. Vă dezvoltați din punct de vedere spi- 
ritual și vă modelaţi caracterul într-un mod foarte sănătos. 


Fiți un bun prieten 

A cincea virtute importantă este prietenia. Pentru a avea 
un prieten, trebuie în primul rînd să fiți un prieten. Puteţi 
să vă faceți mai mulți prieteni în cîteva zile, devenindu-le 
dvs. prieten, decît în ani întregi, încercînd să-i faceți pe cei- 
lalți să vă placă. 

Dale Carnegie ne-a învăţat că cea mai bună metodă 
pentru a clădi relații de prietenie este să manifestaţi un in- 
teres sincer față de ceilalți. Modul cel mai simplu de a de- 
păși orice sentiment de sfială sau nesiguranţă este să-i pu- 

neți celuilalt întrebări: „Cum ați ajuns să lucraţi în acest 
domeniu?“ „Cum merge treaba?“ „Cum vă simţiți astăzi?“ 

După ce i-ați adresat aceste întrebări sincere și deschise 
despre el și despre viața lui, ascultați răspunsurile în liniș- 
te și cu atenție. Ascultaţi fără a-l întrerupe. Daţi din cap, 
zîmbiti și fiți atent. 

Cu cît uitaţi mai mult de dvs. și vă concentrați atenția 
asupra celorlalţi, cu atît vă veţi simți mai bine și ceilalți vor 
avea mai multă încredere în dvs. Aceste sentimente pozi- 
tive se autoconsolidează. Cu cît cuvintele și acțiunile dvs. 
le fac mai multă plăcere celorlalţi, cu atît mai profund veți 
integra acest comportament în personalitatea dvs., el de- 
venind în cele din urmă o trăsătură permanentă a caracte- 
rului dvs. 


Calitatea celor puternici 


A șasea virtute este delicatețea, manifestată mai ales față 
de oamenii importanți din viața dvs. Realitatea este că nu- 
mai cei puternici pot fi delicați. Cei care tratează sentimen- 
tele celorlalți cu duritate sau indiferenţă sînt de obicei oa- 
meni slabi și nesinceri. În general, respectul lor de sine este 
scăzut, iar adesea se simt stînjeniți și nesiguri pe ei. 

Oamenii deosebiți sînt deseori cele mai bune și mai 
amabile persoane pe care le veți întilni. Dacă sînteţi deli- 
cat, răbdător, tolerant, bun şi plin de compasiune față de 
ceilalți, indiferent de împrejurări, deveniți un om mai bun 
în interiorul dvs. Veţi avea un impact pozitiv asupra celor- 
lalți. Veţi fi privit cu mai mult respect și admirație. Veţi 
avea o influență mai puternică. Exersaţi aceste calități în 
relaţiile dvs. cu partenerul de viaţă, cu copiii, cu prietenii 
și angajații; vor avea asupra lor efecte miraculoase. 


Cea mai de preţ comoară a omului 


Bunul cel valoros al omului este liniștea sufletească. 
Aceasta trebuie să fie principalul dvs. ţel în toate deciziile 
pe care le luaţi. Ea este adevărata măsură a calității dvs. de 

ființă umană. Dacă liniștea sufletească devine scopul cen- 
tral în funcţie de care vă organizați viața, probabil că nu 
veți mai face niciodată greșeli. 

Vă veţi putea bucura de liniște sufletească numai dacă 
viața dvs. se bazează pe cele mai înalte valori și virtuți pe 
care le cunoaşteţi, impunîndu-vă disciplina de a rezista 
tentațiilor factorului „C“. Liniştea sufletească apare în 
mod firesc atunci cînd știți că sînteți pe deplin sincer cu 
dvs. înșivă și cu ceilalți. Gustaţi liniștea sufletească atunci 
cînd vă ascultați vocea interioară, aveţi încredere în intui- 
ţia dvs. şi trăiţi în armonie cu firea dvs. Faceţi ceea ce știți 
că e bine, corect și adevărat. 

Dacă trăiţi în armonie cu cele mai înalte virtuți, atrageți 
în viața dvs. oameni și oportunități care vă permit să pro- 
gresați în cîțiva ani mai mult decît alții într-o viaţă întrea- 
gă. Și toată lumea va spune că sînteți norocos. 


Aplicaţii 


Ce puteți face acum 


1. Decideți ce vă face cu adevărat fericit, apoi înce- 
peți să vă organizați viața și munca în jurul aces- 
tor activităţi; nimeni altcineva nu va trăi în locul 
dvs. 

2. Alcătuiţi o listă cu oamenii pe care-i respectaţi în 
mod deosebit și care doriți foarte mult să vă res- 
pecte pe dvs.; cum trebuie să vă comportaţi ca să 
le cîștigați respectul? 

3. Fiți sincer cu dvs. înșivă în tot ce faceţi și ce spu- 
neti; fiți onest față de ceilalți în toate împrejurările. 

4. Asumați-vă responsabilitatea pentru propriul ca- 
racter; alegeți o virtute pe care o admirați și care 
ați vrea să vă caracterizeze. Exersaţi-o oriunde și 
oricînd este nevoie. 

5. Rezistați tentaţiei de a căuta metoda cea mai co- 
modă de a vă atinge scopurile sau de a vă înde- 

plini sarcinile. Aveţi răbdare și faceţi bine tot ce 
aveți de făcut. 

6. Exersați virtuțile nobile ale generozității, răbdării, 
bunătății și onestității în raport cu toți cei pe care-i 
întilniți, începînd cu familia. 

7. Autodisciplina este cheia caracterului și principa- 
lul secret al bogăției; aplicați-o în toate domeniile 
vieții dvs., dar mai ales atunci cînd nu vă pică 
prea bine. 

AL DOISPREZECELEA PRINCIPIU 
Norocul le zîmbește celor curajoși 


„Curajul este considerat, pe bună dreptate, cea 
mai de seamă dintre virtuţi, pentru că de el depind 
toate celelalte.“ 


Winston Churchill 


P oate cel mai important dintre factorii norocului este 
curajul. Dezvoltarea încrederii în sine, a curajului, a în- 
drăznelii și a hotărîrii de a înainta spre scopurile propuse, 
fără nici o garanție a succesului este condiția esențială a re- 
alizărilor majore. Dacă aveţi curaj, puteți realiza practic 
orice, însă dacă vă lipsește curajul, nici o altă calitatemu vă 
poate ajuta. 

Opusul curajului este frica. Sentimentul fricii a fost și 
va fi întotdeauna dușmanul de moarte al succesului. Frica 
și îndoiala sînt principalele forțe capabile să submineze 
speranțele și posibilitățile indivizilor. Nu evenimentele ex- 
terioare, ci emoțiile interioare vă influențează personalita- 
tea și reușitele. Dezvoltarea unui nivel înalt de curaj și ho- 
tărîre este esențială pentru progresul dvs. în viață. 


Ce vă doriți cu adevărat? 


Scopul dvs. este să fiți independent financiar? Vreți să 
fiți bogat? Vreţi să deveniți milionar înainte să ieșiți la pen- 
sie? Ţelurile dvs. sînt rezonabile. Nici un obstacol nu poa- 
te sta în calea realizării lor. De-a lungul anilor, aceste sco- 
puri au fost atinse de sute de mii și chiar milioane de 

bărbaţi și femei care au pornit de la zero. Mulţi oameni 
care au astăzi succes, la început, au fost faliți sau înglodați 
în datorii. De multe ori, au pornit la drum relativ tîrziu în 
viață. Şi dvs. puteţi realiza ceea ce au realizat alții. 

Singura întrebare la care trebuie să răspundeți este: cât 
de mult vreți? Odată ce v-aţi stabilit cu precizie obiectivul, 
puteţi activa principiul curajului pentru a vă spori norocul. 
Acest principiu afirmă că atunci cînd avansați cu îndrăzneală 
în direcția scopurilor dvs., veți fi ajutat de forțe nevăzute. 

Mulţi oameni ezită sau abandonează, pentru că nu știu 
exact cum vor ajunge din locul în care se află pînă la des- 
tinaţia dorită. Ei uită că o călătorie de o mie de kilometri 
începe cu un singur pas. Lucrurile încep să se miște doar 
atunci cînd pășiți înainte cu credinţă, cînd avansați cu 
îndrăzneală în direcţia visurilor dvs. 


Luaţi-vă un angajament 


Alpinistul Charles Murray, a scris următoarele: 

Pînă cînd nu ţi-ai luat un angajament, există întotdeauna 
ezitaren, posibilitatea să dai înapoi, ineficiența. În toate actele de 
inițiativă și creativitate, există un adevăr elementar a cărui ig- 
norare ucide nenumărate idei și planuri extraordinare: acela că 
atunci cînd îți iei un angajament ferm, providența va fi de par- 
tea ta. 

Îți vin în ajutor tot felul de lucruri, care altfel nu s-ar fi în- 
tîmplat niciodată. Din hotărîrea luată izvorăște un fluviu de 
evenimente, care atrag de partea ta tot felul de întîmplări nepre- 
văzute, întîlniri și ajutorul material la care n-ar fi putut visa ni- 
meni. 

Esti hotărît? Încearcă, chiar în această clipă. Îți poți îndeplini 
orice vis, cu condiția să începi. Curajul înseamnă geniu, putere 
și magie. la-ți un angajament și mintea ți se va lumina; începe 
și totul va fi dus la bun sfîrşit. 

Aurita cale a curajului 


€ 


' În scrierile sale, Aristotel a descris curajul ca pe aurita 
cale de mijloc între două extreme, impulsivitatea și lașita- 
tea. Adevăratul curaj se află la mijlocul etalonului. Aristo- 
tel a definit curajul drept capacitatea de a stăpîni şi contro- 
la frica în modul potrivit, la momentul oportun. A afirmat 
că pentru a-ți dezvolta curajul, la fel ca orice altă virtute, 
trebuie să-l exersezi în orice situaţie în care e nevoie de el. 


Toate temerile sint dobindite 


Temerile care vă trag înapoi au și un aspect pozitiv: toa- 
te sînt învățate. Ca urmare, prin practică, puteți să vă dez- 
vățați de ele. Cînd v-aţi născut, dvs., ca toți ceilalți copii, 
aveaţi două calităţi extraordinare. În primul rînd, nu vă era 
frică deloc. Bebelușii nu au nici un fel de temeri înnăscute, 
cu excepția fricii de a cădea și de zgomote puternice. În al 
doilea rînd, erați absolut spontan. Copiii mici se exprimă li- 
ber și deschis, fără a se gîndi sau a fi preocupați în vreun 
fel de ce vor spune sau vor crede ceilalți. 

Dar pe măsură ce ați crescut, părinții și oamenii din ju- 
rul dvs. au început să vă învețe să vă fie frică. Au început 
să înrădăcineze în mintea dvs. temeri care vă pot ține pe 
loc întreaga viață. De exemplu, cînd ați început să explo- 
rați lumea din jur, au început să vă spună lucruri precum: 
„Oprește-te!“ „Pleacă de acolo!” „Nu pune mîna pe aia!“ 
„Pune-o jos!” „leşi de acolo!” Şi poate cele mai negative 
cuvinte cu putință: „Nu! Nu poți face asta!“ 


Frica de eșec 


In copilărie, ori de cîte ori ați încercat să atingeți, să 
gustați, să mirosiți, să pipăiți sau să faceți ceva, întotdeau- 
na a fost cineva care v-a spus să încetați. „E periculos.“ 

„Eşti prea mic.“ „Pleacă de acolo.“ Prin urmare, de la o 
vîrstă fragedă și la un nivel inconștient, v-aţi format cre- 
dinţa că sînteți prea mic și prea slab pentru a face ceva nou 
sau diferit. Aţi început să credeți că nu sînteţi destul de bun. 

În curînd aţi început să manifestați primele semne ale 
fricii de eșec, care întotdeauna se exprimă prin cuvintele: 
„Nu pot!“ 

Cînd aţi devenit adult, aţi continuat să intensificați pro- 
cesul condiționării negative inițiat de părinţii dvs. Ori de 
cîte ori apărea ceva nou sau incitant, vă spuneați: „Nu pot 
face asta.“ „Nu sînt destul de deștept.“ „Nu sînt destul de 
creativ.“ „Nu am o educaţie destul de bună.“ „Nu sînt des- 
tul de bun.“ „Mă depășește.“ 

Ca adult, prima dvs. reacție la ceva nou sau diferit poa- 
te fi aceea de a vă gîndi la un motiv pentru care nu puteți 
reuși. Dacă nu sînteți atent, veţi ajunge în faţa tribunalului 
vieții și veți deveni propriul dvs. acuzator. Vă veți gîndi 
imediat la toate motivele care vă împiedică să vă atingeți 
visurile și scopurile. Vă veţi convinge să nu faceţi chiar ac- 
țiunile ce v-ar permite să vă bucurațţi de succesul și de fe- 
ricirea mult dorite. Henry Ford spunea: „De credeți că pu- 
teți face un lucru sau de credeți că nu, în ambele cazuri 
aveţi, probabil, dreptate.“ 


Frica de respingere 


A doua frică majoră pe care v-aţi însușit-o este teama 
de respingere. Ea apare atunci cînd părinții își manifestă 
dragostea în mod condiţionat, în funcţie de comportamen- 
tul copilului. 

Un copil are nevoie de dragoste așa cum trandafirii au 
nevoie de ploaie. Copilul are nevoie de siguranță emoțio- 
nală și apreciere la fel de mult ca de hrană, apă și confort 
fizic. El este deosebit de emotiv și traduce la nivel afectiv 
fiecare cuvînt și fiecare gest. Mediul emoţional în care se 
dezvoltă îl influențează extraordinar de mult. Dacă părin- 

tii dvs. v-au criticat și v-au dezaprobat tot timpul pentru 
că ați făcut sau n-aţi făcut anumite lucruri, aţi învăţat foar- 
te devreme în viață să vă schimbaţi comportamentul, ast- 
fel încît să faceţi lucrurile pe care credeţi că le doreau și cu 
care erau de acord. 


Critica distructivă vă trage înapoi 


Dacă aţi crescut într-un mediu plin de critici şi deza- 
probare, ca adult deseori veți fi hipersensibil la părerile ce- 
lorlalți. Veţi căuta în mod constant aprobarea acestora, in- 
diferent dacă sînt persoane de sex opus, colegi, șefi sau 
oameni pe care abia îi cunoaşteţi. 

Unele persoane sînt atît de traumatizate de criticile pri- 
mite în fragedă copilărie, încît în viața de adult sînt inca- 
pabile să ia o decizie. Dacă se gîndesc că cineva i-ar putea 
dezaproba, chiar dacă este vorba de persoane pe care nu le 
cunosc, se simt paralizați de frică. Le este teamă să nu facă 
vreo greșeală și să atragă criticile celorlalți. 

Obstacolul care îi împiedică pe cei mai mulți dintre noi 
să-și înceapă propria afacere sau să-și schimbe cariera este 
frica să nu fie dezaprobaţi sau ridiculizaţi de alţii. În loc să 
facă ceva pentru a ieși în evidenţă sau pentru a fi admirați, 
preferă să nu facă nimic. 

Din nefericire, atunci cînd nu acţionaţi, nu realizați ni- 
mic. Cea mai bună garanţie a eșecului este spaima cople- 
șitoare de eșec. 


Frica de dezaprobare 


Teama de respingere este însoțită de sentimentul ,„Tre- 
buie să procedez astfel!“ Este acea senzație că trebuie nea- 
părat să faceți lucruri cu care ceilalți vor fi de acord şi tot- 
odată, că nu puteți face un lucru pe care alții l-ar critica. 

O teamă moderată de eșec și respingere este benefică. Ea 
vă poate motiva să faceți efortul necesar pentru a reuși. Un 
sentiment moderat de neadaptare la mediu și inferioritate 
vă poate impulsiona să deveniți o persoană pe care ceilalți 
o admiră și o respectă. În acest context, temerile acționea- 
ză ca stimuli pozitivi în formarea unui comportament con- 
structiv. 

Atunci cînd se manifestă printr-o considerație firească 
față de sentimentele și părerile celorlalți, frica de respinge- 
re vă poate ajuta să vă definiți poziția în societate. Dorința 
de a fi plăcut și acceptat de ceilalți stă la baza respectului 
faţă de legi, a amabilităţii, a bunelor maniere, a politeţii, a 
obiceiurilor și normelor sociale care fac posibilă viața civi- 
lizată. 

Aristotel este celebru pentru maxima sa: „Moderatie în 
toate.“ Temerile moderate sînt benefice, cu condiţia să nu 
vă submineze potențialul, așa cum se întîmplă, din neferi- 
cire, cu majoritatea oamenilor. 


ÎInfrîngeţi temerile care vă trag înapoi 


Pentru a depăși frica de eșec, procedați astfel: ori de cîte 
ori vă gîndiţi la o persoană sau o situație care vă inspiră 
nesiguranţă sau frică, anulați aceste emoții folosind princi- 
piul substituției. Repetaţi cuvintele: „Pot reuși! Pot reuși! Pot 
reuși!“ 

Pentru a vă înfrînge frica de respingere, repetați-vă: 
„Nu sînt obligat! Nu sînt obligat! Nu sînt obligat!” 

Repetaţi-vă tot timpul că nu sînteți obligat să faceți ceea 
ce nu vreți și că puteți face orice doriți cu adevărat. Cînd re- 
iterați aceste afirmații, începeţi să căpătați controlul asu- 
pra propriilor emoții. Vă dominați temerile condiționate și 
vă consolidaţi încrederea în propria persoană. Nimic nu 
vă mai poate sta în cale. 

Descâtușaţi forțele mentale 


Li 


+ Cu cît acţionați mai îndrăzneţ și cu cît avansați mai în- 
crezător în direcția dorită, cu atît mai puternic vă activaţi 
forțele mentale. Veţi atrage oamenii și resursele necesare 
pentru a vă atinge scopurile. Veţi gîndi mai pozitiv și mai 
optimist. Mintea supraconștientă va începe să-și exercite 
influența asupra lumii exterioare. În viața dvs. vor începe 
să acționeze principiile serendipității și sincronicității. 

lată o întrebare foarte bună la care vă puteți gîndi pen- 
tru a răzbate dincolo de barierele fricii și îndoielii: ce lucru 
măreț aș îndrăzni să fac dacă aș ști că nu pot să dau greș? 

Dacă ați putea face orice vă doriți cu adevărat, ce aţi 
alege? Dacă ați avea o baghetă magică și v-aţi putea 
schimba întreaga viaţă, ce ați vrea să se întîmple? Ce ați în- 
drăzni să încercaţi dacă n-ar exista nici un fel de limite? 
Dacă vi s-ar garanta un succes absolut într-un demers im- 
portant, ce scop măreț v-aţi propune? 

Aproape toată lumea cunoaște răspunsul la aceste în- 
trebări. Dar în clipa în care vă analizați răspunsurile, teme- 
rile vă atacă din toate părțile. Se năpustesc asupra dvs. ai- 
doma unei cete de demoni din subconștient care vă trezesc 
îndoielile și neîncrederea și vă macină credința că puteți 
atinge scopurile propuse. 


Eliminaţți pretextele 


lată o metodă bună de a înfrunta obstacolele mentale 
sau pretextele pe care le-aţi folosit în trecut pentru a rămi- 
ne pe loc. Întrebaţi-vă: „Există cineva care s-a confruntat cu 
aceleași obstacole ca şi mine, dar a reușit să le depășească?” 

Această întrebare vă obligă să fiți cinstit cu dvs. înșivă. 
Vă obligă să înfruntaţi realitatea situaţiei curente. Ea scoa- 
te imediat la iveală scuzele pe care vi le găsiți pentru a nu 
face și a nu deveni ceea ce vreţi cu adevărat. 

Indiferent care sînt subterfugiile dvs. preferate, puteți fi 
sigur că există mii de oameni care s-au aflat în situații cu 
mult mai dificile decît vă puteţi imagina. În ciuda greută- 
ților, ei au reușit să-și creeze o viață extraordinară și au re- 
alizat lucruri deosebite pentru familia și comunitatea lor. 
Și dacă alţii au reușit, și dvs. puteți! Ce vă împiedică? 


Luaţi piciorul de pe frinâ 


În prezent, psihologii au identificat doi factori majori 
care stîrnesc frica și subminează încrederea în sine mai 
mult decît ar justifica realitatea oricărei situații. Prima frî- 
nă a potenţialului dvs. este sentimentul de neajutorare do- 
bîndită. 

Pe baza a 25 de ani de cercetări, Dr. Martin Seligman, 
profesor la Universitatea Pennsylvania, explică în cartea 
sa Learned Optimism (Optimismul învățat), că un procent de 
cel puţin 80% din populație trăiește acest sentiment de ne- 
ajutorare dobîndită, într-o măsură mai mică sau mai mare. 

Neajutorarea dobîndită este sentimentul că nu puteți 
face nimic pentru a vă schimba sau a vă îmbunătăţi situa- 
tia. Vă simțiţi prins în capcană. Ori de cîte ori apare ocazia 
să vă schimbaţi, vă spuneți: „Nu pot! Nu pot! Nu pot!“ 

Psihologul Abraham Maslow a afirmat că istoria rasei 
umane este povestea bărbaților și femeilor care se vînd ief- 
tin. Motivul pentru care vă mulțumiți cu puțin este că ați 
acceptat în mod inconștient că nu puteţi face mai nimic 
pentru a schimba lucrurile. Vă simțiți neajutorat. 


Singura limitare reală 


Însă convingerea dvs. este greșită. Vă puteţi crea pro- 
priul viitor, aproape fără nici o limitare. Puteţi realiza 
schimbări spectaculoase, în unele cazuri foarte rapide, 
aplicînd principiile despre care am discutat în această car- 

te. În realitate, singurele limitări sînt cele impuse de pro- 
pria gîndirire. Amintiți-vă celebrele vorbe ale lui Napoleon 
Hill: „Tot ceea ce mintea omului poate concepe și poate 
crede, poate și realiza.“ 

Dacă puteţi să vă propuneţi un scop clar, să-l așterneţi 
pe hirtie și să alcătuiți un plan pentru realizarea lui în- 
seamnă că probabil aveţi în interiorul și în jurul dvs. toate 
cele necesare pentru a-l atinge. Capacitatea dvs. de a de- 
scrie ceea ce vreți cu adevărat demonstrează că aveţi deja 
forța de a vă împlini visul, cu condiţia să fiți perseverent 
în dorința dvs. și să munciţi din greu. Singura limitare re- 
ală este intensitatea dorinţei dvs. 


Zona de confort 


Al doilea factor care ne împiedică să ne bucurăm de 
succes și ne trezește teama de a porni în urmărirea unor 
scopuri deosebite este blocarea în „zona de confort“. Obiș- 
nuința ne este a doua natură. Ne formăm obiceiuri, apoi 
obiceiurile ne formează pe noi, chiar dacă nu sîntem prea 
mulţumiţi de rezultatele obţinute. 

Legea obiceiurilor este un factor-cheie al norocului. Ea 
afirmă următoarele: comportamentul uman este guvernat de 
obiceiuri; în absența unei decizii ferme sau a unui stimul exte- 
rior, veți continua la nesfîrșit să vă comportati în același mod. 

Legea obiceiurilor este o altă formulare a legii inerției 
enunțate de sir Isaac Newton. Acesta a spus: „Un corp 
aflat în mișcare tinde să rămînă în mișcare atita vreme cît 
asupra lui nu acționează o forță externă.“ 

În cazul obiceiurilor şi comportamentului dvs., această 
lege afirmă că veți continua să faceți aceleași lucruri ca în 
prezent, dacă nu se întîmplă ceva care să vă schimbe direc- 
ţia. Vă veți asocia în continuare cu aceiași oameni, veți cîș- 
tiga aceeași sumă de bani şi veți rămîne la realizări de ace- 
lași nivel. Nu se va schimba nimic în viața dvs., dacă nu 

luaţi o hotărîre fermă de a schimba situația sau nu se în- 
timplă ceva care să vă oblige să vă schimbaţi. 

lată de ce o concediere, un divorț ori o despărțire sau 
pierderea banilor într-o investiţie proastă pot fi evenimen- 
te benefice. Un asemenea eveniment vă poate smulge din 
zona de confort. Un șoc, de orice natură ar fi, este capabil 
să vă trezească și să vă deschidă ochii asupra unor noi po- 
sibilități și direcţii. 


Principiul „ca și cum“ 


După părerea scriitoarei Dorothea Brande, acesta este 
cel mai important principiu al succesului: „Dacă doriți sin- 
cer un lucru, purtați-vă ca și cum ar fi imposibil să dați 
greș și îl veţi dobîndi!“ 

Churchill a spus: „Cea mai bună metodă de a vă dez- 
volta o calitate este să presupuneți că o aveţi deja și să vă 
comportati în consecință!“ 

Aristotel a afirmat că cea mai eficientă metodă de a 
dezolta curajul este să îl folosiţi oricînd este nevoie de el, 
pînă cînd devine un obicei. 


Curajosul și lașul 


lată o descoperire care, cu mulți ani în urmă, mi-a 
schimbat viaţa. Mi-am dat seama că tuturor le este frică. 
Dvs. vă este frică, mie mi-e frică și fiecărui om pe care-l în- 
tîlniţi îi este frică de anumite lucruri. Ca urmare a presiu- 
nilor din copilărie, ne-am ales cu o sumedenie de temeri. 
Uneori, acestea ne pot fi de folos, dar în cele mai multe si- 
tuații ne fac rău sau ne împiedică să mergem înainte. Însă 
le avem cu toții. 

Dacă tuturor le este frică, atunci care este diferenţa din- 
tre un om curajos și un om laș? Răspunsul este simplu. Un 
om curajos este cel care trece la fapte în pofida temerilor 

sale. Un om laș este cel care se lasă copleșit de temerile lui 
și le permite să-i controleze gîndurile, sentimentele și com- 
portamentul. 

Ralph Waldo Emerson povestea că una dintre cele mai 
importante lecţii pe care le-a învăţat a fost următoarea: „Fă 
lucrul de care ţi-e frică și vei ucide teama.“ 

O caracteristică a oamenilor curajoși este că își fac obi- 
ceiul de a înfrunta frica de îndată ce apare. Cînd vă con- 
fruntați cu sursa spaimei și vă apropiați de ea, teama înce- 
pe să se destrame și își pierde puterea asupra dvs. Dar 
dacă dați înapoi, frica începe să crească și ajunge să vă do- 
mine întreaga viață. Actorul Glen Ford a spus odată: 
„Dacă nu faci lucrul de care ţi-e frică, frica îţi controlează 
viața.” 

Mark Twain a scris: „Curajul nu este absența sau lipsa 
fricii, ci stăpînirea, dominare ei.” 


Obișnuiţi-vă să fiţi curajos 


Legea obiceiurilor afirmă că o acţiune repetată constant 
devine un nou obicei. Dacă vă obișnuiți să vă înfruntați 
frica, să faceți lucrul care vă înspăimîntă, să vă purtați ca 
și cum nu v-ar fi deloc frică într-o situație dificilă, temeri- 
le scad, iar curajul crește. În curînd veți fi neînfricat. 

lată un exerciţiu pentru dezvoltarea curajului. Luaţi-vă 
lista cu dorinţe și folosiți următoarea metodă de disipare a 
grijilor pentru fiecare dintre visurile și scopurile dvs. 

În partea stîngă a paginii, alcătuiți o listă cu toate lucru- 
rile pe care le doriți. Trageți o linie în centrul paginii. În co- 
loana din dreapta, în dreptul fiecărui scop, scrieți cel mai 
rău lucru care s-ar putea întîmpla dacă ați trece imediat la 
acţiune pentru a vă atinge fiecare țel. În aproape toate ca- 
zurile, cele mai neplăcute consecinţe nu vor fi nici pe de- 
parte atît de grave cum v-aţi imaginat. Vă veți întreba ce 
v-a reținut pină acum. 

Apoi luaţi decizia să faceți imediat ceva pentru a reali- 
za unul sau mai multe dintre scopurile dvs. Simplul gest 
de a face primul pas vă sporește încrederea și vă motivea- 
ză să mai faceți un pas, apoi încă unul... Cheia succesului 
este să începeți. 


Indepărtaţi grijile care vă ţin pe loc 


Unul dintre simptomele fricii este îngrijorarea. Îngri- 
jorarea este o formă de teamă provocată de nehotărire și 
îndoială și a fost definită drept imaginatie negativă sau sta- 
bilirea scopurilor negative. Îngrijorarea presupune să vă 
gîndiți și să vă imaginati exact lucrurile care nu ați vrea să 
se întimple. Dar atunci cînd porniti în direcția obiectivelor 
propuse, grijile dispar și întreaga dvs. atenţie se îndreaptă 
către rezultatele pe care doriţi să le obţineţi. Sînteţi pe dru- 
mul cel bun! 

Oamenii care își fac tot timpul griji în legătură cu banii 
au permanent probleme financiare. Oamenii care gîndesc 
și vorbesc negativ despre alții întotdeauna au relaţii pro- 
blematice. Oamenii care se pling de slujba lor sau de firma 
la care lucrează descoperă cu surprindere că veșnic au 
probleme la serviciu. Datorită legii atracției, dobîndiţi lu- 
crurile la care vă gîndiţi și despre care vorbiţi în cea mai 
mare parte a timpului. 

Cînd vă faceţi griji, atrageți ca un magnet lucrurile care 
vă stîrnesc îngrijorarea. Trebuie să vă gîndiți, să vă imagi- 
nati și să vorbiți numai despre lucrurile dorite. Nu stăruiți 
asupra realităților de care vă temeți. Faceţi tot ce vă stă în 
putință pentru a vă asigura că principiile și legile univer- 
sale lucrează în favoarea, și nu împotriva dvs. Este o con- 
diție esențială pentru a vă crea propriul viitor. 

Trei etape pentru a vă dezvolta curajul 


4 


„Cum vă puteți dezvolta curajul? Iată cîteva tehnici pe 
care le puteți exersa tot timpul. 

În primul rînd, cînd vă gîndiți la o situație care, din- 
tr-un motiv sau altul, vă stîrnește frica, identificați cel mai 
rău lucru care s-ar putea întîmpla. Odată ce l-ați identifi- 
cat, luați decizia că-l veți accepta dacă apare. Astfel nu mai 
trebuie să vă faceți griji și să vă gîndiți la el. 

Apoi vă puteți concentra întreaga atenție ca să luaţi toa- 
te măsurile pentru a împiedica apariţia celei mai rele con- 
secințe posibile. John Paul Getty a folosit această filozofie 
pentru a deveni unul dintre cei mai bogați oameni din 
lume. Cînd i s-a cerut să dezvăluie secretul succesului său, 
a spus că el consta din două părți. „În primul rînd, a spus 
Getty, indiferent de situaţia în care vă gîndiţi să intrați, 
identificați cel mai rău lucru care s-ar putea întîmpla în si- 
tuația respectivă. 

lar în al doilea rînd, asigurațţi-vă că cel mai rău lucru nu 
se va întimpla!“ 

Odată ce ați identificat cea mai gravă consecinţă posibi- 
lă în orice situație, temerile și grijile dvs. încep să se risi- 
pească. Mintea își recapătă calmul și claritatea. Apoi puteți 
să vă concentrați toată energia și entuziasmul asupra suc- 
cesului, în loc să vă petreceţi jumătate din timp gîndin- 
du-vă la eșec. 


Indrâzniţi să mergeţi înainte 


Acum cîțiva ani, cînd participam la concursurile de ka- 
rate, unul dintre cei mai buni maeștri de karate din lume 
m-a învăţat o tehnică importantă. Mi-a spus că dacă în- 
tr-un meci de Karate avansez către adversarul meu, fie și 
numai cu un centimetru, el se va da înapoi ca să păstreze 
aceeași distanță dintre noi. Cînd avansam, întreaga mea 
energie și atenţie erau îndreptate înainte. Dar cînd adver- 

sarul meu se retrăgea, folosea jumătate din energia lui 
pentru a se gîndi ce se afla în spatele lui și la marginea co- 
vorului. 

Deoarece întotdeauna am înaintat, chiar și atunci cînd 
concuram împotriva unui adversar mai bun, am reușit să 
lupt foarte bine și să cîștig premii la mai multe campiona- 
te naționale. Principiul învățat mi-a dat avantajul psiholo- 
gic și a fost suficient pentru a schimba totul. 

Dacă vă concentrați întreaga energie către ceea ce se 
află în față, veți obţine și dvs. avantajul esenţial care poate 
însemna diferența dintre succes și eșec. 


Gindiţi-vă la succes 


Unul dintre cele mai bune mijloace de a vă dezvolta cu- 
rajul este să vă imaginați toate recompensele și avantajele de 
care vă veți bucura cînd vă veți atinge scopurile. Așter- 
neți-le pe hîrtie și gîndiți-vă la ele încontinuu. Convin- 
geți-vă pe dvs. înșivă că recompensele succesului sînt 
mult mai mari decît posibilele pierderi suferite într-o în- 
frîngere temporară. 

Cu cît aveți mai multe motive să doriți să vă atingeți 
scopurile, cu atît veți fi mai motivat. Cu cît descoperiți mai 
multe recompense de care vă veţi bucura cînd veți depăși 
obstacolele care vă stau în cale, cu atît veți avea mai mul- 
tă forţă și energie. Deoarece nu vă puteţi gîndi decît la un 
singur lucru o dată, dacă vă gîndiţi la recompensele succe- 
sului, este imposibil să vă gîndiți și la neplăcerile eșecului. 

Gîndindu-vă mai mult la visurile dvs., veţi fi mai moti- 
vat. Cu cît veți fi mai încrezător, cu atit veți avea mai mult 
curaj. În cele din urmă veți ajunge să nu vă mai fie frică de 
nimic. Nimic nu vă va opri din drumul către visurile dvs. 

Fiți dispus să faceţi toate eforturile 
j necesare 


Unul dintre cei mai importanți factori ai norocului este 
voința. Aceasta este hotărîrea de a depune tot efortul nece- 
sar pentru a îndeplini un scop. Voința de a acţiona este o 
expresie a curajului și se bazează pe acesta. 

Firește, veți face numai ceea ce este legal și în limitele 
bunului simţ. Nu vă veți asuma riscuri inutile, nu vă veți 
pune viața în pericol și nu veţi încerca lucruri pentru care 
prețul eșecului este inacceptabil. Dar între aceste limite, 
voinţa de a face tot ce e nevoie va spori spectaculos șanse- 
le de a vă atinge țelurile. 

Mulți oameni, atunci cînd își propun un scop, sînt dis- 
puși să facă aproape tot efortul necesar pentru a-l îndeplini. 
Dar „aproape tot“ nu e suficient. Trebuie să fiți atît de fi- 
del scopului dvs., încât să fiți dispus să plătiți orice preț, să 
depuneți oricîte eforturi și să faceţi orice sacrificii necesare. 

Care este prețul pe care trebuie să-l plătiţi ca să vă atin- 
geți scopul? Cunoașteţi răspunsul? Ce eforturi suplimen- 
tare și ce sacrificii trebuie să faceți pentru a vă bucura de 
reușite extraordinare? Majoritatea oamenilor nu au găsit 
răspunsurile la aceste întrebări. N-au idee ce preţ vor tre- 
bui să plătească. După ce pornesc în călătoria către succes, 
curînd descoperă care este prețul necesar și atunci fac ca- 
le-ntoarsă. Renunţă la visurile lor, fiindcă nu sînt dispuși 
să plătească preţul întreg. Evitaţi acest pericol. 


Cele două componente ale curajului 


Prima componentă a curajului este voința de a începe, 
de a acționa cu credinţă și de a păși cu îndrăzneală în di- 
recția scopurilor dorite, fără nici o garanţie a succesului. A 
doua componentă a curajului este hotărîrea de a rezista, de 
a persevera și de a face eforturi mai mari decît oricine alt- 
cineva. 

Uneori, cel mai mare avantaj pe care-l aveţi este voinţa 
de a reuși, decizia de a nu renunţa niciodată. In orice com- 
petiție, persoana cea mai hotărită cîștigă aproape întotdea- 
una. 


Perseverenţa este un avantaj decisiv 


Perseverenţa, voinţa și hotărîrea sînt calitățile esenţiale 
care vă vor face o persoană norocoasă. Orice triumf impor- 
tant este precedat în general de săptămîni, luni și chiar ani 
de eforturi susținute care, deseori, se bucură de foarte pu- 
țin succes. Milionarii care au reușit prin forțe proprii au 
muncit în medie 22 de ani pentru a ajunge de la zero la mi- 
lioane de dolari. 

Majoritatea oamenilor nu știu acest lucru. Mulţi se gîn- 
desc că poți să te îmbogățești rapid, ceea ce rareori e ade- 
vărat. Răbdarea și hotărîrea, însoţite de o voinţă de fier și 
de o perseverenţă de neclintit sînt elementele care garan- 
tează succesul. 

Într-un studiu asupra fixării scopurilor efectuat de cu- 
rînd la New York, cercetătorii au descoperit că oamenii își 
ating 95% dintre scopuri, cu condiţia să nu renunțe. 

Principalul motiv al eșecului nu este lipsa aptitudinilor 
sau a oportunităţilor. Oamenii dau greş pentru că le lipseș- 
te forța interioară de a persevera în fața obstacolelor și a 
dificultăților. 


Așteptaţi-vă la răsturnări de situaţie 


De îndată ce vă propuneţi un scop măreț, viaţa dvs. va 
fi zguduită de furtuni. Vor apărea o serie de obstacole și de 
răsturnări de situație neașteptate, care vă vor arunca de 
colo-colo. Cînd vă propuneţi obiective noi, antrenante, in- 
citante, mintea supraconștientă va declanșa adesea schim- 
bări în lumea din jur. Aceste schimbări vor fi corelate. Vor 

forma o conspirație pentru a aduce în calea dvs. experien- 
tele și ocaziile necesare pentru a realiza obiectivele pe care 
vi le-aţi propus. 


Întrebările de aur 


lată două întrebări extrem de eficiente pe care le puteți 
folosi pentru a transforma eșecurile în reușită. Ele vă vor 
ajuta să nu vă daţi bătut în faţa dificultăţilor. Eu le numesc 
„întrebările de aur“. Le-am învăţat de la un milionar și 
le-am dezvăluit la rîndul meu multor oameni care le-au fo- 
losit pentru a deveni ei înșiși milionari. 

Prima întrebare pe care v-o puteți pune, indiferent ce 
s-ar întîmpla, este: „Ce am făcut bine?” Analizaţi în detaliu 
fiecare acțiune benefică pe care ați întreprins-o. Chiar 
dacă, în cele din urmă o anumită situaţie s-a dovedit a fi 
dezastruoasă, au existat totuși decizii și aspecte pozitive, 
pe care merită să le repetați. 

Apoi întrebaţi-vă: „Dacă aș lua-o de la început, ce aș 
schimba?” Aceasta vă obligă să vă giîndiţi la lecţiile valo- 
roase pe care le puteți desprinde dintr-o situaţie. Vă obli- 
gă să vă gîndiți la viitor și la ce puteți face data viitoare, în 
loc să vă gândiţi la trecut și la ce s-ar fi putut întîmpla. 

La ambele întrebări trebuie să găsiți răspunsuri pozitive, 
care vă permit să valorificați la maximum orice situație. 
Amiîndouă întrebările vă cer să rămîneți concentrat asupra 
scopului și viitorului dvs. Fiecare dintre cele două între- 
bări vă permite să învățați și să progresați într-un ritm rapid. 

Dacă în orice situaţie vă puneţi cele două întrebări: „Ce 
am făcut bine?“ și „Ce aș face altfel?“— veți învăţa și veți 
progresa într-o lună mai mult decît poate învăța cineva în 
doi sau trei ani. 

Dacă lucraţi împreună cu alții, trebuie să faceți o trece- 
re în revistă pe baza acestor întrebări după fiecare eveni- 
ment important. „Ce am făcut bine în această situație? Ce 
trebuie să facem altfel data viitoare?“ Vă va surprinde cît 

aveți de învăţat. Aceste idei vă vor ajuta să progresați mai 
repede decît vă puteți imagina. Incercaţi o dată și vă veți 
convinge. 


Eșecul precede reușitele extraordinare 


Unul dintre citatele mele preferate îi aparţine lui Phil 
Knight de la firma Nike: „Trebuie să reușiți numai ultima 
dată.“ 

Este o remarcă extraordinară! Puteţi să daţi greș de ne- 
numărate ori, dar este suficientă o singură reușită impor- 
tantă pentru a șterge amintirea eșecurilor trecute. Aceasta 
explică de ce mulți oameni de succes din istorie au fost 
cîndva cei mai mari ratați. 

Thomas Edison, cel mai mare inventator al epocii mo- 
derne, a avut și cele mai multe eșecuri din lumea inventi- 
ilor. A avut mai multe experiențe nereușite în dezvoltarea 
diverselor sale invenţii decît orice alt inventator din seco- 
lul al XX-lea. 

Dar Thomas Edison avea un fel aparte de a gîndi de- 
spre munca sa, pe care-l putem folosi și noi. Cînd începea 
să lucreze la o invenţie, avea credința că descoperirea so- 
luţiei corecte era numai o chestiune de timp. Succesul era 
inevitabil, iar eșecul nici nu intra în discuţie. Nu trebuia 
decît să elimine toate metodele care nu funcționau, pînă 
cînd avea s-o găsească pe cea corectă. 

Edison înregistra cu atenţie rezultatele fiecărui experi- 
ment. Reţinea tot ce avea de învăţat și tot ce putea aplica 
în cazul viitoarelor experimente. Era chibzuit și metodic. 
Nu făcea de două ori aceeași greșeală. 


Presupunetți câ succesul este inevitabil 


Exersaţi și dvs. această abordare. Începeţi cu presupu- 
nerea că succesul este garantat. Indiferent cu ce obstacole 

sau dificultăţi vă confruntaţi, decideti să rețineți din ele tot 
ce aveți de învăţat. Gîndiţi pe hirtie. Luaţi notițe cu aten- 
ție. Analizaţi toate aspectele rezultatelor obținute și notați 
ce ați învăţat din situația respectivă. Asimilaţi bine lecţia, 
ca să nu fie nevoie s-o repetati. 

Thomas J. Watson jr, președintele companiei IBM, a 
spus odată: „Nu e grav dacă oamenii fac greșeli. Să gre- 
șești e firesc. Dacă nu faci greșeli, înseamnă că nu faci des- 
tule eforturi. Dar ceea ce este de neiertat, a adăugat el, este 
să faci de mai multe ori aceeași greșeală pentru că n-ai în- 
văţat nimic din ea.“ 


Pregătiți-va pentru testul perseverenţei 


Emerson afirma: „Nimic măreț nu s-a realizat fără en- 
tuziasm“. Am putea să-l parafrazăm, spunînd că nici un 
succes extraordinar nu s-a obținut fără perseverenţă. Per- 
severenţa este prețul pe care-l plătiți pentru a vă bucura de 
viața pe care o doriți. ` 

Nimeni nu poate avea realizări semnificative dacă nu 
trece testul perseverenței. Este asemenea unui examen pe 
care trebuie să-l dați permanent. Puteți avansa în viața şi 
în cariera dvs. numai dacă vă dezvoltați un nivel tot mai 
înalt de perseverență. Această calitate este unul dintre cei 
mai importanți factori ai norocului! 

Pentru majoritatea oamenilor, succesul este doar un 
pas mai departe decît punctul în care toți ceilalți au renun- 
tat. Dar pentru că au perseverat, în cele din urmă au reu- 
șit. Amintiți-vă tot timpul că sucecsul poate fi doar la un 
pas distanță. Reţineţi următoarea poezie: 


Nu renunța, deși nu e ușor. 
Poţi reuși la pasul următor. 
Nu știi nicicînd cît poate fi de-aproape 
Ceea ce astăzi pare peste munți şi ape. 

Uneori, cel mai mare eșec poate fi trambulina către cel 
mai mare succes. Cîteodată, eșecul total al unei idei sau în- 
treprinderi este ultima piesă dintr-un joc de puzzle care vă 
permite să vă atingeți scopul. 


Perseverenţă și încâpâţinare 


Există însă o diferenţă între perseverenţă și încăpăţîna- 
re. Perseverenţa este capacitatea de merge mai departe că- 
tre un scop bine definit, în ciuda obstacolelor și a dificul- 
tăților care apar în mod inevitabil. Pentru a fi perseverent, 
trebuie să rămîneți flexibil în ce privește mijloacele de a vă 
atinge scopul. Sînteţi cu ochii pe minge. Știți în orice mo- 
ment încotro vă îndreptați. Totuși, sînteți dispus să încer- 
cați diverse metode de a ajunge la destinaţie. Nu renunțați 
niciodată. 

Încăpăținarea este altceva. Ea se manifestă atunci cînd 
nu vreți să acceptați realitatea. Încercaţi să obţineţi ceva, 
deși e clar că nu e posibil. Dovezile imposibilității sînt co- 
pleșitoare. Dar nu sînteți realist sau cinstitit față de dvs. în- 
șivă ori față de situația respectivă. 

Cînd înaintați către scopurile dvs., trebuie să ţineţi cont 
de diferenţa dintre perseverenţă și încăpăținare. Trebuie să 
fiți sigur că forța care vă conduce este perseverenţa, și nu 
încăpăținarea. 


Deveniţi o persoană pe care nimic 
n-o poate opri 


Pentru a deveni un om de neoprit, trebuie să nu renun- 
țați. Vă puteți dezvolta curajul și perseverenţa folosind 
aceste calități ori de cîte ori este nevoie de ele. Scopul dvs. 
este să atingeți punctul în care încrederea și hotărîrea dvs. 
sînt atît de puternice, încît nimic nu vă poate opri sau tra- 

ge înapoi un timp îndelungat. lată de ce perseverenţa este 
atit de importantă. 

‘Cu cît perseverați mai mult, cu atît mai multă încrede- 
re aveţi în dvs., iar cu cît aveţi mai multă încredere, cu atit 
mai mult perseveraţi. Perseverenţa dvs. este de fapt măsu- 
ra încrederii în propria persoană și în capacitatea de a re- 
uși. Vă puteți spori credința în potenţialul dvs. purtin- 
du-vă ca și cum succesul ar fi garantat, cu condiţia să nu 
vă opriți. 


Autodisciplina în acțiune 


Perseverența reprezintă autodisciplina în acțiune. De 
fiecare dată cînd perseverați în faţa dificultăților, vă conso- 
lidaţi autodisciplina și vă construiți caracteurl. Deveniţi 
mai puternic și mai capabil să practicați toate celelalte vir- 
tuți și valori. Atrageţi oameni și situaţii care vă pot fi de 
ajutor. Cu cît autodisciplina este mai riguroasă, cu atît vă 
crește capacitatea de a persevera în fața unor obstacole şi 
dificultăți tot mai mari. 

Deoarece între autodisciplină și BR de sine există 
o legătură strînsă, atunci cînd vă impuneți o disciplină ce 
vă obligă să faceți ce trebuie făcut, aveţi o părere mai bună 
despre propria persoană. Vă plăceți și vă respectați mai 
mult. Deveniţi mai încrezător, mai optimist și mai hotărît. 
În cele din urmă, nimic nu vă mai stă în cale. 

Dacă vă dezvoltați cele două calități inseparabile, cura- 
jul și perseverenta, norocul vă va suride pe cele mai neaș- 
teptate căi. Cu cît exersați mai mult curajul și perseveren- 
ta, cu atît căpătaţi mai multă încredere. Dacă prima 
componentă a succesului este decizia de a începe, cea de-a 
doua componentă este decizia de a continua. Odată ce aţi 
pornit în urmărirea scopului dvs., luaţi hotărîrea să nu re- 
nunțați înainte de a-l atinge. 

Succesul și norocul sînt previzibile. Ele nu sînt rodul în- 
tîmplării. Scopul dvs. este să atrageţi de partea dvs. prin- 

cipiile și legile naturii. Trebuie să faceţi tot ce vă stă în pu- 
tință pentru a spori șansele în favoarea dvs. Trebuie să 
munciti în fiecare zi pentru a vă dezvolta curajul și perse- 
verenţa care vă permit să realizați lucruri extraordinare în 
crearea propriului viitor. 


Aplicaţii 
Ce puteți face acum 


1. Luaţi decizia să vă înfruntați temerile, oricare ar fi 
acestea, pînă cînd reușiți să le dominați și să vă 
formaţi obiceiul de a fi curajos. 

2. Luaţi-vă un angajament ferm față de scopurile 
dvs. și decideți de la început că nu veți renunța 
niciodată. 

3. Depășiți pragul neajutorării dobîndite, eliminînd 
din vocabularul dvs. cuvintele „Nu pot“. Repe- 
tați-vă tot timpul: „Pot reuși! Pot reuși!“ 

4. Analizați cea mai gravă consecinţă posibilă a orică- 
rei situații care vă stimește îngrijorarea, decideți să 
o acceptați, apoi asigurați-vă că nu se va întîmpla. 

5. Luaţi decizia că nu veți renunţa pînă cînd nu vă 
atingeți scopul; amintiţi-vă că nimeni nu vă poate 
opri din cale, în afară de dvs. înșivă. 

6. Transformaţi eșecul în succes, întrebîndu-vă tot 
timpul: „Ce am făcut bine?“ și „Ce aș face altfel 
data viitoare?“ 

7. Găsiți motivaţia de a acționa cu curaj și de a per- 
severa, folosind poezii și citate care vă inspiră să 
mergeţi înainte, indiferent ce s-ar întîmpla. 

REZUMAT: 
Faceţi din viaţa dvs. o operă de artă 


Marele secret al succesului este că nu există secrete 
ale succesului. De la începutul istoriei scrise, principiile 
succesului au fost descoperite și redescoperite de nenumă- 
rate ori. Le enumerăm încă o dată: 


Principiul 1: Potenţialul dvs. este nelimitat. Deveniţi 
stăpînul propriei gîndiri și învățați să descătușați forțele 
mentale nebănuite de care dispuneţi, pentru a atrage în 
viața dvs. lucrurile pe care le doriți. 


Principiul 2: Claritatea este esenţială. Trebuie să vă 
propuneţi obiective clare și să știți cu precizie cine vreți să 
deveniți. 

Principiul 3: Cunoașterea înseamnă putere. Însu- 
șiți-vă toate cunoștințele necesare pentru a ajunge un ex- 
pert în domeniul dvs. Citiţi, ascultați casete cu programe 
educaţionale și participaţi la toate cursurile posibile, pen- 
tru a fi mereu cu un pas înaintea concurenţilor dvs. 


Principiul 4: Magia măiestriei. Decideți astăzi să exce- 
lați în domeniul dvs. Dezvoltaţi-vă aptitudinile și luaţi ho- 
tărîrea să ajungeţi în primii 10% din sfera dvs. de activita- 
te. Această decizie vă va ajuta mai mult decît orice altceva. 

Principiul 5: Atitudinea este crucială. Deveniţi o per- 
soană extrem de optimistă, pentru ca oamenii să vă placă, 
să dorească să se afle în preajma dvs și să vă ajute. Gîndiți 
și vorbiți numai despre lucrurile pe care le doriți; refuzati 
să vă preocupați de posibile evenimente nedorite. 


Principiul 6: Relaţiile sînt esenţiale. Dezvoltaţi-vă o 
strategie pentru a vă lărgi rețeaua de relații interumane şi 
pentru a vă îmbunătăţi relațiile în toate domeniile vieții 
dvs. Cu cît există mai mulţi oameni care vă cunosc și vă 
plac, cu atît vi se vor deschide mai multe uși. 


Principiul 7: Banii contează. Faceţi-vă obiceiul să eco- 
nomisiți bani. Începeți cu 1% din venit, apoi măriți treptat 
procentul pînă la 10%, 20% și 30%. Un om cu rezerve fi- 
nanciare atrage mai multe ocazii și mai mult noroc decît 
un om falit. 


Principiul 8: Sînteţi un geniu. Dezvoltaţi-vă creativita- 
tea înnăscută, căutînd tot timpul metode de a obține rezul- 
tate mai bune într-un timp mai scurt și cu costuri mai mici. 
Dacă vă folosiţi forţa incredibilă a minţii, nu există nici o 
problemă pe care să n-o puteți rezolva și nici un scop pe 
care să nu-l puteți atinge. 


Principiul 9: Rezultatele determină recompensele. 
Concentraţi-vă exclusiv asupra obținerii celor mai impor- 
tante rezultate posibile în tot ceea ce faceți. Concentraţi-vă 
tot timpul asupra priorităților majore și căutaţi să vă folo- 
siți cît mai bine timpul, să profitați de fiecare minut. 

Principiul 10: Trăiește clipa! Formaţi-vă obiceiul de a fi 
orientat spre acțiune — calitatea esenţială a tuturor oame- 
nilor de succes. Acţionaţi imediat, acționaţi rapid. Dezvol- 
tați-vă un simţ al urgenței. Porniţi în urmărirea scopurilor 
dvs. și nu vă opriți. 

Principiul 11: Caracterul contează. Deveniţi un om cu 
adevărat bun. Cu cît sînteți mai bun în interior, practicînd 
virtuțile pe care le admiraţi și le respectați cel mai mult, cu 
atît viața dvs. va fi mai bună în aspectele ei exterioare. 

Principiul 12: Norocul le zimbește celor curajoși. 
Aveţi curajul de a începe și perseverența de a continua. 
Decideţi de la început că nu veţi renunța niciodată. 


Combinînd toți acești factori, deveniți o ființă opti- 
mistă, concentrată asupra viitorului, plină de energie, plă- 
cută, talentată, inteligentă şi optimistă. Nimic nu vă poate 
sta în cale. Vă veți bucura de întîmplări norocoase în toate 
domeniile vieții dvs. Veţi atinge toate scopurile pe care vi 
le propuneţi. 

Mai tîrziu, cînd oamenii vor spune că ați fost norocos, 
puteţi să zîmbiţi cu modestie și să recunoașteți că ați fost 
într-adevăr norocos. Dar în inima dvs. veți ști vă n-a fost 
vorba de noroc. Aţi făcut totul prin forțe proprii! 

Tot românul stie bancul ga tipul care se toagă la 
Dumnezeu să-l ajute să distige la loterie. Și dupa o 
viaţă întreagă de rugăciuni, exasperat. Dumnezeu i 
strică: unită atu măcar un bla! 


i „a Să "w 0 comoară, 
Brian Tracy, autorul cărți de faţă, s-a aflat printre 
cei care căutau viitorul fără să-și dea seama că îl 
țineau în propriile miin. 

Cu timpul a înțeles că viața e mult prea importantă 
ca Să fie lăsată în voia sortit, Că succesul se constru- 
ește prin atitudinea mentală, prin stabilirea unor 
obiective clare, prin cunoaștere, prin concentrare, 
prin voință. 

În opinia lui Tracy, „marele secret al succesului este 
că nu există secrete ale succesului“. 

Totuşi, unii oameni au mai mult succes decit altii. 
De ce? 

Un räspuns foarte clar, demonstrat și verificat de 
autor, veti primi în -Viitorul depinde de tne. Pro- 
bati-l, s-ar putea să fie croit chiar pe måsura dys. 

